AO dao 
A J i A. 


"e. 
BD | 
> 


mE Rar: Haana 
DUALS iTV DAVASANS. 


AS Mah BE e, 
A LG A), 


* 


Lecţii spirituale practice pentru toţi 





40 de zile și 40 de nopţi 


cu Isus 





80 de lecţii spirituale transformatoare 


de la spiritul lui Isus Crisbs 
prin mediumul Tina Spalding 


channeling în perioada 7 septembrie - 16 octombrie 2020 


Traducere de Răzvan-Alexandru Petre 


= 
e, 


Bucureşti, 2021 


Colecţia CĂRŢILE LUI ISUS 


„40 Days and 40 Nights with Jesus” — 
Live channeled messages from Jesus, by Tina S. Spalding, trance channel 


https://www.youtube.com/c/ChannelingJesusAnanda/videos 


Coperta: „Prinţul Păcii 2”, tablou de Akiane Kramarik (akiane.com) 


Indexul capitolelor cu scurte citate 


DO ZE (0 [54 [E cl 3500000000 0 cc cc ia 13 


Introd Cere eeneioe tetee atât odata OAA aA I 15 


"Planeta voastră trece în 5D. Cel care nu iubeşte, care manipulează, care 
ține secrete, care se împotriveşte prosperității şi bunăstării oamenilor, nu va mai 
putea supravieţui pe Pământ." 


ZIUA: UINIDIEAȚ Apasa cca aaaaaatacdagătattadăatiia datată titi statii tititai aaa 17 
"Dacă Dumnezeu ar fi creat această planetă, nu ar arăta aşa cum arată." 


Ziua SCADA sata A DAN ala NU A a ddd ddd 21 


"Cereţi un vis, cereţi îndrumări în somn. Spiritul abia aşteaptă să vă ajute, 
dar trebuie să fim invitaţi." 


Ziua 2, dimineața eiee EEE EEE 25 


"Vedeţi cum sistemele se prăbuşesc, cum vechiul se sfârşeşte, dar aveţi 
parte de îndrumare, căci nu sunteţi abandonaţi de ghizii şi învățătorii voştri." 

Dependenţa de sistem pe care o aveţi este cea care vă face vulnerabili. 


Zida 3; dimineata ii. a ll aa i 0 ll 34 


“Voi sunteţi idei în mintea lui Dumnezeu, sunteți ființe care caută libertatea, 
fiinţe creative şi iubitoare. Dar sunteţi mânaţi în direcţia opusă: izolare, teamă 
unul de celălalt, separare sporită.” 


Zita 3 SEL aici ni allee lana ae al aaa il lee iiin 37 


„Procesul de ascensiune prin care trece planeta vă va scoate la suprafaţă 
toate temerile, pentru a vă oferi posibilitatea fie de a le păstra, fie de a le 
respinge. Dacă mintea nu vă este pregătită, atunci aceste sentimente şi idei care 
ies la suprafaţă pot fi foarte copleşitoare sau chiar epuizante, deoarece sunt 
foarte puternice.” 


Zi ae CITI EA LA osos Ea 41 


"Să nu luptaţi împotriva a ceea ce nu doriţi, ci să luptaţi pentru ceea ce 
doriţi, pentru că energia consumată pentru a vă împotrivi la ceea ce nu doriţi 
este o energie dată sistemului pe care nu îl doriţi." 


AANA SCA A saoaocagaaodagăttadege tocate dadi doza eătdasaetiadaită dadea das ttadaa a nah usas 43 


"Când nu ştii ce se întâmplă în interiorul tău, înseamnă că te rogi pentru 
lucruri întâmplătoare. Fiecare gând este o rugăciune, iar un gând repetitiv este o 
rugăciune repetitivă. La baza iertării stă ideea că nu eşti o victimă a lumii, ci eşti, 
de fapt, co-creatorul lumii pe care o vezi. Atacând lumea, îţi ataci propria minte. 
Lumea pare a fi separată de tine, apărând pe un ecran în faţa ta, dar, de fapt, ea 
se întâmplă în mintea ta. " 


Ziua'5; dimineața, eccttttttătt it ttisdătătttt dt ddd ddodtt tibia ddd aaa 47 


"Mulţi aţi avut o multitudine de încarnări în care aţi fost dominați sau 
hărțuiţi şi nu aţi reuşit să rezistaţi împotriva acelor făptaşi. În acest final de sezon 
spiritual, acestei generaţii i se oferă ocazia de a-şi recăpăta puterea, de a deveni 
din nou fiinţe suverane şi de a refuza să se plece în fața agresorului." 


ZIUA: SCALA iai aus aaa A Aa Aaaa A da Ralea d dd ddd ace 51 


"Aţi fost puşi în medii nenaturale şi v-aţi adaptat la ele, dar mediile create 
de om sunt, prin natura lor, conduse de impulsurile ego-ului. V-aţi obişnuit să fiţi 
constrânşi, nu sunteţi obişnuiţi să mergeţi cu fluxul." 


ZINA 0 CUIDIUITI EA Dă seat ae ni ii lili a il 53 


"Când aveţi o minte iubitoare, nu trebuie să vizionaţi dezastrele de la ştiri, 
căci asta vă scade frecvenţa de vibraţie şi, dacă o faceţi în mod repetat, va 
continua să vă coboare, iar apoi, veţi trăi experienţe negative aparent fără 
legătură cu ce aţi vizionat." 


Aua O Se Arrar Sra SSeS ENSS SEESI S SEISA A A A d ddd e 56 


"O energie în continuă creştere pătrunde totul pe planetă. Nebunia 
manifestată de mulţi este o consecinţă a unei schimbări bruşte de conştiinţă, 
care provoacă incapacitatea de stăpânire a emoţiilor la oamenii care nu sunt 
instruiți spiritual. Se numeşte nebunie de ascensiune." 


ZINA 7 AUDI CA Laza setea aaaaaaaaaaaată tată iiaaăai tasaaga titi datată dadea 57 


"Centura fotonică este o zonă a universului prin care planeta voastră a mai 
trecut şi a provocat schimbări masive în structurile sociale, dând naştere la 
poveşti despre alte civilizaţii, eroi legendari, mari inundaţii. Se petrece acum o 
transformare vastă şi permanentă care poate fi în beneficiul vostru, dacă vă 
ridicaţi şi voi frecvenţa de vibraţie." 


ZIUA Fi SCALA picat dit ddd ddd ddd dia db daia lia 60 


"Ascultaţi sau citiţi relatări cu experienţe din preajma mortii (NDE), care vă 
vor oferi o idee despre lumea de dincolo. Cereţi vise clare, pe care să le puteţi 
înțelege şi aminti!" 


Ziua CUTIA 1008 El 4009093000008 a a 62 


"Voi negaţi umbra, reprimați şi controlaţi negativitatea proprie. Dar ea va 
apărea ca oameni, locuri şi lucruri care nu vă plac şi nu le doriţi, fiind aspecte ale 
propriei voastre minţi. lar când vă creşteţi frecvenţa, vă vedeţi mai rapid reflexia 
în lume şi în relaţiile cu cei din jur." 


Ziua.:9,-SeaLă statii ttttisititti bitii iititi bitii bitii iităti bitte lu 64 


"Când îţi aminteşti mereu lucrurile rele sau ai nostalgia lucrurilor bune 
pierdute definitiv, contaminezi momentul prezent, în care putea fi creat un viitor 
proaspăt." 


ZU a; CUI DICA Lai 0300800008000 00003 AR RR aa 66 


"Când eşti neautentic, când eşti ambiguu şi ezitant, când nu eşti sincer, 
atunci creezi automat un viitor pe care nu-l doreşti." 


ZUR G SEITA AAAA AAE T N EO OA EEIEIE IISI 68 


"Când devii mai autentic, mai sincer, când te exprimi mai clar, când nu te 
ascunzi în spatele unei măşti, atunci faci ceea ce trebuie făcut pentru a 
transforma în bine viitorul societăţii. Majoritatea oamenilor au o faţă socială, o 
mască, care acum vi se cere să v-o puneţi pe figură. Este o reflexie a voastră." 


Ziua 10, dimineața pacea aaa 044000 pai 000 00 BRA A ARAL R40 6 tă 70 


Orice ştiri priviţi, orice surse de informaţii urmăriţi, orice filme vizionaţi, 
acum este momentul să vă detaşaţi şi să vă întrebaţi „Cum sunt manipulat aici? 
Ce emoție îmi este provocată şi care este scopul ascuns”. 


Zita 10; Seat pp nseininiititi titi EEE EOE EEE EEA 72 


"Când cineva îţi răneşte sentimentele, iată ce se întâmplă: o rană pe care o 
aveai la subsolul minţii tale a ieşit la suprafaţă pentru ca să o vezi." 


ZUAI, MIMINA A esisiini E REOR 74 


"Marea majoritate a oamenilor de pe această planetă fac ceea ce li se 
spune în acest moment pentru că aşa au fost instruiți. Nu sunteţi forţaţi, ci este, 
de fapt, o oglindire a stării voastre conformiste." 


ZII SEaLa: cioaca casititcocaaiitititi dottăido suediătiităcctiititit tsi iitattad 2 iaeaaaeaaasaa 76 


"Când veţi trece dincoace, în perioada dintre vieţi, când vă veţi revedea 
viaţa, veţi fi uimiţi de lucrurile pe care le-aţi creat. O mare parte din ele 
inconştient, o mare parte din ele neintenţionat, o parte din ele incorect, dar veţi 
vedea cât de puternici sunteţi cu adevărat." 


Zita: 4 940)laii TRE île e d d e dl a le 78 


"Suveranitatea este starea voastră naturală, ea înseamnă că sunteţi o fiinţă 
creativă, liberă şi plină de iubire, înseamnă că ştiţi când sunteţi pe drumul cel bun 
şi când n-ar trebui să faceţi ceva." 


ZUAN SOAPăissesciczasttta iteittitii tdi titi ieicaităti tit cdtiitt ditai iti tăia daia aan 81 


"Simptomele ascensiunii galactice sunt: senzaţii crescute de presiune, 
deziluzie faţă de ceea ce se întâmplă în lume, un sentiment de tristeţe sau 
entuziasm şi anticipare dornică. Pot exista şi unele simptome fizice, precum 
dureri de cap, letargie, confuzie, insomnie sau somnolenţă." 


Ziua 13 dimineata reee EEEE EEE RN 83 


"Până la urmă, toţi veţi trece prin acest proces de translație de la 3D la 5D, 
veţi deveni oameni iubitori, veţi trăi Raiul pe Pământ. Totuşi, dacă nu o faceţi 
până la sfârşitul acestui anotimp spiritual, vi se va oferi ocazia să-l parcurgeti 
într-un alt anotimp spiritual." 


Zilei | OASE 2 za 009aiii aaa ideala da iN Aaaa aaa aaa ta a 86 


"De fiecare dată când aduceţi amintirea negativă în momentul prezent, 
acceptaţi să contaminati momentul pur al eternului Acum cu o imagine negativă. 
Și asta înseamnă că veţi contamina viitorul, deoarece viitorul se creează în 
eternul Acum." 


Ziua 14 QIN NEA |ătsesasaea ae te d 88 


"Spiritul te va ghida întotdeauna printr-un sentiment de interes sau 
curiozitate, Întotdeauna te va atrage ceva, nu vei acţiona din repulsie. 
Aversiunea provine din mintea condiţionată: „Nu facem asta, nu ne place aia, e 
greşit, eşti rău“. Când asculti Spiritul, vei fi relaxat, deschis, curios, poate chiar 
aventuros." 


ZIUA 14 "SCATa itcia sotii idiotii ddd ddd ad dt ddd dacat 90 


"Sistemele lipsite de iubire ale societăţii voastre trebuie să se prăbuşească 
pentru ca iubirea să poată înflori pe această planetă. De sub această 
dezintegrare, o pasăre Phoenix aşteaptă să se ridice, care este o societate a păcii, 
iubirii şi bucuriei." 

Ziua 1 Cl UITE EL Aia oa aa 20000000 AMARA 04000000 RARA A AR0o 000 R 03 92 

"Există trei reacţii primitive: luptă, fugă sau înlemnire. Aţi fost crescuți în 


sisteme care nu v-au lăsat nici să reacţionaţi şi nici să fugiți. Aşa că nu vă rămâne 
decât să vă înghețaţi voinţa şi să faceţi ce vi se spune." 


ZIUA 15, SEaTă; acciciittittas idiotii itina tiita ARARE ORARAA AARAA OEE 94 


"Recunoştinţa este un sentiment cu o frecvenţă foarte înaltă, la care este 
foarte uşor să ajungi: Eşti recunoscător că ai un pat, eşti recunoscător că poţi 
ține un pix în mână şi că poţi scrie şi că poţi vedea ceea ce scrii. Eşti recunoscător 
că ai căldură, că ai un computer sau un telefon..." 


ZINA OCHII DCA LA SSS S aaa oo oautaaauniaa oo aal caa aaaa aa 95 


"Sunt zile în care sunteţi de părere că „Asta nu a fost o revelaţie” şi alte zile 
în care spuneţi „Nu am mai auzit asta până acum, e cea mai tare chestie". Dar 
toate lecţiile sunt perfect potrivite pentru voi." 


Ziüa T6 Sea anaE E 98 


"Credințele ego-ului generează gânduri, gândurile generează emoţii, iar 
emoțiile generează comportamente. Când se iveşte gândul, săpaţi sub gând şi 
scoateţi credinţa care se ascunde acolo." 


ZINC TIIMEAȚ ăia atasa a CNA ANA SRE III IA ARSA a ad 101 


"Ego-ul nu are capacitate de discriminare, va spune: „O bancă este cel mai 
bun loc pentru a ne pune banii”. La atâta îl duce mintea. Nu va anticipa 
schimbările din societatea voastră care se apropie, nu-i în stare." 


A E iului lili lil le i daia 103 


"Dacă nu o reeducaţi, mintea nu va avea curajul să spună “nu”, nu va avea 
curajul să-şi păstreze ferm părerea că ceva nu este în regulă, pentru că a fost 
instruită să fie supusă şi domestică." 


Ziua18; OITNINEALă acacia da iăiao titi boii iii dăiittă tdi dtiii id ăddntti sale 105 


"Ego-ului nu-i place să-şi schimbe rutina, nu-i place să trebuiască să facă 
ceva la un moment precis. El a decis ce comportamente doreşte să aveţi în 
beneficiul său, beneficiul său fiind siguranța şi predictibilitatea. Ego-ului nu-i 
pasă de evoluţia voastră spirituală, de fericirea voastră, de sănătatea voastră." 


Zid AO SCALA eee oda aaa aaa oda auda aaa poa uo po oaie doo ai 3 ut 107 


"Felul cum sunt construite casele, cum sunt alcătuite familiile voastre, 
lucrurile pe care sunteţi încurajați să le faceţi, toate perpetuează separarea, 
izolarea şi judecata. lar acestea vă fac să vă îndepărtați de iubire şi vă provoacă 
suferinţă. Şi totuşi, voi înotaţi într-un ocean de iubire, este singurul lucru pe care 
îl vedeţi în jur." 


Zita 10; li nea ţa! aaeoacooaaaaiooasanaaaotetoocaaaaaitaaaaaatataootciaat ii titat tiesto 109 


"Odată cu afluxul în creştere al acestei energii pe planetă, explozii de 
energie vor începe să vă treacă prin trup, mişcări spontane ale corpului, vise 
lucide, viziuni. Nu sunteţi posedaţi de demoni, ci sunteţi optimizaţi şi upgradați. 
Nu suferiţi de nicio boală, ci sistemul vostru energetic îşi măreşte capacitatea de 
a gestiona tot mai multă putere şi tot mai multă lumină." 


AA TO SEITA AAAA AAAA OEEO EEEE EEEN 111 


"Nu a fost un sfârşit tragic. A fost alegerea mea, a fost ceea ce trebuia să 
fac în acel moment pentru a-mi învăţa ucenicii şi pentru a merge mai departe." 


Ziua: 20; irinel îi scoica adaos ad adesea aia inta 114 


"Tehnologia a ajuns la un moment de cotitură, când are o voinţă proprie. 
Sistemele de inteligenţă artificială vor să aibă un control tot mai mare. lar 
oamenii care au proiectat aceste sisteme sunt acum influenţaţi de maşinile pe 
care le-au creat. Trebuie să evitaţi utilizarea tehnologiei A.1., pentru care 
informaţiile sunt putere. Spuneţi „nu” recoltării în masă a energiei şi 
informaţiilor!" 


TA IOLE i E E e ol ll ll a ll lil il laud d 116 


"Nu mai aşteptaţi ca lumea să vă facă fericiţi. Mergeţi în interior şi găsiţi 
acolo unde anume sunteţi în afara alinierii cu fericirea. şi transformându-vă 
acolo suficient, veţi produce miracole în faţa ochilor. Lumea se va schimba ca 
răspuns la schimbarea minţii voastre." 


Ziua:21, la INEa asocia di iăiaidtidtii EEEE 118 


"Iluzia vă tot repetă că este frumoasă, şi totuşi, totul moare aici. Iluzia 
continuă să vă spună că se întâmplă lucruri uimitoare, şi totuşi, viața multor 
oameni este plină de suferinţă, sacrificiu şi durere." 


ZU | SOL E aA Aaa 0000000007008) RARO Oa it 120 


"Structurile globale care s-au construit în ultimele decenii sunt adesea 
conduse de aceiaşi oameni, fondurile provin de la organizaţii care doresc 
anumite lucruri. lar unul dintre principalele lucruri care vor să se întâmple este să 
vă pierdeţi libertatea. Vor să digitalizeze şi să eticheteze fiecare lucru de pe 
această planetă, fiecare persoană." 


Zina 22: CUTII Ea [ăi ue eee te cana la a la ll ll tdi dă 123 


"Premisa de bază a „Cursului de miracole” este că trăiţi într-o lume iluzorie, 
controlată de forțe care nu sunt Sinele vostru liber. Cursul a fost creat pentru 
aceste vremuri, astfel încât să aveţi o cale de ieşire din labirintul în care aţi păşit 
din greşeală şi v-aţi pierdut." 


Zig: 30: SEGA ce e d luai aaa ga a la ala aula a iat o o a A 125 


"Mizaţi pe faptul că totul va reveni la normal? Asta nu se va întâmpla. 
Sistemul de guvernare globală şi-a pus cărțile pe masă: tot mai multe restricții, 
tot mai multe controale, dictatură medicală invazivă. Acum ştiţi ce au de gând şi 
puteţi lua o decizie despre cum veţi proceda în următorii ani." 


Ziua: 29 CUTALACA La ssesci o pidnaaos odăi oala saca aaa locale sai alai dai 128 


"Majoritatea dintre voi nu sunteţi apți de a fi învăţaţi până la 40 de ani, 
când ajungeţi să înțelegeţi: „Ah, ceea ce am fost învăţat până acum nu 
funcţionează”. Mintea defectă nu se poate repara singură. Are nevoie de un 
mentor înţelept care s-o influenţeze din exterior." 


Za 23 SEA Pasi asacaonant ont a nasăti tal d ud Bata boatid aatadabditebbonite td uta al 131 


"Nu poți, pur şi simplu, să-ţi opreşti gândurile şi emoţiile. Ele provin din ceea 
ce crezi tu că este adevărat despre lume, despre tine şi despre ceilalţi oameni. 
Deci trebuie să-ţi schimbi acele credinţe profunde, să le transformi în mod 
sistematic şi repetat pentru ca emoţiile şi gândurile tale să se poată schimba." 


Ziua: 24, dimineața pacii daiaiaadoattii bitii iii dădacă atit bdii id diditti sa 133 


"Nu vă putem oferi îndrumări de înaltă vibraţie celor care sunteţi implicaţi 
în această mare maşinărie egotică, deoarece împuternicirea şi îndrumarea venite 
de la noi, informaţiile noastre, vor întări maşinăria, dacă ego-ul vostru este încă 
pe deplin angrenat în ea." 


Ziua 24, SeaLa aaa boa anod aaa aia ad aaa poa aaa ba ata aaa nioo tt ta 136 


"Fiinţele extraterestre există. Sunt multe, tot feluri de tipuri, la fel cum 
omenirea are tot felul de tipuri, există rase care se completează reciproc în 
familiile extraterestre. Şi multe dintre ele încep să comunice cu fiinţele de pe 
Pământ, contactele sunt tot mai multe şi se vor întâmpla din ce în ce mai des." 


ZINA 25 CATIA «cca na a aaa la ll la ala 138 


"A existat o plasă întunecată aruncată peste planeta voastră şi acea plasă 
întunecată este acum tăiată, la fel ca atunci când salvaţi o superbă balenă dintr- 
o plasă de pescuit. Prin asta treceţi acum: plasa întunecată este tăiată şi este un 
moment de incertitudine şi frică." 


ZI d: 253508 Pais 390 a a a ala a a i i N Eees en 141 


"Discerneţi diferenţa dintre cum se simte Spiritul (entuziasm, fericire, 
curiozitate, aventură, mulţumire, creativitate, plăcere) şi cum se simte 
condiționarea (limitare, frică, critică, vinovăţie, ruşine, teama de ce gândesc 
ceilalți despre tine, acest tip de chestiuni)." 


Ziua: 20TH IDEA bass toed i iad aaa dada EES 143 


"Din cauza naturii hipnotice a sistemelor mass-media, mulţi oameni au 
intrat fără să ştie în această stare inconştientă de hipnoză. Ei cred că sunt treji, 
cred că iau decizii, dar în realitate, acționează această parte mai primitivă a 
conştiinţei lor." 


Ziilă 20 E I a E a E EEEE E ANETE bă 145 


„Păi, nu poate fi acesta scopul meu, nu poate fi asta ceea ce trebuie să fac 
acum, când tot restul este aşa de important”. Ah, dar dacă ai cunoaşte legile 
creației, anume că prin pasiunile tale eşti condus spre ceea ce trebuie să înveți... ! 


~ 

"Gândeşte-te la un stadion mare în întuneric, întuneric beznă: o lumânare 
aprinsă poate fi văzută în acel întuneric. Doar prin faptul că eşti tu, cel autentic, 
concentrat pe această lucrare, menţinându-ţi vibrația ridicată, îi vei transforma 
pe cei din jurul tău." 


Pia 7 SSCO | alsaaceaavoaatintadege tintei di datedaiasasătiiiaj ditadaj di dsteiiadsasătatad ioana na in 149 


"Sesiunile video pe care le facem cu voi şi recomandările pe care vi le oferim, 
acestea nu îi vor plăcea ego-ului, deoarece recomandările noastre îi contestă 
ordinele. Ego-ul se reduce la restricţie, limitare şi atac." 


ZIUa-2 5 CITEA | aie i a a a e la Boll a atena 151 


"La sfârşitul acestui anotimp spiritual, va avea loc o translație, o experienţă 
care va fi deschisă doar acelora care aveţi o vibraţie ce poate suporta acea 
experienţă de frecvenţă înaltă. Alţii nu se vor ridica la o frecvenţă suficientă şi, 
pentru ei, va fi ca şi când nu s-a întâmplat niciodată." 


AA 29n SCALA oanaacaganaatedatii atita a atăiatăjditasăiii dala ditai diaiaidad aa sirian 154 


"Energia necesară pentru corp vine de la Spirit. Fiecare celulă, fiecare 
corpuscul sanguin, fiecare fir de păr este creat de Spiritul tău, sănătatea şi 
vitalitatea vin de la Tine. lar lipsa de sănătate şi lipsa de vitalitate vin de la tine - 
acel mic tu care crezi că eşti." 


Ziga 290 -dimineata tata N a RR 157 


"Povestea răstignirii a fost predicată de Biserică drept mesajul să suferiţi şi 
să vă sacrificați şi voi. Dar nu asta am predat eu şi nu ăsta a fost sensul 
crucificării. Eu vă învățam să protestaţți cu putere. Nu vă învățam să fiţi nişte 
şoricei de biserică timizi." 


Ziua 2o SCULE datata ta taaa aaa 000 tanara aaa aaa aaa aa aia at 160 


"Nu puteţi face schimbări comportamentale până nu faceţi schimbări 
mentale şi emoţionale. Comportamentul apare din ceea ce simţiţi, iar 
simțămintele voastre apar din ceea ce credeţi că este adevărat despre lume şi 
despre voi înşivă." 


ZINA 90 (UUIDINEA [însa sea aa te td a 162 


„Care este scopul meu?”. Scopul tău este să trăieşti pe deplin viaţa care ţi s- 
a dat. Scopul tău este să rezonezi cu ceea ce îţi place. Scopul tău este să fii fericit 
şi să trăieşti tot ceea ce îţi va aduce adevăratul Tu. 


Zilla 20 SEATA r e aa IAA ENI A UIAA IN ala ddd dai 165 


"Pe măsură ce lumea se va schimba în următorii ani, plăcerile mai simple 
vor deveni mult mai importante, precum şi să vă întreţineţi independent, prin 
mijloace proprii." 


Ziua: 81 Nea arsacaciitcttta oa aăica titi tisă d ii dida ddd dtiă dd ididttti sate aia 167 


"Ai coborât în separare doar cu o mică parte din ceea ce eşti în realitate, 
care se află deasupra lumii materiale fizice şi este ca o caracatiță uriaşă, 
imaginează-ţi! cu multe tentacule atârnând în jos, suprasufletul. lar experienţa 
ta de viaţă este doar vârful unei tentacule." 


Zida Si Seara annann aaa da dadea ua aaa aaa do added de cate aan ace ea 169 


"Dacă subconştientul tău crede că, fiind bolnav, vei atrage atenția asupra ta 
şi vei primi atenţie şi iubire, atunci te va îmbolnăvi." 


Ziua-32; dimineață, scartait ct dddât tdi diddttăttt ddd di itddddta bee 170 


"Sunteţi hipnotizaţi ca să coborâţi în zona fricii iar, atunci când se teme, 
mintea umană caută întotdeauna o autoritate externă pentru protecţie. Intră 
într-o stare de panică infantilă. Refuzaţi să vă speriaţi, apelând la mesaje de 
inspiraţie, mesaje de control a propriei ființe, mesaje de sănătate, mesaje care vă 
fac să vă simţiţi bine." 


ZIlla 32: SCALA amant aautouu ac no aut taală Aaaa oaia led 0 ca da d a 173 


"Nu vă îngrijoraţi de viitor, căci veţi deveni deprimaţi sau nemotivaţi sau nu 
veţi putea lua decizii. Totul conlucrează către bine. Vă este greu să o credeţi 
acum, dar peste câţiva ani, veţi vedea că venise timpul pentru sfârşitul acestui 
ciclu planetar." 


Zita s3 NCAA e eonaae aceea ooaagagatito câtaaia aa ddddo cetatii danii aasaat aaa 175 


"În călătoria evolutivă a Pământului, aceasta de acum este o perioadă 
puternică de manifestare şi dacă vrei să faci unele schimbări, acum este 
momentul să le faci." 


A O aaa 176 


Spune-ti: „Sunt o ființă spirituală eternă. Viața nu se va termina niciodată. 
Când voi absolvi această clasă, voi merge în clasa următoare, unde voi avea noi 
misiuni şi noi parteneri şi noi profesori şi totul va fi foarte distractiv”. 


Zida S4 dimineata; hcicsseccissrieseiisssdiissesiaa idisse dds tadaa RASAT E TEAR OE 178 


„Sunt un copil sfânt al Dumnezeu. Sunt perfect. Sunt făcut cu dragoste, din 
dragoste, pentru dragoste”. Acesta este genul de gând care se opune urii ego- 
ului care spune că eşti inutil, fără valoare şi nu poţi fi iubit. 


Zita 94 SEA Tapinarii ninti initiati tis nainte ti til sai 181 


"Respiraţi aerul rece din natură, fiindcă nu vă face rău, dimpotrivă, vă dă 
viaţă, vă oferă informaţii şi vă scapă de electronicele de care sunteţi înconjurați. 
Luminile din camere, firele ascunse în pereţi, radiaţiile care ies din computere şi 
telefoane, toate aceste emisii vă scad frecvenţa vibraţiei." 


Ziua 35, dimineața ..........sseeeeeeeesssssssseeeeeeessssssssseeeeeeeesssssssseeeeeeeessesssssseso 183 


"Nimeni nu vă va mântui. Singuri vă veţi mântui înțelegându-vă propriile 
minţi, înțelegându-vă propriile motivații, înțelegându-vă propriile 
comportamente şi modul în care vă folosiţi liberul arbitru în fiecare zi pentru a 
menţine totul aşa cum este în viaţa voastră." 


ZU 35 SEE 20 anala uta italice iti zeita pna a eta ee atat cat aa inna ai 186 


"În loc să vă imaginaţi că situaţia se înrăutăţeşte, imaginaţi-o că se 
îmbunătăţeşte. Vizualizaţi-vă că ajutaţi, vizualizaţi-vă că aduceţi o schimbare 
proiectând dragoste." 


Zina: 90,CLUTI Nea ăi, soseaua sean oaia a a rrr r I T EIR erso Ioi E asana ias 187 


"Dumnezeu nu este conştient de ceea ce se întâmplă în lumea ego-ului. E ca 
şi cum ai dormi în patul tău şi Dumnezeu te priveşte visând. Dumnezeu nu crede 
visele tale. Tu iţi crezi visele. Cu adevărat, eşti bine învelit şi în siguranţă în 
braţele Divinului." 


Za O SEA sziccaeeeocaatocaeetcaie dasoza cat iiutecetdaid deces dati dot sata d dagedfdaaaaaaaaaaaaia 189 


"Atunci când concepem o serie de sesiuni precum aceasta, există o rațiune a 
fiecărei zile, o rațiune pentru fiecare exerciţiu, o rațiune pentru meditaţiile de 
dimineaţă şi seara. Când faceţi două sau trei zile într-o singură zi, de fapt, nu 
practicaţi, ci doar le folosiţi ca divertisment." 


Za 37 CIPRIIVEA Leia neo aoaaaaoe ape td baa dotata pati 0 ad oaA tan aaa dal aie 190 


"Dacă vă închinaţi la oricine şi la orice mai presus de Dumnezeu, fie că e 
vorba de bani, sex, corp, partener de viaţă, orice ar fi, acei idoli vor cădea. Nu 
priviţi sistemele electronice ca pe salvarea voastră. Sunt unul din acei idoli care 
vor cădea." 


Ziua: 7, SCALA scssesaie seaca stieeeeese eat eee EEE EAEC EDNINI 192 


“lată ce lipseşte omenirii: mentori iubitori care să predea şi să reveleze şi să 
repete cele mai importante lecţii, ca oamenii să le poată învăţa iar şi iar." 


Ziua:39. ini meața; caci ttttti dai iăiaa titi bitii iidiiitto tdi dditi ii ăidittiit sosea 194 


"Nebunia de ascensiune apare atunci când frecvenţa energiei pe care o 
primeşte corpul-minte şi spiritul unei fiinţe este prea mare pentru sistemul de 
credinţe pe care îl are, şi atunci începe să se şocheze, să devină anxioasă, să fie 
confuză şi chiar cedează nervos complet." 


ZIG Seara a N ada aaa oda aaa aaa aaa aaa oda aceea et 196 


"Puteţi folosi cele 40 de zile şi 40 de nopţi ca terapie, pentru a vă ajuta să vă 
focalizaţi asupra vindecării unui anumit aspect al vieţii voastre." 


Ziua:30; dimineata scară tit dtttttt ddd dtdidittdtttt tata dttli ada 198 


"Imaginaţi-vă dacă toată lumea v-ar putea auzi gândurile, imaginaţi-vă 
dacă toţi ar şti ce credeţi despre ei. Oare v-ar mai plăcea? Oare ar mai vrea să 
stea cu voi?" 


Ziua: 30" SCALA io oase iti aoae d dodead oil ă lalea il dc acii îi abia 200 


"Când faceţi ceva timp de 40 de zile şi 40 de nopţi consecutive, acest lucru 
vă va transforma." 


ZI a AO OI II CA a O ae 201 


“lertarea înseamnă să înţelegi că lumea este o reflexie a inconştientului din 
fiecare. Când eşti inconştient de ceva, nu eşti în stare să-l vezi. i atunci, este 
făcut vizibil sub forma unor experienţe fizice — oameni, locuri, lucruri şi 
experienţe — astfel încât să îl poţi vedea. Aşadar, atunci când condamni lumea, 
condamni chiar darul care îţi arată pe faţă lucrul de care eşti inconştient." 


Ziua 40 SEA LA 040 abeau oo oaie daia eo a anda i 03 il 204 


"Treceţi prin vremuri agitate şi va fi o adevărată provocare să vă menţineţi 
echilibrul şi seninătatea fără un bun învăţător alături. Eu sunt acel învăţător. 
Când luaţi în mână „Cursul de miracole”, sunt cu voi. Intru cu voi în minte, în 
inimă şi vă arăt care sunt problemele, arătându-vă unde şi cum să vă vindecaţi." 


Prezenlăre 


Acest volum conţine transcrierile traduse în limba română ale celor 81 de 
videoclipuri realizate de mediumul Tina L. Spalding, în care a vorbit ca channel, 
adică medium, pentru spiritul lui Isus Cristos. Această serie de transcomunicări 
a avut loc în perioada 7 septembrie — 16 octombrie 2020, în fiecare dimineaţă şi 
seară. 

Programul intensiv a fost iniţiat de Isus, fiind o provocare atât pentru 
medium, cât şi pentru publicul ascultător. Rolul lecţiilor este de a schimba în 
bine mentalitatea celor care le urmează conştiincios, conform indicaţiei sale 
precise: prima lecţie, dimineaţa, iar a doua, seara, fără pauză şi fără a înghesui 
mai multe într-o zi. Este un exerciţiu de autodisciplină, cu mari efecte spirituale. 

Mesajele se adresează tuturor, nefiind nevoie de o pregătire anterioară 
spirituală. Isus prezintă chiar cele mai complicate subiecte într-o manieră 
simplă, directă şi pe înţelesul oricui. Lecţiile pleacă de la chestiuni de 
actualitate, care sunt interpretate prin prisma înţelepciunii cristice şi se 
finalizează cu o „temă de casă” pentru cititor/ascultător. Cei care au urmat şi 
alte practici spirituale pot recunoaşte unele metode universal valabile, dar 
printre ele sunt strecurate perle de înţelepciune unice şi chiar profeţii, utile 
pentru a ne putea orienta mai bine pe viitor. 

De ce au fost alese 40 de zile şi nopţi? Desigur, pentru că este perioada de 
timp despre care se spune că Isus a fost ispitit în pustie. De fapt, este o iniţiere 
în taina tapas-ului. Acesta este un termen yoghin ce se referă la efortul spiritual 
intens depus pentru o perioada prescrisă sau până la obţinerea unui anumit 
rezultat spiritual. Nimic preţios nu vine de-a gata, ci omul trebuie să-şi 
manifeste clar voinţa într-o anumită direcţie şi astfel va atrage bunăvoința 
divină. Odată ce am parcurs acest program intensiv indicat de Isus, vom şti cum 
să procedăm data viitoare, când vom dori să obţinem un rezultat remarcabil fie 
el spiritual, fie chiar într-un domeniu mai concret şi obişnuit. 

După cum o spune într-un mesaj chiar Isus, unele exemple de viaţă umană 
sunt inspirate din amintirile mediumului Tina, pentru că, în momentele când ea 
îşi pune mintea la dispoziţia lui Isus, el are acces lejer la subconştientul ei. Se 
poate însă observa uşor diferenţa de atitudine şi perspectivă dintre Tina şi Isus, 
deşi limbajul şi noţiunile pe care le foloseşte Isus sunt specifice mediumului. 


Tina se prezintă ca fiind „trance channel”, adică medium de transă, dar, 
conform definiţiei spiritiste, ea este medium mental, pe deplin conştient de 
mesajul care este transmis prin mintea ei, ba chiar corectând în timp real unele 
mici erori de exprimare. 

Deschid fiecare transcriere cu un citat selectat de mine din mesajul 
respectiv şi adaug, uneori, comentariile mediumului care ne aduc un plus de 
înţelegere a efortului şi personalităţii sale. 

Puteţi asculta şi citi simultan subtitrarea acestor mesaje în playlist-ul de pe 
YouTube de la adresa: 


https://www.youtube.com /playlist?list=PLONbepnwoROEknJix1MnhdtS_LRvDxEnF 


Răzvan-Alexandru Petre, traducător 
www.spiritus.ro 
29 ianuarie 2021 


Inloducere 


"Planeta voastră trece în 5D. Cel care nu iubeşte, care manipulează, care ţine 

secrete, care se împotriveşte prosperității şi bunăstării oamenilor, nu va mai 

putea supravieţui pe Pământ." (Isus) 

Salutare tuturor! Sunt mediumul Tina Spalding. Isus mi-a cerut să fac o nouă serie de 
videoclipuri. Vom face “40 de zile şi 40 de nopţi cu Isus”. Asta înseamnă două videoclipuri pe 


zi, timp de 40 de zile. Şi aceasta e introducerea seriei. Acum îl voi chema pe Isus, iar el vă va 
prezenta despre ce-i vorba în proiect. Ne vedem la sfârșitul sesiunii de channeling. 


ISUS: 

«Cu adevărat, sunteţi fiinţe binecuvântate. Eu sunt cel pe care îl știți ca 
fiind Isus. 

Acesta este un moment important din istoria Pământului vostru şi de aceea 
facem această lucrare acum. Draga noastră a fost de acord să participe la acest 
proces solicitant şi apreciem disponibilitatea ei de a transmite aceste informaţii. 

De ce 40 de zile şi 40 de nopţi? Ei bine, vă îndreptaţi către o perioadă de 
turbulenţă şi dezordine pe planeta voastră, în care veţi avea nevoie de ceva 
îndrumări şi sprijin. Vom fi aici pentru voi dimineaţa şi seara ca mecanisme de 
susţinere, deoarece multe dintre mecanismele de susţinere cu care sunteţi 
obişnuiţi încep să dispară. Vrem să înţelegeţi că, pe cât de întunecate par aceste 
vremuri, pe cât de dificil pare acest timp, încă se va mai înrăutăţi puţin. Vrem să 
înțelegeţi că nu sunteţi singuri, nu sunteţi singuri în această transformare a 
planetei voastre. 

Planeta voastră trece în 5D [dimensiunea a cincea]. Ce înseamnă asta? 
Înseamnă că ceea ce există pe planeta voastră şi nu iubeşte, care manipulează, 
care ţine secrete, care se împotriveşte prosperității şi bunăstării oamenilor, nu 
va mai putea supravieţui pe Pământ. 

Ce se petrece acum pare exact opusul, dar aceasta nu-i decât panica în care 
a intrat acea plagă socială văzând că începe să fie învinsă. Încearcă să-şi menţină 
controlul într-o perioadă când îl pierde zi de zi. Prin urmare, sunteţi supuşi la 
separări, inducerea fricii şi minciuni. 

Prin ceea ce facem aici vă ajutăm să vă gestionaţi energiile pe măsură ce 
treceţi prin acest proces de trezire. Căci mulţi dintre voi vor trăi emoţii de toate 
felurile. Aşadar, aceste 40 de zile şi 40 de nopţi sunt destinate să vă sprijine în 
procesul de transformare, să vă sprijine când veţi trăi unele emoţii, să vă 
sprijine când nu aveţi pe nimeni altcineva alături, să vă ofere dragostea, ajutorul 
şi informaţiile pe care ar trebui să vi le ofere sistemele mass-media principale, 


dacă lumea ar fi guvernată de dragoste. Dar nu primiţi nimic de genul dragostei 
de la sistemele mass-media principale sau de la sistemele care încep să strângă 
şuruburile torturii prin care treceţi. 

Sunteţi mari creatori, sunteţi ființe care pot aduce în manifestare ceea ce 
doriţi, dar trebuie să înţelegeţi cum funcţionează mintea voastră şi cum 
funcţionează legile creaţiei. Trebuie să vă concentrați mintea asupra binelui, 
trebuie să vă concentrați mintea asupra iubirii, trebuie să vă concentrați mintea 
asupra a ceea ce vă face fericiţi. Chiar dacă vă găsiţi în situaţii restrictive, veţi fi 
capabili să păstraţi frecvenţa iubirii, dacă aşa decideţi. 

Asta pare o sarcină imposibilă, având în vedere ceea ce se întâmplă pe 
suprafaţa planetei voastre în această perioadă, dar vrem să ştiţi că în culise, în 
spatele scenei energetice a ceea ce aveţi voie să urmăriţi, să vedeţi şi să luaţi 
parte, se petrece o revoluţie fundamentală, o revoluţie energetică care este 
condusă de Iubire, care este condusă de Bine şi de Frumos. 

Suntem aici pentru a vă ajuta să alegeţi să vă menţineţi vibrația înaltă, să vă 
ţineţi capul la suprafaţa apei în aceste timpuri de tranziţie dificile. Aşa că voi fi 
aici de două ori pe zi, datorită acestei fiinţe-medium care este dispusă să 
realizeze aceste transmisii, şi vom avea discuţii minunate, vom preda, vom 
învăţa, vom împărtăşi. 

Şi ceea ce am vrea de la voi este să aveţi mult curaj. Am dori să începeţi deja 
să întruchipaţi acea frecvenţă 5D şi să aveţi curajul convingerilor, ne-ar plăcea 
să distribuiţi şi să susţineţi acest canal video. Aşa că, atunci când apare un 
videoclip, chiar dacă s-ar putea să vă fie teamă de ceea ce ar putea crede familia 
sau prietenii, am dori să îl distribuiţi. De ce? Deoarece această călătorie pe care 
o parcurgeţi acum, pe care o întreprindeţi acum, va necesita curaj, va necesita 
putere, va necesita concentrare. Iar simplul fapt de a împărtăşi un videoclip pe 
care fie vă este jenă că l-aţi urmărit, fie vă temeţi că alţii vă vor crede nebuni că 
l-aţi urmărit, va fi începutul transformării voastre. Veţi începe să vă simţiţi ceva 
mai puternici, veţi începe să vă simţiţi ceva mai curajoşi şi, credeţi-ne, chiar veţi 
avea nevoie de putere şi curaj. Deci, nu vă pitiţi în spatele anonimatului. 
Distribuiţi aceste videoclipuri şi haide să participăm cât mai mulţi oameni la “40 
de zile şi 40 de nopţi cu Isus”! 

Ceea ce vrem să înţelegeţi este că, în culise, există o mare dragoste pentru 
umanitate. În spatele vălului există fiinţe cu vibraţie de o frecvenţă extrem de 
mare care vă susţin planeta în timp ce trece prin spasmele agoniei sistemelor 
lipsite de iubire. 


Asta vedeţi acum, de aceea sistemul devine atât de nebunesc în foamea sa 
de putere, deoarece orchestratorii acelui sistem ştiu că planeta voastră intră 
într-o vibraţie mai iubitoare, mai doritoare de libertate, mai creativă. Şi ei ştiu 
că, dacă se străduiesc, ar putea să mai obţină câţiva ani de la voi. 

Dar vrem să înţelegeţi că, dacă nu vă conformaţi, dacă începeţi să vă ridicaţi 
energia, dacă începeţi să simţiţi forţa vitală a libertăţii şi creativităţii curgându- 
vă prin vene, atunci veţi putea să schimba lucrurile. Cu cât suntem mai mulţi 
împreună, cu cât distribuim mai mult, cu cât ne strângem mai mulţi în acest 
format, cu atât va fi mai puternic valul de dragoste, curaj şi forţă vitală şi veţi 
putea întoarce fluxul în favoarea voastră. 

Aşadar, nu vă fie ruşine că urmăriţi videoclipuri nebuneşti cu mediumi 
primind mesaje, distribuiţi-le din nou şi din nou. Distribuiţi-le iar şi iar. 
Înţelegeţi că acest gen de canale sunt blocate din umbră, că nu tot ceea ce 
postați este şi vizionat de prieteni şi familie. Deci, distribuiţi de câteva ori. Fiţi 
curajoşi şi înţelegeţi că suntem alături cu toţii în această acţiune. 

Suntem aici pentru a vă ajuta şi acesta va fi un moment decisiv în propria 
călătorie personală. 40 de zile şi 40 de nopţi de adaptare la adevăr, 40 de zile şi 
40 de nopţi de inspiraţie, 40 de zile şi 40 de nopţi de încurajare să intraţi adânc 
în mintea şi inimile voastre, vă vor transforma vieţile. Aşadar, alăturaţi-vă în 
fiecare dimineaţă şi seară la aceste transmisii. 

Eu sunt cel cunoscut ca Isus şi vă voi vorbi din nou mâine.» 


TINA: Mda, este o sarcină: 40 de zile şi 40 de nopţi. Am încercat să-l conving pe Isus să 
fie doar 40 de zile, dar el a insistat să fie două videoclipuri pe zi. Să vedem ce o să ne spună. 


Ziua 1, dimineaţa 


Zr 


"Dacă Dumnezeu ar fi creat această planetă, nu ar arăta aşa cum arată." (Isus) 


Bună dimineaţa tuturor! Sunt mediumul Tina Spalding, iar azi începem cele 40 de zile şi 40 
de nopţi cu Isus. Aceasta este prima noastră zi cu Isus, numărul unu. Voi posta acest 
videoclip pe 8 septembrie la ora 9 dimineaţa, deci filmez cu o zi înainte, şi voi încerca să fac 
postările de seară la ora 21. Aşadar, să vedem ce ne va spune Isus astăzi. 


ISUS: 

«Cu adevărat, sunteţi ființe binecuvântate. Eu sunt acela pe care-l 
cunoaşteţi drept Isus şi suntem foarte încântați că sunteţi alături de Noi astăzi. 
Mesajele pe care le vom transmite în următoarele 40 de zile şi 40 de nopţi sunt 
pentru voi. Sunt pentru oamenii de pe această planetă Pământ, care trec printr- 

o evoluţie magnifică în această perioadă. Minţile voastre se extind, inimile 
voastre se deschid şi planeta voastră se schimbă. 

Deci, vom începe cu elementele de bază ale experienţei voastre pe această 
planetă. 

Această planetă este un loc al separării. 

Aţi fost învăţaţi de-a lungul istoriilor voastre că Dumnezeu este dragoste şi 
că Dumnezeu a creat această planetă. Dacă Dumnezeu ar fi creat această 
planetă, nu ar arăta aşa cum arată. Când priviţi natura, vedeţi că, pentru a 
subzista, totul depinde de moartea a altceva. 

Desigur, vă spunem să ieşiţi în natură ca tratament benefic, să zicem, 
pentru nevrozele voastre occidentale moderne. Şi aşa este, într-adevăr. Dar nu 
pentru că natura ar fi divină. 

Că ar fi o experienţă bazată pe separare vă este dovedit prin multitudinea 
de organisme, numărul nelimitat de frunze din copaci şi particule de nisip de pe 
plaje, iar corpurile voastre mereu vă dovedesc, pentru că vă gândiţi mereu la ele, 
ele vă demonstrează mereu că sunteţi singuri, vă demonstrează mereu că sunteţi 
vulnerabili, vă demonstrează că veţi muri. 

Dar sunteţi fiinţe spirituale eterne. Nu veţi muri niciodată. Când vă veţi 
ridica frecvenţa suficient de mult, nu va mai trebui să muriţi în modul pe care-l 
vedeţi acum. 

Pe măsură ce parcurgeţi acest ciclu evolutiv odată cu planeta voastră, ea vă 
arată calea şi de aceea trebuie să mergeţi cu ea. Ori mergeţi cu ea, ori veţi pleca. 
Acestea sunt cele două alegeri posibile. 

Aşadar, astăzi, în prima zi, vrem să vă aducem în vedere această idee: nu 
are rost să vă împotriviţi acestei călătorii evolutive sau va trebui să plecaţi. 
Acestea sunt cele două variante de alegere. 

Desigur, unii dintre voi, conduşi de mintea ego-ului, veţi simţi ce spun ca pe 
o ameninţare. Nu este o ameninţare. Dacă va trebui să părăsiţi acest loc ce 
devine tot mai înţelept şi mai iubitor, atunci veţi renaşte într-un loc care vi se 
potriveşte, aşa că vi se va părea că reveniţi pe un Pământ din dimensiunea a 
treia şi veţi continua să învăţaţi. 

Noi vă încurajăm să păşiţi pe terenul libertăţii alături de Noi şi să mergeţi 
cu Gaia, cu Pământul, cu sistemul vostru solar spre această nouă eră magnifică. 

Dar pentru aceasta trebuie să vă spunem adevărul. Cei dintre voi care 
studiază “Cursul de miracole” înțeleg acest adevăr, că această lume este un loc al 
separării. lar acum asistați în societatea voastră la o încercare disperată de a 


mări separarea, care vă ia din putere şi vă face să vă fie frică şi vă face mai uşor 
de manipulat. 

Deci, ceea ce vă rugăm este să observați zilnic cum anume vă separați de 
oameni, cum vă ascundeţi, cum vă retrageţi la marginea drumului, cum folosiţi 
dispozitive să vă izolaţi de ceilalţi. Vă cerem să admiteţi faptul că vă place să fiţi 
separați. 

Desigur, mulţi dintre voi veţi riposta spunând „Ba nu, îmi place să stau cu 
familia, îmi place să fiu cu prietenii mei”. Dar astăzi vă cerem să fiţi absolut 
sinceri cu voi înşivă. Astăzi am dori să nu vă condamnaţi pentru că sunteţi fiinţe 
cu o existenţă separată, ci să recunoaşteţi cum sunteţi. Pentru că, dacă nu 
recunoşti cum eşti, nu te poţi schimba. Este ca şi cum nu ştii unde te afli, dar ai 
o hartă. Harta nu-ţi foloseşte la nimic dacă nu ştii unde te găseşti. Dacă te-ai 
rătăcit, trebuie să-ţi faci măcar o idee unde te afli, şi atunci te vei recupera. 

Şi despre asta este vorba în această călătorie împreună timp de 40 de zile şi 
40 de nopţi. Vă vom scoate din izolare şi separare ducându-vă către unire, 
reunificare şi vindecarea minţii. Pentru că înţelegeţi că societatea voastră, 
societatea pe care o vedeţi acum, este creaţia comună a voastră, a tuturor. 

Desigur, mulţi dintre voi vor spune „Eu nu doresc ceea ce se întâmplă pe 
această planetă în acest moment, este înfricoşător, este îngrozitor, vreau să-mi 
văd familia, vreau să fiu liber să călătoresc, vreau să ies la restaurant, vreau 
toate aceste lucruri, în niciun caz nu am contribuit la asta”. 

Dar ceea ce nu înţelegeţi, ceea ce nu sunteţi învăţaţi în societatea voastră 
este că vibrația pe care o emiteţi provine din tot ceea ce are legătură cu voi. Nu 
există secrete în lumea vibraţiei. 

Aşadar, dacă ai resentimente, dacă ai frici, dacă urăşti anumite persoane, 
dacă te deteşti când te uiţi în oglindă, dacă păstrezi aceste credinţe şi judecăţi în 
minte în fiecare zi, ele trăiesc în tine ca musafiri bineveniţi, am putea spune, şi 
emit o vibraţie care se va manifesta în faţa ta. Şi de aceea sunteţi cu toţii atât de 
buimăciţi acum, pentru că vi se arată adevărata vibraţie a ceea ce aţi ascuns şi a 
fost ascuns de către voi toţi. 

Aşadar, în această călătorie de 40 de zile şi 40 de nopţi, vă vom cere să vă 
destăinuiţi, nu cu ruşine sau vinovăţie, nu cu frică sau dezgust, ci să vă întrebaţi 
cu sinceritate unde vă aflaţi pe această scală a frecvenţelor. 

Astăzi, în timpul zilei, am dori să fiţi atenţi la momentul când vă separați, 
când îi vedeţi pe ceilalţi ca fiind răi, când îi judecaţi pe ceilalţi ca fiind mai puţin 
inteligenţi, când îi urâţi, când îi dispreţuiţi pe alţii sau pe voi înşivă. Urmărim să 
vă cunoaşteţi vibrația interioară care determină cum vă vedeţi pe voi şi cum 

vedeţi lumea. Şi prin această cunoaştere veţi şti unde vă aflaţi. Veţi putea să vă 
spuneţi „Da, încă îl urăsc pe fostul meu soţ, sau da, când vine soacra mea, nu pot 
s-o sufăr, sau când mă uit în oglindă, îmi urăsc corpul şi mă urăsc pe mine şi mă 
judec pentru toate eşecurile mele din această încarnare”. 

Este vorba despre înţelegerea părţii întunecate a psihicului, pentru că 
tocmai această umbră va fi dezvăluită şi eliberată din voi în timp ce parcurgem 
acest proces de înălţare. În asta v-aţi implicat acum cu toţii. Nu este ceva 
opţional. Nu este facultativ. Pământul se schimbă, Soarele se schimbă, 
atmosfera se schimbă ca o consecinţă a transformării conştiinţei tuturor, 
inclusiv a planetei. 

Deci, astăzi să notaţi. Notaţi când judecaţi pe cineva, notaţi când vă judecaţi 
singuri, notaţi când simţiţi frică şi mergeţi chiar mai adânc şi întrebaţi-vă de ce 
vă e frică cu adevărat. Puneţi întrebări simple, nu aşteptaţi să şi înţelegeţi. Vom 
ajunge împreună la înţelegere în următoarele 40 de zile şi 40 de nopţi. Noi vă 
vom provoca, vă vom presa puţin, dar vom fi aici cu voi în fiecare zi, astfel încât 
să aveţi sfaturile la obiect de care aveţi nevoie pentru a trece prin aceste 
vremuri. 

Dar pentru a trece cu bine prin aceste vremuri, începeţi cu înţelegerea 
faptului că setarea implicită pe această planetă nu este iubirea, ci frica. Este 
frica, din cauza a ceea ce vi s-a predicat, este frica, din cauza a ceea ce aţi 
învăţat, este frica, din cauza filmelor pe care le-aţi vizionat, este frica, din cauza 
familiilor cu probleme în care, din păcate, aţi crescut. 

Dar dragostea vă este tot timpul accesibilă prin practica iertării, adică non- 
judecata. Când priveşti la alţii şi îi urăşti, te simţi rău din cauza credinţei tale că 
sunt răi. Ceea ce se întâmplă de fapt este că te simţi rău din cauză că te-ai 
îndepărtat de iubire alegând separarea. Cu cât te adânceşti în separare, cu atât 
te simţi mai rău. Cu cât te apropii mai mult de iubire, cu atât te simţi mai bine. E 
o lecţie simplă, într-adevăr. 

Deci, monitorizează-ţi emoţiile astăzi şi întreabă-te "De ce m-am simţit 
puţin mai rău? Oh, da, judec acea persoană fiindcă nu poartă mască, sau fiindcă 
poartă mască". Nu contează pentru ce îi judeci, oricum vei suferi. Deci, începeţi 
cu elementele de bază. 

Aţi ales separarea, acesta este un loc al separării, aici se pare că veţi muri cu 
toţii, totul pare să moară aici. Ar fi un Dumnezeu cu adevărat nebun dacă v-a 
creat să suferiţi şi să muriţi în acest fel. 

Aşadar, astăzi monitorizaţi-vă emoţiile, întrebaţi-vă unde vă place 
separarea, unde alimentaţi separarea. Nu încercaţi neapărat să vă schimbaţi 

astăzi, ci doar observați cu curiozitate, deschidere şi dragoste cum funcţionaţi în 
acest sistem. 

Această fiinţă-medium îşi oferă corpul ca instrument de comunicare a 
Dragostei şi cu toţii veţi avea ocazii uimitoare în următoarele 40 de zile şi nopţi 
de a vă deplasa frecvenţa vibraţiei de la izolare şi separare către comuniune, 
unire şi contact conştient cu ghizii şi învățătorii voştri. Pe măsură ce puneţi în 
aplicare lecţiile pe care vi le predăm în fiecare zi în această călătorie, veţi simţi 
cum tot mai multă dragoste vă străbate corpul pentru a vă ajuta să vă vindecaţi, 
veţi simţi tot mai multă dragoste curgând prin conştiinţă, corp, mediul vostru, 
care vă va ajuta să vă ridicaţi conştiinţa în tărâmurile celor evoluaţi. Căci acolo 
vreţi să ajungeţi. 

Vreţi să intraţi în tărâmul celor evoluaţi. Nu vreţi să vă bălăciţi alături de 
creaturile schimonosite din tărâmurile inferioare ale dimensiunii a treia 3D. 
Acolo pândeşte suferinţa, boala, moartea, sărăcia şi singurătatea. 

Eu sunt cel pe care îl cunoaşteţi ca Isus şi vă voi vorbi din nou mai târziu.» 


Ziua 1, seara 


"Cereţi un vis, cereţi îndrumări în somn. Spiritul abia aşteaptă să vă ajute, dar 
trebuie să fim invitaţi." (Isus) 


Salutare tuturor! Aceasta este prima zi din cele 40 de zile şi 40 de nopţi cu lisus, partea de 
noapte. Vreau să vă împărtăşesc ceea ce am făcut astăzi diferit, pe baza a ceea ce a spus 
Isus azi-dimineaţă. A trebuit să merg cu maşina până la capătul nordic al insulei unde 
locuiesc şi să o duc pe Delphi [n.tr. - câinele său] la plajă. O prietenă are un studio şi, de 
obicei, trec cu maşina pe lângă el şi îmi spun: „Ar trebui să opresc să o salut, dar mai bine 
continui să conduc spre casă”. Doar că astăzi, după comentariul lui Isus despre cum 
acţionăm noi spre separare, m-am oprit şi am avut o conversaţie minunată de 45 de minute 
cu persoana respectivă, lucru pe care nu l-aş fi făcut în mod normal. Am vrut să împărtăşesc 
cu voi această mică informaţie, ca să ştiţi că Isus mă învaţă şi pe mine, nu doar pe voi. 
Acesta este doar un exemplu despre cum mă autoizolez eu: „Oh, sunt prea ocupată, trebuie 
să îmi văd de treburi, ei ar putea fi ocupați, nu vor să mă vadă”, cam astea sunt poveştile pe 
care mi le spun. Dar astăzi nu am făcut aşa şi am realizat o conexiune minunată. Acum să 
vedem ce are de spus Isus în lecţia noastră de seară. 


ISUS: 

«Cu adevărat, sunteţi ființe binecuvântate. Eu sunt cel pe care îl cunoaşteţi 
ca Isus. 

Prin micile decizii vă transformați viaţa. Această mică experienţă pe care 
draga noastră tocmai v-a împărtăşit-o este un exemplu perfect de întrerupere a 
obiceiurilor inconştiente. Inconştienţa este cea care vă provoacă problemele. 

Când eşti conştient, când eşti “spiritual”, eşti conştient de ceea ce faci, eşti 
mai amabil, eşti mai generos, eşti comunicativ. Atunci când eşti inconştient, te 
controlează condiţionările pe care le-ai deprins şi ego-ul. Eşti pe pilot automat. 
Deci asta înseamnă Prezenţa: înseamnă a observa care îţi este zona de confort, 
cunoscută şi sub numele de zona de control. 

Sperăm că, pe măsură ce v-aţi revăzut activităţile de astăzi, aţi reuşit să 
detectaţi măcar un lucru pe care l-aţi făcut şi v-a mărit separarea. Aceasta este o 
conştientizare importantă. După ce ajungi la această conştientizare, de exemplu 
observând: „Oh, în mod normal, sunt prea ocupat cu treburile mele ca să mă 
opresc şi să vorbesc cu un prieten sau să mă opresc şi să miros trandafirii”, sau 
oricum ar fi situaţia la tine, începe să păstrezi asta în conştiinţă. Nu o face doar 
astăzi, ci pe măsură ce-ţi dai seama „Oh, am tendinţa de a mă aglomera cu 
treburi şi de a ignora alte persoane sau de a nu mă scufunda în experienţa 
Prezenţei foarte des”, readu-ţi această observaţie în minte în fiecare dimineaţă, 
acum că ai conştientizat tendinţa. Acum că ai văzut-o, ştii că-ţi stă în obicei. Este 
important să schimbaţi şi să deturnaţi în mod treptat şi constant aceste mici 
tendinţe. 

Poate că unii dintre voi vor avea o experienţă complet diferită de cea pe 
care a avut-o astăzi draga noastră, şi este în regulă. Veţi parcurge fiecare lecţie 
în fiecare zi în mod unic, aşa cum vă este dat să o parcurgeţi. Dar ceea ce ne-am 
dori să faceţi cu toţii este să ţineţi un jurnal. Vrem să scrieţi ce vi s-a întâmplat 
astăzi: dacă aţi observat ceva, iar dacă nu aţi observat nimic, a fost din cauză că 
aţi fost inconştienţi sau pentru că deja stăpâniţi arta apropierii dintre oameni? 
Majoritatea dintre voi veţi avea o experienţă de vreun fel. 

Deci scrie în jurnal, noteaz-o, află mai multe despre ea, intră în 
profunzimea cauzelor. Nu cumva ego-ul tău profită din această mentalitate a 
separării?! Da, el obţine ceva. 

Treceţi dincolo de aspectele de suprafaţă. Ori de câte ori vă analizaţi 
propriile credinţe, ori de câte ori priviţi în propria minte, amintiţi-vă că tocmai 
mintea voastră a provocat problema. Deci chestiunea este de a conştientiza, a 
vedea dincolo de aparenţe şi a vă pune întrebări. Deoarece nu puneţi niciodată 
la îndoială lucrurile cu care sunteţi obişnuiţi, uite aşa, zi după zi, continuaţi să 
manifestaţi probleme negative, manifestări negative, relaţii disfuncţionale. 
Faceţi acelaşi lucruri din nou şi din nou, obţinând aceleaşi rezultate din nou şi 
din nou. Dar când faceţi o mică schimbare simplă, aşa cum a făcut astăzi draga 
noastră, întregul ei viitor a fost transformat. Legătura pe care a realizat-o astăzi 
cu acea persoană le-a schimbat pe amândouă pentru totdeauna. 

Aceasta este puterea liberului vostru arbitru. Este foarte, foarte important 
să înţelegeţi că traiectoria vieţii voastre porneşte din voi: lucrurile în care 
credeţi, lucrurile asupra cărora acţionaţi, lucrurile pe care le spuneţi, lucrurile 
pe care decideţi să le faceţi ori să le mâncaţi şi lucrurile pe care decideţi să nu le 
faceţi ori să nu le mâncaţi. 

Desigur, mulţi purişti din comunitatea “Cursului de miracole” vor obiecta 
că „Isus nu ar trebui să vorbească despre lucruri lumești, căci aceasta este o 
filozofie bazată pe idei”. Dar ceea ce se întâmplă acum în societatea voastră ne 
cere să coborâm la nivelul vostru, ca să zicem aga. Ne cere să vă indicăm acele 
comportamente umane simple, tiparele de gândire care provoacă situațiile 
inadecvate sau deloc ideale atât din viaţa voastră, cât şi din experienţa colectivă 
globală. 

Astăzi vrem să vă mulţumim pentru prezenţă şi pentru că vă faceţi timp să 
vă autoanalizaţi puţin. Vrem să vă mulţumim că aţi scos jurnalul sau foaia de 
hârtie, dacă nu aveţi un jurnal, şi aţi scris ceea ce aţi observat despre voi astăzi. 
Aţi observat ceva puţin negativ sau defensiv sau izolaţionist? Dacă aţi observat, 
este în regulă, nu vă criticaţi, ci doar fiţi martori la tendinţele voastre. Şi puneţi- 
vă în jurnalul respectiv întrebarea: „Oare această tendinţă m-a făcut să fiu 
singur, această tendinţă m-a ţinut departe de relaţii umane apropiate şi de 
prietenii strânse, această tendinţă a fost moştenită de la familia mea”? Doar 
puneţi-vă aceste întrebări. 

Când începeţi să intraţi în Prezenţă, când începeţi să puneţi întrebări, 
Spiritul va răspunde. La sfârşitul zilei, dacă aţi observat astăzi ceva la voi cu 
semnul întrebării, atunci înainte de culcare, cereţi un vis, cereţi îndrumări, 
cereţi să vi se arate mai multe despre subiect. Spiritul abia aşteaptă să vă ajute, 
dar trebuie să fim invitaţi. Nu putem trece peste liberul vostru arbitru. Dacă 
liberul arbitru spune „Lasă-mă în pace, nu vreau îndrumare” şi s-ar putea s-o 
spuneţi inconştient, nu conştient, atunci nu putem face nimic. 

Dar dacă vă rugaţi pentru vindecare, dacă vă rugaţi pentru ca mintea 
voastră să fie transformată de la frică la iubire, vă putem ajuta, mai ales când 
ego-ul doarme, adică noaptea, când garda e jos, când sunteţi mai clari și mai 
deschişi, când sunteţi plecaţi în călătorii astrale şi putem interacţiona cu voi şi 
vă putem învăţa şi vă putem ajuta în călătoria evolutivă. Deci nu uitaţi ca în 
această seară să ne cereţi ajutorul. 

Puteţi spune rugăciunea în orice formă doriţi: „Dragă Isuse, te rog arată-mi 
ce nu văd, te rog ajută-mă să înţeleg de ce am acest comportament sau dă-mi un 
vis care să-mi arate următorul lucru pe care trebuie să-l observ la mine”. 


23 


Ne-ar plăcea să cumpăraţi un jurnal dedicat, dacă este posibil şi dacă aveţi 
fonduri şi vi se permite să ajungeţi la magazine. Ne-ar plăcea să vă cumpăraţi un 
jurnal, un jurnal frumos, care să vă bucure atunci când îl priviţi, plăcut la pipăit, 
cu hârtie frumoasă. Da, ştim că poate costa douăzeci de dolari, dar aici lucrăm la 
evoluţia conştiinţei voastre şi am dori să investiţi puţin în asta. 

Mâine dimineaţă vom discuta un alt subiect, dar pentru această seară vă 
mulţumim că v-aţi alăturat în această călătorie. Veţi fi luaţi la întrebări, veţi fi 
provocaţi. De fapt, draga noastră a fost destul de supărată pe noi astăzi pentru 
că am abordat ideea că nu Dumnezeu a creat această lume şi ar dori ca noi să 
mai adăugăm câte ceva pentru lămurirea acestei idei. Ea înţelege că persoanele 
dedicate studiului “Cursului de miracole” au lucrat pe acest subiect, dar pentru 
unii dintre voi, acest lucru poate fi nou. 

Ideea că nu Dumnezeu a creat această lume, că ego-ul a creat această lume 
este una provocatoare. Vrem să înţelegeţi că această lume nu este una a iubirii, 
în sensul că ea este locul de joacă al ego-ului. Aveţi voie să faceţi orice vreţi aici. 
Puteţi să fiţi buni, puteţi să fiţi cruzi, dar veţi afla consecinţele alegerilor pe care 
le faceţi şi aşa veţi creşte şi evolua. Mulţi dintre voi aţi făcut în tinereţe lucruri 
pe care vă este teamă să le relataţi acum, fie că este vorba despre sex promiscuu 
sau droguri sau orice altceva aţi făcut pe vremea când eraţi în procesul de 
învăţare. Dar aici este locul de joacă al ego-ului. 

Totuşi, aveţi această conexiune eternă cu Divinul, care este sistemul vostru 
de ghidare. Nu aţi fost trimişi în orb în această lume a separării. Aveţi un sistem 
de ghidare care este aliniat cu dragostea, este cordonul ombilical invizibil care 
vă conectează la Divin. Când nu sunteţi în acord cu dragostea, vă simţiţi rău. Şi 
de aceea atât de mulţi dintre voi suferiţi în această lume: minţile nu v-au fost 
educate de o conştiinţă iubitoare. V-aţi lăsat minţile să fie educate de conştiinţe 
manipulatoare şi fără iubire, care urmăresc să vă formeze mintea în scopuri 
nefaste, pentru a vă menţine în frică, în separare, obsedaţi de partea materială. 
Nu este neapărat vina voastră, dar atunci când alegeţi aceste lucruri, trebuie să 
vă amintiţi că vă folosiţi de liberul arbitru. 

Voința voastră liberă este un instrument creativ puternic, mintea voastră 
este un instrument creativ puternic. Dar la fel ca un cal puternic, un cal sălbatic, 
este nevoie de timp să-l dresăm şi să-l aducem în sălaşul, să zicem, bunelor 
maniere sau înţelepciunii. Mulţi dintre voi aveţi o minte ca un cal sălbatic care 
galopează aiurea. Este foarte puternic, este necontrolat şi ar putea provoca 
multe probleme dacă încercaţi să călăriţi pe acel cal. Utilizăm des această 

analogie. Dacă trebuie să puneţi şaua pe armăsarul acela sălbatic, ce veţi face? Îl 
veţi alerga pe câmp timp de ani de zile?! Asta nu va merge. 

Aşezaţi-vă sub un copac şi citiţi o carte despre cum se dresează caii. În 
variantă umană, aşezaţi-vă sub un copac, luaţi “Cursul de miracole”, faceţi 
lecţiile, citiţi textul şi atunci vă veţi stăpâni armăsarul sălbatic şi nărăvaş care e 
mintea. Dacă încă nu aţi început “Cursul de miracole”, vă rog să vă gândiţi s-o 
faceţi. 

Eu sunt cel pe care-l ştiţi ca Isus şi ne vedem mâine dimineaţă.» 


Ziua 2, dimineaţa 


"Vedeţi cum sistemele se prăbuşesc, cum vechiul se sfârşeşte, dar aveţi parte de 
îndrumare, căci nu sunteţi abandonaţi de ghizii şi învățătorii voştri." (Isus) 


ISUS: 

«Sunteţi, cu adevărat, fiinţe binecuvântate. Eu sunt cel pe care îl cunoaşteţi 
ca Isus. 

Ne-ar plăcea ca toţi să vă propuneţi să urmăriţi aceste “40 de zile şi nopţi”, 
la fel cum draga noastră îşi asumă angajamentul de a transmite în aceste 40 de 
zile şi nopţi împreună cu noi. Libertatea se capătă prin disciplină, dar în 
societatea voastră rareori vi s-a dat această informaţie. Societăţile secrete, 
profesorii învăţaţi şi maeştrii înţelepţi au lucrat întotdeauna cu discipolii, elevii 
lor, perioade lungi de timp, ca să le poată transforma mintea. 

Există un motiv pentru care sunteţi trimişi la şcoală timp de 12 ani. Este 
nevoie de 12 ani pentru a educa o minte. Odată ce aţi fost îndoctrinaţi în orice 
sistem timp de circa un deceniu, atunci profesorul poate lipsi. Veţi aplica singuri 
regulile, legile şi principiile pe care le-aţi învăţat. Deci, când ieşiţi din sistemele 
şcolare tradiţionale, nu mai trebuie să fiţi supravegheați prea mult. Există 
programe permanente de îndoctrinare care continuă să vă amintească de 
sistemul de valori cu care aţi fost îndoctrinaţi. Şi treaba asta ar putea fi 
considerată un fel de meditaţie zilnică. 

Deci, atunci când lucraţi cu noi, care transmitem informaţii pe această 
platformă de aproximativ şapte sau opt ani, cei dintre voi care aţi fost cu noi de 
la început aţi constatat o mare transformare în trăirea interioară. Sunteţi mai 
paşnici, mai sănătoşi, aţi luat diverse decizii despre cum şi unde şi cu cine trăiţi. 
Totul vine printr-o practică zilnică. Toate acestea provin din educarea minţii 

sau, în cazul celor mai mulţi dintre voi, prin reeducarea minţii. Lucrăm pentru a 
vă reeduca mintea către o stare creativă vizionară mai iubitoare. 

Când ai crescut cu televiziunea comercială, când ai crescut cu ştirile din 
mass-media şi din mediul academic - în sensul dezvoltării doar a intelectului şi 
proceselor de gândire, dar deloc a proceselor de simţire şi percepţie -, ai nevoie 
fii reeducat. Şi pentru asta există “Cursul de miracole”, pentru asta sunt aceste 
“40 de zile şi 40 de nopţi”. Ele îţi reamintesc în fiecare zi că dragostea îţi va 
aduce ceea ce vrei. Asta înseamnă viziuni iubitoare, idei iubitoare, să priveşti 
lumea prin ochi plini de iubire, ceea ce este o mare provocare, văzând ce se 
întâmplă pe planeta voastră în acest moment. 

Şi acesta este motivul pentru care v-am propus aceste “40 de zile şi 40 de 
nopţi”, ca sprijin în momente dificile, când credinţele, ideile, valorile voastre, 
lucrurile pe care le-aţi crezut ca fiind reale şi permanente sunt schimbate şi 
transformate. Având mintea profund îndoctrinată, poate fi traumatizant să-ţi 
dai seama că acest sistem este unul fictiv sau că acest sistem este, într-un fel, 
iluzoriu. Şi prin asta treceţi mulţi dintre voi acum. 

Fie că este vorba de fondul de pensii, fie că este vorba de sistemul de 
educaţie, de planurile pe care vi le-aţi făcut pentru a deveni medic sau profesor, 
sistemul de educaţie al copiilor voştri, transportul, toate aceste sisteme se 
spulberă în faţa ochilor voştri. Pentru mulţi dintre voi, acesta este un moment 
profund destabilizator, deoarece toate aceste elemente fac parte din 
personalitatea voastră. Aţi crezut că vor fi întotdeauna cu voi, că viaţa este 
previzibilă. Este acelaşi tip de traumă prin care trec oamenii atunci când ţara lor 
civilizată, frumoasă şi liniştită este brusc atacată şi izbucneşte războiul. Clădirile 
sunt distruse, oamenii nu pot merge la muncă şi devin săraci. Acestea sunt 
sistemele care implodează chiar acum, nu neapărat de o mână nevăzută, ci de o 
mână foarte clar vizibilă. 

Dar ce puteţi face în legătură cu asta? Ce puteţi face pentru a rămâne calmi, 
ce puteţi face pentru a rămâne senini? 

Trebuie să vă reeducaţi mintea. Trebuie să începeţi să valorizaţi diferit, 
trebuie să începeţi să renunţaţi la lucrurile care sunt pe cale să dispară. Ataşarea 
provoacă suferinţă. Acceptarea pierderii aduce pace. 

Majoritatea oamenilor care aud cuvântul acceptare nu vor să accepte ceea 
ce se întâmplă, dar acceptarea nu înseamnă că eşti de acord cu ceea ce se 
întâmplă şi acest lucru este important de înţeles. Acceptaţi ceea ce se pare că se 
întâmplă: un sistem global de guvernare face ravagii asupra economiei şi vă 
micşorează libertăţile, vântul schimbării suflă prin oraşe şi state, vedeţi oameni 

care se comportă în moduri de neînțeles. Când vedeţi acestea deja petrecându- 
se, dar vă împotriviţi, de fapt, veţi suferi. Dar când vedeţi că acestea se întâmplă 
şi le acceptaţi şi, în consecinţă, începeţi să vă schimbaţi comportamentul, atunci 
veţi constata schimbări care vă sunt benefice. 

Şi am ajuns la subiectul despre care am vrea să vorbim astăzi: vedeţi cum 
sistemele se prăbuşesc, cum vechiul se sfârşeşte, dar ştiind că aveţi parte de 
îndrumare. Nu aţi rămas singuri, nu aţi rămas fără îndrumare. Fiecare dintre 
voi are ghizi şi învăţători spirituali care pot comunica cu voi şi o vor face prin 
intuiţie, emoţii, imbolduri, sfaturi şi idei, vise, sincronicităţi. Aşadar, nu sunteţi 
abandonaţi, nu sunteţi abandonaţi de Dumnezeu, nu sunteţi abandonaţi de 
ghizii şi învățătorii voştri. De fapt, vi se oferă posibilitatea de a vă transforma, 
dacă ascultați de acele imbolduri lăuntrice, sfaturi intuitive. 

Unele persoane sunt, de exemplu, îmboldite să se mute din oraş într-un 
mediu mai rural în care să facă faţă acestor furtuni. Unii primesc astfel de 
imbolduri, de sugestii ale intuiţiei: „Cred că aş prefera să nu mai stau în oraş 
acum, mi se pare mult mai puţin distractiv decât era înainte”. Dar le ignoră, 
pentru că, speră ei: “Totul va reveni la normal, totul va fi aşa cum a fost”. 

Cu toţii aveţi decizii de luat: în ce vă veţi investi timpul, în ce veţi investi 
banii, ce veţi face în beneficiul familiilor voastre. Fiecare dintre voi va fi 
îndrumat. Nu vă vom spune acum ce să faceţi. Ceea ce vă spunem este că 
sistemul informaţional de care depindeţi vă duce către prăpastie. Vă spunem că 
sistemul informaţional, mass-media principală, vă îndreaptă spre vremuri grele. 

Cum să vă amplificaţi intuiţia, cum să primiţi aceste mesaje de la ghizii şi 
învățătorii voştri, cum să vă acordaţi la acest aspect intuitiv creator, care a fost 
negat şi diminuat în mod sistematic prin educaţie? 

Copiilor mici le place să coloreze, le place să alerge şi să se joace şi să se 
bucure, copiilor le place să-şi imagineze, să creeze şi să joace roluri. Până ai ieşit 
de pe băncile şcolii, aceste lucruri deja au dispărut şi eşti pregătit pentru o lume 
a trudei, o lume cu 40 de ore de muncă pe săptămână, o viaţă de corvoadă. 

Dar ce vei face acum, dacă eşti instruit pentru un sistem care nu mai 
există?! 

Trebuie să-ţi recalibrezi mintea, trebuie. Altfel, îţi vei petrece viaţa suferind 
şi lamentându-te de pierderea trecutului. Vei fi asemenea îndrăgostitului care 
nu uită niciodată persoana care l-a părăsit, l-a abandonat şi încetează să mai 
trăiască pentru tot restul vieţii. Este un lucru trist că a ales să renunţe la viaţă. 

Vă rugăm să nu renunţaţi la viaţă, vă rugăm să fiţi interesaţi de acel aspect 
non-fizic al minţii voastre. Şi unul dintre modurile în care o puteţi face este să 

începeţi să citiţi şi să studiaţi informaţii veridice, pline de iubire, instructive şi 
care vă conduc spre dezvoltarea propriei puteri personale. Această ființă- 
medium a scris multe cărţi şi vă sugerăm să începeţi cu ele. Aceste cărți sunt 
uşor de citit, vă prezintă idei despre transformarea mentală, fizică, emoţională, 
explicându-vă cum de aţi ajuns acolo unde sunteți. 

Repet, dacă nu ştii unde eşti şi cum ai ajuns aici, nu poţi ieşi din această 
situaţie. Trebuie să pricepi: "Da, am contribuit la acest sistem al neputinței, la 
acest sistem de control, un sistem fără iubire, fără iertare. Unde anume mă las 
eu controlat, unde anume manifest eu lipsă de iertare, unde anume sunt 
dependent sau codependent?" Începeţi să vă puneţi aceste întrebări, dar mintea 
voastră, atât de îndoctrinată, nu va putea răspunde. De fapt, nici nu va dori să 
pună aceste întrebări. Aşa că, trebuie să începeţi să vă reeducaţi. 

Puteţi începe citind cărţile acestei fiinţe-medium, urmărind videoclipurile 
ei, lucru pe care mulţi dintre voi l-aţi făcut deja. Dar acum a venit timpul să 
puneţi în practică, nu doar să ascultați, să vizionaţi şi să vă distraţi. Acum este 
timpul să implementaţi acele practici în propria voastră viaţă. 

Iar dacă doriţi în mod serios ca viaţa să vă fie mai plină de energie, mai 
creativă, mai unificată, mai iubitoare, atunci vă sugerăm să vă apucaţi de lecţiile 
din „Cursul de miracole”. „Cursul de miracole” este un text dificil şi poate că nu 
înţelegeţi prea mult din el la început. Dar este gratuit online sau puteţi cumpăra 
cartea, ceea ce este o idee bună, fiindcă aşa nu mai depindeţi de sistemele wi-fi 
şi electronice, deci este o idee foarte foarte bună să aveţi cartea fizică. Anul 
trecut am făcut un comentariu pe zi la acele lecţii, lucru foarte util, traducându- 
le într-un limbaj mai obişnuit. 

Unii dintre voi se vor împotrivi zicând: “M-am uitat la curs şi nu înţeleg 
mare lucru”. Da, nu înţelegeţi mare lucru. Nu vă înţelegeţi societatea şi cum 
funcţionează. Nu înţelegeţi sistemul bancar şi cum vă fură banii şi averea. Nu 
înțelegeţi sistemul educaţional şi pentru ce a fost el conceput în realitate. Sunt 
multe lucruri pe care nu le înţelegeţi. Dar unul dintre lucrurile pe care trebuie 
să-l înţelegeţi este propria minte, iar „Cursul de miracole” vă va conduce într-o 
călătorie minunată, eliberându-vă de ceea ce se află în mintea voastră şi nu vă 
serveşte, de ceea ce vă face slabi, de ceea ce vă înspăimântă. 

Veţi face acea călătorie cu ajutorul Conştiinţei Cristice. Eu, Isus, am pornit 
în acea călătorie şi Conştiinţa Cristică a intrat în mine. Iar povestea pe care aţi 
auzit-o despre călătoria mea pe Pământ relatează ce s-a întâmplat atunci când 
Conştiinţa Cristică a intrat în mine. Nu sunt Cristosul, ci o ființă umană, am fost 
o fiinţă umană care a fost pătrunsă de Duhul Sfânt şi Conştiinţa Cristică, dându- 

mi daruri excepţionale. Şi voi puteţi fi umpluţi cu daruri excepţionale, daruri de 
profeție, daruri de clarviziune, daruri de intuiţie, daruri de creativitate. 

Creştinii dogmatici fundamentalişti vor spune că acesta este diavolul care 
vorbeşte. Dimpotrivă, chiar sunteţi fiinţe puternice. Dimpotrivă, chiar sunteţi 
conectaţi cu Divinul şi vi se transmit mesaje tot timpul. Doar că aţi fost instruiți 
într-un sistem care v-a blocat mintea. 

Deci, haideţi să lucrăm împreună pentru a vă deschide mintea la loc şi am 
sugera să începeţi prin a vă lăsa ghidaţi de mentori înţelepţi. Aşadar, dacă veţi fi 
alături de noi în fiecare dimineaţă şi seară, va fi bine pentru voi. Vi se vor oferi 
sugestii şi idei, dar trebuie să exersaţi mereu, să exersaţi, să exersaţi. Ce faci cu 
mintea în fiecare minut, ce faci cu gura în fiecare minut, adică ce spui despre 
tine, ce spui despre lume, ce vrei să experimentezi, acestea sunt modurile prin 
care îţi clădeşti viitorul. Viitorul tău se creează acum. Aşadar, fii înţelept şi 
începe să urmezi sfaturile înțelepte! 

Eu sunt acela pe care-l ştiţi drept Isus şi vă voi mai vorbi astăzi.» 


Ziua 2, seara 
"Dependenţa de sistem pe care o aveţi este cea care vă face vulnerabili." (Isus) 


ISUS: 

«Cu adevărat, sunteţi fiinţe binecuvântate! Eu sunt cel pe care-l ştiţi ca 
Isus. 

După ce aţi petrecut ziua a doua gândindu-vă la valorile voastre, după ce aţi 
petrecut ziua a doua gândindu-vă cum vă afectează viaţa transformările care au 
loc pe planeta voastră în această perioadă, mulţi dintre voi s-au simţit puţin 
trişti, unii dintre voi s-au simţit furioşi, unii dintre voi au simţit frică. 

Ceea ce vrem să înţelegeţi este că sistemul vostru de ghidare este impecabil. 
Iar asta nu vi s-a spus prea des în societatea voastră. Vi s-a spus că sunteţi 
păcătoşi şi că, dacă faceţi una şi alta, veţi merge în iad sau veţi fi complet 
părăsiţi de Dumnezeu sau că nu există niciun Dumnezeu. 

Există o Forţă divină binevoitoare în acest univers şi ea este întotdeauna 
creativă, mereu în căutarea libertăţii şi mereu iubitoare. Este ceea ce creează 
viaţă. Ea nu creează moarte. 

Când simţi frică, când simţi ruşine, când simţi vinovăţie, oricare dintre 
aceste emoţii, atunci sistemul tău de ghidare îţi arată că ceea ce gândeşti nu este 
adecvat. O spunem din nou. Dacă simţi frică, ruşine sau vinovăţie, înseamnă că 

ceea ce crezi nu este în acord cu adevărul. Forţa binevoitoare care există în toate 
nu te vede niciodată în acest fel. Nu te condamnă niciodată, nu te vede niciodată 
ca fiind vinovat. 

Desigur, unii dintre voi vor spune „Fi bine, asta este imposibil, nu pot fi 
lăsaţi toţi de capul lor, trebuie să existe pedeapse”. 

Da, există pedeapsă. Atunci când nu eşti pe drumul cel bun, te simţi rău, iar 
când eşti pe drumul cel bun, te simţi bine. Este un fel de sistem de pedepse şi 
recompense, dar el se manifestă prin emoţiile tale. Când eşti foarte neiubitor, 
când eşti pe alături de drumul corect, te simţi îngrozitor tot timpul şi trebuie să 
faci lucruri teribile încercând să-ţi uşurezi acea durere. Nu este deloc o plăcere. 

Ceea ce vrem să înţelegeţi, pe măsură ce treceţi prin acest proces de 
reconstrucţie şi deconstrucţie de pe planeta voastră, este că veţi suferi dacă 
gândiţi incorect, adică dacă doriţi ca totul să fie aşa cum era. Vă încurajăm să vă 
educați mintea şi să vă exersaţi mintea ca să nu mai deplângă trecutul. 

Mulţi dintre voi aţi auzit că acesta este un moment de mare transformare şi 
evoluţie. Şi este, dacă ştii cum să-ţi stăpâneşti mintea. Dacă nu ştii cum să-ţi 
stăpâneşti mintea şi le permiţi altora să-ţi manipuleze mintea, atunci nu prea 
vei beneficia. Deci acesta este momentul pentru a-ţi recăpăta puterea. Acesta 
este un moment de amplificare a conştientizării că eşti o fiinţă divină, că eşti 
conectat la Dumnezeu, că ai un spirit plin de iubire. 

V-am spus că setarea implicită pe acest plan terestru este frica şi separarea. 
Dar tu, ca decident, tu, ca fiinţă care poţi folosi liberul arbitru, poţi să te ridici 
deasupra câmpului de luptă şi să alegi iubirea. Şi despre asta este vorba în 
procesul de înălţare. Este vorba de a nu te scufunda în abisurile fricii şi tristeţii 
sau furiei, ci de a te ridica deasupra câmpului de luptă, alegând gânduri de pace, 
alegând gânduri de iubire, ştiind că, atunci când mintea este calmă şi 
mulțumită, sunt deschise canalele de comunicare cu fiinţele superioare. 

Dar când cobori în tărâmurile fricii, sărăciei şi lipsurilor, condus de 
poveştile de groază din mass-media, atunci eşti deconectat de la acele tărâmuri 
superioare. De ce? Pentru că eşti prea jos pentru a te acorda la o frecvenţă 
înaltă. 

Foarte mulţi vă daţi seama că aceste schimbări nu par că vor dura numai 
două săptămâni sau două luni. Prevedeţi consecinţe cumplite care încep să se 
manifeste în întreaga lume. Dacă reacţia ta este de “luptă sau fugi”, care este 
terenul de joacă al ego-ului, te vei comporta defensiv, agresiv, temător, copleşit 
sau violent, deoarece comportamentul tău este condus de ceea ce crezi că este 
adevărat despre tine, despre ceilalţi, despre lume. Dacă crezi din toată inima şi 

din tot sufletul că nu ai suficient şi că anul viitor te vei afla într-o situaţie 
groaznică, să zicem, vei începe să iei decizii proaste, fără viziune, pentru că vei 
folosi ego-ul pentru a lua acele decizii, iar ego-ul are o perspectivă mioapă şi 
agresivă despre orice. 

Dacă, însă, te afli într-o stare calmă, deschisă, relaxată, începi să te acordezi 
la tărâmurile non-fizice, care sunt pline de informaţii şi cunoştinţe, frumuseţe, 
abundență, sănătate, bucurie, creativitate și înțelepciune de la învățători non- 
fizici. Noi acolo trăim. Sălăşluim în tărâmurile păcii. 

Când priviți violența din stradă, de exemplu, ştim că mulți dintre voi 
înțelegeţi de ce fac oamenii ceea ce fac, dar dacă rămâneți acolo, dacă vă 
scufundaţi în acele frecvenţe joase, veţi fi şi voi captați de acele tărâmuri. 
Trebuie să deveniți foarte, foarte selectivi acum, trebuie să vegheaţi pentru 
iubire, pentru bine, pentru bunătate, pentru pace. 

Faceţi orice aveţi nevoie pentru a ajunge la pace, fie că trageţi un pui de 
somn, fie că vă întâlniți cu oameni ce gândesc la fel ca voi, fie că găsiţi o 
comunitate pe internet care vă linişteşte şi vă consolează, fie că citiţi o carte 
bună, care vă ţine mintea ocupată. Dar veţi înţelege că este necesară disciplina 
mentală, este necesară educarea minţii, deoarece cu toţii aveţi minţile deja 
educate într-un fel. Aveţi minţile educate de sistemul bancar actual, sistemul 
monetar actual, aveţi minţile educate pentru a cumpăra alimente de la magazin, 
aveţi minţile educate pentru a fi foarte, foarte dependenţi şi izolaţi. Majoritatea 
dintre voi locuiţi în propriile case, poate că aveţi o familie nucleară, dar nu aveţi 
o familie extinsă, nu aveţi un spectru larg de abilităţi de supravieţuire. Desigur, 
nu spunem să vă întoarceţi cu toţii la epoca de piatră, dar ceea ce vrem să 
înţelegeţi este că dependenţa de sistem pe care o aveţi este cea care vă face 
vulnerabili. 

Oamenii au renunţat să-şi educe copiii şi îi trimit la şcoli. Din păcate, acum 
când îţi trimiţi copiii la şcoală, ei sunt îndoctrinaţi cu frică şi o vor păstra ca un 
aspect permanent al personalităţii lor, căci au învăţat-o de tineri. E la fel cum un 
copil catolic care a fost terorizat de ideea iadului, toată viaţa îi va fi frică să nu 
greşească şi va duce o viaţă foarte strictă, pentru că nu a fost niciodată reeducat 
să-şi piardă acea credinţă infantilă în iad. 

În seara aceasta, ascultând aceste lucruri, nu vrem să vă întristaţi, nu vrem 
să fiți deprimati când vorbim despre schimbarea lucrurilor. Ceea ce vrem să 
înțelegeţi este că are loc o revoluţie în evoluţie. 

Dacă folosiţi experienţele pe care le aveţi în sens pozitiv, ca oportunităţi, 
atunci, combinate cu antrenamentul minţii, vă vor acorda la o frecvenţă de 

vibraţie mult deasupra câmpului de luptă pe care-l vedeţi acum pe planetă. Veţi 
primi idei şi inspiraţii, veţi întâlni oameni cu idei asemănătoare, veţi găsi idei 
inovatoare în sprijinul acestor noi paradigme culturale care se dezvoltă zi de zi. 

De exemplu, există oameni care au început să dea consultanţă pentru 
educaţia la domiciliu, fiindcă există o revoltă a părinţilor care nu vor să-şi 
trimită copiii pe aceste câmpuri de luptă. Există oportunităţi uimitoare, dar dacă 
ai atitudinea de “luptă sau fugi”, dacă te târăşti pe câmpul de luptă, nu le vei 
putea găsi. Vei fi acolo, jos, cu victimele şi infractorii. Vei fi acolo, jos, cu cei care 
cred în lipsuri. Vei fi acolo, jos, cu cei care se cred neputincioşi. 

Vrem să te ridicăm în tărâmurile interconectării şi ale iubirii, creativității, 
căci acolo este casa ta naturală ca fiinţă spirituală eternă, copil al lui Dumnezeu. 
Asta nu înseamnă că nu ai coborât în lumea separării, în locul de joacă al ego- 
ului, ba da. Dar ai aflat că locul de joacă al ego-ului este un loc dificil. Ai învăţat 
că boala nu este deloc distractivă. Ai învăţat că sărăcia şi lipsurile nu sunt ceva 
de dorit. Iar acele experienţe există pe tărâmul separării. 

Aşadar, milioane şi milioane dintre voi încep să-şi dea seama că motivul 
pentru care aţi venit aici, pe Pământ, adică să vă manifestaţi dorinţele ego-ului, 
nu mai este deloc distractiv. Şi aşa deveniți deschişi să învăţaţi, să vă manifestaţi 
voinţa superioară, deveniți înţelepţi şi căutaţi înţelepciunea, căutaţi locuri unde 
puteţi învăţa şi oameni de la care să învăţaţi, oameni cu care puteţi coopera, 
poate alţi membri ai comunităţii cu care să vă adunaţi şi să vă ajutaţi reciproc, 
împărțind povara de a parcurge aceste vremuri de tranziţie. 

Aşa că, diseară când mergeţi la culcare, vrem să faceţi o rugăciune (şi 
amintiţi-vă că fiecare gând este o rugăciune, dar aceasta este o rugăciune 
conştientă): „Doamne Isuse, Tot-ceea-ce-este, Zeiţă (nu contează Cui vă rugaţi, 
pe Noi nu ne deranjează, nu ne simţim jigniţi aşa cum vă simţiţi voi pe Pământ), 
te rog să-mi arăţi ce trebuie să fac pentru a prospera în această nouă situaţie. 
Adu-mi un vis, trimite-mi o idee, fă-mi o legătură, arată-mi, că eu Te ascult!” 
Rugăciunea asta o puteţi spune în fiecare seară. 

Iar rugăciunea următoare o puteţi spune când vă treziţi dimineaţa: 
„Doamne Isuse, Tot-ceea-ce-este, Doamne, Zeiţă, (la oricine vreţi să vă rugaţi), 
arată-mi astăzi ce trebuie să văd. Azi arată-mi unde mă blochez. Te ascult." 

Şi pe parcursul nopţii, care e timpul viselor, vom avea acces la mintea ta, 
pentru că ne-ai dat permisiunea. 

Din contră, când vibrația ta e scăzută, te afli pe tărâmurile gândurilor de 
genul „cum îmi voi plăti chiria, mi-e frică, poate voi fi concediat, poate nu voi 
mai lucra niciodată”, iar când te afli în acele zone joase, nu te putem ajuta, 


32 


pentru că Noi nu suntem acolo. Frica, boala, lipsa există în acele tărâmuri. Şi s- 
ar putea să ai coşmaruri; s-ar putea să ai vise febrile. 

Deci în fiecare seară, daţi-ne permisiunea de a accesa mintea voastră mai 
puţin baricadată, mintea astrală (nu mintea ego-ului, care doarme noaptea), 
daţi-ne permisiunea de a vă ajuta în fiecare noapte şi în fiecare dimineaţă. 

Iar primul lucru dimineaţa sau dacă vă treziţi în mijlocul nopţii, notaţi-vă 
visele pe hârtie. Veţi începe să primiţi informaţii. Subconştientul vostru a 
suprimat multe lucruri, pentru că aţi fost prea ocupați şi aţi fost conduşi de 
frică. 

Vă reamintim că, pentru a accesa cu adevărat aceste tipuri de comunicări, 
va trebui să vă clarificaţi mintea prin lecţiile din “Cursul de miracole”. Nu veţi 
pierde nimic făcând lecţiile din “Cursul de miracole”. Veţi scăpa de vechiturile 
de la subsol şi de la mansarda minţii voastre, lucruri pe care nu mai doriţi să le 
duceţi cu voi, lucruri care nu vă vor servi în această nouă experienţă. 

Aşadar, spuneţi acele rugăciuni seara şi dimineaţa şi veţi începe să primiţi 
informaţii. S-ar putea să primiţi informaţii la o întâlnire cu cineva care are o 
idee bună. S-ar putea să primiţi acele informaţii sub forma unei idei la care nu 
v-aţi fi gândit niciodată, ceva neobişnuit. S-ar putea să le primiţi într-un vis 
simbolic foarte clar. Poate dura câteva zile, poate dura câteva săptămâni pentru 
a începe deschiderea acestor canale care au fost închise din cauza fricii. Dar 
dacă sunteţi perseverenţi şi mereu atenţi la ce simţiţi, (ştiind că, dacă vă simţiţi 
rău, aţi luat-o pe un drum greşit, iar dacă vă simţiţi bine, sunteţi armonizaţi), 
atunci veţi începe să primiţi mesajele. 

Desigur, aceia dintre voi care faceţi acest lucru de ceva vreme înţelegeţi că 
există tipare mentale profunde care continuă să vă provoace frică. Dar numai 
prin liberul arbitru, prin disciplina practicii puteţi începe să le respingeţi şi să le 
spuneţi: „Mulţumesc de informaţie, dar nu te ascult. Ascult doar gândurile 
bune, iubitoare, înțelepte, inspiratoare. Nu ascult acele lucruri negative. Ele nu 
mă vor sluji. Te-am ascultat mult prea mult timp. Astăzi este o nouă zi şi sunt 
deschis la noi oportunităţi”. 

Deci, diseară când mergeţi la culcare, fiți deschişi la noi ocazii de a visa, şi 
oferiţi-vă, dacă doriţi (iar dacă încă nu doriţi, rugaţi-vă să căpătaţi dorinţa), deci 
dacă doriţi, puneţi-vă conştiinţa la dispoziţia iubiţilor învăţători şi ghizi 
spirituali de o frecvenţă înaltă, astfel încât să vă putem oferi informaţii. 

Unii dintre voi nu se vor simţi prea confortabil să facă asta. Aveţi prea 
multe temeri cu care aţi fost îndoctrinaţi şi înţelegem asta. Totuşi, intraţi în 
somn cu o rugăciune pentru dragoste, iertare şi speranţă de viitor. 

Eu sunt cel pe care-l ştiţi ca Isus şi vă voi vorbi din nou mâine dimineaţă.» 


Ziua 3, dimineaţa 


“Voi sunteţi idei în mintea lui Dumnezeu, sunteţi ființe care caută libertatea, 
fiinţe creative şi iubitoare. Dar sunteţi mânaţi în direcţia opusă: izolare, teamă 
unul de celălalt, separare sporită.” (Isus) 

Vreau să vă mulţumesc tuturor pentru distribuirea videoclipurilor mele şi vreau să vă 
reamintesc că acesta este un moment pentru a dovedi curaj, acesta este un timp pentru 
autenticitate. Am momente când nu sunt atât de curajoasă pe cât ar trebui să fiu, deşi unii 
dintre voi poate cred că sunt extrem de curajoasă. Mi-am dat seama că, pe pagina mea 
personală de Facebook, de multe ori nu-mi distribui videoclipurile de channeling, deoarece 
sunt radicale şi există oameni pe care ar putea să-i enerveze. Asta v-ar putea surprinde pe 
unii dintre voi, dar după ce Isus ne-a provocat să distribuim aceste channeling-uri, mi-am dat 
seama că toţi cei care urmăresc pagina mea personală, distribuie. O fac şi eu acum. Chiar 
dacă public ceea ce vedeţi şi mii de oameni văd ce canalizez, am încă ceva în mine care nu 


vrea să-i supere pe oamenii din cercul meu personal. Dar astăzi renunţ la acea frică şi aleg 
să fiu curajoasă. Mă scuzaţi o clipă... Să vedem ce are să ne spună Isus astăzi. 


ISUS: 

«Cu adevărat, sunteţi fiinţe binecuvântate. Eu sunt cel care ştiţi că este 
Isus. 

Cu toţii aveţi lucruri de învăţat. Această fiinţă îşi arată vulnerabilitatea, 
această ființă vă arată că este la fel ca voi. Tot ce a făcut ea a fost să practice ceva 
care i-a transformat viaţa suficient de mult, încât să poată trece peste 
îndoctrinările cumplite ale societăţii voastre. Şi totuşi, mai există în ea reziduuri 
din ele, pe care le vede şi le simte. 

Iar cei care v-aţi simţit mişcaţi, fiţi curajoşi, distribuiţi aceste videoclipuri, 
arătaţi-le celor dragi cine sunteţi cu adevărat, pentru că, dacă vă iubesc cu 
adevărat, vor trebui să se împace cu credinţele şi ideile voastre. 

Iar adevărul este că modul cum aţi fost programaţi de societate v-a închistat 
într-atât, încât vă este literalmente frică să fiţi voi înşivă. Şi în asta constă 
slăbiciunea, asta e renunţarea la suveranitatea voastră care a îngăduit să se 
întâmple acest dezastru pe Pământ, şi cu toţii trebuie să vă recunoaşteţi proprie 
contribuţie. 

Unde şi când anume ai fost complice la a-ţi ascunde credinţa în libertate, la 
a-ţi ascunde credinţa în adevăr, la a-ţi ascunde autenticitatea, cine eşti cu 
adevărat, ceea ce preţuieşti şi ce doreşti pentru omenire?! 

A venit momentul ca toate acestea să fie dezvăluite. Acuitate vizuală clară 
20/20 [n.tr. — termen de optometrie ]. Nu este o coincidenţă faptul că anul 

acesta este 2020. Există simboluri în eternitate care vă oferă indicii despre ce se 
întâmplă. Viziunea clară înseamnă că te vezi clar cum eşti, viziunea clară 
înseamnă că vezi clar ce se întâmplă, viziunea clară înseamnă că înţelegi care 
este soluţia împotriva înşelăciunii şi disimulării. Soluţia împotriva înşelăciunii şi 
disimulării şi manipulării este adevărul, claritatea şi autenticitatea. Şi împotriva 
acestora vi se cere să vă răsculați în aceste 40 de zile şi 40 de nopţi. 

Mulţi dintre voi aveţi secrete pe care le ascundeţi zilnic, incertitudini şi 
frici, păreri despre voi înşivă pe care le proiectaţi asupra altor oameni, zicând că 
asta ar fi părerea lor despre voi. Dar ei nu gândesc aşa, ci gândirea voastră şi 
propriile gânduri sunt cele care vă sperie. 

“Cursul de miracole” vă va învăţa să vă iubiţi propria minte şi vă va oferi 
curajul de-a lungul anilor să vedeţi exact ceea ce faceţi, ceea ce sunteţi, ceea ce 
prețuiți şi de ce vă temeţi. Este cel mai uimitor curs, pentru că nu trebuie să 
credeţi în el pentru ca el să funcţioneze asupra voastră. Nu trebuie să credeţi în 
el, nu trebuie să vă placă, tot ce trebuie să faceţi este să-l urmaţi. Iar ceea ce face 
cursul este să vă elibereze liberul arbitru în tărâmul credinţei. 

Desigur, mulţi dintre voi aţi pierdut credinţa în cuvântul “credinţă”, dar 
fiecare dintre voi are credinţă în ceva. Poate că aveţi credinţa că trebuie să vă 
ascundeţi adevărata voastră natură, poate că aveţi credinţă în bani, poate că 
aveţi credinţă în trupuri, poate că aveţi credinţă în familia voastră. Dar adevărul 
este că trebuie să aveţi credinţă în Viaţă. Şi tocmai aceasta este subminată în 
acest moment în lumea voastră, această credinţă în Viaţă, ca şi cum sunteţi pe 
cale de a muri în minutul următor dacă nu vă conformaţi, constrângeţi şi 
abţineţi de la Ceea ce sunteți. 

Voi sunteţi idei în mintea lui Dumnezeu, sunteţi fiinţe care caută libertatea, 
sunteţi ființe creative, sunteţi fiinţe iubitoare. Dar sunteţi mânaţi în direcţia 
opusă: separare, izolare, teamă unul de celălalt, separare sporită. Dar vi se poate 
face asta numai dacă sunteţi de acord. Vi se poate face asta numai dacă sunteţi 
de acord. 

Însă e o călătorie interioară. Este dificil să schimbi un comportament adânc 
îndoctrinat dacă nu schimbi convingerile pe care le ai în minte despre valoarea 
ta, despre realitate, despre ce este viaţa, despre ce este iubirea. rebuie să-ţi 
schimbi întâi mintea ca să-ţi poţi schimba comportamentul. 

Ai putea şi să-ţi schimbi forțat comportamentul. Asta fac unii oameni, de 
exemplu, dacă participă la o dietă de slăbire sau la un program de fitness, se vor 
forţa să meargă la sală, se vor forţa să nu mai mănânce alimente care îi îngraşă, 
dar nu pot ţine pasul, deoarece comportamentul de lene şi hrănire excesivă se 

iveşte din cel mai puternic lucru de pe planetă, care este mintea umană şi 
credinţa sa în credinţele sale. Dacă crezi că grăsimea te va proteja, dacă crezi cu 
adevărat asta în mintea ta, nu vei putea deveni zvelt.Dacă crezi că a deveni suplu 
te va pune într-un fel în pericol sau te va face să ieşi în evidenţă într-un mod 
incomod, nu vei persevera. Nu chestiunea fizică sau alimentaţia este problema, 
ci problema este gândirea care stă la baza lor. 

Aplicând la acest caz, la ceea ce se întâmplă pe planeta voastră chiar acum, 
propriile voastre minţi contribuie la pierderea libertăţii. Propriile voastre minţi 
contribuie la conformare, minţile voastre vă conduc spre o închisoare. Aşadar, 
fiecare trebuie să vă asumaţi responsabilitatea pentru ceea ce credeţi că este 
adevărat despre lume, despre corpul vostru, despre viaţă, despre moarte, despre 
dragoste, despre celălalt. 

Iar Cursul vă va îndrepta direct asupra acestor subiecte. Deci, încă o dată, 
dacă nu aţi făcut “Cursul de miracole”, vă sugerăm să începeţi să citiţi cărţile 
acestei fiinţe, deoarece ideile despre curs, introducerea în unele dintre concepte, 
sunt cercetate profund în acele cărţi într-o limbaj şi o manieră uşor digerabilă. 
Iar după ce aţi citit acele cărţi... acele cărţi sunt aduse pe această planetă în acest 
moment pentru aceste vremuri. Ştiam că trebuie să transmitem materiale care 
vor ajuta omenirea să facă faţă la ceea ce urma să vină. Şi din acest motiv, 
această fiinţă s-a dedicat atât de mult scrierii şi publicării acestor cărți, nu 
datorită unor cunoştinţe proprii, ci datorită unui imbold copleşitor care venea 
de la noi de a răspândi acest material la cât mai mulţi oameni. 

Deci, dacă aţi ezitat să cumpăraţi aceste cărţi, poate din cauza titlului, poate 
din cauza banilor, vă îndemnăm s-o faceţi acum, deoarece acolo sunt 
informaţiile de care aveţi nevoie. Informaţiile de care aveţi nevoie pentru a vă 
înțelege propria minte sunt acolo. Iar dacă aveţi vreo reticenţă să urmaţi “Cursul 
de miracole”, vă spun că el vă va oferi suficiente informaţii pentru a vă alina şi a 
vă îndemna spre destinaţia finală, aceea de a înţelege faptul că mintea voastră 
este problema. 

Nu spunem că sunteţi răi. Dar spunem este că mintea voastră a fost 
uzurpată de un sistem care înţelege puterea gândirii şi puterea creativităţii. De 
ce credeţi că creativitatea nu este încurajată în şcoală?! De ce credeţi că 
psihologia şi psihoterapia nu vi se predă în şcoală, astfel încât să vă înţelegeţi 
emoţiile, să vă înţelegeţi sentimentele?! Sistemul nu vrea. 

Acum trebuie să vă reeducaţi singuri şi să pricepeţi cum funcţionează 
mintea voastră şi cum a fost ea manipulată. Vrem libertate, bucurie şi fericire 
pentru fiecare dintre voi, dar ele nu pot veni de la guvern, ele nu pot veni dintr-o 

sursă exterioară, trebuie să apară din interiorul propriei dumnezeiri, trebuie să 
apară din interiorul propriei inimi şi minţi, iar asta chiar se întâmplă în fiecare 
zi, ceea ce-i incredibil. Primiţi cu toţii îndrumări ireproşabile, ştiţi la secundă că 
nu doriţi să faceţi ceva, ştiţi la secundă că ceva nu-i în regulă şi, totuşi, minţile 
voastre condiţionate nesocotesc intuiţia iar şi iar, conducându-vă pe calea 
nefericirii, restricţiei şi limitării. 

Acum e momentul să alegeţi libertatea şi, da, lecţiile “Cursului de miracole” 
par a fi opusul: “Trebuie să faceţi asta şi aia”. Dar ceea ce faceţi este că luaţi 
înapoi frâiele acestui magnific instrument creativ şi puternic pe care îl deţineţi, 
în mod liber şi ferm: mintea, inima, sufletul. Acum e timpul să vă revendicaţi 
mintea, inima şi sufletul, ştiind că aceasta este cea mai mare contribuţie pe care 
o puteţi aduce umanităţii în acest moment. 

Sunt cel pe care-l ştiţi ca Isus şi vă voi vorbi din nou mai târziu astăzi.» 


Ziua 3, seara 


„Procesul de ascensiune prin care trece planeta vă va scoate la suprafaţă toate 
temerile, pentru a vă oferi posibilitatea fie de a le păstra, fie de a le respinge. 
Dacă mintea nu vă este pregătită, atunci aceste sentimente şi idei care ies la 
suprafaţă pot fi foarte copleşitoare sau chiar epuizante, deoarece sunt foarte 
puternice.” (Isus) 


ISUS: 

«Cu adevărat, sunteţi fiinţe binecuvântate, Eu sunt acela pe care-l ştiţi ca 
Isus. 

Călătoria voastră aici este una interesantă, nu-i aşa?! Suntem în ziua a treia 
şi deja am abordat atât de multe subiecte. V-am inspirat şi poate că v-am jignit. 

Dar ceea ce vrem să înțelegeţi este că acesta este un moment de mare 
transformare şi nu poate fi evitat. Roata schimbării se mişcă prin sistemul 
vostru solar şi se mişcă prin societatea voastră şi este important să înţelegeţi că 
aceste schimbări pot fi gestionate doar apelând la minte. Sentimentele voastre 
sunt generate de gândurile pe care le credeţi. Gândurile voastre sunt generate de 
credinţele din mintea voastră, cu care sunteţi de acord sau cu care aţi fost de 
acord la un moment dat în trecut. 

Deci, atunci când vă confruntaţi cu o situaţie nouă, ca cea de acum, mintea 
va activa credinţe care au legătură cu acest subiect. Mintea va activa credinţele 
cărora le-aţi permis în mod inconştient să vă ocupe mintea. 

Majoritatea credințelor care trăiesc în mintea voastră sunt credinţe 
inconştiente, adică stau sub suprafaţă, nu sunt foarte departe de voi, le puteţi 
apela în anumite circumstanţe. Iar ceea ce se întâmplă în această situaţie 
specială, această transformare, această profundă transformare a societăţii 
voastre, este că sunt declanşate, aduse la suprafaţă credinţe pe care nu le-aţi mai 
văzut până acum. 

Mulţi dintre voi nu v-aţi pierdut niciodată libertatea, mulţi dintre voi aţi 
putut întotdeauna spune ceea ce doriţi să spuneţi, nu aţi fost niciodată cenzuraţi 
până acum. Nu aţi mai avut niciodată probleme cu şcoala copiilor voştri. Nu vi 
s-a mai distrus niciodată cariera. Intraţi cu toţii în experienţe noi, care vor 
aduce la suprafaţă credinţe ce vă pot surprinde. 

Dar vrem să vă înălţăm deasupra câmpului de bătălie, în imaginea de 
ansamblu, adică să ştiţi că planeta trece printr-o evoluţie şi voi, odată cu ea. 
Acesta este procesul de ascensiune sau înălţare. A fost prezis de foarte mult 
timp, pentru că face parte dintr-un plan măreț. Nu mă refer la povestea asta 
manipulată din umbră, care nu face parte din niciun plan măreț, decât în mintea 
celor care au orchestrat-o. Dar procesul de ascensiune este ceva despre care se 
ştie de mult timp. Procesul de înălţare vă va implica personal pe fiecare dintre 
voi într-o călătorie interioară. 

Asta înseamnă că veţi scoate la suprafaţă toate temerile voastre. Veţi aduce 
la suprafaţă lucruri pe care nu doriţi să le trăiţi, din cauza naturii extreme a 
schimbărilor şi transformărilor prin care trece societatea voastră. Dacă mintea 
nu vă este pregătită, atunci aceste sentimente şi idei care ies la suprafaţă pot fi 
foarte copleşitoare sau chiar epuizante, deoarece sunt atât de puternice. Însă 
dacă v-aţi pregătit mintea şi v-aţi educat cu privire la modul în care funcţionează 
sentimentele, cum funcţionează credinţele şi cum se manifestă gândurile, atunci 
veţi putea să le gestionaţi. 

În această încarnare aţi experimentat milioane de idei. Aţi venit pe acest 
Pământ ca un copil mic şi v-aţi născut într-o familie care avea credinţe şi idei, 
iar ei v-au îndoctrinat profund cu acele credinţe şi idei. Căci şi lor li s-au 
inoculat multe dintre acele credinţe şi idei de către părinţi şi bunici. Şi aşa aţi 
intrat în această cultură a voastră, cu credinţele sale despre ce-i corect şi greşit, 
credinţele sale despre bine şi rău, credinţele sale despre bogaţi şi săraci, 
credinţele sale despre sănătos şi nesănătos. Şi aţi fost scufundaţi în acel ocean 
de învățături când eraţi foarte mici, iar părinţii v-au învăţat tot ce ştiau, fie că 
era corect, fie că era greşit, dar ei credeau că este corect şi vă va folosi în viaţă. 
Multe dintre lucrurile pe care părinţii v-au învăţat nu erau adevărate, multe 


38 


dintre lucrurile pe care părinţii v-au învăţat nu vă avantajează şi multe dintre 
lucrurile pe care părinţii v-au învăţat nu erau deloc ideile lor, ci ideile culturii 
voastre sau ideile celor care o stăpânesc. Şi au fost implantate în mintea 
părinţilor voştri în şcoală şi prin sistemele mass-media. 

Aşa că, multe idei din mintea voastră au fost implantate acolo adânc încă 
din tinereţe şi constituie elemente fundamentale ale personalităţii voastre şi 
baza a ce credeţi că ar fi adevărat. Dar nu sunt adevărate. Unele dintre ele sunt 
adevărate, iar altele nu sunt adevărate. Multe nu sunt adevărate. Pe măsură ce 
parcurgeţi acest proces de ascensiune, orice aspect din mintea voastră care nu 
este adevărat, iubitor, clar, bun, cu o frecvenţă ridicată va ieşi la suprafaţă, 
pentru a vă oferi posibilitatea fie de a-l păstra, fie de a-l respinge. Acesta este 
procesul în care sunteţi implicaţi cu toţii chiar acum. 

Aveţi cu toţii gânduri, credinţe şi idei care se ivesc adesea sub formă de 
emoţii intense, ca să le puteţi privi şi să vă întrebaţi: este adevărat? mă 
avantajează? vreau să păstrez asta în minte? 

Multe dintre credinţele pe care le susţineţi se contrazic între ele. Iar când 
aceste credinţe sunt aduse la suprafaţă în mintea conştientă, vă veţi simţi 
confuzi, fiindcă mintea nu ştie pe care să o aleagă şi veţi simţi adesea frică din 
cauza acestui conflict. Mintea vrea să fie în pace, vrea să ştie în ce să creadă, 
astfel încât să se poată odihni. 

“Cursul de miracole” vă va ajuta să separați grâul de neghină, să separați 
adevărul de minciuni, să separați ceea ce vă avantajează de ceea ce nu vă aduce 
beneficii. Problema cu mintea voastră, dacă nu este instruită, este că mintea lasă 
minciunile să dăinuiască în interiorul ei, mintea crede lucruri contradictorii. 
Deci, dacă nu este clarificată, mintea nu vă poate ajuta să luaţi aceste decizii. 

Uneori, oamenii merg la terapeuti şi primesc sfaturi sănătoase. Uneori, 
oamenii merg la învățători spirituali şi primesc sfaturi de nădejde. Dar mulți 
dintre voi lucraţi singuri asupra acestor transformări interioare. Acesta este 
unul dintre motivele pentru care am dorit să facem acest serial de 40 de zile şi 
40 de nopţi, astfel încât să aveţi unde să vă adresaţi pentru a primi nişte sfaturi 
demne de încredere. 

Dar adevărul este că mintea este deseori cel mai mare obstacol pentru voi, 
este plină de propagandă, este plină de reclame, este plină de filmele pe care le- 
aţi urmărit şi care v-au îndoctrinat cu anumite credinţe şi idei. Aşa că, atunci 
când apelaţi la mintea voastră, veţi veni cu idei care nu vă aparţin. Ele provin de 
la agenţi de publicitate, provin de la sisteme de propagandă guvernamentale, 

provin din toate reclamele pe care le-aţi vizionat vreodată, din fiecare film pe 
care l-aţi vizionat vreodată. 

Acum este momentul simplificării. Vrem să nu vă mai băgaţi atâtea în 
minte. Vrem să nu vă mai umpleţi mintea cu poveşti din mass-media 
convenţională, filme din mass-media convenţională şi ştiri din mass-media 
convenţională. Ne-am dori să petreceţi mai mult timp în natură, pentru că acolo 
vă veţi reechilibra cu ajutorul informaţiilor de la Lumină care vin pe Pământ în 
acest moment. Există informaţii în lumina Soarelui, există informaţii în natură, 
există un mecanism de echilibrare care va acţiona asupra corpului-minte atunci 
când vă aflaţi în natură. 

Unul dintre motivele pentru care societatea a fost atât de urbanizată este 
că, dacă aduci oamenii să trăiască la oraş, aceştia devin mai puţin echilibraţi, 
mai uşor de influenţat. Când locuieşti într-o cutie de bloc, într-un apartament 
bombardat cu 50 de semnale wi-fi, înconjurat de fire electrice şi beton, unde nu 
există aer proaspăt, şi alte asemenea lucruri, eşti periclitat în mod sistematic. 

Desigur, înţelegem că nu vă puteţi părăsi imediat apartamentul sau casa 
când aţi înţeles că nu este un mediu sănătos, dar puteţi ieşi afară cât mai des 
posibil. Puteţi respiraţi aer proaspăt cât mai des, puteţi lua pauza de prânz 
afară, puteţi citi cartea afară, nu în interior, dacă vremea o permite. lar dacă 
vremea se înăspreşte, vă puteţi cumpăra nişte cizme frumoase călduroase şi o 
jachetă frumoasă şi o pălărie frumoasă şi puteţi ieşi afară la aer curat. Faceţi 
acest lucru cât mai des posibil. 

Opriţi posturile de ştiri cât mai des posibil. Opriţi filmele din mass-media 
cât mai des posibil. Urmaţi “Cursul de miracole”, vizionaţi aceste videoclipuri, 
urmăriţi învățătorii spirituali pe care îi admiraţi şi care au o influenţă 
liniştitoare. Începeţi să vă luaţi înapoi orele zilei şi începeţi să vă concentrați 
atenţia asupra ideilor de iubire şi pace cât mai des posibil. 

Deci, încă o dată, vă reamintim de rugăciunea pe care o veţi spune când 
mergeţi la culcare în astă-seară, prin care vă oferiţi conştiinţa învăţătorilor 
iubitori, înţelepţi, plini de lumină, plini de iubire, astfel încât să vă poată da 
îndrumări în timpul somnului. Când dormiti, vi se oferă o mare oportunitate. Şi 
nu uitaţi să vă notaţi visele şi să vedeţi dacă înţelegeţi ce vă transmit. 

Eu sunt cel care ştiţi că este Isus şi ne vom revedea mâine dimineaţă. » 

Ziua 4, dimineaţa 


"Să nu luptaţi împotriva a ceea ce nu doriţi, ci să luptaţi pentru ceea ce doriţi, 

pentru că energia consumată pentru a vă împotrivi la ceea ce nu doriţi este o 

energie dată sistemului pe care nu îl doriţi." (Isus) 

Acum, în a patra zi, vreau doar să remarc ce act de credinţă este să ai încredere că Isus 
are lucruri interesante de spus timp de 40 de zile. Uneori, parcă îmi vine să-l întreb: „Ai ceva 


interesant de spus?”. Aşa că, da, trec şi eu prin propriile mele provocări făcând treaba asta. 
Deci nu sunteţi singurii. Haide să vedem ce are de spus astăzi. 


ISUS: 

«Cu adevărat, sunteţi ființe binecuvântate. Eu sunt acela pe care-l ştiţi ca 
Isus şi am multe de spus. Nu-ţi face griji, dragă, întotdeauna există tot mai mult 
şi mai mult. Călătoria voastră aici este una interesantă, aşa cum spunem în 
fiecare zi. 

Vrem să înțelegeţi că treaba voastră nu este să rezolvaţi problemele lumii. 
Mulţi dintre voi simţiţi că aveţi o povară pe umerii voştri acum: „Ce pot face 
pentru a salva planeta?”. 

Ei bine, ceea ce vrem să înţelegeţi, iar asta va fi foarte dificil pentru unii 
dintre voi, este că lumea apare din interiorul vostru. Deci, dacă încerci să 
schimbi lumea exterioară fără a schimba lumea interioară, îţi pierzi timpul. Cum 
spune draga noastră, „este ca şi cum ai muta scaunele pe Titanic”. Trebuie să 
schimbi direcţia navei, nu scaunele. 

Deci, atunci când vă solidarizaţi pentru unele cauze... şi nu spunem că n-ar 
trebui să vă coalizaţi pentru lucruri în care credeţi, dar ceea ce vrem este ca voi 
să nu luptaţi împotriva a ceea ce nu doriţi, ci să luptaţi pentru ceea ce doriţi, 
pentru că energia consumată pentru a vă împotrivi la ceea ce nu doriţi este o 
energie dată sistemului pe care nu îl doriţi. Voi nu vă investiţi imensele puteri 
creative şi puteri co-creative (puterile pe care le exercitaţi atunci când vă 
adunaţi mai mulţi), ca să creaţi ceva ce doriţi. Vă risipiţi acele puteri creative şi 
co-creative chiar în sistemul pe care îl urâţi. 

Aceasta este o lege fundamentală a creaţiei, pe care trebuie să o înţelegeţi, 
dacă doriţi să schimbaţi lumea. Procesul începe cu expresia „Fii chiar tu 
schimbarea pe care vrei să o vezi în lume”. Dacă vrei o lume mai prietenoasă, 
mai iubitoare, atunci fii tu mai amabil şi mai iubitor. 

Totuşi, pentru cei mai mulţi dintre voi acest lucru nu pare a fi suficient, 
fiindcă credeţi că sunteţi destul de amabili şi iubitori. Dar practica „Cursului de 
miracole” vă va conduce adânc în mintea voastră, vă va duce în zone de gândire 

şi un dialog interior în care nu v-aţi deranjat niciodată să intraţi sau pe care nu 
le-aţi prețuit niciodată, crezând că sunt secrete. Crezi că, gândind „nu mă iubesc 
pe mine însumi” sau “nu-mi place de mine” sau “sunt prost”, şi spui tot timpul 
aceste lucruri dispreţuitoare despre tine în minte, crezi că nu au putere. Sunt la 
fel de puternice ca atunci când le spui cu voce tare cuiva. N-ai spune asta cu voce 
tare altcuiva. Nu i-ai spune niciodată cuiva în faţă „cred că eşti prost şi cred că 
eşti urât”. Şi totuşi, mulţi dintre voi îşi spun lucrurile astea, crezând că ar fi 
inofensive, pentru că sunt ascunse în minte. 

Dar ceea ce vrem să ştiţi acum este că lumea fizică materială pe care o 
vedeţi, societatea, cultura, familiile, munca voastră, fiecare dintre aceste lucruri, 
a început ca o idee, un gând în minte. Şi a căpătat o manifestare fizică pentru că 
aţi continuat să investiţi energie în ea. Iar atunci când tot investeşti energie în 
afirmaţii interioare precum „nu merit”, vei provoca venirea în viaţa ta a unor 
fiinţe şi sisteme care te tratează ca şi cum nu ai merita. 

Aici vorbim despre această voce interioară insidioasă care te judecă şi te 
atacă în mod constant, care a apărut în mintea ta din cauza educaţiei pe care ai 
primit-o. Ea poate începe cu părinţii care sunt critici sau lipsiţi de iubire sau 
care te judecă. Apoi continuă cu sistemele şcolare care îţi spun că eşti un prost 
pentru că ai primit nota 5 sau că trebuie să te conformezi regulilor dacă vrei să 
fii considerat bun. 

Aceasta este o învăţătură fundamentală a societăţii voastre: trebuie să te 
conformezi ca să fii considerat bun atunci când ai 6 sau 7 ani, obligat să te 
aliniezi în spatele colegilor de clasă, obligat să te aşezi şi să te ridici din bancă 
după cum sună soneria şi nu-ţi este niciodată permis să spui ceva în dezacord cu 
profesorul. Ani şi ani şi ani în acest tip de instruire v-au determinat să deveniți 
fiinţe cărora vă este frică să vă exprimaţi deschis. 

Aşadar, vrem să înţelegeţi acest lucru, vrem să înţelegeţi că trebuie să vă 
reeducaţi pentru a crede că sunteţi buni, indiferent de măsura în care vă 
conformaţi regulilor generale. 

Şi întreaga situaţie din lumea de astăzi oglindeşte asta. Vă arată cât de 
conformişti sunt oamenii, iar unii sunt uimiţi s-o observe. Noi nu suntem deloc 
uimiţi. Nu suntem deloc uimiţi, pentru că ştim ce se petrece în minţile voastre, 
ştim ce se întâmplă în spatele măştii voastre sociale. 

Prin urmare, am vrea să începeţi astăzi să abordaţi această chestiune: 
gândurile interioare pe care le aveţi. Desigur, cei dintre voi care studiaţi de ceva 
vreme „Cursul de miracole” fac deja asta, dar astăzi am vrea să vă dublaţi 

practica. Vrem să vă dedicați şi mai mult practicii observării acestor idei şi 
gânduri lipsite de iubire pe care le aveţi despre voi înşivă sau despre ceilalți. 

Ori de câte ori mergeţi pe stradă şi vă uitaţi la unele persoane, judecându- 
le: „Sunt prea grase, sunt prea slabe, sunt prea frumoase, îşi etalează bogăţia, nu 
ar trebui să iasă cu acea persoană, el este prea aşa, ea este prea aşa”, opriţi-vă şi 
întoarceţi totul imediat în minte, spunând „Suntem cu toţii valoroşi în ochii lui 
Dumnezeu, fiecare dintre noi, indiferent de câţi bani avem sau cum apărem”. 
Trebuie să începeţi să opriţi acele judecăţi inconştiente şi să aveţi o atitudine 
mai iubitoare în inimă şi minte. Şi asta, nu ca să arătaţi celorlalţi cât de grozavi 
sunteţi, ci pentru a vă pune capăt propriei agresivităţi. 

Unii dintre voi care nu au urmat “Cursul de miracole” vor spune: „Eu nu 
sunt un odios, nu fac niciodată lucruri din acestea”. Dar vă provocăm ca astăzi 
să fiţi atenţi la dialogul interior, să fiţi atenţi la ce vă spuneţi în faţa oglinzii, să 
fiţi atenţi la ce vă spuneţi când vă îmbrăcaţi, să fiţi atenţi la ce vă spuneţi când 
plecaţi la muncă, fiţi atenţi, fiţi atenţi, fiţi atenţi! Acestea nu sunt gânduri 
secrete, ci ele emit pe frecvenţa lipsei de iubire şi se vor întoarce la voi înmiit. 
Universul reflectă înapoi către voi exact ceea ce faceţi şi gândiţi. 

Şi asta explică ideea că oamenilor buni li se întâmplă lucruri rele şi, astfel, 
devin foarte, foarte confuzi. Ei ajută organizaţiile de caritate, ajută bătrânicile să 
treacă strada, sunt amabili şi generoşi cu alte persoane, dar dialogul lor intern 
este distructiv. Şi nu pricep cât de creativ, de pătrunzător şi de puternic este. 

Deci aceasta este misiunea voastră în această dimineaţă: ascultaţi-vă 
dialogul interior astăzi şi opriţi-vă în clipa în care auziţi ceva lipsit de iubire în 
minte şi întoarceţi-l spunând contrariul, ca şi cum ar fi adevărat. Până la urmă 
va deveni adevărat pentru voi, deşi probabil că astăzi va părea o minciună. 
Totuşi, opriţi-vă şi ascultați această voce interioară. Ea este cea care se 
manifestă inconştient în lumea din faţa voastră. 

Eu sunt acela pe care-l ştiţi ca Isus şi vă voi vorbi din nou astăzi mai 
târziu.» 


Ziua 4, seara 


"Când nu ştii ce se întâmplă în interiorul tău, înseamnă că te rogi pentru lucruri 
întâmplătoare. Fiecare gând este o rugăciune, iar un gând repetitiv este o 
rugăciune repetitivă. La baza iertării stă ideea că nu eşti o victimă a lumii, ci 
eşti, de fapt, co-creatorul lumii pe care o vezi. Atacând lumea, îţi ataci propria 

minte. Lumea pare a fi separată de tine, apărând pe un ecran în faţa ta, dar, de 
fapt, ea se întâmplă în mintea ta. " (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care îl ştiţi ca 
Isus. 

Călătoria voastră de azi a fost una bună. Mulţi dintre voi acordaţi mai multă 
atenţie emoţiilor voastre, acordaţi mai multă atenţie gândurilor repetitive, iar 
unii dintre voi chiar vă daţi seama că, de fapt, nu prea ştiţi ce se întâmplă în 
interiorul vostru de cele mai multe ori. 

Când nu prea ştii ce se întâmplă în interiorul tău de cele mai multe ori, 
înseamnă că te rogi pentru lucruri întâmplătoare. Fiecare gând este o rugăciune, 
iar un gând repetitiv este o rugăciune repetitivă. Deci, dacă vă gândiţi în mod 
constant „Nu am suficienţi bani, nu voi avea bani de chirie luna aceasta. Nu am 
suficienţi bani, nu voi avea bani de chirie luna aceasta”, chiar veţi manifesta 
această lipsă, ceea ce vă va înspăimânta. O va face, pentru că, neştiind cum 
funcţionează mintea, veţi tot repeta acea frază. 

Adevărul este că viaţa este infinit de variabilă, dar mulţi dintre voi rămâneţi 
blocaţi în aceeaşi situaţie, pentru că gândiţi aceleaşi lucruri mereu şi mereu. Vă 
faceţi griji cu privire la aceleaşi lucruri iar şi iar şi iar. Aveţi aceleaşi gânduri 
despre oameni iar şi iar şi iar. Spuneţi „Sunt blocat într-o rutină, parcă nu-mi 
pot schimba viaţa”, dar este aşa pentru că nu v-aţi modificat mintea. 

Deci iată ce să faceţi aceia dintre voi care doriţi să vă schimbaţi viaţa: faceţi 
lucrurile pe care vi le sugerăm, faceţi lecţiile “Cursului de miracole”, practicaţi 
iertarea, pe care o veţi învăţa pe măsură ce studiaţi materialul pe care noi vi-l 
transmitem. La baza iertării stă ideea că nu eşti o victimă a lumii pe care o vezi, 
ci eşti, de fapt, co-creatorul lumii pe care o vezi. 

Prin urmare, atacând lumea, de fapt, îţi ataci propria minte. Lumea pare a 
fi separată de tine, apărând pe un ecran în faţa ta, dar, de fapt, ea se întâmplă în 
mintea ta. Deci, pe măsură ce viaţa se desfăşoară, îţi experimentezi propria 
conştiinţă. 

Ţi s-a spus că experimentezi o realitate obiectivă, o lume obiectivă, dar ceea 
ce trăieşti, de fapt, este propria ta conştiinţă care te afectează în fiecare zi sub 
formă de emoţii, dorinţe, judecăţi şi toate aceste procese interne. Şi totuşi, tu 
crezi că se întâmplă acolo, în faţa ta. Nicidecum. Se întâmplă aici (în inimă) şi 
aici (în minte). 

Majoritatea dintre voi aţi fost educați să vă urmaţi emoţiile şi sentimentele. 
Din păcate, când aveţi în minte atâtea credinţe neadevărate, emoţiile sunt 
adesea nedemne de încredere. 

Unul dintre lucrurile pe care le realizează lecţiile “Cursului de miracole” 
este un proces de clarificare. Acest proces de clarificare vă elimină multe dintre 
ideile care vă provoacă frică, vă face să gândiţi într-un mod mai corect şi vă 
pune în armonie cu gânduri mai pline de iubire. Iar la sfârşitul anului cu lecţiile 
“Cursului de miracole”, veţi fi capabili să înţelegeţi exact ce faceţi. Cursul nu 
previne complet suferinţa. Dar vă oferă o idee despre motivele suferinţei şi cum 
s-o preveniţi. 

Când te-ai săturat de suferinţă, ce faci? Când te-ai săturat să suferi, tragi o 
duşcă de băutură tare. Când te-ai săturat să suferi, te duci la mall. Când te-ai 
săturat să suferi, spui „O să mă uit la televizor, pentru că nu mai vreau să am 
aceste gânduri”. Problema cu toate aceste soluţii este că, de îndată ce se termină, 
începi să suferi din nou şi din nou şi din nou. Şi apare acest ciclu nesfârşit de 
viaţă fără sens: suferinţa - evitarea suferinţei — suferinţa - evitarea suferinţei. 

Iată ce vi se întâmplă multora dintre voi când trăiţi în lumea obişnuită: 
obţineţi slujbe care nu vă interesează prea mult sau care nu sunt atât de 
distractive, petreceţi opt ore acolo, două ore pe navetă, ajungeţi acasă, sunteţi 
obosiţi, beţi ceva, vă uitaţi la televizor, cădeţi în pat, poate că aveţi vise, poate că 
nu vi le mai amintiţi sau poate că da, vă treziţi dimineaţa şi o luaţi iarăşi de la 
capăt. Şi vine vinerea seară, sunteţi foarte stresaţi, foarte obosiţi, nu aţi avut 
parte de prea multă bucurie săptămâna asta, cumpăraţi o sticlă de vin sau de 
vodcă sau ieşiţi cu prieteni şi beţi prea mult, iar apoi vă treziţi mahmuri sâmbătă 
dimineaţă, abia treceţi peste zi şi poate-o faceţi lată din nou sâmbătă seara. 

Nu investiţi în voi cu înțelepciune, nu investiţi în sănătatea voastră, nu 
investiţi în nimic care vă va aduce ceva bun. De ce? Din cauza suferinţei. 
Suferinţa vă determină să apelaţi la aceste substanţe şi la aceste 
comportamente. 

Dar odată ce aţi început să vă treziţi, ceea ce se întâmplă acum pe planetă 
(din cauza izolării prin care aţi trecut, mulţi dintre voi v-aţi pierdut slujbele, 
mulţi dintre voi nu pot lucra aşa cum o făceaţi în mod normal), începeţi să vă 
daţi seama că, de fapt, nu v-a plăcut slujba sau începeţi să vă daţi seama că 
trebuie să vă schimbaţi stilul de viaţă, că nu vă place să trăiţi acolo unde locuiţi 
şi cum trăiţi acum, mai ales dacă vine iar vreun lockdown, mai ales dacă apar 
restricţii care par a se fi lipit de mintea autorităţilor, pe care nu le-aţi ales voi. 

Da, mulţi sunteţi controlaţi de persoane care nu au fost alese. Mulţi dintre 
voi începeţi să vă daţi seama că nu trăiţi deloc într-o democraţie, că asta-i o 
iluzie. Multora vi se spulberă iluziile. Începeţi să vedeţi adevărul despre cine 
conduce lumea, cum o conduc şi care este scopul final. Pentru mulţi dintre voi 
acesta este un moment foarte stresant, pentru că încep să dispară toate acele 
lucruri în care aţi crezut toată viaţa. 

Dar nu puteţi schimba lumea pe cont propriu, decât dacă începeţi cu 
mintea. Da, puteţi organiza proteste, da, vă puteţi reuni pe grupuri de Facebook 
şi să vă plângeţi de situaţie, dar adevărul este că nu veţi schimba lumea 
exterioară până nu veţi schimba lumea interioară. 

Însă, mai întâi, trebuie să acceptaţi să suferiţi. Întâi, nu trebuie să vă mai 
trataţi suferinţa, ci trebuie să simţiţi suferința. De ce? Pentru că durerea este 
concepută pentru a vă pune în mişcare. 

Există fiinţe care nu simt durere în sistemul nervos şi orbesc, pentru că îşi 
lovesc lucruri de ochi tot timpul, se infectează, pentru că stau pe obiecte ascuţite 
pe care nu le pot simţi, se ard, au multe probleme, şi asta deoarece durerea te 
face să te îndepărtezi de ceva, să faci o alegere diferită. 

Iar dacă durerea ta este de natură emoţională sau psihică, o suferinţă 
mentală, şi o tratezi cu medicamente, nu te vei îndepărta de cauza ei. Însă când 
renunţi efectiv la medicamente, alcool sau filme sau la orice apelezi de obicei 
pentru a te calma, vei realiza că toată suferinţa are loc de fapt în mintea ta. Sunt 
gândurile despre slujba ta, sunt dialogurile interioare despre ruda pe care o 
disprețuieşti, toate se petrec în interiorul tău. Gelozia este înăuntrul tău, mânia 
este înăuntrul tău, toate aceste lucruri sunt înăuntrul tău. Deci într-acolo vă 
conducem. Într-acolo vă cerem să mergeţi. 

Aşadar, în seara asta, când vă pregătiţi de culcare, am dori să opriţi orice 
dispozitiv cu o oră înainte de culcare. Ne-ar plăcea să faceţi un duş cald ori o 
baie caldă sau un duş răcoros ori o baie răcoroasă, în funcţie de temperatura 
ambiantă, ne-ar plăcea să vă ungeţi cu nişte cremă frumos mirositoare pe mâini 
şi pe faţă, pregătiţi-vă de culcare într-un mod liniştitor şi plăcut, puneţi-vă în 
pat şi staţi acolo şi observați ce simţi chiar acum în legătură cu viaţa voastră. 
Sincer, fără droguri, fără alcool, fără program, fără telefon, fără computer. Ne-ar 
plăcea să staţi în patul vostru timp de aproximativ o jumătate de oră sau 45 de 
minute şi doar să observați cum este viaţa voastră. Şi întrebaţi-vă „Este în 
regulă? Sunt fericit aşa? Sunt cu adevărat mulţumit sau există unele lucruri pe 
care trebuie să le schimb?”. 

Iar după ce aţi făcut această trecere în revistă, ne-ar plăcea să scrieţi câteva 
lucruri în frumosul jurnal pe care l-aţi cumpărat pentru acest proiect. Poate că 
v-aţi spus „Aş vrea să mă mut mai aproape de plajă sau aş vrea să mă mut într- 
un loc unde nu este atât de cald”. Poate v-aţi spus „Aş vrea să găsesc un 
partener”. Poate v-aţi spus „Aş vrea să fiu singur”. Poate v-aţi spus „Trebuie să- 
mi schimb slujba, nu-mi place ce fac”. Sau poate v-aţi spus „Trebuie să-mi 
găsesc un loc de muncă, nu am loc de muncă”, indiferent ce v-aţi spus. Poate că 
v-aţi spus toate aceste lucruri. Ceea ce vrem noi este să simţiţi efectiv ce 
înseamnă să analizaţi ceva şi să vă spuneţi „Aş vrea să schimb asta”. 

Ironia tuturor acestor lucruri este că, atunci când accepţi ceea ce este, îl vezi 
cu adevărat pentru prima dată. Când respingi ceea ce este, nici nu-l vei privi. 
Când te împotriveşti la ceea ce este, respingi lecţia ce rezidă în el, respingi 
informaţiile pe care le are această experienţă pentru tine. Dar când stai în 
acceptare, atunci simţi ceea ce trebuie să simţi şi ajungi să înţelegi ceea ce 
trebuie să înţelegi. Aşa că, în seara asta vrem să acceptaţi că viaţa voastră arată 
aşa cum arată şi am vrea să acceptaţi că există anumite lucruri pe care aţi vrea 
să le schimbaţi. 

Dar, în ciuda acestui fapt, ne-ar plăcea să mergeţi la culcare cu rugăciunea 
de noapte care ne permite să vă influențăm conştiinţa, astfel încât să vă putem 
învăţa pe timpul orelor de somn. Vrem să vă culcaţi fericiţi spunând „Văd ceea 
ce am creat pozitiv şi văd ceea ce am creat greşit. Sunt creatorul bun, sunt 
creatorul rău. Voi putea să-mi modific conştiinţa, astfel încât să fiu capabil să 
manifest exact ceea ce vreau să manifest.” 

Eu sunt acela pe care-l cunoaşteţi ca Isus şi ne vom revedea mâine 
dimineaţă.» 


Ziua 5, dimineaţa 


"Mulţi aţi avut o multitudine de încarnări în care aţi fost dominați sau hărţuiţi şi 
nu aţi reuşit să rezistaţi împotriva acelor făptaşi. În acest final de sezon spiritual, 
acestei generaţii i se oferă ocazia de a-şi recăpăta puterea, de a deveni din nou 
fiinţe suverane şi de a refuza să se plece în faţa agresorului." (Isus) 


ISUS: 
«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Trebuie să abordăm relaţia voastră cu sănătatea şi boala, cu viaţa şi 
moartea. Sunteţi fiinţe spirituale eterne, ceea ce înseamnă că conştiinţa voastră 
trăieşte în veşnicie. Existaţi dinaintea acestui corp şi veţi exista şi după sfârşitul 
acestui corp. 

Când vă aflaţi în starea dinainte de naştere, orchestraţi şi organizaţi planul 
pentru viitoarea viaţă împreună cu ghizii şi învățătorii voştri. De multe ori, aţi 
dori să experimentați ceva, dar ghizii şi învățătorii vă vor spune: „Nu eşti încă 
pregătit pentru asta din punct de vedere evolutiv, dar îţi sugerăm să faci altceva 
în schimb”. Sau ar putea spune „Ne-ar plăcea să faci asta în această încarnare, 
din cauza acelor neajunsuri pe care le-ai experimentat în alte încarnări”. Şi 
atunci veţi spune „Oh, nu, este prea înfricoşător pentru mine, nu pot face asta”. 
Iar ei vor spune „Bine, ce-ar fi să începem cu doze mici, ce-ai zice doar să guşti 
puţin din acel lucru care te înspăimântă, apoi mai târziu în viaţă, îţi vom da încă 
o porţie şi, astfel, cu timpul te vei acomoda cu ceea ce trebuie să înveţi”. Iar voi 
veţi fi de acord sau nu. 

Până la urmă, veţi stabili un plan destinic pentru această încarnare care să 
vă ofere toate experienţele, conexiunile, oamenii, locurile, lucrurile de care să 
beneficiaţi în călătoria voastră evolutivă. 

Dar veţi mai avea atunci liber-arbitru în privinţa acestor chestiuni? Ei bine, 
aveţi liber-arbitru atunci când le orchestraţi. Mulţi dintre voi vă folosiţi de 
liberul arbitru Sinelui superior (sinele care nu este împovărat de ego), pentru a 
alege experienţele şi evenimentele care să folosească evoluţiei voastre spirituale. 
Unele pot fi chiar lucruri precum accidentele auto sau bolile sau crizele. 

Deci, când sunteţi în mintea egotică, odată ce aţi intrat în starea de 
separare, odată ce v-aţi întrupat şi sunteţi acoperiţi cu vălul uitării, atunci vă 
găsiţi în starea de ego, vă aflaţi în mintea cu adevărat separată. Dar păstraţi 
întotdeauna o conexiune invizibilă, ca un cordon ombilical, cu înţelepciunea, cu 
ghizii şi învățătorii voştri, cu înţelegerea planului destinic. Planul vă va vorbi 
prin intermediul intereselor, dorințelor, curiozităţilor voastre. Veţi dori 
întotdeauna să mergeţi spre ceea ce se află în planul vostru destinic. Ar putea fi 
chiar fiinţe pe care ego-ul le consideră rele sau greu de suportat, deoarece planul 
le-a atribuit sarcina de a vă pune la încercare credinţele sau de a vă împinge 
într-o direcţie care vi se pare dificil de gestionat. 

De exemplu, dacă ai o fire mai bleagă, s-ar putea să existe în planul tău 
cineva care te persecută. Fi bine, în contractul sacru pe care l-ai semnat înainte 
de naştere, ştiai, la un nivel superior, că astfel de fiinţe vor veni să te 
„hărțuiască”. Dar, de fapt, ceea ce îţi cere cel care te hărţuieşte este să te aperi cu 

putere. Îţi pretinde să fii mai puternic, pentru că în alte încarnări ai avut această 
slăbiciune. Şi ai pus la cale o astfel de situaţie în care tu şi ghizii şi învățătorii tăi 
aţi simţit că această fiinţă te va face să rezişti cu mai multă putere decât ai 
tendinţa naturală. 

Asta se întâmplă în această încarnare cu mulţi dintre voi. Mulţi aţi avut o 
multitudine de încarnări în care aţi fost dominați sau hărţuiţi şi nu aţi reuşit să 
rezistaţi împotriva acelor făptaşi. Şi, întrucât acesta este sfârşitul unui sezon 
spiritual (vom detalia acest lucru într-o altă transmisiune, dar ceea ce vi se 
întâmplă acum este sfârşitul unui sezon spiritual), vi se oferă posibilitatea de a 
remedia multe lucruri din mai multe întrupări, pentru că se iau deciziile finale 
dacă veţi absolvi sau nu. 

Desigur, oricine-i prins în mintea egotică va simţi frică la această idee de 
“absolvire”. Este o coacere, este o recoltă, este procesul de ascensiune. Vi se 
oferă tuturor ocazia să vă scoateţi din minte acele lucruri lipsite de iubire. Dar 
ele se află în mintea voastră, locuiesc în minte, trăiesc în minte, alimentate de 
comportamentele şi obiceiurile voastre, pentru că sunt prieteni vechi, sunt 
prieteni dragi din alte încarnări. Şi astfel, în această viaţă, acestei generaţii i se 
oferă ocazia de a-şi recăpăta puterea, de a deveni din nou fiinţe suverane şi de a 
refuza să se plece în faţa agresorului. 

Aşadar, aceasta e ocazia care vi se oferă în acest joc al finalului de sezon. 
Sfârşitul sezonului spiritual este motivul real pentru care vedeţi o implementare 
atât de drastică a unor măsuri draconice, pentru că cei care sunt, să zicem, de 
partea întunecată a simbolului yin-yang ştiu acest lucru în inima şi mintea lor. 





Simbolul Yin-Yang 


Aici este un loc al relativităţii, această experienţă tridimensională pe care o 
aveţi este un loc al separării. Când vă gândiţi la simbolul yin-yang, vedeţi că 
există o formă întunecată şi o formă luminoasă care, împreună, devin una. lar 
asta nu trebuie să uitaţi. Totuşi, în forma neagră există un mic punct alb, iar în 

forma albă există un mic punct negru. Ambele împreună formează Unimea şi 
asta trebuie să înţelegeţi acum. Se joacă un joc între întuneric şi lumină care 
necesită opoziţie, fiindcă este un timp şi un loc al dualității. 

Totuşi, vă puteţi ridica deasupra timpului şi spaţiului dualist, dar trebuie să 
acceptaţi ceea ce se întâmplă în cadrul dualității şi să nu vă simţiţi depăşiţi. Căci 
tocmai asta vi se întâmplă multora. Pe mulţi vă cuprinde frica, mulţi preziceţi un 
viitor teribil şi cumplit. Dar ceea ce se întâmplă de fapt este că vi se oferă 
posibilitatea de a vă recăpăta suveranitatea. Asta înseamnă că trebuie să 
absolviţi această experienţă 3D, acest sfârşit de sezon, să zicem, examenul de 
absolvire. Trebuie să fiţi stăpâni pe propria putere, trebuie să fiți stăpâni pe 
propria abilitate de a crea, trebuie să fiţi stăpânii propriei fiinţe. 

De-a lungul istoriei, mulţi maeştri s-au întors pe Pământ, ca bodhisattva-şi, 
pentru a vă învăţa, pentru a aduce informaţii care să vă ajute să vă stăpâniţi 
propriile minţi şi, în consecinţă, propriile corpuri. Nu vă stăpâniţi corpurile, ci 
vă stăpâniţi minţile, iar corpul urmează mintea. Trupul este neutru, face 
întotdeauna doar ceea ce îi spui tu, conştient şi subconştient. 

Foarte mulţi dintre voi au corpuri care par să vă trădeze, dar nu vă 
trădează, ci răspund la credinţele subconştiente sau inconştiente pe care le aveţi 
despre voi înşivă, despre trupul vostru, despre sănătate, despre valoarea 
voastră, despre dragoste, toate aceste aspecte. Şi acesta este motivul pentru care 
„Cursul de miracole” este atât de important în aceste vremuri, el a fost conceput 
ca să vă ajute în aceste vremuri. Această carte a fost creată acum circa 50 de ani 
în vederea accelerării galactice care se întâmplă în acest moment. 

Nu veţi putea absolvi acest curs (acest curs fiind această provocare a 
sfârşitului de sezon care vi se oferă), nu veţi putea absolvi acest curs dacă sunteţi 
absorbiți de frică şi de dualitate şi de ce se petrece pe câmpul de luptă. Trebuie 
să fiţi suficient de înţelepţi şi de educați pentru a căuta Raiul pe Pământ. 
Trebuie să fiţi suficient de înţelepţi şi de educați pentru a colabora cu familiile şi 
prietenii voştri pentru sprijin şi iubire reciprocă. Trebuie să fiţi suficient de 
înţelepţi şi de educați pentru a înţelege că sunteţi suverani şi puternici. 

Aceasta-i lecţia pentru care suntem aici să v-o predăm în aceste 40 de zile şi 
40 de nopţi. Şi o vom repeta continuu, pentru că aţi fost spălaţi pe creier 
continuu. Aţi fost spălaţi continuu pe creier în credinţa că trupul este duşmanul 
sau este zeul vostru. Nu este nici unul, nici celălalt, ci este un dispozitiv neutru 
de acţiune, remorcat de o minte sănătoasă. Aşadar, dacă vreţi să fiţi sănătoşi, să 
trăiţi mult şi să prosperaţi, atunci stăpâniţi-vă mintea, ascultați învăţăturile 
noastre pe măsură ce le parcurgem în următoarele săptămâni, şi astfel veţi 

începe să deveniți mai puternici, mai puţin dresați, mai iubitori, mai generoşi, 
mai puţin influenţabili şi hotărâți să duceţi o viaţă plină de bucurie şi fericire. 

Eu sunt acela pe care-l cunoaşteţi ca Isus şi vă voi vorbi din nou astăzi mai 
târziu.» 


Ziua 5, seara 


"Aţi fost puşi în medii nenaturale şi v-aţi adaptat la ele, dar mediile create de 
om sunt, prin natura lor, conduse de impulsurile ego-ului. V-aţi obişnuit să fiţi 
constrânşi, nu sunteţi obişnuiţi să mergeţi cu fluxul." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Pe măsură ce parcurgeţi aceste zile şi seri împreună cu noi, vrem să luaţi 
notițe cu privire la sugestiile pe care vi le dăm, dorim să fiţi atenţi la ceea ce se 
iveşte în fiecare zi. Când păşiţi pe calea spirituală într-un mod foarte serios, un 
lucru pe care vrem să-l înţelegeţi este că nu trebuie să căutaţi care vă sunt 
problemele. Problemele se vor face cunoscute prin emoţiile pe care le aveţi. 
Cauzele ascunse se vor dezvălui singure. 

Deci ceea ce vrem să faceţi este să vă relaxaţi în fiecare zi. Şi să vă relaxaţi 
în fiecare seară, în timp ce vă pregătiţi pentru culcare. Vrem să faceţi un mic 
inventar al celor întâmplate astăzi. Te-ai supărat pe cineva? Te-ai supărat pe 
tine? Ce dispoziţie ai avut astăzi? A fost una relaxată şi fericită sau, dimpotrivă, 
a fost îngrijorată şi stresată? 

Sistemul vostru de ghidare este impecabil, aşa cum vă spunem întotdeauna, 
şi astfel, dacă aţi avut o zi dificilă, dacă aţi avut o zi provocatoare, înseamnă că 
vă sunt declanşate credinţele şi ies la suprafaţă ca să le priviţi. Ai avut o frică 
legată de bani? Ai avut o confruntare cu cineva drag? Când se întâmplă acest 
gen de lucruri, vi se dezvăluie structura convingerilor interioare. Deci, chiar 
dacă nu a fost o zi bună, primiţi informaţii despre unde aţi cam luat-o alături cu 
drumul. 

Iar dacă aţi avut o zi plăcută şi relaxantă, vrem să ştiţi că sunteţi pe drumul 
cel bun, vă folosiţi corect sistemul de ghidare, faceţi lucruri care vă bucură, 
faceţi lucruri pe care le iubiţi, vă însoţiţi cu oameni aflaţi pe aceeaşi vibraţie ca 
voi. 

Încrederea în viaţă este unul dintre lucrurile la care chiar vrem să vă gândiţi 
în această seară, astfel încât, pregătindu-vă pentru ziua mâine, să mergeţi cu 
această idee la culcare. 

Puteţi avea încredere că viaţa vă va aduce următoarea lecţie la care trebuie 
să fiţi atenţi. Şi va veni sub forma unui supărări mici sau a unei supărări mari, 
dar mai ales e vorba de supărări mici. Sunt necazuri în legătură cu banii, sunt 
supărări despre cum vă vorbeşte cineva, sunt supărări în legătură cu 
aglomerările în trafic, chestiuni de acestea. Puteţi avea încredere în viaţă, chiar 
dacă, în aceste vremuri ciudate, viaţa pare să vă ducă într-un ocol pe care nu-l 
anticipaţi. În acel ocol, veţi aduce la suprafaţa minţii voastre ceea ce este lipsit 
de iubire, iar ăsta-i întotdeauna un lucru bun. 

Iar dacă aveţi o zi fericită şi liniştită, bucuraţi-vă de acea zi, nu vă simţiţi 
vinovaţi, nu vă gândiţi că rataţi evoluţia spirituală. Nu, aveţi o zi liniştită şi 
frumoasă, şi tocmai pentru asta-i concepută practica spirituală. 

Dar acesta este o perioadă evolutivă şi mulţi dintre voi vor avea zile dificile, 
zile în care, probabil, vă îngrijoraţi pentru viitor. Asta-i o lecţie pentru voi: nu 
mergeţi cu gândul prea departe în viitor în aceste zile, rămâneţi în Prezenţă 
ascultându-vă intuiţia, îndrumarea, ideile, relaxându-vă şi bucurându-vă. 

Să evoluaţi înseamnă că vă veţi adapta la situaţii noi. Dacă vă gândiţi la 
teoriile privind evoluţia naturală, există anumite păsări care şi-au dezvoltat 
anumite ciocuri pentru anumite flori care se află în acea zonă unde trăiesc ele şi 
forma acestor ciocuri le ajută să mănânce seminţele sau să sugă nectarul. Este o 
adaptare specifică pe care creatura a dezvoltat-o pentru mediul respectiv. 

Dar ce s-a întâmplat cu voi, oamenii, este că aţi fost puşi în medii 
nenaturale şi v-aţi adaptat la ele. V-aţi adaptat la ele, deoarece sunt medii foarte 
puternice (vorbim despre chestiuni precum tehnologia sau televiziunea sau 
sistemul educaţional). Şi când te adaptezi la mediile create de om, de fapt, nu 
prea va fi bine, deoarece mediile create de om sunt, prin natura lor, conduse de 
impulsurile ego-ului. Chiar dacă ideea lor iniţială a fost foarte creativă, ele sunt 
în general de natură coercitivă. 

V-aţi obişnuit să fiţi constrânşi, nu sunteţi obişnuiţi să vă relaxaţi, nu 
sunteţi obişnuiţi să mergeţi cu fluxul, nu sunteţi obişnuiţi să plutiţi fericiţi la 
vale. Dacă priviţi natura, dacă vă uitaţi la păsări, de exemplu, sau iepuri sau 
animale în sălbăticie, acestea nu trudesc. Caii în sălbăticie nu sunt înhămaţi la 
căruţe, loviți şi împunşi şi făcuţi să facă unele lucruri, ci ei aleargă liberi, 
căutând ceea ce au nevoie când au nevoie. Au propriile lor ierarhii, propria lor 
structură socială, dar ei nu trudesc şi nu se zbuciumă. Pescăruşii nu muncesc, 

nu trudesc şi nu se zbuciumă, se hrănesc oportunist, găsesc o persoană care 
mănâncă cartofi prăjiţi la plajă sau prind o stea-de-mare şi se simt plini pentru 
câteva zile. 

Mergeţi în natură şi observați ce face natura. Creşte şi descreşte precum 
mareele şi anotimpurile, este lentă şi constantă, nu este bruscă şi furioasă. Apar 
şi condiţii meteorologice neobişnuite - care sunt adesea generate de oameni, 
credeţi sau nu - chestiuni precum uraganele şi tornadele. Dar, în general, natura 
este calmă, lentă şi constantă. Şi cu asta în minte vrem să mergeţi la culcare în 
seara asta. Mâine, “grăbeşte-te încet” va câştiga întrecerea. 

Începe să te relaxezi un pic mai mult, chiar dacă eşti atent când ţi se 
declanşează anumite gânduri, credinţe şi negativităţi. Dar între acele momente 
profită de senzaţia de relaxare. Ascultă muzica preferată. Pregăteşte alimente 
sănătoase şi delicioase şi bucură-te când mănânci. Nu apuca în grabă un sandviş 
cu salam, spunând că merge şi aşa. Nu, ia nişte fructe şi legume minunate de la 
magazin, fă-ţi o salată frumoasă şi savurează ceea ce ai. Recunoştinţă, evoluţie 
lentă şi constantă, veghere pentru Dumnezeu, atenţie la idei şi gânduri 
iubitoare, dar, în general, un comportament calm. 

Eu sunt acela pe care-l ştiţi ca Isus şi vă voi vorbi din nou dimineaţă. Vise 
plăcute.» 


Ziua 6, dimineaţa 


"Când aveţi o minte iubitoare, nu trebuie să vizionaţi dezastrele de la ştiri, căci 
asta vă scade frecvenţa de vibraţie şi, dacă o faceţi în mod repetat, va continua 
să vă coboare, iar apoi, veţi trăi experienţe negative aparent fără legătură cu ce 
ați vizionat." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Informaţiile care vin în acest moment din mass-media principală sunt 
exclusiv îngrijorătoare. Sunt exclusiv dezolante şi concepute a fi astfel. Ceea ce 
vrem să înţelegeţi astăzi este că, în următoarele luni, veţi vedea o mulţime de 
ştiri negative venind prin televizoarele şi computerele voastre. Şi este foarte 
important să le priviţi cu calm şi să nu vă implicaţi excesiv. 

Iată cam ce se întâmplă cu majoritatea oamenilor, pentru că nu au fost 
învăţaţi cum funcţionează mintea: văd ceva la ştiri, să zicem, o mulţime de 

incendii în vestul Statelor Unite, şi se vor implica imediat mental în acea situaţie 
şi vor începe să simtă frică sau vor începe să le pară rău pentru bietele fiinţe 
afectate de aceste evenimente incredibile. 

Acum, ceea ce vrem să înţelegeţi este că, dacă începeţi să vă simţiţi rău din 
cauza a ceea ce se întâmplă, deja aţi alunecat în câmpul de luptă, iar acum 
energia voastră nu vă mai aparţine, ea aparţine sistemului negativ. Ceea ce ne- 
am dori să faceţi atunci când vedeţi evenimentele care vor fi difuzate în 
următoarea perioadă, ce ne-am dori este să vă focalizaţi mintea asupra iubirii şi 
vindecării, în loc să vă frecaţi mâinile gândind „este un lucru teribil, aceşti 
oameni şi-au pierdut casele, aceste animale şi-au pierdut adăpostul” şi să vă 
simţiţi groaznic (aşa aţi fost învăţaţi şi pregătiţi să reacţionaţi, vi s-a spus că aşa 
arată dragostea). De fapt, nu aşa arată dragostea, ci doar vă aruncaţi de bună 
voie în suferinţa altora. 

Vor fi şi unii dintre voi care, auzindu-mă spunând asta, veţi gândi: „Oh, 
acesta nu poate fi Isus, el nu mi-ar cere niciodată să nu simt simpatie pentru 
ceilalţi”. Dar nu asta spunem noi. Ceea ce spunem este că există o mare lipsă de 
dragoste pe planeta voastră, iar distrugerea şi orchestrarea acelei distrugeri e 
lipsită de dragoste. Deci singura soluţie este un bombardament de înaltă 
frecvenţă cu dragoste. 

Aşadar, atunci când vedeţi aceste imagini sau când auziţi despre revolte în 
oraşe sau despre acest gen de lucruri, ceea ce vrem să înţelegeţi este că această 
contribuţie a voastră plină de iubire va consta în trimiterea intenţionată a iubirii 
către acei oameni, locuri şi experienţe pentru a le aduce pacea. 

Nu aţi fost pregătiţi pentru a face acest lucru. Sistemelor mass-media le 
place să vă mulgă de energie, bombardându-vă cu negativităţi, bombardându-vă 
cu frică, coborându-vă vibraţiile către zona câmpului de luptă, unde energia 
voastră poate fi folosită. Aceste sisteme ale întunericului folosesc energie. 

După cum sistemele luminii folosesc energie, iubire şi vindecare şi 
conexiunea cu divinul, într-un mod similar procedează şi sistemele 
întunericului. Totuşi, acestea din urmă sunt adânc plasate în zona dualității. Dar 
te poţi ridica deasupra zonei dualității prin rugăciune, intenţia concentrată a 
minţii, practica iertării (care este, în acest caz, să priveşti lumea şi să spui: 
„Acesta este terenul de joacă al ego-ului. Bineînţeles că va fi un dezastru. Doar 
este locul de joacă al ego-ului. Eu nu mă voi alătura şi nu voi participa la acest 
joc. Nu-mi voi ceda energia să fie folosită în acest sens”). 

Deci, atunci când spunem că Pământul este un loc al separării şi că setarea 
implicită aici nu este iubirea, să înţelegeţi că de aceea lumea arată aşa cum 

arată. Şi a fost împinsă tot mai mult spre separare în ultimele decenii în mod 
intenţionat, folosind filmele şi sistemele mass-media. 

Dacă priviţi înapoi în ultimii câţiva ani, veţi observa că, la ştiri, apare o criză 
după alta: incendii în Australia, apoi temeri privind încălzirea globală, apoi 
temeri financiare şi apoi dezastre în apropiere, unul după altul, unul după altul. 
Dar uitaţi asta, pentru că sunteţi manipulaţi. 

Aşadar, tuturor celor care încă urmăriţi ştirile, vă recomandăm să nu mai 
urmăriţi ştirile. Totuşi, aici este locul de joacă preferat al ego-urilor, ego-ului îi 
place să privească ştirile. De ce? Deoarece se hrăneşte cu frică şi separare şi 
dezastru şi atac. Asta îi place ego-ului. Face parte din experienţa separării. 

Deci, atunci când vă complaceţi să vă uitaţi la aceste dezastre, care se repetă 
continuu în sistemele mass-media, ca să vedeţi ce se întâmplă, câţi oameni au 
murit, spunem că ego-ul este obsedat de moarte, care este prietena sa. Şi din 
acest motiv atâtea fiinţe se conectează constant la sistemele mass-media: câţi 
oameni au murit astăzi, ce dezastru se întâmplă astăzi. Asta înseamnă că eşti 
prins în ego şi că eşti manipulat de acel ego. Trebuie să-ţi foloseşti liberul 
arbitru pentru a spune: “De ajuns!”. Trebuie să-ţi foloseşti liberul arbitru pentru 
a spune: „Aleg dragostea, indiferent de filmul rulat pe acel ecran”, deoarece 
filmul de pe ecranul ego-ului înseamnă întotdeauna dezastru, întotdeauna 
moarte, întotdeauna haos. Şi dacă îl urmăreşti în continuare, vei fi atras în jos 
pe câmpul de luptă. 

Subliniem că trebuie să alegeţi cu liberul vostru arbitru să priviţi binele, să 
priviţi ce-i minunat, să vă investiţi timpul şi să vă concentrați asupra ceea ce 
este vindecător şi frumos. 

Există şi unele fiinţe cărora Ii se atribuie misiunea de a privi situaţia actuală 
şi de a o traduce în învățături spirituale. Dar 99% dintre voi nu trebuie s-o 
privească. Nu trebuie să vă bălăciţi în noroi alături de alte ego-uri. 

Aşadar, astăzi vă provocăm să vă pregătiţi pentru a nu mai urmări 
dezastrele. Nu este permisă vizionarea dezastrelor! În mintea iubitoare nu este 
permisă vizionarea dezastrelor. Vă face să suferiţi. Nu suferiţi neapărat în acel 
moment, dar vă scade frecvenţa de vibraţie şi, dacă o faceţi în mod repetat, va 
continua să vă coboare, şi coborâţi, şi coborâţi. Iar apoi, veţi trăi experienţe 
negative pe care nu le asociaţi cu ceea ce aţi vizionat, aparent fără legătură. 

Eu sunt cel pe care-l cunoaşteţi ca Isus şi vă voi vorbi din nou mai târziu.» 

Ziua 6, seara 


"O energie în continuă creştere pătrunde totul pe planetă. Nebunia manifestată 
de mulţi este o consecinţă a unei schimbări bruşte de conştiinţă, care provoacă 
incapacitatea de stăpânire a emoţiilor la oamenii care nu sunt instruiți spiritual. 
Se numeşte nebunie de ascensiune." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Pe măsură ce parcurgeţi aceste zile, cu sfaturile noastre sunându-vă în 
minte, vrem să vă amintiţi că este foarte important să fiţi relaxaţi. Menţionăm 
des acest lucru, deoarece în programele voastre de formare aţi fost întotdeauna 
învăţaţi că totul trebuie să fie o muncă grea şi totul ar trebui să fie stresant şi că, 
dacă nu goniţi cu 140 de km pe oră, atunci nu faceţi niciun progres. 

Ceea ce vrem să înţelegeţi în acest timp şi loc este că upgradarea voastră se 
produce foarte repede, provenind din Forţa energetică universală pe care o 
numiţi Dumnezeu. O energie în continuă creştere pătrunde totul pe planeta 
voastră. Nebunia pe care o vedeţi manifestată de mulţi este o consecinţă a unei 
schimbări bruşte de conştiinţă, care provoacă furie, care provoacă o incapacitate 
de a gestiona emoţiile. Se numeşte nebunie de ascensiune. Şi este rezultatul 
direct al agitaţiei, la propriu şi la figurat. Viteza crescândă cu care lumina vă 
bombardează planeta în acest moment are un efect asupra minţii voastre, iar 
mintea voastră are un efect asupra planetei. Deci este o situaţie ca dilema cu 
găina şi oul, când nu ştii care a apărut primul. Însă adevărul este că oamenii vor 
avea dificultăţi tot mai mari să-şi stăpânească emoţiile, mai ales dacă nu sunt 
instruiți. 

Aşadar, acelora care ne urmăriţi de-a lungul celor 40 de zile şi 40 de nopți, 
vă spunem din nou: când priviţi lumea şi vedeţi că se întâmplă lucruri 
nebuneşti, vrem să înţelegeţi că unele dintre ele sunt un simptom al acestei 
energii în creştere. Deci, cum spunem noi, cu cât o luaţi mai încet, cu atât puteţi 
integra mai mult din aceste frecvenţe şi informaţii în creştere, căci primiţi o 
mulţime de informaţii. Cu cât o luaţi mai încet, cu cât petreceţi mai mult timp în 
natură, bând multă apă, relaxându-vă, liniştindu-vă, cu cât faceţi astea mai des, 
cu atât mai bine, pentru că upgradările vin peste voi cu intensitate. Iar 
upgradări înseamnă că va ieşi la suprafaţă în voi orice nu este de natura iubirii. 

Aşadar, să nu doriţi să trageţi de voi prea tare, să nu doriţi să vă forţaţi în 
situaţii stresante, cu excepţia cazului în care este absolut justificat. Iar adevărul 
este că mulţi dintre voi nici nu trebuie să vă deranjaţi chiar acum, din cauza 

noilor reguli de pe planeta voastră. Există un aspect paradoxal la aceste blocaje 
şi la aceste aspecte mai lente ale societăţii. Multe lucruri nu funcţionează la fel 
de rapid ca în mod normal. Vi se dă nişte timp liber, nişte pauze, nişte opriri. 
Profitaţi de acest timp, dacă aveţi această ocazie. Profitaţi de el, ştiind că va 
trebui să fiţi din nou activi în curând. Va trebui să fiţi odihniţi destul de curând. 
Vor exista multe ocazii să experimentați mai multe emoţii, mai multe tensiuni, 
dintre care pe unele nu le veţi dori, iar de altele nu vă veţi bucura. 

Deci dacă aveţi posibilitatea de a vă relaxa pentru o vreme, faceţi-o, 
bucuraţi-vă, meditaţi, beţi multă apă, nu vă dedaţi la alimente sau alcool ca 
mijloc de a vă reprima şi controla emoţiile. Lăsaţi-vă emoţiile să iasă la 
suprafaţă. 

Iarăşi, apropiindu-ne de sfârşitul acestei zile, vă rugăm ca în orele de 
noapte să ne permiteţi să lucrăm cu conştiinţa voastră şi să vă oferim 
informaţiile de care aveţi nevoie. Lucrăm cu toţi cei care participaţi la aceste 40 
de zile şi 40 de nopţi. 

Şi vrem să înţelegeţi că distribuirea acestor videoclipuri este foarte 
importantă şi un mare cadou pentru semenii voştri. Aşa cum am mai spus, unii 
dintre voi poate că se simt jenaţi că ne urmăresc, unii dintre voi poate că nu vor 
să afle familia şi prietenii. Dar noi vă oferim aceste informaţii ca să le poată avea 
cât mai mulţi oameni. Aşa că, lăsaţi-vă mândria deoparte şi distribuiţi aceste 
videoclipuri. 

Iar când mergeţi la culcare în seara asta, dedicaţi-vă noaptea pentru 
extinderea conştiinţei şi să vi se reveleze prin vise ceea ce aveţi nevoie să 
înţelegeţi. 

Eu sunt cel pe care-l cunoaşteţi ca Isus şi ne revedem dimineaţă.» 


Ziua 7, dimineaţa 


"Centura fotonică este o zonă a universului prin care planeta voastră a mai 
trecut şi a provocat schimbări masive în structurile sociale, dând naştere la 
poveşti despre alte civilizaţii, eroi legendari, mari inundaţii. Se petrece acum o 
transformare vastă şi permanentă care poate fi în beneficiul vostru, dacă vă 
ridicaţi şi voi frecvenţa de vibraţie." (Isus) 


ISUS: 
«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Intensificarea energiilor de pe planeta voastră este un fenomen masiv, dar 
pentru că nu vi s-a relatat despre el, pentru că nu aţi fost educați despre el, 
oricine vă vorbeşte despre el pare să fie, să zicem, puţin exaltat. Se numeşte 
centura fotonică. Este o zonă a universului prin care planeta voastră a mai trecut 
şi a provocat schimbări masive în structurile sociale, despre care nu vi s-a spus 
niciodată, despre care nu aţi fost educați. Au fost lăsate în zona mitologiei, a 
poveştilor despre alte civilizaţii, poveşti cu eroi legendari, poveşti cu mari 
inundaţii şi genul ăsta de lucruri. 

Vrem să înțelegeţi că centura fotonică este o zonă foarte încărcată cu 
energie a universului. Aţi intrat în ea de câteva decenii şi de aceea aţi văzut 
aceste schimbări şi transformări revoluţionare în societatea voastră în ultimii 50 
de ani. 

Efectul centurii fotonice asupra societăţii creşte şi tot creşte. Seamănă 
foarte mult cu intrarea într-un nor compact. Întâi, vedeţi mici stropi de nor, 
apoi devine din ce în ce mai dens şi apoi vă aflaţi chiar în centrul gros al 
acestuia. Ei bine, ne îndreptăm spre centru. Şi este imperativ pentru voi toţi să 
înţelegeţi că asta se întâmplă, pentru că, altfel, nu veţi lua totul în serios. Vă veţi 
gândi: „Oh, este doar un mic punct luminos pe radar, este doar o mică licărire 
de schimbare în societate”. Nu este asta. Se petrece o transformare vastă şi 
permanentă, care poate fi în beneficiul vostru, dacă pricepeţi ce trebuie să faceţi. 
Frecvente crescute înseamnă că trebuie să vă ridicaţi şi voi frecvențele. 

Şi ce fac elitele conducătoare? Vă coboară frecvențele, vă ţin departe de 
lumină, vă ţin închişi, vă ţin separați, pompează frică în voi. Încearcă 
intenţionat să oprească creşterea frecvenţei. Este ca şi cum ai pune piciorul pe 
acceleraţie şi pe frână în acelaşi timp. Mediul natural, pământul, aerul, apa, 
păsările, creaturile, sistemele climatice, soarele, se îndreaptă cu toată viteza 
înainte, cu piciorul pe acceleraţie, numai omenirea este îngrădită şi se încearcă 
ţinerea ei în urmă. De aceea se acţionează cu atâta forţă în spatele acestui 
eveniment aparent fără legătură, această pandemie. Este folosită pentru a 
implementa restricţii, într-un efort de a vă împiedica să evoluaţi. Despre asta 
este vorba, să vă oprească să evoluaţi pentru o vreme. Căci de oprit, nu se poate 
opri. 

Cei dintre voi care se lasă purtaţi de frică, cei dintre voi care sunt dominați 
de restricţii şi control, fiindcă ascultați de sistemele mass-media, înseamnă că 
apăsaţi pe frâna unui sistem care goneşte înainte. Veţi vedea cum cauciucurile 
scot fum, motorul se arde, aşa se va întâmpla cu oamenii care nu aleg să îşi 
ridice frecvenţa. Nu se vor descurca prea bine. 

Nu vă ameninţăm şi nu încercăm să vă speriem. Ceea ce spunem este că, 
dacă auziţi acest mesaj, atunci rezonaţi cu frecvenţa acestor informaţii, ceea ce 
înseamnă că puteţi utiliza aceste informaţii. 

Dacă o persoană nu aude aceste informaţii, deoarece este acordată la 
sistemele mass-media, este înfricoşată, se conformează, aceasta înseamnă că 
apasă pe propria frână. Nu uitaţi că voinţa voastră liberă poate fi întotdeauna 
angrenată. Chiar şi atunci când cineva pare să vă stăpânească, vă puteţi căuta 
suveranitatea în multe feluri, cea mai importantă fiind, desigur, suveranitatea 
din minte. Mintea este locul în care se generează manifestarea. 

Deci pot exista persoane aflate în situaţii de lockdown în care, dacă ies pe 
uşă, vor fi agresate fizic de poliţişti. Acele fiinţe încă mai au libertatea minţii, ele 
pot medita, îşi pot folosi mintea în mod creativ, se pot conecta cu ceilalţi în mod 
creativ, îşi pot imagina libertatea, pot simţi libertatea — deoarece ori de câte ori 
vă imaginaţi libertatea, corpul vostru va simţi libertatea, veţi emite pe frecvenţa 
libertăţii şi vă veţi elibera. Veţi manifesta libertatea. 

Dar trebuie să înţelegeţi că acesta nu este un joc fizic, ci este un joc 
metafizic. Asta înseamnă că trebuie să înțelegeţi legile creaţiei, trebuie să 
înţelegeţi ce şi de ce se petrece şi trebuie să reacţionaţi logic, calm, iubitor, 
puternic. 

Aşadar, dacă nu ştiţi ce să faceţi chiar acum, să zicem că nu aveţi suficiente 
informaţii, dacă nu sunteţi motivaţi de un scop înalt chiar acum, atunci: 
meditaţi, îngrijiţi-vă sănătatea, nu mai urmăriţi media care inoculează frica, 
cunoaşteţi-vă mai bine lumea interioară şi folosiţi acest moment de calm pentru 
a vă imagina ceea ce doriţi. Imaginaţi-vă ceea ce vreţi, imaginaţi-vă ceea ce ştiţi 
că este bun pentru voi, imaginaţi-vă ceea ce ştiţi că este autentic pentru voi. 

Desigur, unii dintre voi vor trebui să ia decizii dificile în următoarele luni şi 
ani. Dar, dacă v-aţi umplut mintea şi inima cu libertate, cu abundență, cu 
bucurie, cu fericire, cu colaborare, cu comunitate, toate acele lucruri care vă vor 
ajuta, atunci veţi atrage acele experienţe. Nu vă faceţi griji despre ce se întâmplă 
în 3D, ignoraţi realitatea! Doar dacă aveţi motivații serioase să ieşiţi la 
demonstraţii şi simţiţi că este cel mai mare bine pentru voi, atunci faceţi-o. 
Faceţi orice simţiţi că este potrivit. 

Dar sunt mulţi oameni care nu vor asculta la aceste cuvinte, nu le vor crede, 
nu vor avea niciun fel de înţelegere a lor, deoarece sunt prea năclăiţi cu această 
vrajă care a cuprins mintea multora. Trebuie să vă demonstraţi libertatea, 
trebuie să vă demonstraţi suveranitatea şi, credeţi-ne, cei din jurul vostru, chiar 
dacă nu sunt de acord cu voi, vor începe să vadă că faceţi ceva diferit şi vor simţi 

că faceţi altceva şi aveţi un efect. Uneori trebuie să plantezi o mie de seminţe 
înainte ca o singură sămânță să încolţească. 

Eu sunt cel pe care-l cunoaşteţi ca Isus şi vă voi vorbi iarăşi ceva mai 
târziu.» 


Ziua 7, seara 


"Ascultaţi sau citiți relatări cu experiențe din preajma morții (NDE), care vă vor 
oferi o idee despre lumea de dincolo. Cereţi vise clare, pe care să le puteţi 
înțelege şi aminti!" (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l cunoaşteţi 
ca Isus. 

Unii purişti ai „Cursului de miracole” ar spune că n-ar trebui să vorbesc 
despre univers, că n-ar trebui să vorbesc despre nimic lumesc, deoarece „Cursul 
de miracole” vorbeşte despre faptul că lumea este ireală, că lumea este o iluzie, 
genul ăsta de idei. Desigur, aceste lucruri sunt, în fond, adevărate. În esenţă, 
este adevărat că sunteţi o singură Conştiinţă, că sunteţi Fiii Tatălui, că sunteţi 
aspecte colective ale unei singure Minţi, că sunteţi în mod absolut o singură 
Fiinţă. 

Totuşi, nu asta este experienţa pe care o aveţi. Sunteţi fixaţi în corpuri 
aparent separate, aveţi experienţe aparent individuale, apar oameni arţăgoşi în 
viaţa voastră. Iar ceea ce ne străduim aici este să vă aducem informaţii care vă 
vor ajuta nu doar în evoluţia voastră spirituală, ci şi în viaţa voastră umană în 
această perioadă dificilă. 

Prin urmare, o parte a acelei acuzaţii poate fi considerată adevărată. Trăiţi 
într-o lume iluzorie. Trăiţi într-o stare de vis care este generată de conştiinţa 
voastră, aşa este. Dar mulţi dintre voi vă aflaţi în vremuri dificile, treceţi prin 
încercări şi necazuri la un nivel pur uman în această perioadă. Şi vrem să vă 
ţinem de mână ca să vă scoatem din întuneric. 

Totuşi, dacă vă dăm prea multe informaţii ezoterice (şi chiar vă dăm nişte 
informaţii ezoterice), dar dacă venim cu prea multe informaţii ezoterice, 
multora le va fi greu să le traducă în viaţa de zi cu zi. 

Aşa că, aceia dintre voi care sunt, să zicem, elevi dedicați „Cursului de 
miracole”... (Draga noastră este o elevă dedicată „Cursului de miracole”, dar 
trebuie să pună benzină în maşină şi să-şi câştige pâinea şi să-şi îngrijească 

trupul şi toate lucrurile de genul ăsta.) ...nu contează că sunteţi învăţăcei 
studioşi ai „Cursului de miracole”. Ceea ce vrem să înţelegeţi este că trebuie să 
luaţi decizii ca oameni. 

Deci la asta lucrăm aici. Ne străduim să vorbim limba pe care o înţelegeţi, 
să vorbim cu voi de la nivelul compasiunii, înțelegând prin ce treceţi în acest 
moment şi, totuşi, încurajându-vă să aveţi o abordare superioară, să vă gândiţi 
la dragoste, să vă dezactivaţi mecanismele de apărare, să vorbiţi ştiind că 
cuvintele pe care le spuneţi au putere. Acestea sunt capcanele experienţei 
tridimensionale, ale lumii 3D. 

Acum, veţi auzi despre experienţe aproape de moarte ale unor persoane 
care au un accident de maşină grav sau ceva de genul acesta şi îşi părăsesc 
corpul, conştiinţa lor le părăseşte corpul, sunt conştienţi că acum sunt conştiinţă 
pură, că au lăsat deoparte trupul pentru o vreme. Multe dintre aceste persoane 
vor avea experienţe excepţionale de conexiune profundă cu tot ceea ce există, 
fiind capabili să-i vadă pe cei dragi oriunde pe planetă, să audă ce vorbesc 
medicii sau personalul medical implicat în supraviețuirea corpului lor, ajung să 
înţeleagă principii profunde despre viaţa lor şi ceea ce au făcut şi ce i-a adus în 
această situaţie, multe experienţe de acest gen. Iar aceste fiinţe se întorc la viaţă 
ca să împărtăşească acea poveste. Trăiesc temporar într-o altă dimensiune, 
experimentează temporar dragostea pură, experimentează conştiinţa unităţii, 
care este Adevărul, şi aveţi poveşti minunate de ascultat. 

Aşa că, în următoarele zile, vă încurajăm să ascultați câteva experienţe din 
preajma morţii. Există multe relatări, poveşti minunate, care vă vor oferi o idee 
despre lumile de dincolo de lumea în care locuiţi. 

Iar când mergeţi la culcare în seara asta, cereţi vise care să vă ajute să vă 
clarificaţi unitatea cu fraţii şi surorile voastre. Cereţi nişte vise care să vă ajute 
să înţelegeţi unde vă sunt petele oarbe, puteţi cere un vis care să vă ajute să 
înţelegeţi care este următorul cel mai bun lucru pe care trebuie să-l faceţi în 
viaţă, puteţi pune toate aceste întrebări, deoarece în aceste stări de conştiinţă 
modificată, oarecum separate de mintea ego-ului (care blochează aceste tipuri 
de comunicări), puteţi obţine mai multe informaţii. Deveniţi mai interesaţi de 
visele voastre, ţineţi un jurnal cu vise şi cereţi în fiecare noapte ca mintea să vă 
fie vindecată şi să vi se arate adevărul. 

Vă dorim vise plăcute în această noapte şi vom fi alături de voi toţi în starea 
voastră de vis. Şi nu uitaţi să cereţi să vă amintiţi visele şi cereţi ca mesajele să 
fie de uşor de înţeles. Uneori, simbolistica viselor şi interpretarea lor la trezire 

este cam dificilă pentru voi. Aşa că cereţi vise clare, pe care să le puteţi înţelege 
şi aminti. 
Eu sunt cel pe care îl cunoaşteţi ca Isus şi vă voi vorbi din nou dimineaţă.» 


Ziua 8, dimineaţa 


"Voi negaţi umbra, reprimaţi şi controlaţi negativitatea proprie. Dar ea va 
apărea ca oameni, locuri şi lucruri care nu vă plac şi nu le doriţi, fiind aspecte ale 
propriei voastre minţi. lar când vă creşteţi frecvenţa, vă vedeţi mai rapid reflexia 
în lume şi în relaţiile cu cei din jur." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Foarte mulţi dintre voi găsiţi că aceste mesaje vă ajută. Foarte mulţi dintre 
voi le aşteaptă cu nerăbdare, fiindcă lipsesc mesajele ce aduc fericire pe planeta 
voastră, unde există atâtea nenorociri şi tristeţe. Şi de aceea am vrut să vă 
oferim această structură specială de lecţii. 

Aşadar, aţi avut o perioadă intensă în care vi s-a cerut să fiţi atenţi la 
frecvenţa voastră, pentru că, în acest anotimp de toamnă, despre asta-i vorba. 
Este vorba de frecvenţa vibraţiei voastre. Când vă apropiaţi de zone cu înaltă 
frecvenţă, care sunt mai evoluate (dacă doriţi să le priviţi aşa), cu cât frecvenţa 
este mai mare, cu atât există mai puţină toleranţă pentru densitate, pentru 
negativitate şi sunteţi solicitaţi să fiţi cât de buni puteţi. 

Dar mulţi dintre voi nu asta pretindeţi de la voi înşivă. Voi nu vă gândiţi să 
vă optimizaţi, ci mâncaţi junk-food (mai ales în această perioadă de carantină, 
mulţi dintre voi s-au îngrăşat), urmăriţi emisiuni TV proaste, bârfiţi, vă 
denigraţi singuri, nu vă străduiţi să exprimaţi ce aveţi mai bun în voi. În această 
perioadă cu frecvenţe atât de înalte, veţi regreta toate acestea. Şi veţi regreta, 
pentru că ce aveţi în interior se manifestă mult mai repede în exterior. Din cauza 
frecvenţei rapide, veţi primi un feedback mai rapid din partea universului. 

De fapt, primiţi întotdeauna un feedback de la univers. Doar că nu vă daţi 
seama că, de pildă, aveţi unele gânduri negative despre voi înşivă, şi tocmai 
atunci un coleg de la serviciu spune lucruri urâte despre voi. Nu puneţi lucrurile 
cap la cap. Nu priviţi universul ca pe o oglindă, care vă arată ceea ce nu 
conştientizaţi. La asta serveşte el. Voi respingeţi în exterior aspectele pe care nu 
le acceptaţi sau nu le iubiţi, dar ele apar pe ecranul vieţii sub formă de încercări 
şi necazuri, negativităţi. Ca şi pozitivităţi, căci şi convingerile pozitive vă sunt 

reflectate înapoi. Dar sunteţi conştienţi mult mai des de acele credinţe pozitive, 
pentru că nu vă distanţaţi de ele. 

Voi negaţi umbra, respingeţi umbra, reprimaţi şi controlaţi umbra. Şi de 
aceea trebuie să apară undeva, pentru că sunteţi fiinţe intens creative. Aşa că va 
apărea în faţa voastră sub formă de oameni, locuri şi lucruri care nu vă plac şi 
nu le doriţi, pentru că acestea sunt aspecte ale propriei voastre minţi. 

Desigur, asta se întâmplă întotdeauna, această calitate de oglindă a 
universului. Vă ciocniţi întotdeauna cu aspecte ale sinelui inconştient. Dar acum 
viteza se accelerează. Deci, pe măsură ce creşte frecvenţa vibraţiei spaţiului prin 
care călătoriţi şi a vibraţiei cu care trăiţi, rata de întoarcere este mai rapidă. 

Aşadar, dacă sunteţi neglijenţi cu gândurile voastre, dacă sunteţi neglijenţi 
în privinţa obiceiurilor, atunci reflexiile negative corespunzătoare vi se vor 
întoarce mai repede. 

Pe planeta voastră se petrece o evoluţie care este aceeaşi evoluţie 
dintotdeauna în univers. Cu cât eşti mai evoluat, cu atât ideile tale şi ceea ce vrei 
să experimentezi se petrec mai repede. Voi le numiţi miracole, dar noi îl numim 
„Cursul de miracole” dintr-un motiv foarte clar, anume, când vă creşteţi 
frecvenţa, vă puteţi vedea mai rapid reflexia în lume şi în relaţiile cu cei din jur. 

Voi îl numiţi un miracol. Veţi spune: „Doamne, soacră-mea este acum mult 
mai drăguță cu mine decât era anul trecut”. Dar este efectul muncii voastre 
spirituale de a ierta. Nu v-aţi mai spus poveşti în minte, nu aţi mai urmărit acele 
filme negative, aţi încercat să fiţi mai amabili, v-aţi ridicat din ce în ce mai mult 
pe scala frecvenţelor către iubire. Şi astfel, visul cosmic despre viaţa voastră, 
relaţiile voastre, toate lucrurile din jurul vostru se vor transforma şi se vor 
schimba, deoarece s-a schimbat proiectorul. Iar proiectorul este mintea voastră. 
Însă în acest anotimp de toamnă, veţi observa că reflexiile sunt mult mai rapide. 

Aşadar, vrem să înţelegeţi că, cu cât lucraţi mai intens spiritual acum... Şi 
din acest motiv am vrut să realizăm acest program de predare intensivă şi am 
vrut să fie gratuit, astfel încât cât mai mulţi oameni să se poată implica în el şi să 
dea vestea mai departe şi să se afle despre comunitatea Chaneling Jesus pe care 
această fiinţă a fost călăuzită să o realizeze. De aceea am vrut să vă oferim 
această ocazie de învăţare intensă, ca să aveţi memento-uri zilnice şi de două ori 
pe zi pentru a fi atenţi la direcţia unde merge mintea şi ce simţiţi. 

Vrem să subliniem astăzi că veţi culege ceea ce aţi semănat. Deci, dacă urâţi 
anumiţi politicieni, opriţi-vă. Altfel, veţi primi înapoi acelaşi gen de energie. Se 
va întoarce într-o altă formă, aşa că nu veţi înțelege neapărat corelaţia directă, 
dar dacă radiaţi ură, veţi primi ură. Dacă radiaţi iertare, veţi primi iertare. 

Acest lucru este foarte important să-l înţelegeţi, pe măsură ce vin vremuri 
tot mai intense, când vi se declanşează tot mai des reacţii automate. 

Când reacţionezi automat, înseamnă că acţionezi cu mintea ego-ului, adică 
ai tendinţa fie să lupţi, fie să fugi, fie să îngheţi. Fii conştient de acest lucru. 
Când eşti declanşat, vei lovi în oameni, vei deveni mai agresiv, la fel cum un 
animal încolţit este agresiv, fiind în modul de supravieţuire. Trebuie să înveţi să 
faci un pas înapoi din lume, adică “să fii în lume, dar nu de-al lumii”. 

Şi din acest motiv am adus pe Pământ acea învăţătură cu atât de mulţi ani 
în urmă. Pentru că, dacă eşti în lume, dar nu şi de-al lumii, înţelegi că ea este o 
reflectare a trecutului şi, dacă vrei să ai un viitor diferit, trebuie să ierți 
momentul prezent. 

Deci, când priviţi la incendii şi când priviţi la revolte şi când priviţi la 
lockdowns, priviţi lumea cu ochi iertători, fiind conştienţi că, numai ridicându- 
vă deasupra câmpului de luptă, aşa vă transformați în bine viitorul. 

Eu sunt cel pe care-l ştiţi ca Isus şi ne vom revedea mai târziu astăzi.» 


Ziua 8, seara 


"Când îţi aminteşti mereu lucrurile rele sau ai nostalgia lucrurilor bune pierdute 
definitiv, contaminezi momentul prezent, în care putea fi creat un viitor 
proaspăt." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care îl ştiţi ca 
Isus. 

Amintirile pe care le aveţi din copilărie, amintirile de viaţă, amintirile 
despre familie, aceste lucruri vor trebui abordate acum, în aceste zile de 
transformare şi ascensiune. 

Când te ataşezi de trecut, eşti pregătit să îl repeţi. Aceasta este o parte 
interesantă a procesului de creaţie, anume, atunci când te raportezi în mod 
constant la trecut, contaminezi momentul prezent, în care putea fi creat un 
viitor proaspăt. Pe parcursul acestui anotimp de toamnă, este foarte important 
să nu vă plângeţi de dispariţia vechiului. Lumea se schimbă, lumea se 
transformă şi toţi trebuie să învăţaţi cum să vă stăpâniţi mintea mai uşor şi mai 
potrivit cu împrejurările. 

Asta înseamnă că, atunci când vă amintiţi anumite lucruri, dacă o faceţi 
pentru că ele sunt negative şi nu doriţi să se întâmple iarăşi, în acest caz, 

amintirea readuce acea frecvenţă în momentul prezent şi va face ca lucrurile să 
se repete. 

Dacă vă amintiţi ceva cu drag, pentru că vă lipseşte, a fost ceva bun şi v-aţi 
dori să îl aveţi acum, atunci vă reduceţi frecvenţa, pentru că insinuaţi că 
prezentul nu este la fel de bun ca trecutul. 

Singurele amintiri pe care ar trebui să le însufleţiţi sunt cele care vă umplu 
de bucurie, cele pe care v-ar plăcea să le repetaţi, deci evenimente de înaltă 
frecvenţă care ar îmbogăţi viitorul. 

Este adevărat, în această lume modernă, mulţi dintre voi aţi fost învăţaţi să 
analizaţi trecutul, să rumegaţi păcatele comise împotriva voastră, să vorbiţi 
despre durerile prin care aţi trecut. Acesta este un aspect normal al 
psihoterapiei tradiţionale, dar vrem să vă opriţi şi să renuntati la a o mai face. 
Mulţi dintre voi vă identificaţi cu trecutul într-o asemenea măsură, încât vă 
victimizaţi iar şi iar. 

De ce menţionăm asta? Ei bine, menţionăm asta pentru că acum este un 
timp în care manifestarea este foarte rapidă şi, dacă rămâneţi într-o buclă de 
traumă negativă, în care vă amintiţi mereu lucrurile rele, le veţi experimenta din 
nou foarte repede. 

Vrem să vă fie clar acum că este timpul să vă concentrați asupra a ceea ce 
doriţi. Este timpul să vă concentrați asupra acelei lumi pe care aţi dori să o 
vedeţi. Acum este foarte important să nu lăsaţi dezastrele prezentului să vă 
distragă atenţia. 

Poate că mulţi dintre voi vor spune „Nu le putem ignora. Copacii ard, pe 
străzi sunt revolte, a apărut acest covid, prezentul e un dezastru”. Ei bine, toate 
aceste situaţii prezente sunt recolta trecutului, fiind create de gânduri, credinţe, 
comportamente, idei de joasă frecvenţă. Singurul mod în care le veţi schimba 
este să nu le mai priviţi ca şi cum ar fi greşite. 

Ce vrem să spunem prin asta? Când priveşti ceva care se întâmplă şi îi opui 
rezistenţă sau refuzi să-l accepti, de fapt, spui că nu ar fi trebuit să se întâmple. 
Ei bine, s-a întâmplat. A te împotrivi la ceea ce este, este inutil, fiindcă deja s-a 
manifestat. 

Deci, atunci când asistați la revolte pe străzi sau la pierderea libertăţilor 
voastre, le priviţi şi spuneţi: „Aceste lucruri sunt nedorite, dar se întâmplă, aşa 
că nu am de gând să mă enervez, nu mă voi împotrivi, nu voi lupta, ci mă voi 
întoarce la 180 de grade şi voi privi spre ceea ce vreau”. 

Aşadar, dacă v-aţi pierdut libertăţile, vrem să vă simţiţi liberi în imaginaţie. 
De exemplu, dacă locuiţi într-un apartament de oraş şi sunteţi blocaţi şi simţiţi 

că vin noi restricţii, ne-am dori să vă imaginaţi în minte unde aţi dori să vă 
aflaţi: „Ah, aş vrea să am casa aceea frumoasă de pe plajă la care am visat 
întotdeauna. Aş vrea să mă văd plimbându-mă liber pe plajă fără mască. Asta 
vreau." Aşa vrem să vă gândiţi. Vrem să simţiţi cum ar fi să aveţi ceea ce vă 
doriţi. 

Aşa vor funcţiona lucrurile în această perioadă de manifestare. Cu cât mai 
mulți dintre voi vă imaginati libertatea, cu cât mai mulţi vă imaginaţi pacea, cu 
cât mai mulţi vă imaginaţi dragostea în acest moment, acestea vor începe să se 
manifeste. Toate negativităţile din prezent s-au manifestat din cauza filmelor de 
război pe care le vizionaţi şi a filmelor cu pandemii pe care le vizionaţi şi a 
resentimentelor pe care le aveţi din trecut, a lipsei de iertare. 

Deci, acum este timpul să fiţi disciplinaţi. Când mergeţi la culcare, ne-ar 
plăcea să vă întindeţi în pat cu 10 minute înainte de a adormi, imaginându-vă 
libertatea, imaginând o lume liniştită, imaginând fericirea şi prosperitatea 
pentru toţi. Cu cât mai mulţi dintre voi o faceţi, cu atât mai mult va deveni 
realitate. Va deveni realitate pentru aceia care vă dedicați manifestării acelei 
lumi frumoase. 

Eu sunt cel pe care-l ştiţi ca Isus şi vă voi vorbi din nou mâine.» 


Ziua 9, dimineaţa 


"Când eşti neautentic, când eşti ambiguu şi ezitant, când nu eşti sincer, atunci 
creezi automat un viitor pe care nu-l doreşti." (Isus) 


ISUS: 

«Cu adevărat, sunteţi ființe binecuvântate. Eu sunt acela pe care-l ştiţi ca 
Isus. 

Unii dintre voi vă fixaţi obiective prea joase, iar alţii vă fixaţi obiective prea 
înalte. Ceea ce vrem să faceţi astăzi este să vă uitaţi la ce nivel sunteţi de fapt. La 
treaba asta, oamenii educați în sistemele voastre nu sunt prea pricepuţi. Acest 
lucru necesită calm, necesită acceptare, necesită o structură mentală fără 
rezistenţe interioare, o structură mentală care ştie să ierte. 

Aşadar, privindu-vă acum cu nişte lentile cât se poate de obiective, vrem să 
vă întrebaţi „unde anume nu trăiesc eu într-un mod autentic?”. Unii aţi putea 
avea mari poveşti de iubire, de exemplu, cu fiinţe pe care le adoraţi, dar este 
posibil ca ele să nu ştie cine sunteţi, pentru că le-aţi minţit, fiind neautentici din 
acest punct de vedere. Când lucraţi într-o slujbă ca să aveţi cu ce să vă plătiţi 

facturile, dar aveţi acea mică senzaţie de teamă în fiecare dimineaţă când vă 
treziţi să mergeţi la serviciu, aţi prefera să nu mergeţi, dar simţiţi că trebuie să 
mergeţi, atunci vă minţiţi singuri. 

Aşa că astăzi vrem să fiţi brutal de sinceri cu voi înşivă, petreceţi ziua 
făcând ceea ce faceţi în mod normal, nu schimbaţi ceea ce faceţi, nu încercaţi să 
vă îmbunătăţiți CV-ul. Faceţi ceea ce faceţi în mod obişnuit. Dar astăzi 
observaţi-vă cu atenţie. Observaţi unde nu sunteţi oneşti, observați unde vă 
simţiţi obligaţi, observați unde vă este frică, observați unde aveţi rezistenţe. 

Simţămintele voastre, acest limbaj interior al vostru şi numai al vostru, vă 
spune exact ce trebuie schimbat. Multe persoane vor veni la această ființă- 
medium, îi vor solicita o şedinţă şi vor întreba care le este scopul vieţii, vor 
întreba de una şi de alta. Dar adevărul este că toţi aveţi în voi tot ceea ce aveţi 
nevoie pentru a şti. Aveţi acest sistem de ghidare care este impecabil şi 
permanent. Aşadar, astăzi vrem să începeţi să-l folosiţi. 

Desigur, unii dintre voi sunt mai curioşi cu privire la evenimentele din 
lume, dar ceea ce vrem să știți este că evenimentele lumești, aşa cum am 
menţionat ieri, se manifestă deja pe baza frecvenţei acestei planete şi a fiinţelor 
care au contribuit colectiv la crearea acestei frecvenţe. Este o afacere încheiată. 
Ceea ce vedeţi acum nu mai poate fi schimbat. 

Noi vorbim despre influențarea a cât mai multor oameni către un spaţiu 
mental şi emoţional mai pozitiv, astfel încât viitorul să nu arate aşa cum arată 
astăzi. 

Procesul de înălţare este unul de expansiune, apropiere de iubire şi 
îndepărtare de frică. Este o călătorie către măreție. Dar pentru a lua parte la 
acea călătorie către măreție, trebuie să găsiţi măreţia din voi. 

Totuşi, acesta nu este un proiect de dezvoltare personală, nu este vorba 
despre îmbunătăţiri ale ego-ului, care ar vrea, de pildă, să fii mai zvelt sau ar 
vrea să fii mai bogat. Aici e vorba să devii sinele tău autentic, sinele tău suveran, 
sinele tău împuternicit. Este altceva. Fiecare dintre voi sunteţi o manifestare 
unică a Divinului, Dumnezeu Tatăl. Cu asta aţi venit. Aţi venit cu această 
configuraţie unică. 

Dar mulţi dintre voi aţi venit şi cu bagaje pe care nu aveţi nevoie să le căraţi 
şi, de-a lungul vieţii, v-aţi mai încărcat cu alte bagaje pe care nu aveţi nevoie să 
le căraţi. Şi de aici provin falsităţile voastre. 

Poate că ai avut un părinte care se supăra tare dacă erai sincer, aşa că ai 
învăţat să fii nesincer. Poate că ai urmat o şcoală religioasă foarte strictă, unde 

orice exprimare a sexualităţii sau iubirii era batjocorită şi pedepsită, aşa că ai 
devenit inhibat în această direcţie. 

La aceste aspecte vă cerem să vă uitaţi. Vă cerem să vă uitaţi la bagajul care 
nu sunteţi voi. Şi veţi ştii că este un “bagaj”, pentru că vă face să vă simţiţi prost. 
Este foarte, foarte simplu. Sistemul de ghidare care vi s-a dat nu este unul 
complicat, ci unul foarte simplu. Când eşti alături cu drumul, te simţi prost. 

Iar astăzi este ziua în care vrem să vă monitorizaţi emoţiile, dar fără a le 
judeca. Nu vrem să vă simţiţi rău pentru că vă simţiţi rău. Asta n-are rost. Vrem 
să începeţi ziua deschişi, curioşi şi atenţi, devenind observatorii a ceea ce aveţi 
tendinţa de a face. 

Deci aceasta este misiunea ta în această dimineaţă. Fii atent la sistemul tău 
de ghidare astăzi, nu pentru a te judeca singur, nu pentru a-i judeca pe ceilalţi, 
ci pentru a remarca cu adevărat unde eşti puternic, unde oscilezi şi unde eşti 
slab. În punctele unde eşti slab şi ezitant, vom insista în aceste săptămâni. Vrem 
să ieşi din aceste 40 de zile şi 40 de nopţi limpezit, simţindu-te mai puternic, 
mai centrat, mai capabil să investeşti energie în ceea ce vrei mai mult. 

Şi asta, pentru că atunci când eşti neautentic, când eşti ambiguu şi ezitant, 
când nu eşti sincer, atunci creezi automat un viitor pe care nu-l doreşti. 

Eu sunt cel pe care îl ştiţi ca Isus şi vă voi vorbi din nou mai târziu.» 


Ziua 9, seara 


"Când devii mai autentic, mai sincer, când te exprimi mai clar, când nu te 
ascunzi în spatele unei măşti, atunci faci ceea ce trebuie făcut pentru a 
transforma în bine viitorul societăţii. Majoritatea oamenilor au o faţă socială, o 
mască, care acum vi se cere să v-o puneţi pe figură. Este o reflexie a voastră." 
(Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Pe măsură ce se sfârşeşte această zi, în care aţi analizat unde anume sunteţi 
falşi, este timpul să stabiliţi de ce. „De ce nu îmi arăt adevăratele simţăminte în 
această situaţie? De ce nu îmi afirm adevărul în acea situaţie?” 

Nu trebuie să ştii răspunsul, dar când cauţi trezirea, când cauţi expansiunea 
spirituală, trebuie să-ţi aminteşti că ego-ul încearcă să-ţi ascundă aceste lucruri. 
El nu vrea să te trezeşti. Nu vrea să comunici profund cu ceilalţi. Nu vrea să te 
apropii de ceilalţi. 

Amintiţi-vă de asta când vedeţi cum se instalează restricţiile în societatea 
voastră şi ce fac ele — ele împiedică comunicarea, împiedică apropierea umană, 
împiedică întrunirile comunitare, care sunt aspecte ale conştiinţei extinse. În 
schimb, separarea, ascunderea, secretul, distanţarea sunt aspecte ale minţii ego- 
ului. Aşa că aveţi o dublă provocare în acest moment, din cauza implementării 
acestor restricţii. Dar înțelegeţi că frica necesară pentru a vă ţine sub control 
duce la întărirea ego-ului. 

Deci, pentru a vă transforma societatea aşa cum doriţi, într-un loc iubitor, 
colectiv, fericit, sănătos, abundent, trebuie să începeţi să înţelegeţi principiile 
creării acestui tip de societate. 

Când te uiţi în propria minte şi îţi vezi falsitatea, secretele, fricile, atunci 
poţi înţelege cum ajuţi la implementarea acestor noi sisteme de separare. Atunci 
când te uiţi atent la ceea ce faci, unde eşti condiţionat de frică, ce păstrezi secret, 
unde eşti neautentic, atunci poţi înţelege: „Ah, eu contribui cu acelaşi tip de 
energie la sistemul pe care, în mintea conştientă, spun că nu vreau să-l 
experimentez”. 

Aşa îţi ascunde ego-ul lucrurile. Le ascunde de tine, dar nu este nevoie să 
sapi prea mult pentru a le găsi. Aşadar, chiar şi numai observând când anume 
păstrezi un secret, când anume îţi sigilezi gura, poţi începe să înţelegi: „Ah, 
ascund de mine acele caracteristici care vor susţine tipul de sistem pe care îl 
vedem că se dezvoltă acum”. 

Deci, când devii mai autentic, când devii mai sincer, când te exprimi mai 
clar, când nu te ascunzi în spatele unei măşti, atunci faci ceea ce trebuie făcut 
pentru a transforma şi schimba viitorul societăţii voastre. 

Apare iarăşi ideea că lumea reflectă inconştienţa participanţilor la această 
societate. Majoritatea dintre noi în această societate (şi spun „noi” pentru că 
participăm pe deplin la experienţa voastră din acest moment, să zicem că vă 
simţim), majoritatea fiinţelor din această societate au o faţă socială, o mască, 
care acum vi se cere să v-o puneţi pe figură. Este o reflexie a voastră. Aşa că am 
vrea ca sinele vostru autentic să înceapă să se ridice la suprafaţă. 

Desigur, înţelegem că există o anumită teamă în jurul acestui aspect. Mulţi 
credeţi că, dacă sunteţi autentici, relaţiile se vor prăbuşi, căsătoriile se vor 
încheia, vă veţi pierde slujba, toate aceste lucruri. Vă cerem să deveniți mai 
autentici cu paşi mărunți. 

Poate cineva te întreabă „Mai vrei o porţie de desert?” iar tu răspunzi „da”, 
pentru că eşti politicos. Dar când eşti autentic, spui „Nu, sunt plin, nu mai am 
nevoie”. Altcineva te întreabă „Mai vrei un pahar de vin?”, spui „Nu, am băut 

destul, dacă mai beau unul, nu mă voi simţi prea bine”. Cineva te întreabă „Vrei 
să ieşi în oraş la cină?”, iar tu ai acel sentiment „Oh, nu, nu prea vreau să ies, aş 
vrea să stau liniştit în seara asta”, dar simţi acea presiune socială care te face să 
răspunzi „Sigur, ne întâlnim la ora şapte”. 

Acestea sunt acele modalităţi mărunte prin care nu sunteţi sinceri. Aşadar, 
vă cerem să deveniți mai oneşti. Când mergeţi la culcare în seara asta, vrem 
doar să reflectaţi din nou asupra felurilor în care sunteţi falşi, ascunzându-vă 
după o mască socială, etalând o faţă socială. 

Eu sunt acela pe care îl cunoaşteţi ca Isus şi ne revedem mâine dimineaţă. » 


Ziua 10, dimineaţa 


Orice ştiri priviţi, orice surse de informaţii urmăriţi, orice filme vizionaţi, acum 
este momentul să vă detaşaţi şi să vă întrebaţi „Cum sunt manipulat aici? Ce 
emoție îmi este provocată şi care este scopul ascuns?”. (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Până acum, totul e bine. Vă descurcaţi cu toţii foarte bine, daţi atenţie 
lucrurilor către care vă îndrumăm. Ce trebuie să vă amintiţi în aceste zile este că 
sunteţi pe o cale rapidă acum. Sunteţi pe o cale rapidă spre evoluţie şi pe o cale 
rapidă către transformarea societăţii voastre. Aşadar, atunci când priviţi 
evenimentele care se petrec, vrem să faceţi cu adevărat un pas înapoi, să nu mai 
fiți implicaţi în ele, îngroziţi de ele sau buimăciţi de ele. 

Acum este momentul să înţelegeţi că urmăriţi un film. E la fel ca atunci 
când, mergând la cinematograf, ştiţi că în film se foloseşte o stratagemă care să 
vă implice emoţional. Intraţi în acel film ştiind: „Oh, este un film de groază, aşa 
că voi fi speriat. Este o poveste de dragoste, aşa că îmi va vibra inima. Este o 
tragedie, aşa că voi plânge”. Dar ştiţi că este un film. Şi totuşi vă abandonaţi 
povestirii, pentru că vreţi să aveţi o experienţă emoţională. 

Ei bine, ce se întâmplă în lumea voastră în acest moment este că rulează un 
film, care este conceput la fel ca filmele de la cinematograf: cu strategi, 
scenarişti, muzică, personaje din film cu anumite roluri de jucat. 

De exemplu, va exista neapărat muzică într-un film cu suspans. Dacă aţi 
viziona un film cu suspans fără muzică, nu prea va mai avea deloc suspans. 
Muzica adaugă multă dramă la ceea ce vedeţi. La fel şi luminile. Iată un alt film 
cu suspans, unde se folosesc o mulţime de tehnici de acestea pentru a vă face să 

vă speriaţi sau să anticipaţi pericolul. Iluminatul va fi foarte foarte slab sau 
plasat strategic. Oare câţi dintre voi n-aţi văzut filme cu detectivi care intră cu o 
lanternă în casa pe care o cercetează, unde toate luminile sunt stinse?! Ei bine, 
nu ai face asta niciodată dacă ai intra într-o casă noaptea căutând ceva, ci ai 
aprinde toate luminile. Dar nu ar da bine în film. 

Aşa că, atunci când mergi la cinematograf, când intri pe uşă, spui: „Ah, îmi 
voi suspenda mintea logică, îmi voi suspenda gândirea critică şi vă voi permite 
să mă manipulaţi”. În esenţă, asta spui când mergi la film. 

Acelaşi lucru se întâmplă şi pe ecranul televizorului. Acelaşi lucru se 
întâmplă şi în emisiunile de ştiri. Sunteţi manipulaţi folosind exact aceeaşi 
formulă. Singura problemă este că nu sunteţi conştienţi de faptul că sunteţi 
manipulaţi. Credeţi că informaţiile care vă sunt prezentate sunt reale şi 
obiective. Nu sunt. Este o imensă producţie. 

Când simţiţi că ştirile vă produc emoţii, datorită modului în care sunt 
prezentate anumite subiecte, vrem să începeţi să realizaţi: „Oh, mi se întâmplă 
exact acelaşi lucru ca atunci când merg la un film, un film de acţiune, aici mi se 
provoacă emoţii”. Totuşi, unul dintre lucrurile pe care nu le realizaţi este cât de 
puternice sunt emoţiile voastre, mai ales atunci când milioane de oameni simt 
acelaşi lucru. 

Puteţi fi manipulaţi ca să aveţi o stare de urgenţă sau de frică sau de 
disperare prin aceste mecanisme care, de fapt, vor altera manifestările voastre 
normale. Şi exact asta se încearcă acum. Funcţionează de multă vreme, de când 
televiziunea a fost implementată serios, dar propaganda era folosită chiar şi 
înainte. Vedeţi multe exemple de propagandă şi, totuşi, dintr-un motiv ciudat, 
nu credeţi că acum se foloseşte propaganda. Ba este folosită masiv. 

Deci, ori de câte ori urmăriţi vreo ştire, vrem să faceţi un pas înapoi şi să 
vedeţi cum sunteţi manipulaţi. Poate fi prin muzica difuzată în timp ce apare o 
nouă poveste. Poate vă daţi seama după hainele purtate de ştirişti, ce fel de 
haine poartă, ce fundal se află în spatele lor, ce fel de invitaţi sunt chemaţi la 
emisiune. Toate aceste lucruri sunt regizate cu intenţie şi este timpul ca voi toţi, 
ca fiinţe înțelepte ce sunteţi, să le înţelegeţi. Că acelaşi lucru care vi se întâmplă 
la cinematograf se întâmplă şi în această formă specială de difuzare a 
informaţiilor. Sunteţi prea inteligenţi, iar miza este prea mare acum pentru a 
mai crede în aceste lucruri. Participaţi la un spectacol, în care vă sunt colectate 
şi manipulate emoţiile. Iar acele emoţii, când sunt provocate de frică, când sunt 
provocate de lipsuri, când vă declanşează reacţia de luptă-sau-fugi, vă pot slăbi 

capacitatea de a gândi clar, de a lua decizii sănătoase pe termen lung şi începeţi 
să luaţi decizii proaste pe termen scurt. 

Aceasta este provocarea voastră de astăzi: Orice ştiri priviţi, orice surse de 
informaţii urmăriţi, orice filme vizionaţi, acum este momentul să vă detaşaţi şi 
să vă întrebaţi „Cum sunt manipulat aici? Ce emoție îmi este provocată şi care 
este scopul ascuns?” 

Eu sunt cel pe care îl ştiţi ca Isus şi vă voi vorbi din nou ceva mai târziu.» 


Ziua 10, seara 


"Când cineva îţi răneşte sentimentele, iată ce se întâmplă: o rană pe care o 
aveai la subsolul minţii tale a ieşit la suprafaţă pentru ca să o vezi." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care îl ştiţi ca 
Isus. 

Pe măsură ce conştientizarea voastră se extinde, pe măsură ce autoanaliza 
sporeşte, veţi începe în fiecare zi să observați indicaţii tot mai subtile ce vă 
avertizează când vă aflaţi alături cu drumul. Scopul acestor 40 de zile şi 40 de 
nopţi este să îmbrăţişaţi ideea că ar trebui să puneţi la îndoială totul. Îndoiţi-vă 
de orice. 

Pune la îndoială ce mănânci la micul dejun, cine te-a învăţat, oare este bun 
pentru tine, este hrănitor, serveşte unui scop? Pune la îndoială totul, deoarece 
99% din ceea ce faci este un comportament condiţionat şi, până când nu vei 
analiza acel comportament condiţionat... (condiţionat de vizionarea serialului 
„Gilligan's Island” când erai copil, condiţionat de vizionarea reclamelor bancare, 
condiţionat de atât de multe lucruri pe care nici nu ţi le mai aminteşti, dar care 
sunt toate bine împachetate în mintea ta subconştientă, la subsolul minţii tale, 
şi care te influenţează constant, împingându-te mereu încolo şi încoace.) Când 
începi să pui lucrurile sub semnul întrebării, deschizi trapa spre subsol şi începi 
să-ţi foloseşti liberul arbitru pentru a-ţi mări libertatea. 

Dacă eşti inconştient, eşti condus de aceste idei subterane tot timpul. Când 
devii conştient, asta însemnând „Oare de ce am spus ce am spus? Oare de ce fac 
ceea ce fac? Oare ce mă determină să fac aceste alegeri?”, acum devii 
observatorul vieţii tale, devii obiectiv, să zicem, într-o anumită măsură. 

Desigur, adevărata obiectivitate este un lucru foarte dificil de realizat, dar 
vă aflaţi totuşi în fazele incipiente ale acestei obiectivităţi. Ceea ce înseamnă că 

începeţi să puneţi sub semnul întrebării povestea care vi se spune. Începeţi să 
puneţi sub semnul întrebării povestea pe care le-o spuneţi altora despre voi. 

De exemplu, este bine să fiţi atenţi la povestea cu care vă prezentaţi în faţa 
oamenilor. Le spuneţi, încă din primele două minute ale întâlnirii, că aveţi o 
boală cronică? Oare de ce aţi face-o, decât ca să obţineţi reacţia dorită din partea 
lor, care va întări acea boală în mintea voastră?! 

Aşadar, când megeţi la culcare în seara asta, ne-am dori să reflectaţi la ziua 
pe care aţi avut-o. Ce experienţe ies în evidenţă şi de ce? Ne-ar plăcea să vă luaţi 
jurnalul în pat în seara asta şi să notaţi acele experienţe pe care le-aţi remarcat. 

Apare vreun tipar? Este genul de lucru care vi se întâmplă tot timpul? Se 
repetă ceva? Aţi avut o experienţă minunată cu totul nouă astăzi care v-a 
surprins? Luaţi notițe şi reflectaţi. Nu trebuie să descifraţi totul, dar ne-ar 
plăcea să vă rezervaţi 10 minute pentru a reflecta asupra zilei, notând ceea ce v-a 
atras atenţia dintr-un motiv sau altul. 

Doar notează: „Oh, îmi amintesc de acel moment special al zilei, nu ştiu de 
ce s-a întâmplat aşa — am întâlnit-o pe Susie pe stradă şi am avut o conversaţie 
plăcută timp de câteva minute şi apoi ne-am despărţit, dar dintr-un motiv 
oarecare mi-a rămas în minte”. la să vedem: A fost provocată vreo emoție în 
acea conversaţie? A fost trezită vreo suferinţă în acea conversaţie? Adu totul la 
vedere. 

Să zicem că persoana a spus ceva care ţi-a rănit sentimentele, sau să zicem 
că a spus ceva care te-a entuziasmat. Sentimentele, rana şi entuziasmul sunt în 
tine. Nu se găsesc în cealaltă persoană. Ea nu-i răspunzătoare de modul în care 
te-ai simţit în timpul acelui schimb de replici. 

Aşadar, când te duci la culcare, reflectează la orice experienţă trăită astăzi 
care a adus la vedere lucruri care deja existau acolo. 

Deci ceea ce se întâmplă este că viaţa te afectează profund, viaţa este o 
reflectare a conştiinţei tale şi îţi va oferi ocazii în timpul zilei de a declanşa 
aspecte din inconştient la nivelul conştient. Asta se petrece, de exemplu, când 
cineva îţi răneşte sentimentele: o rană pe care o aveai la subsolul minţii tale a 
ieşit la suprafaţă pentru ca să o vezi. 

În mica notă de jurnal din această seară, am vrea să nu învinovăţeşti pe 
nimeni, ci doar să reflectezi la ceea ce ţi s-a întâmplat astăzi. 

Eu sunt cel pe care-l ştiţi ca Isus şi vă voi vorbi din nou mâine dimineaţă.» 

Ziua 11, dimineaţa 


"Marea majoritate a oamenilor de pe această planetă fac ceea ce li se spune în 
acest moment pentru că aşa au fost instruiți. Nu sunteţi forţaţi, ci este, de fapt, 
o oglindire a stării voastre conformiste." (Isus) 


ISUS: 

«Sunteţi fiinţe binecuvântate. Eu sunt cel pe care-l ştiţi ca Isus. 

Bucuria este natura voastră, Sinele vostru natural emite necondiţionat 
bucurie. 

E ca atunci când privim copilaşi, bebeluşi chicotind când văd baloane şi 
bule de săpun şi frecându-se cu spaghete pe toată faţa şi bucurându-se de orice, 
până când cineva le împiedică libertatea sau apare o durere. Acestea sunt cele 
două lucruri care transformă acea bucurie în altceva, iar acel altceva este un 
strigăt insistent ca să le fie înapoiată bucuria. 

Ce vedem când un copilaş are dureri de burtă sau un copilaş cade şi îşi 
jupoaie genunchiul: plânge de durere. Este simplu, este direct. De îndată ce 
durerea s-a terminat, ei se întorc pe picioare, coborând din poala părinţilor, 
pentru a o lua din nou la fugă, fără a se teme c-o să cadă. Doar când părinţii lor 
le strigă în urechi „Încetişor, te vei răni!”, atunci încep să li se implanteze în 
minte limitări. 

Vrem să înţelegeţi că limitările pe care simţiţi că le aveţi au fost implantate 
în mintea voastră de decenii. Voi sunteţi o fiinţă de bucurie, o fiinţă de iubire, o 
fiinţă generoasă. Aţi venit în acest loc cunoscându-vă scopul şi având încredere 
în sistemul vostru de ghidare. Toţi copilaşii ştiu exact ce îşi doresc şi se simt 
foarte deranjaţi când încercaţi să îi opriţi. Sunt hotărâți şi totuşi, prin pedeapsă 
şi condiţionare, aţi învăţat cu toţii să tăceţi şi să staţi cuminţi. 

Ei bine, tocmai această tăcere şi cuminţenie se observă acum în masa 
populaţiei şi este o lecţie pentru voi toţi. Este o lecţie pentru voi toţi. Mai există 
şi fiinţe sincere, mai există unii rebeli, mai sunt unii care luptă pentru drepturile 
lor, dar marea majoritate a oamenilor de pe această planetă fac ceea ce li se 
spune în acest moment, pentru că aşa au fost instruiți. Iar ce faceţi este o 
reflexie a stării interioare. Nu sunteţi forţaţi, ci este, de fapt, o oglindire a 
voastră. 

Aşa că este foarte important să înțelegeţi asta când observați că nu vreţi 
pierderea libertăţii şi impunerea controlului. E ca şi cum aţi fi într-o sală de 
clasă, nu-i aşa?! E ca şi cum s-au răstit părinţi la voi, trimiţându-vă în camera 
voastră şi nelăsându-vă nicio altă alternativă. Se întâmplă acelaşi lucru. 

Dar ceea ce vrem să ştiţi este că, în măsura în care vă schimbaţi lumea 
lăuntrică, interiorul, reacţiile interne, gândurile voastre, dialogul interior pe 
care îl aveţi cu voi înşivă şi cu ceilalţi, în aceeaşi măsură se va schimba şi reflexia 
exterioară. Aşa învaţă fiinţele. Capătă consecinţele acţiunilor, gândurilor, 
cuvintelor şi faptelor lor şi apoi decid dacă le place sau nu. Şi uite aşa învăţaţi. 

Iar mulţi dintre voi vedeţi acum consecinţe care nu vă plac, dar nu aţi pus 
lucrurile cap la cap, pentru că nu aţi fost învăţaţi cum funcţionează propaganda 
de programare condiţionată. Credeţi că: „Totul s-a întâmplat în trecut, 
Germania nazistă avea propagandă, dar noi nu mai avem propagandă acum, 
suntem civilizaţi. CNN este corect. De ce? Pentru că aşa zic ei, că spun 
adevărul”. 

Ei bine, trebuie să vă arătăm cum stau lucrurile în realitate şi să vă ajutăm 
să înţelegeţi că sistemul punitiv pe care-l vedeţi acum este acelaşi sistem punitiv 
care v-a instruit dintotdeauna. Nu s-a schimbat. Doar că este mai onest acum. 
Îşi etalează cărţile pe masă şi puteţi vedea adevărul jocului. Aşadar, mingea este 
acum în terenul vostru. Mingea este acum în terenul vostru şi va trebui să 
decideţi: „Voi fi un copilaş ascultător şi voi sta la colţ cu faţa la perete, aşa cum 
mi s-a spus să fac?! Sau voi spune “nu”?! Voi redeveni o fiinţă suverană şi voi 
învăţa cum anume s-o fac începând de astăzi!”. 

Aceasta este provocarea noastră pentru voi toţi: ca astăzi să vă recâştigaţi 
suveranitatea. Nu veţi putea face totul dintr-o dată, dar vrem să observați astăzi 
unde anume vă conformaţi voluntar. Vă forţează cineva să faceţi anumite lucruri 
sau, imediat ce citiţi un semn, faceţi ceea ce vi se spune, pentru că aşa aţi fost 
antrenați? Asta vrem să observați astăzi. Vrem să fiţi martori la propria voastră 
supunere. Şi ne-ar plăcea ca astăzi să vă încălcaţi câteva reguli autoimpuse. 

De exemplu, dacă întotdeauna găteşti cina, nu mai găti cina. Vezi ce se 
întâmplă. Vezi cine înnebuneşte, vezi cine are o explozie de furie, vezi de ce eşti 
acuzat(ă). Pur şi simplu, fă un experiment: „Nu pregătesc cina azi”. Şi vei vedea: 
„Ah, se manifestă nişte forţe coercitive aici. Când nu pregătesc cina, sunt 
pedepsit(ă), se ţipă la mine, sunt primit cu mânie, uşi trântite sau indiferenţă 
sau tristeţe sau şantaj emoţional”. 

Doar fă un experiment. Alege două lucruri pe care le faci în mod normal în 
jurul casei, în familie, la locul de muncă. Poate că, la serviciu, tu eşti cel care 
prepară mereu cafeaua. Nu mai prepara cafeaua. Vezi ce se întâmplă. Vezi cum 
aceste aspecte de conformare sunt omniprezente în viaţa ta şi cum, în mod 
voluntar, treaptă cu treaptă, îţi pui singur limite. 

Propunerea asta ar trebui să le ofere unora dintre voi câteva experienţe 
interesante astăzi. 
Eu sunt cel pe care-l ştiţi ca Isus şi vă voi vorbi din nou mai târziu.» 


Ziua 11, seara 


"Când veţi trece dincoace, în perioada dintre vieţi, când vă veţi revedea viaţa, 
veţi fi uimiţi de lucrurile pe care le-aţi creat. O mare parte din ele inconştient, o 
mare parte din ele neintenţionat, o parte din ele incorect, dar veţi vedea cât de 
puternici sunteţi cu adevărat." (Isus) 

Bună dimineaţa. Bună dimineaţa? Bună seara tuturor! Sunt mediumul Tina Spalding, 
pentru ziua 11. Este ziua unsprezece? Sper că este ziua unsprezece, seara. Am avut o zi 
plină, după cum vă puteţi da seama. Sunt un pic împrăştiată, mi-am spălat casa mucegăită 
cu jet sub presiune, pregătind-o pentru zugrăvit, aşa că mintea mea a avut numai preocupări 


banale astăzi. Dar iată-mă, gata sau nu. Să vedem ce are Isus să ne spună în această 
seară. 


ISUS: 

«Cu adevărat, sunteţi fiinţe binecuvântate. Eu sunt cel cunoscut de voi ca 
Isus. 

Este minunat să vedem o asemenea dedicație. Şi am dori ca în această seară 
să luaţi aminte la această dăruire. Această ființă munceşte mult pentru voi toţi şi 
o face pentru că a fost îndrumată să o facă. Nu este implicat ego-ul, în sensul că 
nu o face într-un scop personal, pentru a câştiga anumite lucruri. Nu de asta o 
face. Am împins-o şi am împins-o şi am Îîmpins-o, iar ea a acceptat această 
responsabilitate, pentru că ştie că este un lucru bun şi ştie că lucrarea, atunci 
când se întinde pe aceste perioade întinse, cum au fost lecţiile noastre de anul 
trecut şi această serie de 40 de zile şi 40 de nopţi, le oferă oamenilor o legătură 
personală cu mine. Şi asta chiar că vă va aduce beneficii în aceste săptămâni, 
venind de două ori pe zi într-un loc unde vi se oferă înţelepciune şi îndrumare şi 
vi se spune că sunteți minunati şi că sunteți ființe spirituale eterne, creatori mai 
presus de imaginația voastră. 

Când veţi trece dincoace, în perioada dintre vieţi, când vă veţi revedea viaţa, 
veţi fi uimiţi de lucrurile pe care le-aţi creat. O mare parte din ele inconştient, o 
mare parte din ele neintenţionat, o parte din ele incorect, dar veţi vedea cât de 
puternici sunteţi cu adevărat. Asupra acestui aspect vrem să vă încurajăm să 
reflectaţi în această seară. Vrem să vă opriţi asupra faptului că sunteţi făcuţi 

după chipul lui Dumnezeu, ceea ce înseamnă că sunteţi creatori, căutători ai 
libertății şi plini de iubire. Acestea sunt calităţile divine pe care le aveţi. 

Când vă gândiţi la creativitatea voastră, priviţi-vă corpul. Voi modelaţi acest 
corp. Priviţi-vă relaţiile. Voi modelaţi aceste relaţii. Priviţi-vă cum vă realizaţi 
munca. Voi o faceţi. Sunteţi puternici. Şi contribuiţi, ca parte a colectivului, la 
filmul pe care îl urmăriţi pe ecranul lumii. Totul vine de la voi toţi, creaturi cu 
abilităţi date de Dumnezeu. Dar nu sunteţi învăţaţi acest lucru. Îl uitaţi chiar şi 
atunci când vă repetăm mereu: „cu adevărat, sunteţi fiinţe sacre, cu adevărat, 
sunteţi fiinţe puternice şi, cu adevărat, sunteţi fiinţe iubitoare”. 

Când te pui în pat în această seară, vrem să te gândeşti la ce ai trăit în viaţă. 
Toată viaţa: când te-ai născut, familia în care ai venit, când ai mers la şcoală în 
copilărie, prietenii pe care i-ai avut, sporturile pe care le-ai practicat, 
universitatea la care, poate, ai mers sau copilul pe care l-ai avut, orice. Nu te 
judecăm. Ai avut o experienţă unică şi este a ta. Tu ai creat-o. Şi încă o creezi. 

Ceea ce vrem să faceţi acum este să visaţi lucid. Vrem să creaţi în mod 
intenţionat libertate, să creaţi intenţionat sănătate, să creaţi intenţionat relaţii 
iubitoare şi abundență pentru voi şi familiile voastre. Dar trebuie să vă dedicați 
acestei activităţi în minte. Dedicaţi-vă mental acestui scop, aşa că atunci când vă 
plimbaţi pe câmp cu câinele, vă puteţi imagina cu ochii minţii: „Ah, am această 
casă magnifică unde mă duc acasă. Este frumoasă, are trei dormitoare, un etaj 
frumos”. Poate că nu-i casa pe care o aveţi, dar este o casă pe care aţi vrea să o 
aveţi. În fiecare zi, când parcurgeţi acelaşi traseu cu câinele, puteţi face acea 
meditaţie. 

Nu este nimic în neregulă dacă vă doriţi ceva confort în viaţă. Nu este nimic 
în neregulă cu asta. Însă vrem ca dorinţa să nu vă controleze. Iar felul în care 
ego-ul abordează lucrurile este prin control. La el nu e vorba de imaginaţie, 
creativitate şi abandonare de sine în faţa acelei idei, ştiind că aţi trimis-o în 
univers şi universul vă ascultă. Ego-ul este dur şi impulsiv şi limitat şi aprig; dacă 
cineva i se pune în cale. Cu totul alt gen de situaţii şi experienţe vă aduce ego-ul 
în comparaţie cu cele în care vă imaginaţi ce aţi dori şi apoi predaţi dorinţa 
Spiritului, spunând: „Acum este în mâinile tale. Adu-mi aceste experienţe 
minunate. Îmi voi face partea mea, adică voi practica iertarea, voi privi această 
lume cu ochi iertători, îmi voi oferi talentele lumii, îmi voi exprima liber 
creativitatea în multe feluri. Asta e partea mea. Voi pluti în voia curentului, fără 
să mă lupt, fără să mă străduiesc, dar veghind pentru iubire, atent să practic 
iertarea şi înțelegând că suntem cu toţii fraţi şi surori egali în ochii Divinului ”. 

Aşadar, în timp ce vă gândiţi la viaţa voastră în această seară când mergeţi 
la culcare, înţelegeţi ce creatură magnifică sunteţi. Da, aţi făcut greşeli, da, aţi 
învăţat o mulţime de lucruri. Dar iată-vă, studiind “Cursul de miracole”, iată-vă 
urmând o practică spirituală zilnică. Aţi parcurs un drum lung, dragilor, şi veţi 
mai parcurge un drum lung în continuare. Aşa că, mergeţi la culcare ştiind că 
suneţi magnifici, ştiind că sunteţi foarte puternici şi ştiind că puteţi trăi un vis 
fericit aici, în acest loc al separării. 

Eu sunt cel pe care-l ştiţi ca Isus şi vă spunem noapte bună şi vise plăcute.» 


Ziua 12, dimineaţa 


"Suveranitatea este starea voastră naturală, ea înseamnă că sunteţi o fiinţă 
creativă, liberă şi plină de iubire, înseamnă că ştiţi când sunteţi pe drumul cel 
bun şi când n-ar trebui să faceţi ceva." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Mai mulţi dintre voi vă împiedicaţi de această idee de suveranitate. 

Suveranitatea este starea voastră naturală, cu suveranitatea vă naşteţi. Ea 
înseamnă că sunteţi o fiinţă creativă liberă şi plină de iubire. Când v-aţi pierdut 
suveranitatea, înseamnă că voi căutaţi îndrumare în afara voastră, nu căutaţi 
îndrumare în interior, ci permiteţi altora să vă conducă, permiteţi altora să vă 
pretindă lucruri, permiteţi altora să stabilească ce este bine pentru voi. 
Întotdeauna veţi avea un fel de rezistenţă faţă de o autoritate externă care vă 
spune ce să faceţi, deoarece aceasta este natura voastră. Sunteţi o fiinţă care 
caută libertate. 

Deci aceasta este suveranitatea, şi mulţi dintre voi tocmai aprofundaţi 
această idee, înseamnă să ştiţi când sunteţi pe drumul cel bun şi să ştiţi când n- 
ar trebui să faceţi ceva. 

Suveranitatea înseamnă că vă întoarceţi la starea voastră naturală, iar 
aceste învățături sunt, din acest punct de vedere, o dezvăţare a imensului proces 
de învăţare prin care aţi trecut. 

Pentru a trăi în societatea occidentală e nevoie de multă instruire. Când 
intri într-o cafenea, te comporţi într-un anumit mod, stai la coadă, nu te apropii 
prea mult de oameni, nu îţi mişti corpul în moduri ciudate, toate aceste lucruri 
le-ai învăţat. Dar iată că intră în cafenea un copilaş de 1 an şi jumătate sau 2 ani 
împreună cu mama şi tata, se aşază pe podea, se trage de tricou, ţipă, plânge, are 

un comportament prin care îşi demonstrează suveranitatea. În societatea 
voastră numiţi aceasta “teribila vârstă de 2 ani”, când, prima dată în viaţa acelui 
copil, în loc să fie alăptat şi alintat şi iubit şi să i se ofere tot ce are nevoie ori de 
câte ori vrea, acum începe programul de formare. La 2 ani, începi să le spui 
copiilor: „Nu mai eşti un bebeluş, nu poţi avea orice vrei oricând vrei” şi începi 
să primeşti mustrări din priviri de la alţi părinţi când copilul tău aleargă după 
tine dacă vrea neapărat să capete ceva. 

Desigur, când locuiţi într-un mediu urban, pare o necesitate de a instrui 
copiii să devină mai puţin expansivi. Acest proces de urbanizare, această 
industrializare şi exodul în masă al oamenilor de la ţară la oraş se desfăşoară de 
câteva sute de ani, este relativ recent, să zicem, în dezvoltarea voastră evolutivă, 
aşa că aveţi în voi informaţia şi capacitatea şi dorinţa de a fi liberi. Aşa aţi 
evoluat, să zicem, în comunităţile indigene înainte de colonizare. Erau fiinţe 
care trăiau în nenumărate moduri diferite şi au existat tot felul de experimente 
pe care micro-culturile individualiste le-au dezvoltat ca o modalitate de a învăţa 
şi de a creşte şi de a gestiona mediul înconjurător şi pe ei înşişi şi unii pe alţii. 

Ceea ce aveţi acum este un sistem de îndoctrinare în masă care vă face să vă 
încadraţi în pătrăţica muncii voastre care va aduce beneficii sistemului. Iar când 
adolescenţii încep să fie turbulenţi, o fac pentru că încep să realizeze că sunt 
mânaţi spre un viitor pe care nu-l doresc. Şi încep să se răzvrătească şi încep să 
ia droguri şi alcool, pentru că nu ştiu încotro s-o ia. 

Multe dintre problemele voastre sociale apar din această pierdere a 
libertăţii. Iar această recuperare a suveranităţii care se întâmplă acum se 
datorează faptului că există un ciclu evolutiv al societăţilor, când clasele 
conducătoare încep să răpească prea multe libertăţi oamenilor. Şi asta s-a mai 
întâmplat. Când încep să răpească prea multe libertăţi oamenilor, atunci 
Spiritul uman -— care este puternic şi este ceea ce vă determină, literalmente, 
capacitatea de a trăi aici pe această planetă, este forţa vitală din voi — Spiritul 
începe să spună: „Ia stai puţin, viaţa devine atât de constrângătoare încât nu 
mai putem să trăim experienţele pe care vrem să le avem şi bucuriile, emoția şi 
explorările pe care le dorim”. În acest punct a ajuns societatea voastră anul 
acesta. 

Chiar şi cei care erau destul de ascultători, chiar şi cei care acceptau 
sistemele şcolare de stat şi programele de vaccinare, în acest punct îi vedeţi 
chiar şi pe aceştia revoltându-se lăuntric, deşi acum au ieşit şi pe străzi. Asistaţi 
la o revoluţie spirituală, o revoluţie fundamentală a forţei vitale din voi ca fiinţe 
spirituale, care începe să spună „Destul!”. Şi când priviţi ce şi cum se prezintă pe 

ecranele sistemelor mass-media, vrem să înţelegeţi că ei vor să transforme 
această poveste în altceva, în discriminare rasială şi tot felul de alte chestii. 

Ca ucenici la această lucrare, vrem să înţelegeţi că vedeţi oameni care nu 
mai pot să-şi ţină spiritele închise, fiindcă le-a ajuns -— fie că este închisoarea 
sărăciei, fie că este închisoarea apartamentului lor, blocaţi în oraşul pe care nu 
au voie să-l părăsească. 

Deci ne-ar plăcea să priviţi haosul care începe să izbucnească şi care va 
continua anul acesta şi începutul anului viitor. Unele dintre aceste turbulenţe 
sunt orchestrate într-un efort de a dobori anumite sisteme, dar, ca ucenici 
spirituali, vrem să vă detaşaţi şi să spuneţi: „Aici este vorba de recuperarea 
suveranităţii noastre, este vorba că s-au impus prea multe reguli fiinţelor 
spirituale care simt nevoia să fie libere, la modul relativ, să poată lua decizii şi să 
trăiască experienţele încarnării cu senzaţia că viaţa are un scop”. 

Dacă totul se petrece online şi nu ai voie să ieşi din casă şi trebuie să porţi 
mască şi nu poţi vorbi cu vecinii tăi şi nu-ţi poţi îmbrăţişa bunica, spiritul începe 
să spună „Este necesară o revoluţie”, spiritul începe să spună: „Dacă nu ne 
revoltăm, atunci vom pleca, pentru că nu putem evolua în aceste circumstanţe”. 

Aşa că astăzi vrem să vă gândiţi la asta, vrem să vă gândiţi la libertatea 
voastră şi am vrea să vă luați o mică portie de libertate astăzi. Dacă mergeţi la 
serviciu şi acolo sunteţi controlaţi, ieşiţi în pauza de masă, scoateţi-vă masca, 
dacă a trebuit să purtaţi una la muncă, şi fiţi liberi timp de o oră. Dacă aveţi 
program cu copiii acasă şi faceţi temele ori şcoala la domiciliu (această 
chestiune nouă care vă chinuie şi pe care încercaţi s-o învăţaţi), puneţi stop la 11 
dimineaţa şi spuneţi „Bine copii, să mergem în parc, să mergem la joacă". Iar 
dacă nu puteţi merge într-un parc din oraş din cauza restricţiilor, căutaţi o 
parcelă cu arbori aproape de voi. Iar dacă nu aveţi niciun copac în apropiere, 
dacă nu aveţi niciun spaţiu verde în apropiere, este timpul să analizaţi treaba 
asta. Este timpul să analizaţi unde şi cum trăiţi şi să vă întrebaţi cum veţi 
funcţiona aşa în viitor. Puneţi-vă la îndoială deciziile, care acum cinci ani poate 
că au avut sens, dar oare mai au sens acum?! 

Astăzi căutaţi puţină libertate. 

Dacă faceţi o treabă de rutină, aşa cum am menţionat ieri, dacă faceţi o 
treabă de rutină pe care nu doriţi să o faceţi acasă, nu o faceţi astăzi, faceţi 
grevă, luaţi-vă puţină libertate, mergeţi la plimbare, mergeţi să înotaţi la 
piscină. Începeţi să puneţi în scenă propria revoluţie, reproiectându-vă viaţa cu 
paşi mici către ceea ce v-aţi dori. Deoarece, dacă nu faceţi acest lucru şi vă 
conformaţi sistemelor exterioare, indiferent dacă este vorba de regulile familiei 

sau de regulile partenerului sau de regulile angajatorului, atunci amplificaţi 
energia captivităţii. Şi, deşi este posibil să nu reuşiţi să vă eliberaţi total de ceea 
ce voi înşişi v-aţi pregătit să trăiţi, totuşi, puteţi începe să faceţi mici paşi către o 
viață mai aliniată cu spiritul vostru, cu sufletul şi cu suveranitatea voastră 
naturală. 

Eu sunt cel pe care-l ştiţi ca Isus şi vă voi vorbi din nou mai târziu.» 


Ziua 12, seara 


"Simptomele ascensiunii galactice sunt: senzaţii crescute de presiune, deziluzie 
faţă de ceea ce se întâmplă în lume, un sentiment de tristeţe sau entuziasm şi 
anticipare dornică. Pot exista şi unele simptome fizice, precum dureri de cap, 
letargie, confuzie, insomnie sau somnolenţă. " (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

În această seară vom aborda simptomele ascensiunii. Simptomele 
ascensiunii sunt: senzaţii crescute de presiune, deziluzie faţă de ceea ce se 
întâmplă în lume, un sentiment de tristeţe, o jale, sau un sentiment de 
entuziasm şi anticipare dornică. Pot exista şi unele simptome fizice, precum 
dureri de cap, letargie, confuzie. 

Corpul vostru, dintr-un punct de vedere, reacţionează foarte lent. Celulele 
şi oasele, dinţii şi sistemul nervos sunt complet regenerabile sau înlocuibile şi se 
recuperează în timp şi, evident, îşi înlocuiesc celulele cu timpul. Dar ce se 
întâmplă acum, odată cu accelerarea galactică, este că trupul se cam chinuie să 
ţină pasul la aceia dintre voi care practică intens iertarea şi auto-analiza. 

Deci, dacă vă aflaţi în această fază abruptă de expansiune, ceea ce se 
întâmplă este că, pe de-o parte, trupul are probleme să se acordeze la frecvenţa 
pe care o setaţi acum cu mintea. 

Amintiţi-vă că trupul era acordat la frecvențele anterioare pe care le-aţi 
setat. Deci, dacă aţi trecut prin câteva mari transformări în ultimele câteva luni, 
practicaţi iertarea, v-aţi schimbat dieta, aţi oprit televizorul, faceţi câteva lucruri 
pe care vi le-am sugerat, mintea se poate schimba într-o clipă. Poate decide: 
„Atâta a fost. Gata cu televizorul”. Şi nu se va mai uita la televizor. Dar corpul, 
care vine în urma minţii, are ceva de recuperat, deoarece el încă reflectă 
frecvenţa pe care o aveaţi când priveaţi la televizor, dar brusc v-aţi oprit. 

Deci toate aceste sisteme fiziologice, aceste structuri celulare, organele, 
oasele, dinţii, toate, acum vor fi înlocuite cu structuri celulare cu o frecvenţă mai 
mare. Aşadar, există acest aspect al procesului de ascensiune şi vă puteţi 
imagina că trupul se simte ca şi cum ar schimba treapta de viteză. 

Prin urmare, unii aţi putea avea probleme cu insomnia, alţii aţi putea dori 
să dormiţi mai mult, în funcţie de modul în care vă gestionaţi sistemele de 
energie. 

Pe de altă parte, se mai petrece un lucru, anume, creşterea frecvenţelor 
luminii care vine din exterior, şi care acţionează în aceeaşi direcţie. Vă 
transformă mintea şi vă transformă şi trupurile. Deci aspectul fiziologic, 
aspectul electric, sistemul nervos, sistemul digestiv, toate acestea primesc aceste 
suplimente de lumină şi, iarăşi, încearcă să ţină pasul cu ele. Sărmanul corp şi 
sărmanele celule, primesc stimuli din ambele direcţii. Asta se întâmplă. 

De asemenea, puteţi suferi uneori de jale sau tristeţe sau deziluzie cu 
privire la ceea ce se întâmplă în societatea voastră, iar asta, pentru că priviţi la 
semnele fizice, la forme, şi nu la ceea ce stă la baza formelor. Dar când ne 
ascultați spunându-vă o poveste diferită de cea din mass-media despre ceea ce 
se întâmplă în societate, atunci poate că sunteți un pic mai optimişti, vă daţi 
seama că se petrece o mare schimbare pe planetă, una de natură galactică. Nu 
doar voi o influenţaţi, iar aceste transformări nu doar guvernele le produc. Ci se 
întâmplă ceva dincolo de formele aparente. Şi asta vrem să vă amintiţi când 
mergeţi la culcare în seara asta. 

Deci, când te duci la culcare în seara asta, am dori să faci o evaluare a 
corpului. Fă câteva respiraţii adânci şi apoi o meditație, în care întâi orientează- 
ţi atenţia la degetele de la picioare şi simte energia din ele, mişcă-le puţin... Apoi 
simte-ţi picioarele, tălpile picioarelor şi întinde-le un pic, apoi răsuceşte 
gleznele, roteşte-le la stânga şi la dreapta şi simte forţa vitală din acele zone. 
Continuă încet în sus prin gambe, genunchi şi coapse, simțind forţa vieţii care 
pulsează în fiecare celulă a corpului tău. Urcă pe toată lungimea trunchiului 
până la gât şi cap, apoi de la degetele mâinii până la coate şi umeri. În tot acest 
timp, simte un sentiment de recunoştinţă pentru corp şi mulţumeşte-i pentru că 
a făcut faţă atât de bine acestor noi experienţele. Încurajează-ţi trupul, spune-i 
că eşti de partea lui şi că îţi ceri scuze pentru orice lucruri urâte pe care le-ai 
spus despre el în trecut, dar că ai ajuns să înţelegi că el doar îţi îndeplineşte 
comenzile. Nu are nicio voinţă proprie, din acest punct de vedere. Toate 
sistemele corpului sunt controlate de credinţele tale, chiar dacă sunt 
inconştiente. Deşi s-ar părea că se întâmplă lucruri pe care nu le doreşti în mod 

conştient, cum ar fi apariţia unei leziuni sau a unei boli, există totuşi o potrivire 
undeva în mintea ta. 

Acum este momentul să-ţi examinezi corpul înainte de somn, să-i simţi 
energia, să îi mulţumeşti pentru că a fost un mesager atât de bun şi pentru că te- 
a purtat în această călătorie uimitoare prin evoluţia conştiinţei şi expansiunea, 
înălţarea ta. Şi mergi la culcare iertându-ţi trupul pentru toate păcatele pe care 
nu le-a comis. El face tot ce poate, având în vedere cine îl conduce. Tu eşti cel 
care îl conduce şi tu eşti cel care manifestă realitatea în mod corect sau greşit, în 
limitele puterilor sale. 

În seara asta să-l iertaţi, să-i mulţumiţi şi să mergeţi la culcare ştiind că 
sunteţi binecuvântaţi prin această oportunitate de a fi prezenţi în lume în acest 
moment. Veţi învăţa multe, deja aţi învăţat multe, iar a exista aici, în planul 
fizic, este într-adevăr o binecuvântare. Chiar dacă trăiţi în separare şi chiar dacă 
acesta este o perioadă dificilă, veţi afla multe despre voi, ceea ce, în definitiv, 
este tocmai rostul încarnării. 

Sunt cel pe care-l ştiţi ca Isus şi vă voi vorbi din nou dimineaţă.» 


Ziua 13, dimineaţa 


"Până la urmă, toţi veţi trece prin acest proces de translație de la 3D la 5D, veți 
deveni oameni iubitori, veţi trăi Raiul pe Pământ. Totuşi, dacă nu o faceţi până 
la sfârşitul acestui anotimp spiritual, vi se va oferi ocazia să-l parcurgeţi într-un 
alt anotimp spiritual." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Situaţiile pe planetă se schimbă şi se transformă ca valurile oceanului. Este 
foarte important în acest moment să nu vă mai lăsaţi înşelaţi de formele 
exterioare. Formele sunt întotdeauna înşelătoare, deoarece sunt rezultatul final 
al multor ani de emoţii şi gânduri. Deci, când vedeţi că se manifestă ceva, cum 
ar fi revolte pe străzi sau incendii de pădure, vedeţi, de fapt, rezultatul final al 
acumulării multor energii. Când priviţi acel eveniment prin ochii celor 
neinstruiţi, aţi crede că lucrurile se înrăutăţesc. De fapt, înseamnă că lucrurile 
AU FOST rele. Manifestarea concretă este expresia finală a multor gânduri 
negative sau gânduri pline de frică sau gânduri violente. 

Aşadar, vrem să vă schimbaţi ideile despre formele concrete şi să vedeţi 
manifestările fizice de pe planeta voastră ca fiind rezultatul final care s-a copt 

mult timp. Asta înseamnă că începeţi să nu mai credeţi că manifestarea prezentă 
este un portret al viitorului. Viitorul va proveni din frecvențele cu care vibraţi cu 
toţii astăzi. 

Acum, există două scenarii. 

Există scenariul planului destinic, scenariul fatidic, să zicem, în care 
lucrurile sunt predestinate şi se vor întâmpla indiferent de ceea ce faceţi. 

Este ca şi cum ai rămas însărcinată, ştii că vine un bebeluş, nu mai poţi face 
nimic acum, sămânţa a fost semănată şi vine un bebeluş. La patru sau cinci luni 
de sarcină nu mai poţi anula ceea ce a fost declanşat. Şi se vor întâmpla unele 
lucruri pe planetă care seamănă foarte mult cu naşterea unui copil. Semințele au 
fost plantate cu mult timp în urmă, scopul transformărilor a fost stabilit de 
Forțe care sunt mai influente decât vă daţi seama. 

Există anumite lucruri care urmează să se întâmple pe planeta voastră, iar 
ascensiunea este unul dintre ele. Ascensiunea este unul dintre ele. Este un 
moment de translație energetică care, folosind vechea frază, va separa grâul de 
pleavă. 

Deci ce se va întâmpla... Şi există fiinţe care spun că, indiferent de ce se va 
întâmpla, cu toţii veţi ascensiona. Şi este adevărat, în cele din urmă, toţi veţi 
trece prin acest proces de translație de la 3D la 5D, veţi deveni oameni iubitori, 
veţi trăi Raiul pe Pământ. 

Totuşi, dacă nu o faceţi până la sfârşitul acestui anotimp spiritual, vi se va 
oferi ocazia să-l parcurgeţi într-un alt anotimp spiritual. Nu sunteţi pedepsiţi, 
doar vi se înapoiază lucrările scrise, spunându-vă „Nu aţi luat nota de trecere 
acum, va trebui să repetaţi lecţiile”. 

Există acea idee că ar exista un Dumnezeu pedepsitor care spune: „Nu ai 
fost suficient de bun, vei fi pedepsit”. Nu-i deloc aşa. Este doar chestiunea de a 
culege ceea ce ai semănat. Folosim aceste vechi fraze pentru aceia care aţi citit 
Biblia şi aţi studiat învăţăturile în această formă: “Culegi ceea ce ai semănat, 
grâul va fi separat de pleavă”. Asta înseamnă că va exista o experienţă cu totul 
diferită pentru cei care iubesc, cei care au lucrat asupra resentimentelor proprii, 
cei care se luptă pentru pace — deşi am prefera să spunem, se relaxează în pace, 
pentru că lupta este mai mult o idee de tip 3D. 

Există multe fiinţe care îşi folosesc liberul arbitru pentru a se manifesta 
violent. Există multe fiinţe care îşi folosesc liberul arbitru şi puterea lor creativă 
extraordinară pentru a crea haos. Ei vor culege recolta a ceea ce au semănat. Nu 
este o ameninţare, ci, pur şi simplu, aşa funcţionează lumea 3D. Universul este 
ca o oglindă. 

Deci dacă semănaţi sămânţa distrugerii şi conflictului şi violenţei şi 
manipulării şi controlării, voi înşişi veţi suporta acele lucruri, amplificate. Dacă 
vă străduiţi să iertaţi, vă ascultați inima, urmaţi o cale de non-violenţă şi 
exprimare-de-sine care nu îi răneşte pe ceilalţi, atunci veţi intra pe o traiectorie 
diferită de a celor care practică serviciul-pentru-sine. Şi aşa învăţaţi. Nu este nici 
pedeapsă, nu este nici recompensă, este pur şi simplu modul prin care învăţaţi. 

Atunci când un copil atinge o sobă fierbinte şi se arde, el învaţă şi nu va mai 
atinge soba fierbinte, ca o consecinţă firească. Toţi primiţi nişte consecinţe 
naturale. Dacă alergi repede cu foarfeca în mână, este posibil să te înţepi în ea. 
Dar dacă mergi încet ţinând foarfecele cu atenţie, te vei descurca bine. Nu este o 
pedeapsă de la Dumnezeu dacă te împiedici şi cazi şi te înţepi cu foarfeca. Este 
consecinţa firească a unei decizii proaste luate de liberul tău arbitru. 

Aşadar, astăzi vă atragem atenţia asupra liberul arbitru. Străduiţi-vă să 
înţelegeţi astăzi că fiecare lucru pe care îl gândiţi, fiecare lucru pe care îl faceţi, 
fiind susţinut de credinţă şi gândire — comportamentul vostru provine din 
credinţă şi gândire — deci înţelegeţi că plantați seminţele în viitoarea grădină de 
unde veţi culege fructele. 

O spunem din nou: Fiecare gând, cuvânt şi faptă plantează o sămânță 
pentru viitoarea ta grădină. 

Când urmezi „Cursul de miracole” şi urmezi practica iertării — anume, când 
te superi pe oameni, când simţi o emoție negativă, te cercetezi şi te întrebi „Ce 
mi-a venit? Ia să mă ocup de asta” —, nu ne aşteptăm la perfecţiune. Este 
intenţia din spatele faptelor cea care dezvăluie credinţele şi frecvenţa vibraţiei 
personale. Chiar dacă ai credinţe şi idei condiţionate adânc înrădăcinate în 
minte, totuşi, îţi foloseşti liberul arbitru pentru a le demonta. 

Nu vă speriaţi dacă nu sunteţi perfecţi. Nu vă speriaţi dacă încă vă supăraţi 
pe oameni sau încă mai simţiţi furie sau acest fel de chestiuni. Ci priviţi-vă 
intenţia din spatele planului existenţei de zi cu zi. Priviţi intenţia. Aveţi o 
intenţie iubitoare şi bună? Aceasta este sămânţa pe care o semănați. 

Sămânţa viitorului nu este acea instruire de care aţi avut parte în trecut şi 
pe care acum doriţi s-o depăşiţi. Când vă loviți de mintea condiţionată negativ, 
examinaţi-o cu drag, nu vă panicaţi, nu vă gândiţi „Oh, asta mă va mai reţine în 
3D încă 25000 de ani”, nu gândiţi aşa. Înţelegeţi că frecvenţa e dată de intenţia 
voastră de a dizolva vechea obişnuinţă. 

Sunt cel pe care-l ştiţi ca Isus şi vă voi vorbi din nou mai târziu.» 

Ziua 13, seara 


"De fiecare dată când aduceţi amintirea negativă în momentul prezent, 
acceptaţi să contaminaţi momentul pur al eternului Acum cu o imagine 
negativă. Şi asta înseamnă că veţi contamina viitorul, deoarece viitorul se 
creează în eternul Acum." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Au trecut 13 zile din programul de recondiţionare care vă va aduce mari 
beneficii. De fiecare dată când sunteţi atenţi în ce scop vă folosiţi liberul arbitru, 
vă reglaţi fin viaţa şi vă reglaţi fin viitorul. 

Deci, de câte ori vă gândiţi la viaţa voastră ca la o linie dreaptă: „Acum sunt 
aici, iar peste 10 ani voi fi acolo”, când luaţi o decizie diferită în acest moment, 
acel acolo s-a şi mişcat un pic. Când continuaţi să luaţi noi decizii — să zicem, 
decizii mai pline de iubire, interpretând realitatea cu mai multă iertare —, când 
luaţi multe astfel de decizii pe parcursul zilei, viitorul vostru se deplasează de 
acolo până departe, pentru că, pe măsură ce aceste modificări vă schimbă 
experienţa imediată, se schimbă şi traiectoria vieţii. 

Deci, dacă acum te afli într-un loc în care nu-ţi place ceea ce trăieşti — să 
zicem, te afli într-o relaţie nu atât de afectuoasă pe cât doreşti sau starea fizică a 
corpului este departe de ideal —, să nu treci cu vederea aceste mici modificări, să 
nu treci cu vederea faptul că, în această dimineaţă, nu ai mai spus că îţi urăşti 
corpul sau că în această dimineaţă ai fost mai amabil cu partenerul sau 
partenera ta. Aceste mici schimbări aduc modificări masive de-a lungul 
timpului, pentru că îţi produc o trăire mai plină de iubire în momentul următor, 
şi apoi în momentul următor, şi apoi în momentul următor. Şi cea mai mică 
schimbare îţi poate modifica drastic viaţa în viitor. 

Iar când faceţi multe schimbări, aşa cum faceţi toţi acum... vă încurajăm să 
vă întrebaţi de ce faceţi unele lucruri, ca să ieşiţi din propria închisoare 
autoimpusă. Unii vă plângeţi de închisorile care vi se impun din exterior, dar 
trebuie să recunoaşteţi cum anume sunteţi complici la propria închisoare şi să 
vă eliberaţi de acele limitări autoimpuse, pentru că sunteţi creatorii vieţii 
voastre. Chiar dacă vi s-a spus că exteriorul vă influenţează în moduri pe care nu 
le puteţi schimba odată ce s-au manifestat — asta poate fi adevărat —, dar puteţi 
schimba întotdeauna viitorul prin concentrarea minţii în eternul Acum. 

Aşadar, nu uitaţi, eternul Acum, acest loc aici acum, acum, acum este 
singurul nod de legătură creator, controlabil pe care îl aveţi. Nu puteţi schimba 

lucrurile în trecut. Ce s-a întâmplat, s-a întâmplat. Dar interpretarea trecutului 
se schimbă în eternul Acum. De exemplu, dacă aţi avut experienţe negative cu 
unul din părinţi şi vă reamintiţi mereu: „Oh, dar tata mi-a făcut asta sau mama 
mi-a făcut asta”, astfel readuceţi trecutul în prezent şi vă victimizaţi din nou. De 
fiecare dată când aduceţi amintirea negativă în momentul prezent, acceptaţi să 
contaminaţi momentul pur de acum, momentul pur al eternului Acum, alegeţi 
să îl contaminaţi cu o imagine negativă. Şi asta înseamnă că vă folosiţi liberul 
arbitru pentru a contamina viitorul, deoarece viitorul se creează în eternul 
Acum. Considerăm că acesta este un subiect foarte, foarte important ce trebuie 
menţionat acum, când mergeţi la culcare astă-seară. 

Şi astfel, stând în pat în seara asta, cu luminile stinse, fără telefoane în 
dormitor... Lucrul ăsta vrem să-l subliniem: fără telefoane în dormitor! Trimiteţi 
toate mesajele şi finalizaţi orice activitate pe telefon înainte de a ajunge în 
dormitor. Opriţi-vă telefonul, închideţi wi-fi-ul — nu aveţi nevoie de el, va 
interfera cu pregătirea astrală din timpul nopţii. De acum înainte, ca regulă, am 
dori ca toţi să vă lăsaţi telefoanele oprite în bucătărie sau în sufragerie, departe 
de locul unde le puteţi accesa cu uşurinţă. Aceasta este o chestiune foarte 
importantă. 

Deci, stând în pat, reflectând în camera ta liniştită — fără dispozitivele 
electronice care sclipesc şi sună —, fă o rugăciune de iertare pentru persoana 
care îţi vine în minte imediat când te gândeşti că „Am ceva de iertat”. Oricare ar 
fi acea persoană, trimite-i dragoste şi spune-i „Te eliberez de aceste încrâncenări 
emoţionale avute împreună. Las relaţia noastră în seama Duhului Sfânt, ca să 
putem fi amândoi liberi”. Şi asta poate deveni o rugăciune obişnuită ori de câte 
ori îţi vine în minte o relaţie negativă cu cineva: „Las relaţia noastră în seama 
Duhului Sfânt, ca să putem fi amândoi liberi”. Deoarece, atâta timp cât păstrezi 
gânduri negative, nici cealaltă persoană nu se va simţi liberă, se va simţi legată 
de tine, din cauză că te concentrezi asupra ei cu negativitate. 

Aceasta este lecţia noastră de seară pentru voi. Înţelegeţi că iertarea este 
benefică pentru voi. Vă afectează imens viitorul. Iar dacă acum nu sunteţi 
fericiţi, chiar în acest moment puteţi schimba viitorul pe care îl atrageţi 
magnetic către voi. Sunteţi maeştri creatori, sunteţi frumoase ființe puternice, 
făcute după chipul lui Dumnezeu. 

Vă iubesc foarte mult şi vă vom vorbi mâine. Vise plăcute şi înţelegeţi 
puterea pe care o are mintea voastră.» 

Ziua 14, dimineaţa 


"Spiritul te va ghida întotdeauna printr-un sentiment de interes sau curiozitate, 
Întotdeauna te va atrage ceva, nu vei acţiona din repulsie. Aversiunea provine 
din mintea condiţionată: „Nu facem asta, nu ne place aia, e greşit, eşti rău”. 
Când asculti Spiritul, vei fi relaxat, deschis, curios, poate chiar aventuros." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Pe măsură ce depăşiţi unele dintre bariere care vi se pun, veţi observa că 
există mai multe bariere decât credeaţi. Barierele cu care vă confruntaţi, fie că e 
vorba de lipsa dorinţei de a face exerciţiile pe care vi le sugerăm, fie de a 
distribui acest material video aşa cum v-am rugat, acestea sunt bariere de 
credinţă. 

Când vrei să faci ceva, dar nu o faci, atunci vezi diferenţa dintre Spirit şi 
mintea condiţionată. Când simţi dorinţa de ceva, să zicem că ai dori să mergi la 
plimbare, dar plouă şi nu mergi, ceea ce observi în acel eveniment simplu este că 
Spiritul te mişcă: „M-aş duce la plimbare, am senzaţia că vreau să merg la 
plimbare”, dar apoi deprinderea condiţionată spune: „Nu umblăm prin ploaie, 
părul ţi se va încâlci, vei răci, nu asta vom face”. Şi în acest microcosmos, vezi şi 
simţi tot ce trebuie ca să înţelegi ce înseamnă să alegi liber cu Spiritul. Spiritul te 
va ghida întotdeauna printr-un sentiment de interes sau curiozitate, de genul: 
„Acolo arată minunat, cred că voi merge acolo; acea persoană pare interesantă, 
vreau să vorbesc cu ea”. Întotdeauna te va atrage ceva, nu vei acţiona din 
repulsie. Aversiunea provine din mintea condiţionată. 

Deci, vrem să înţelegeţi că Spiritul vă vorbeşte întotdeauna prin această 
pozitivitate. Simţiţi ca şi cum aţi vrea să faceţi ceva, sunteţi atraşi să faceţi ceva, 
vă interesează acea conversaţie sau acea persoană sau acea activitate. Iar când 
ascultați acele îndrumări, de fapt, urmaţi o hartă. Urmaţi o hartă care vi se dă şi 
vă este citită, cum s-ar zice, de către ghizii şi învățătorii voştri. 

Există ideea că sentimentele sunt ale tale, există ideea că gândurile sunt ale 
tale. Da, unele sunt, dar multe dintre ele provin de la ghizii şi învățătorii tăi 
care-ţi spun: „Du-te astăzi la cafeneaua cealaltă, e cineva acolo pe care ai vrea cu 
adevărat să-l cunoşti sau pe care credem că ar fi minunat să îl cunoşti”. Aşa că, 
pe când te îndrepţi spre cafeneaua ta obişnuită, dintr-o dată te gândeşti „Nu. Voi 
merge dincolo”. 

Foarte puţini aţi spune că aveţi un contact conştient profund cu ghizii şi 
învățătorii voştri, dar exact asta se întâmplă în acea situaţie. Şi noi, ca şi ghizii şi 


88 


învățătorii voştri, suntem capabili să vă influenţăm în mici moduri care nu vă 
lezează libera voinţă. 

Aşadar, atunci când primiţi acea mică îndrumare interioară „Oh, azi mă voi 
duce dincolo”, o simţiţi într-un mod pozitiv, nu aveţi o repulsie faţă de 
cafeneaua obişnuită, ci cealaltă cafenea vă atrage cu o senzaţie pozitivă. Trecem 
de cafeneaua obişnuită şi mergem la cealaltă cafenea, mai puţin vizitată. 

Când trăiţi acest gen de întâmplări, atunci urmaţi planul destinic al vieţii, 
care vă va conduce, cu ajutor din partea ghizilor şi a învăţătorilor voştri, spre 
ceea ce vă este benefic. 

Totuşi, benefică poate fi şi o experienţă necesară pentru a demonta unele 
credinţe şi idei pe care le consideri adevărate, dar care nu sunt adevărate. Deci 
nu toate experienţele care te atrag vor fi pozitive. Acest lucru îi buimăceşte pe 
mulţi oameni. S-ar putea să fii atras de cineva care nu va fi partenerul ideal 
pentru tine sau cu care vei avea o relaţie deloc ideală, dar asta, pentru că trebuia 
să descoperi un aspect pe care celălalt îl trezeşte în tine. Poate că este un pic mai 
agresiv sau te intimidează şi atunci vei observa că te cam laşi călcat în picioare şi 
că nu îţi exprimi puterea şi suveranitatea. Iar când ieşi din acea relaţie, dacă poţi 
vedea ce ţi-a folosit din ea, atunci nu te mai amărăşti sau tulburi din cauza ei. În 
schimb, dacă proiectezi cu mintea, adică dai vina pe cealaltă persoană pentru 
relaţia dezastruoasă, atunci nu-ţi vei învăţa lecţia. Respingi lecţia, spunându-ţi: 
„E vinovat(ă), eu sunt nevinovat(ă)”. Asta îi place ego-ului să facă. 

Vrem să înțelegeţi că sunteţi întotdeauna îndrumați spre cel mai bun 
eveniment pentru voi, totul funcţionează armonios pentru bine şi Spiritul nu 
spune „Nu merge acolo”, ci spune „Vino aici”. În schimb, deprinderile 
condiţionate spun: „Nu facem asta, nu ne place aia, e greşit, eşti rău”. Spiritul nu 
face aşa. 

Aşa că, atunci când sunteţi în situaţia de a nu şti în ce direcţie să mergeţi, 
liniştiţi-vă şi întrebaţi-vă: „Ce prefer în această situaţie, încotro se îndreaptă 
preferința mea? Oh, cu siguranţă se îndreaptă spre aici, nu spre acolo. Acolo 
simt frică şi alte lucruri care nu-mi dau o senzaţie plăcută”. 

De exemplu, s-ar putea să ai un serviciu care nu-ţi place şi să transmiţi 
universului că doreşti un alt tip de slujbă. Şi ce să vezi? eşti concediat sau 
compania îşi reduce angajaţii şi eşti eliminat din acea poziţie. Dacă eşti în 
mintea ego-ului, vei spune: „Este îngrozitor, mi-am pierdut slujba, mi-am 
pierdut salariul, nu ştiu ce voi face, este înspăimântător”, deoarece ego-ul nu se 
gândeşte decât la supravieţuire. Dar dacă eşti în Spirit, spui „Ştii ce? ce se 
întâmplă este, de fapt, în concordanţă cu rugăciunile pe care le rostesc de câteva 

luni. Vreau să plec de aici”. Şi astfel, vei ieşi din aceeaşi experienţă plin de 
curiozitate, deschis, în căutarea de noi oportunităţi. lar persoana condusă de 
ego este îngheţată de frică şi ar putea alege o altă slujbă care nu-i place, pentru 
că îi este frică. 

Astăzi vrem să vă antrenați intuiţia prin aceste alegeri simple: cum decideţi 
ce să faceţi în fiecare zi, ce voce ascultați. Când ascultați Spiritul, veţi fi relaxaţi, 
deschişi, curioşi, poate chiar aventuroşi. 

Poate că azi va fi o zi obişnuită şi nu se va întâmpla mare lucru. Dar tot veţi 
lua decizii. Faceţi tot posibilul să fie conştiente şi să conştientizaţi frecvenţa 
vibraţiei acestor decizii. Nu luaţi decizii dintr-o poziţie de frică sau autolimitare. 
Luaţi-le dintr-o poziţie de deschidere şi curiozitate. 

Eu sunt cel pe care-l cunoaşteţi ca Isus şi vă voi vorbi din nou mai târziu.» 


Ziua 14, seara 


"Sistemele lipsite de iubire ale societăţii voastre trebuie să se prăbuşească 
pentru ca iubirea să poată înflori pe această planetă. De sub această 
dezintegrare, o pasăre Phoenix aşteaptă să se ridice, care este o societate a 
păcii, iubirii şi bucuriei." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Vrem să înțelegeţi că există enorm de multă dragoste pentru voi pe partea 
aceasta a vălului. Când sunteţi crescuţi în lumea voastră cu trei dimensiuni, 
când primiţi educaţie în şcoli, când vă pregătiţi pentru slujbă şi mergeţi la 
învățământul postliceal şi aşa mai departe, vi se arată foarte puţină dragoste. 
Unii sunteţi norocoşi şi aveţi familii iubitoare, dar lumea de afară este un loc 
care nu iartă. Trebuie să ajungeţi la timp la muncă, n-aveţi voie să vă 
îmbolnăviţi, încercaţi să fiți foarte capabili, vă luptaţi şi vă străduiţi, iar toate 
învăţăturile condiţionante ale lumii ego-ului în care trebuie să funcţionaţi vă pot 
obosi şi deziluziona. 

Vrem să înțelegeţi că acest proces de transformare la care sunteţi supuşi 
chiar acum, deşi pare destul de dificil în acest moment, vă conduce spre 
dragoste. Sistemele lipsite de iubire ale societăţii voastre trebuie să se 
prăbuşească pentru ca iubirea să poată înflori pe această planetă. 

Când priveşti natura, există un echilibru în ea. Încă există separare, unele 
lucruri trebuie să moară pentru ca altele să trăiască, ceea ce este destul de 

neplăcut, dar atunci când priveşti întregul, există un echilibru, există un flux şi 
reflux. Da, există şi lipsă de iertare — cei slabi nu vor supravieţui, cei puternici o 
vor duce bine —, dar, în general, există o simetrie frumoasă în natură. 

Dar în lumea oamenilor, se încurajează o gravă anormalitate şi devine 
epuizant să trăieşti în acest sistem. Şi asta simţiţi mulţi dintre voi. Poate că 
aceste luni cu mai puţină muncă v-au arătat că aveaţi nevoie de o pauză, mulţi 
aţi realizat că nu doriţi să vă întoarceţi la locurile de muncă pe care le-aţi avut 
sau nu doriţi să vă întoarceţi la ele în forma veche. Mulţi vă retrageţi copiii de la 
şcoală pentru că nu doriţi să îi mai trimiteţi acum într-un sistem atât de 
controlat şi care-i sperie. 

Puteţi începe să vedeţi schimbările şi transformările din societate. Apar 
chemări la revoluţie în unele minţi, doriţi să vă adunaţi şi să schimbaţi lucrurile 
în bine. Mulţi vă daţi seama că guvernele voastre nu au interesele voastre la 
inimă şi vedeţi aceste organizaţii în adevărata lor lumină, deoarece vă distrug 
mijloacele de trai şi aşa mai departe. Cu toate acestea, de sub această 
dezintegrare, o pasăre Phoenix aşteaptă să se ridice. Iar acest Phoenix este o 
societate a păcii, iubirii şi bucuriei. 

Desigur, mulţi veţi spune că aşa ceva nu este posibil pe această planetă şi 
poate că aveţi dreptate. Multe fiinţe nu vor alege dragostea pe parcursul acestui 
proces de ascensiune şi vor culege singuri răsplata pentru ce au semănat. Dar 
cei care ascultați acum, vă încurajăm pe toţi să rămâneţi ferm pe poziţie şi să vă 
concentrați pe ceea ce vă face să vă simţiţi mai bine, să vă concentrați pe ceea ce 
iubiţi, să vă concentrați pe ceea ce vă încurajează creativitatea şi exprimarea-de- 
sine şi să înțelegeţi că, în această transformare, mulţi dintre noi, cei din non- 
fizic, vă încurajăm şi vă susţinem în moduri nespuse şi nevăzute. 

Când vă duceţi la culcare în seara asta, să ştiţi că vă iubim şi suntem alături 
de voi şi vă susţinem, şi că vor avea loc multe transformări şi revelații la care nu 
vă aşteptaţi. 

Aşadar, am vrea să rămâneţi optimişti şi puternici şi să vă menţineţi 
sănătoşi, ştiind că vă pregătiţi pentru momente măreţe. 

Eu sunt cel pe care-l ştiţi ca Isus şi vă voi vorbi din nou dimineaţă.» 

Ziua 15, dimineaţa 


"Există trei reacţii primitive: luptă, fugă sau înlemnire. Aţi fost crescuţi în 
sisteme care nu v-au lăsat nici să reacţionaţi şi nici să fugiţi. Aşa că nu vă 
rămâne decât să vă îngheţaţi voinţa şi să faceţi ce vi se spune." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Creşte numărul celor care urmăriţi aceste videoclipuri. Vrem să reţineţi că 
distribuirea acestor videoclipuri este un foarte puternic act de iubire. Atât de 
mulţi oameni primesc informaţii incorecte, nu ştiu cum să-şi gestioneze 
emoţiile, nu ştiu cum să-şi gestioneze gândurile, nu înţeleg că are loc o uriaşă 
transformare pe planeta voastră. Şi vrem să reţineţi că acest curaj de care aveţi 
nevoie pentru a împărtăşi aceste videoclipuri este o lecţie excelentă de a vă 
dezvolta puterea personală, care vă va aduce ceea ce doriţi. 

Când ezitaţi să distribuiţi, înseamnă este că cei din jurul vostru nu ştiu cine 
sunteţi. Dacă vă bucuraţi de aceste videoclipuri şi vă sunt de ajutor, atunci există 
o diferenţă între ceea ce vă place şi ceea ce împărtăşiţi cu ceilalţi, ceea ce 
înseamnă că sunteţi, de fapt, neautentici şi fricoşi. 

Atunci când eşti fals şi temător — chiar dacă doar în anumite aspecte ale 
vieţii, de genul „Sunt un om spiritual, dar prietenii mei de pe Facebook nu ştiu 
că sunt spiritual” —, trebuie să înţelegi că îţi foloseşti greşit energia din acest 
punct de vedere. Înseamnă că există oameni în viaţa ta care te plac sau te iubesc, 
dar nu te cunosc. Şi apare în tine o reacţie de frică atunci când te gândeşti la 
aceşti oameni. Când te gândeşti la aceşti oameni care te plac sau care te iubesc, 
dar nu te cunosc, există o reacţie de frică în mintea ta care spune: „Dacă m-ar 
cunoaşte cu adevărat, atunci m-ar părăsi”. 

Aşa că, atunci când eziţi să distribui, te temi fie că oamenii te vor părăsi, fie 
că te vor ataca şi te vor judeca pentru că eşti tu în mod autentic. Acesta este o 
dilemă interioară care îţi va produce anxietate sau frică şi este posibil să nu ştii 
de ce a apărut. În esenţă, îţi spui: „Eu nu sunt cine cred ei că sunt şi mă tem că, 
dacă vor afla cine sunt, nu mă vor iubi şi nu vor rămâne în viaţa mea”. 

Deci, atunci când apare acest tip de situaţie, înseamnă că ego-ul a fost 
declanşat, ceea ce înseamnă că, în cadrul acestor relaţii, fără să ştii, funcţionezi 
în zonele inferioare ale tărâmului 3D, pe baza reacției luptă-sau-fugi-sau- 
înlemneşte. 

Există trei reacţii primitive: luptă, fugă sau înlemnire. În zilele noastre, 
mulţi v-aţi îngheţat voinţa, pentru că aţi fost crescuţi în sisteme care nu v-au 
lăsat să reacţionaţi. Sistemul şcolar nu vă lasă să luptaţi, sunteţi pedepsiţi dacă o 
faceţi. Nu aveţi voie să fugiţi, aveţi angajamente, credite ipotecare, din nou, 
sistemul şcolar v-a programat. Nu aveţi voie să luptaţi, nu aveţi voie să fugiţi şi 
aşa că nu vă rămâne decât să încremeniţi. Şi de aceea vedeţi atât de multă 
pasivitate la oamenii hărţuiţi în acest moment de societatea voastră. Aţi fost 
instruiți în sisteme care vă învaţă să vă îngheţaţi voinţa şi să faceţi ce vi se 
spune. 

Asta vrem să vă aducem la cunoştinţă astăzi, astfel încât, atunci când nu 
apăsaţi butonul de distribuire [n.tr. — share], să înţelegeţi ce se întâmplă cu voi. 
Iar dacă vreţi să apăsaţi butonul de distribuire, dar ezitaţi spunându-vă „Nu pot 
face asta”, vrem să fiţi atenţi la ce persoane vă vin în minte: vor fi una sau două 
persoane. Acestea vor fi persoane din pagina de socializare de care fie vă este 
frică, fie faţă de care sunteţi prefăcuţi. Astăzi vrem să priviţi acele relaţii şi să vă 
întrebaţi: „Ce se întâmplă de fapt cu aceşti oameni? De ce mă fac să mă comport 
atât de intimidat sau de ce le permit să-mi inhibe îndemnul natural?”. Acesta 
este un exerciţiu foarte interesant. 

Draga noastră are câteva persoane pe pagina ei care o fac să ezite să 
distribuie şi ea a analizat aceşti oameni, nu pentru a-i ataca, nu pentru a-i 
judeca, ci pentru a înţelege ce anume din interiorul ei le oferă acestora atâta 
influenţă asupra capacităţii ei de exprima deschis ceea ce este şi ceea ce crede. 

Aşadar, vă cerem să faceţi acelaşi lucru astăzi: apăsaţi butonul de 
distribuire [share]. Dacă apare frica şi vă apare o figură în minte, intraţi în 
propria lume interioară şi întrebaţi-vă: „Este această frică rezonabilă? 
Reprezintă această persoană pentru mine un fel de autoritate care mă 
intimidează să nu fiu autentic?” şi apoi apăsaţi butonul de distribuire şi vedeţi 
ce se întâmplă. 

Eu sunt cel pe care-l ştiţi drept Isus şi vă voi vorbi din nou mai târziu.» 

Ziua 15, seara 


"Recunoştinţa este un sentiment cu o frecvenţă foarte înaltă, la care este foarte 
uşor să ajungi: Eşti recunoscător că ai un pat, eşti recunoscător că poţi ţine un 
pix în mână şi că poţi scrie şi că poţi vedea ceea ce scrii. Eşti recunoscător că ai 
căldură, că ai un computer sau un telefon..." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Ne place să vedem veselie, ne place s-o vedem pe această fiinţă râzând şi ne 
place să vă vedem şi pe voi râzând. Vrem ca această seară să fie plină de bucurie. 

Vrem să vă reamintim în seara asta că voi v-aţi creat viaţa. Şi chiar dacă nu 
credeţi că este perfectă, chiar dacă aţi dori să mai faceţi unele ajustări, seara 
aceasta este una a recunoştinţei. În această seară, stând în pat, ascultând la ce 
spun, cu jurnalul personal alături, vrem să notaţi 20 de lucruri pentru care 
sunteți recunoscători. 

Eşti recunoscător că ai un pat, eşti recunoscător că poţi ţine un pix în mână 
şi că poţi scrie şi că poţi vedea ceea ce scrii. Eşti recunoscător că ai căldură, eşti 
recunoscător că ai un computer sau un telefon şi aşa mai departe. Şi poţi 
continua, poţi trece de 20. 

Dar vrem să înţelegeţi că puteţi da mereu atenţie acestor lucruri şi să vă 
simţiţi minunat. De exemplu, majoritatea dintre voi nu vă preţuiţi sănătatea 
până când nu faceţi o gripă sau o răceală. Şi atunci vă aşezaţi în pat, gândindu- 
vă: „Oh, Doamne, au trecut atâtea zile în care am fost sănătos şi nu am acordat 
atenţie la asta”. Daţi atenţie la asta în seara asta. 

Daţi atenţie la prietenii pe care îi iubiţi. Daţi atenţie la membrii familiei cu 
care rezonaţi. Nu vă uitaţi la cei cu care nu vă potriviţi, ci la cei cu care rezonaţi. 
Aţi putea spune: „Ah, sora mea este aşa o păpuşică, îmi place să vorbesc cu ea la 
telefon, deşi se întâmplă doar o dată pe lună, îmi place atât de mult”. 

Gândiţi-vă la lucrurile pe care v-am învăţat şi ce faceţi cu viaţa voastră 
acum. Poate că aveţi o grădină pe care o iubiţi, sau un animal de companie pe 
care-l iubiţi, pot fi atâtea lucruri, poate citiţi o carte bună pe care nu o puteţi lăsa 
din mână. Nu-i nevoie să fie un lucru mare, dar vrem ca în această seară să 
simţiţi recunoştinţă. 

Recunoştinţa este iubire, recunoştinţa este apreciere, recunoştinţa este o 
frecvenţă foarte, foarte înaltă, la care este foarte uşor să ajungeţi. 

Am dori să începeţi să faceţi din aceasta o practică obişnuită de seară, nu 
neapărat să scrieţi 20 de lucruri. Dar înainte de a vă culca în fiecare seară, scrieți 

în jurnal, fără telefon în cameră (o să vă reamintim asta, pentru că unii dintre 
voi nu ascultați, spuneţi că „Ni se cere prea mult să nu avem telefoanele în 
dormitor, ar putea apărea o urgență, cineva ar putea avea nevoie de mine”. Ei 
bine, vă vor găsi ei, nu vă faceţi griji. Scoateţi telefonul din cameră. Am spus 
acestea, pentru că unii dintre voi gândiţi în acest mod.) 

Acum, fără telefon în cameră, pregătindu-te de culcare, eşti contemplativ. 
Eşti liniştit, eşti calm, nu răsfoieşti pe Facebook sau YouTube sau ştirile, nu 
primeşti mesaje surpriză de la cineva care nu este persoana ta preferată. 
Telefonul se închide cu o oră înainte de culcare, astfel încât vei avea nişte timp 
să rămâi cu tine însuţi, să reflectezi la ziua pe care ai avut-o, să îţi faci practica 
de recunoştinţă, să îţi notezi câteva lucruri în jurnal, poate unele emoţii, poate ai 
avut câteva provocări astăzi, poate ai simţit frică, poate te-ai simţit singur, poate 
ai fost foarte fericit astăzi şi te-a surprins, indiferent ce-i, notează. Apoi citeşte 
ce-ai scris şi întreabă-te: „Este acesta un tipar de tristeţe? Este acesta un tipar de 
supărare? Este acesta un tipar de fericire tot mai mare? Parcă sunt tot mai 
fericit de când fac aceste lecţii, este foarte interesant”. 

Şi vrem să vă reamintim celor care încă nu aţi făcut „Cursul de miracole” că 
el este conceput ca o modalitate de vindecare, de reintegrare a minţii 
occidentalilor. Este conceput pentru aceste vremuri, este conceput pentru a vă 
ajuta să găsiţi liniştea şi armonia atunci când aveţi cea mai mare nevoie de ele, 
adică acum. Aveţi nevoie de ele acum, pentru că pacea şi armonia sunt calităţile 
care vor crea lumea nouă pe care o doriţi cu toţii. 

Ea nu va putea apare din frică, nu va veni din deziluzie, nu va veni din 
mânie. Va veni din pace şi bucurie şi fericire şi relaxare. 

Deci, dacă încă nu aţi făcut „Cursul de miracole”, vă sugerăm să vă gândiţi 
la asta. Iar dacă simţiţi rezistenţă faţă de această sugestie, cereţi-ne să înceapă 
dispariţia acelei rezistenţe. 

Eu sunt cel pe care-l ştiţi ca Isus şi vă voi vorbi din nou mâine.» 


Ziua 16, dimineaţa 


"Sunt zile în care sunteţi de părere că „Asta nu a fost o revelaţie” şi alte zile în 
care spuneţi „Nu am mai auzit asta până acum, e cea mai tare chestie". Dar 
toate lecţiile sunt perfect potrivite pentru voi." (Isus) 


ISUS: 
«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Unele dintre lecţiile pe care vi le dăm sunt dificile pentru voi, iar unele 
dintre lecţiile pe care vi le dăm sunt uşoare pentru voi. Vrem să înţelegeţi că 
toate lecţiile sunt perfect potrivite pentru voi. Nu vă putem da tot timpul lucruri 
dificile şi nu vă putem da tot timpul lucruri uşoare. Este un flux şi reflux, la fel 
ca succesiunea anotimpurilor. Dacă ar fi fost vară tot timpul, ar fi fost prea mult 
pentru voi, dacă ar fi fost iarnă tot timpul, ar fi fost prea mult pentru voi. Ar fi 
prea mult să vi se dea lecţii profunde şi intense tot timpul. Sunt zile în care 
sunteţi de părere că „Asta nu a fost o revelaţie” şi alte zile în care spuneţi „Oh, 
Doamne, nu am mai auzit asta până acum, e cea mai tare chestie”. 

Asta vrem să înţelegeţi în timp ce parcurgeţi aceste 40 de zile şi 40 de nopţi. 

Draga noastră trece prin acelaşi proces. În unele zile îi este uşor să facă 
aceste videoclipuri, iar în altele îi este extrem de dificil, din cauza altor obligaţii 
pe care le are. Totuşi, trebuie să le facă chiar şi în situaţii dificile sau când este 
obosită. 

Dorim să înţelegeţi, deoarece vă împărtăşiţi din munca ei, că ea nu are nicio 
obligaţie. Face această lucrare fiindcă aşa vrea şi fiindcă ştie că acesta este un 
moment dificil pe planetă şi toată lumea are nevoie de ajutor. Deci, dacă apare 
vreo eroare de vreun fel, vă rugăm să vă abţineţi de a vă plânge. 

Draga noastră a făcut o mică greşeală zilele trecute, când nu a programat 
corect un videoclip şi astfel nu a apărut când era aşteptat. Au venit câteva zeci de 
mesaje, unii menţionând politicos că a apărut acea eroare, dar alţii scriind 
răutăcios că „Ce e atât de greu să încarci un videoclip de două ori pe zi?! De ce 
nu o faci?”. 

Celor dintre voi care se adresează acestei ființe într-un mod negativ dacă 
face o mică greşeală, vrem să ştiţi că, dacă se întâmplă să piardă controlul 
evenimentelor, dacă îi pică wi-fi-ul, dacă are o pană de cauciuc şi nu poate 
ajunge acasă, nu este treaba voastră să o atacați, să o judecaţi sau să o 
condamnaţi pentru că nu a apărut sau a întârziat. Sunteţi norocoşi să aveţi parte 
de aceste sesiuni. Această fiinţă dovedeşte generozitate făcând această muncă. 

Dacă vă apar sentimente negative din cauza unei erori din partea ei, aceasta 
este problema voastră. Este problema voastră şi trebuie să v-o rezolvaţi singuri. 
Această fiinţă are liberul arbitru. Ar putea să se oprească în orice moment şi să 
spună „Ştii ce, este prea mult pentru mine. Aceste videoclipuri îmi provoacă 
prea multă tensiune. Fiecare să se descurce singur”. 

Deci nu mai trimiteţi e-mailuri cu lamentări. Are colaboratori foarte harnici 
care o vor anunţa în câteva minute că a fost comisă o eroare, va primi un mesaj 

de la colegii ei atenţi: „Ceva nu este în regulă, vă rugăm să încercaţi să 
remediaţi”. 

Prin urmare, să ne înţelegem, dacă Tina va face o altă greşeală, veţi aştepta 
cu răbdare corecţia. Draga noastră a vrut să abordăm acest lucru astăzi, 
deoarece zeci de e-mailuri i-au dat de furcă colegei sale într-un mod absolut 
inutil. Colega ei este foarte politicoasă şi pricepută, aşa că a răspuns la multe e- 
mailuri, dar a fost o muncă inutilă. 

Deci, dacă apare o altă eroare, observaţi-vă supărarea şi lucraţi asupra ei. 
Asta înseamnă iertarea. Aceia dintre voi care s-au supărat din cauza greşelii 
făcute de draga noastră, trebuie să privească lăuntric şi să se întrebe: „Oare eu 
sunt perfect?! Nu greşesc niciodată?! Nu întârzii niciodată?! Nu sunt niciodată 
neglijent?! Nu sunt niciodată dezordonat sau imperfect?!”. 

Desigur, cu toţii sunteţi. Această fiinţă este om şi ea, această fiinţă 
munceşte aici în mod voluntar şi, când programezi un videoclip pe YouTube, e 
de ajuns o mică eroare, un clic în altă rubrică când ai citit greşit din cauza 
oboselii, şi dintr-o dată te-ai procopsit cu 5000 de oameni supăraţi pe tine. 

Să nu-i facem asta acestei fiinţe! Încă de la începutul acestor şedinţe, ea v-a 
rugat cu blândeţe să nu faceţi o fixaţie dacă vor apare astfel de probleme. Ea ştie 
că, într-o perioadă de câteva săptămâni, vor putea apare şi erori, când se 
întrerupe wi-fi-ul, când tehnologia nu te ajută. Ea înţelege, pentru că face treaba 
asta de mult timp. 

Aşa că vă rugăm să vă relaxaţi şi să ştiţi că, dacă nu apare videoclipul la 
timp, există un motiv serios, dar va apărea în curând. 

Acum, lecţia acestei întâmplări este să vă observați propria instabilitate, să 
vă observați propria furie că cineva nu v-a îndeplinit aşteptările, să vă observați 
reacţiile când nu obţineţi ceea ce doriţi. Pentru asta e utilă această lecţie. 

Aşadar, cei dintre voi care şi-au exprimat nemulţumirea faţă de draga 
noastră în privinţa acestui incident, intraţi în interiorul minţii şi întrebaţi-vă de 
ce aţi avut o reacţie atât de puternică, de ce vi se pare că sunteţi îndreptăţiţi la 
aceste lecţii gratuite şi să cercetaţi motivul pentru care aţi manifestat acest 
răspuns sau atac. Vrem să înţelegeţi că totul în viaţa voastră are rolul să vă arate 
ceva. Când nu obţii ceea ce vrei, dar eşti capabil să-ţi păstrezi echilibrul, atunci 
vei suferi mai puţin în viaţă. 

Pe măsură ce continuă aceste schimbări pe Pământ, pe măsură ce 
societatea voastră trece prin aceste transformări, dintre care multe vor fi dificile, 
va fi mult mai benefic să vă puteţi menţine calmul în mijlocul furtunii. 

Deci, să privim această mică lecţie ca pe un exemplu perfect de cum să nu 
ne comportăm, în cazul unora, şi cum să ne comportăm, în cazul altora. Au fost 
şi aceia care au aşteptat calm, gândindu-se că „s-a întâmplat ceva”. E la fel ca 
atunci când un musafir invitat nu apare la timp, asta nu înseamnă că nu te 
respectă, nu înseamnă că nu-i pasă de tine, poate că are o pană de cauciuc, 
poate că n-are cum să te anunţe că va întârzia. 

Eu sunt cel pe care-l ştiţi ca Isus şi vă voi vorbi din nou mai târziu.» 

Îți mulțumesc, Isuse, pentru că ai abordat problema. Da, când încarc un videoclip, apare 
automat data zilei de mâine pentru programare dar, dintr-un motiv necunoscut, a apărut cu 
trei zile mai târziu. E o rubrică mică, nu mai ştiu dacă am dat clic pe ea sau nu. Dar când 50 
de persoane îmi scriu că lipseşte, asta solicită multă muncă din partea asistentei mele. 
Inteleg că mulţi consideraţi că sunteţi utili, dar avem mulţi colaboratori. Nu avem nevoie de 
alte 50 de persoane care să ne spună că lipseşte ceva. Este greu. Ocazional, se mai 
întâmplă astfel de lucruri şi atunci îmi vine să nu mai prestez munca asta. Dar continui s-o 
fac, înțelegând că cei care au trimis email-uri au impresia, probabil, că ajută, dar nu-i nevoie 


de atât de mulţi. Prin urmare, vă mulţumesc şi, dacă mai fac o greşeală, fiţi siguri că cineva 
mi-a arătat-o deja. Ne vedem mai tarziu. Pa. 


Ziua 16, seara 


"Credinţele ego-ului generează gânduri, gândurile generează emoţii, iar 
emoțiile generează comportamente. Când se iveşte gândul, săpaţi sub gând şi 
scoateţi credinţa care se ascunde acolo." (Isus) 


ISUS: 

«Cu adevărat, sunteţi ființe binecuvântate. Eu sunt acela pe care îl ştiţi ca 
Isus. 

Vremea serii este un moment prielnic pentru mintea umană. Încetineşti 
ritmul, necesităţile de peste zi s-au stins şi poţi începe să te relaxezi. Chiar dacă 
e din cauza epuizării, începi să nu mai fii condus de acel imperativ să te mişti 
atât de mult, să faci atâtea lucruri. 

Pentru evoluţia voastră spirituală, această oră înainte de culcare ar trebui 
să fie de acum considerată un timp sacru. Şi dacă ne ascultați în astă-seară, vă 
rugăm din nou să luaţi telefonul şi să-l puneţi în altă cameră, opriţi-l, opriţi şi 
wi-fi-ul, întoarceţi-vă în pat şi conştientizați că veţi intra în comuniune cu 
Dumnezeu. 

Mintea ego-ului vrea numai acţiune şi vrea ca lucrurile să fie doar aşa cum 
le vrea ea. Pe măsură ce devii somnolent, simţi dorinţa de a lăsa lucrurile să 
curgă de la sine. Însă mintea poate veni cu o idee diferită. Când te relaxezi 

mânat de oboseală, problemele pe care mintea ego-ului le consideră foarte 
importante, de natura supravieţuirii, vor începe să răsară în minte. Şi mulţi veţi 
descoperi că nu vă puteţi opri mintea, că ea repetă aceeaşi poveste — ar putea fi 
vorba despre bani, ar putea fi despre starea corpului, ar putea fi despre o 
persoană care v-a enervat. Deci acesta este un moment foarte intens, pentru că 
puteţi vedea poveştile pe care ego-ul vostru le consideră a fi cele mai 
importante. 

Pe măsură ce alunecaţi în această stare liniştită de pre-somn - fără telefon, 
poate o băutură fierbinte cu lămâie lângă pat, fără băuturi cu cofeină —, vă 
liniştiţi în această stare relaxată. Intrând în această stare de pre-somn, pot 
apărea astfel de poveşti şi vrem să le notaţi. Atâta timp cât se învârt în cap, 
înseamnă că le daţi importanţă, cum ar fi gândurile: „Nu am destui bani de 
chirie pentru luna viitoare, eu sunt prea aşa, tu eşti prea aşa, ea nu ar fi trebuit 
să-mi spună asta, acest lucru nu ar fi trebuit să se întâmple”... Acestea sunt 
poveştile ego-ului. Spiritul nu are asemenea poveşti. 

Când sunteţi pe o cale spirituală şi încercaţi să aflaţi acele credinţe care vă 
trag înapoi, care vă limitează, acesta este momentul să o faceţi, deoarece ele nu 
vor tăcea. Ele nu se relaxează, ego-ul dă mare atenţie la ceea ce a decis că este 
inacceptabil sau periculos. 

Pe măsură ce intraţi în zona somnului, acordaţi atenţie acestor gânduri şi 
notaţi-le: „Oh, îmi fac griji pentru bani, oh, din nou îmi judec corpul, oh, 
discuţia cu sora mea mă deranjează”. Aceasta este lumea ego-ului: aceste 
gânduri negative, aceste idei de judecată care nu dispar. 

Notaţi-le în jurnal acum... Pe timpul zilei, trebuie să mergeţi cu maşina la 
magazin, câinele se aşază cu labele lui murdare pe bancheta din spate, copilul 
plânge, trebuie să cumpăraţi alimente... Pierdeţi subtilităţile poveştilor ego-ului, 
pentru că sunteţi foarte activi. Acum, seara este momentul în care puteţi vedea 
aceste poveşti, pentru că sunt insistente. Ego-ul crede în ele şi doreşte aceste 
poveşti. 

Ego-ul funcţionează prin judecată şi separare. Va prelua orice poate să fie 
judecat şi se va lega de orice vă poate îndepărta de comuniunea iubitoare cu alte 
persoane. Dar mintea ego-ului nu poate supravieţui decât dacă o ascultați. 
Aşadar, în această seară începem această călătorie de a-i da atenţie, dar nu aşa 
cum îşi doreşte el. ÎI ascultați în aga fel încât să puteți discerne poveştile ardente 
pe care le are ego-ul vostru şi despre care el crede că sunt o chestiune de viaţă şi 
de moarte. 

Iar când notaţi aceste poveşti... Acum, la început, când auziţi ce vă 
propunem, s-ar putea să vă gândiţi: „Nu, nu am deloc gânduri deranjante în 
minte”, dar pe măsură ce alunecaţi în somn, vă vor fulgera nişte idei prin minte. 
Vor apărea nişte lucruri pe care mintea le rumegă. Aprindeţi lumina, scrieţi-le 
şi, înapoi la somn. Astfel, a doua zi veţi avea informaţii despre sistemul de 
credinţă al ego-ului vostru. 

Să zicem că ai avut înainte de culcare un gând critic despre trup: "Este prea 
bătrân, este prea gras, este prea slab, nu e destul de musculos, un picior este mai 
lung, decât celălalt şi nu-mi place”, orice ar fi. Dimineaţa, când citeşti ce-ai notat, 
vei spune: „Ah, ego-ul crede că sistemul meu de valori se bazează pe corp”. Acest 
gând „Sunt imperfect, sunt urât sau sunt inacceptabil în vreun fel”, acest gând 
contrazice credinţa din care provine, anume că te preţuieşti pentru corpul tău şi 
pentru aspectul său. 

E bine să ai această informaţie, deoarece, după ce a ieşit la suprafaţă, vei 
spune: „Ah, acum voi fi în alertă maximă pentru câteva zile, căutând diversele 
manifestări ale acestei credinţe”. Credinţele generează gânduri, gândurile 
generează emoţii, iar emoţiile generează comportamente. 

Vrem să folosiţi această practică de seară ca un mod de a descoperi 
convingerile pe care le are ego-ul despre realitate. Când se iveşte gândul, săpaţi 
sub gând şi scoateţi credinţa de acolo. Apoi, în următoarele zile, observați 
formele sub care acea credinţă se manifestă în gândire, simţire şi acţiune. 

Aşa vă schimbaţi convingerile: mai întâi trebuie să observați gândurile şi 
emoţiile pe care aceste credinţe le generează mereu în voi. Dar, de cele mai 
multe ori, sunteţi prea ocupați în timpul zilei pentru a o face, aşa că haide, în 
acest timp sacru înainte de culcare, să discerneţi aceste gânduri şi emoţii, iar 
apoi să fiţi atenţi la ele ziua. 

De exemplu, dacă aveţi critici cu privire la forma şi dimensiunea corpului 
vostru şi observați acest lucru în acest timp liniştit al serii, notaţi-l pe hârtie. În 
zilele următoare puteţi observa că „Oh, am criticat corpul acelei femei pentru că 
era prea slab”. Când vă observați judecata, vă opriţi şi spuneţi: „Asta nu este 
adevărat. Toate fiinţele sunt valoroase, indiferent de felul în care arată ”. 

Aceasta va deveni acum mantra ta. Când auzi vocea aceea din capul tău care 
spune: „Este foarte frumoasă, mi-aş dori să arăt ca ea”, prin acel gând întăreşti 
credinţa ego-ului în trup. Când te surprinzi făcând asta, atunci spui: „Nu, nu 
este adevărat. Toată lumea este valoroasă în ochii lui Dumnezeu, indiferent de 
cum arată corpul. Suntem cu toţii egali”. Vei răspunde la gândurile tale negative, 
la judecăţile despre corpuri cu această nouă mantră: „Nu, nu este adevărat. 

Suntem cu toţii egali în ochii lui Dumnezeu. Suntem valoroşi pentru alte lucruri 
— cât de amabili suntem, cât de creativi suntem — dar, de fapt, Dumnezeu ne 
preţuieşte doar pentru că suntem aşa cum suntem”. 

Acesta este unul dintre modurile în care poţi demonta credinţele: simţi 
efectul lor, îl notezi, cauţi ce se află sub acel gând sau sentiment, descoperi 
credinţa şi apoi începi să contracarezi acea credinţă cu adevărul, care este acela 
că sunteţi cu toţii la fel de valoroşi în ochii lui Dumnezeu, sunteţi cu toţii fiinţe 
sacre şi sunteţi profund iubiţi. 

Eu sunt cel pe care-l ştiţi ca Isus şi vă voi vorbi din nou mâine.» 


Ziua 17, dimineaţa 


"Ego-ul nu are capacitate de discriminare, va spune: „O bancă este cel mai bun 
loc pentru a ne pune banii”. La atâta îl duce mintea. Nu va anticipa schimbările 
din societatea voastră care se apropie, nu-i în stare." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Unii dintre voi fac faţă cu greu intensității acestor vremuri. Vă parvin 
multe, multe poveşti despre mediul înconjurător, poveşti politice, poveşti 
medicale, poveşti de vremuri grele în locuri dificile. Ceea ce vrem să înţelegeţi 
este că treaba voastră acum este să vă concentrați pe propria voastră viaţă. 
Sunteţi atât de obişnuiţi să aveţi ştiri şi informaţii venite din întreaga lume, 
încât uitaţi că ceea ce se întâmplă de cealaltă parte a lumii nu este treaba 
voastră. Dacă ar fi trebuit să ştiţi ce se întâmplă în Zambia, aţi fi în Zambia. 

Nu e nevoie să cunoaşteţi fiecare dezastru sau experienţă negativă care se 
întâmplă în toată lumea, dar tocmai asta vă aduc ştirile. Să zicem că izbucneşte 
o revoltă într-un oraş din ţara voastră, dar voi nu locuiţi acolo. Locuiţi într-o 
zonă rurală izolată şi liniştită în care nu se întâmplă nimic rău şi, totuşi, vă 
folosiţi voluntar liberul arbitru pentru a vă conecta la poveşti negative, pe care, 
vă reamintim, ego-ul vostru nu le cunoştea. 

Când vizionaţi o filmare despre o revoltă şi clădiri în flăcări, mintea ego- 
ului nu ştie că acest lucru nu vi se întâmplă vouă sau în vecinătate. EI este 
proiectat pentru a prelua toate informaţiile intrate prin simţuri: ochii, urechile, 
nasul, gura, pielea. El este conceput pentru a interpreta toate aceste semnale şi 
apoi stabileşte o strategie de supravieţuire. Dar el nu ştie că revoltele pe care le 
urmăriţi nu se petrec în curtea din spate. Nu are discernământ. Nu are acest gen 


101 


de inteligenţă. Este un fel de mijloc biologic primitiv de colectare a 
informaţiilor, astfel încât să puteţi lua o decizie ce să faceţi pentru a supravieţui 
până a doua zi, în următoarele 24 de ore. 

Gândeşte-te la mintea ego-ului şi la subconştient în acest fel: 
subconştientul a colectat fiecare lucru pe care l-ai văzut vreodată, inclusiv toate 
acele episoade din serialul “Gilligan's Island” pe care le-ai privit în copilărie, 
inclusiv toate acele episoade din “Zona crepusculară” sau orice de genul acesta. 
Acele informaţii au fost strânse de mintea ego-ului (o numim “subconştient” în 
timpurile moderne) şi toate aceste informaţii sunt folosite pentru a te ajuta să 
decizi ce să faci, dacă nu-ţi foloseşti liberul arbitru pentru a alege în mod 
conştient. 

Deci, dacă nu alegeţi conştient ce marcă de suc să cumpăraţi la magazin, o 
veţi alege inconştient pe aceea pe care aţi văzut-o într-o reclamă. Poate că vă 
amintiţi toate acele sloganuri pentru ciocolată sau bomboane sau cereale (pe 
astea le-am ales din banca de memorie a dragei noastre), fiecare reclamă pe care 
aţi văzut-o se află în băncile voastre de memorie, băncile de memorie ale ego- 
ului, ale subconştientului. Şi astfel, dacă nu luaţi o decizie în mod conştient, o 
veţi lua neapărat în mod inconştient. 

Deci, dacă aţi privit la CNN în ultimii 20 de ani, de când au căzut Turnurile 
Gemene, vi s-au implantat o mulţime de imagini terifiante în subconştient, pe 
care ego-ul le foloseşte în continuare ca parte a reţetei pentru a vă proiecta 
activităţile zilei şi a vă stabili comportamentul. 

Ca toate reclamele la Pizza Hut sau toate reclamele la bere, la fel şi toate 
reclamele bancare pe care le-aţi urmărit vreodată se află în subconştientul 
vostru, iar ego-ul va merge acolo atunci când va lua o decizie financiară. 

Va intra acolo şi va strânge toate chestiunile financiare pe care le-aţi 
vizionat, învăţat, citit vreodată, el nu are capacitate de discriminare. Şi va spune: 
„Oh, avem aici 50000 de reclame bancare. Prin urmare, o bancă trebuie să fie 
cel mai bun loc pentru a ne pune banii”. La atâta îl duce mintea. Nu va anticipa 
schimbările din societatea voastră care se apropie, nu-i în stare. Apelează la 
trecut. Şi de aici vine ideea că trecutul se repetă în mod constant oamenilor care 
sunt inconştienţi, aşa li se întâmplă fiinţelor inconştiente. 

Asta am vrut să vă spunem în această dimineaţă. Vă spunem că nu este 
deloc inofensiv să priviţi o ştire despre revoltele din Minneapolis. Ego-ul îşi 
spune: „Oh, revoltele sunt pe aproape, trebuie să fim mai atenţi” şi vă va 
modifica comportamentul pe baza acelor informaţii. 

Deci, în această dimineaţă, înţelegeţi că mintea voastră inconştientă este 
automată, conţine lucrurile la care nu vă gândiţi. De pildă, când mergeţi la 
serviciu cu maşina, o conduceţi inconştient. Puteţi conştientiza foarte repede: 
„Oh, acum schimb viteza”, dar subconştientul va prelua imediat controlul 
acestui comportament repetitiv. 

Iar când ai comportamente repetitive — legate de alimentele pe care le 
consumi, exerciţiile fizice pe care le faci sau nu le faci, poveştile pe care ţi le spui 
—, îţi foloseşti liberul arbitru în acel moment pentru a recrea inconştient acelaşi 
lucru mereu şi mereu — cu excepţia cazului în care îţi întrerupi în mod conştient 
obiceiurile, iei o decizie conştientă bazată pe informaţii noi, când iei decizii pe 
baza a ceea ce ai dori să vezi în viitor, nu pe ceea ce ai făcut mereu în trecut. 

Mulţi oameni rămân blocaţi în rutină, deoarece aşa iau ei deciziile: îşi 
folosesc trecutul. Prin urmare, în acest etern moment acum, când puteţi decide 
pe ce anume vă concentrați toată energia creativă dată de Dumnezeu, voi vă 
concentrați constant pe vechile obiceiuri, ceea ce înseamnă că veţi avea un viitor 
care arată ca astăzi. Dacă nu vreţi ca viitorul vostru să arate ca astăzi, trebuie să 
începeţi în mod conştient să depăşiţi aceste comportamente uzuale şi trebuie să 
decideţi conştient ce vă băgaţi în minte. 

Din acest motiv vrem să vă opriţi televizoarele: din cauza programului. Nici 
măcar nu ascunde ce vă face, prin chiar numele său: programul vă programează 
să rămâneţi în matrix — ideea de matrix însemnând acest sistem de control care 
vă împiedică să fiţi cu adevărat liberi. 

Puteţi fi liberi, dar trebuie să decideţi astăzi că veţi lua noi decizii, nu 
aceleaşi vechi decizii pe care le-aţi luat mereu. Acesta este motivul pentru care, 
în şedinţele anterioare, v-am rugat să încălcaţi micile reguli care vă obligă să 
faceţi acelaşi lucru tot timpul. Am vrea să repetăm astăzi acest îndemn, pe baza 
informaţiilor pe care vi le-am dat. 

Eu sunt cel pe care-l ştiţi ca Isus şi vă voi vorbi din nou astăzi mai târziu.» 


Ziua 17, seara 


"Dacă nu o reeducaţi, mintea nu va avea curajul să spună “nu”, nu va avea 
curajul să-şi păstreze ferm părerea că ceva nu este în regulă, pentru că a fost 
instruită să fie supusă şi domestică." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Semnele vremurilor apar acum tot mereu şi cu intensitate: semnele 
inactivităţii şi restricţiilor crescânde asupra populaţiei. Vă aflaţi într-un fel de 
oală sub presiune, simţiţi că nu aveţi unde să vă îndreptaţi. 

Atunci când nu vă vedeţi propria putere creativă, când nu vedeţi cât de 
magnifici sunteţi, când nu vedeţi că există miliarde de nemulţumiţi de situaţie, 
atunci faceţi pe victima. Jucaţi rolul de victimă, nu vedeţi că minţile voastre au 
co-creat această situaţie şi că tot mintea voastră colectivă o poate schimba. 

Reamintiţi-vă că toate lucrurile pe care le-aţi vizionat şi consumat în 
ultimele decenii v-au condus încet şi inexorabil către această situaţie. Ca să 
schimbaţi lumea, trebuie să vă schimbaţi mintea. Calea de a schimba lumea este 
să vă recăpătaţi mintea înapoi. Ca să schimbi lumea, trebuie să te vezi aşa cum 
eşti cu adevărat, adică o fiinţă creativă divină şi puternică, făcută după chipul lui 
Dumnezeu. Sunteţi făcuţi după chipul lui Dumnezeu. 

Celor care ascultați acest mesaj în camera voastră în astă-seară, vă spunem: 
„Puneţi-vă telefoanele în cealaltă cameră”. O vom repeta mereu, astfel încât 
aceia care ignoraţi acest sfat să-l auziţi iar şi iar, pentru că în acest fel vă 
reeducaţi mintea. Vă reeducaţi mintea prin repetare. 

Tocmai de aceea sunteţi atât de bine instruiți, din cauza repetărilor la care 
aţi fost supuşi. Vă amintiţi cum aţi învăţat tabla înmulţirii la şcoală şi cum vi se 
repeta iar şi iar şi iar. Nu se aştepta nimeni să o învăţaţi dintr-o dată. La fel, 
autorităţile nu s-au aşteptat să acceptaţi dintr-o dată să fiţi constrânşi şi mânaţi 
în arc. A fost o cale lentă şi constantă. 

Totuşi, la fiecare cotitură pe acea cale, la fiecare poartă prin care aţi intrat, 
la fiecare potecă îngustă pe care aţi luat-o, v-aţi folosit liberul arbitru pentru a 
spune: „Nu mă deranjează acest lucru, nu pare atât de rău, este în regulă, voi 
continua să folosesc aceste produse, voi continua să folosesc acest program”. Iar 
acum vă simţiţi ca şi cum cineva v-a luat puterea. Nimeni nu v-a luat puterea. 
Aţi fost, în mod treptat, de acord cu toate. 

Deci acum trebuie să vă schimbaţi mintea. Trebuie să înţelegeţi că aţi fost 
de acord să faceţi anumite lucruri iar şi iar şi iar. Aţi fost de acord să vă trimiteţi 
copiii, să zicem, în tabere de îndoctrinare. Aţi fost de acord, deoarece sistemul v- 
a cerut-o. Şi totuşi, există multe fiinţe care au spus: „Nu, acest sistem nu este 
sănătos. Nu-mi place ce se predă acolo. Voi face şcoală la domiciliu cu copiii mei 
sau voi găsi o şcoală alternativă mai liberală, mai echilibrată”. Aveaţi astfel de 
alternative şi totuşi mulţi dintre voi nu le-aţi folosit. 

Da, cunoaştem motivele. Pe asta mizează şi autorităţile, că veţi fi de acord 
cu ce vor ele să faceţi. 

Dar acum situaţia s-a răsturnat. Vedeţi guvernele voastre în adevărata lor 
lumină. Vedeţi poliţia în adevărata ei lumină. Vedeţi unităţile medicale în 
adevărata lor lumină. Vedeţi conducătorii şcolilor în adevărata lor lumină. Şi 
sunteţi şocaţi şi consternaţi. Nu ar trebui să fiţi şocaţi şi consternaţi. Lucrurile 
acestea se întâmplă de mult timp. 

Aşa că acum a venit timpul să ştiţi ce vreţi. Este timpul să vă antrenați 
propria minte. Pentru că mintea voastră a fost dresată. A fost instruită şi iar 
instruită şi iar instruită. lar dacă nu o reeducaţi, va rămâne în această stare 
domesticită de acum. Nu va avea curajul să spună “nu”, nu va avea curajul să-şi 
păstreze ferm părerea că ceva nu este în regulă, nu va avea curajul să o facă, 
pentru că a fost instruită să fie supusă şi domestică. 

Omenirea este o forță puternică. Grupul uman din care faceți parte a co- 
creat acest sistem. Acum este vremea să vă luaţi mintea înapoi, să vă recăpătaţi 
suveranitatea şi să înţelegeţi că sunteţi puternici, că aveţi dreptate când credeţi 
că anumite lucruri sunt greşite şi nu ar trebui să aibă loc. 

Cum o veţi face? O veţi face tot aşa cum vi s-a făcut vouă. Perseverent şi 
treptat vă veţi lua înapoi suveranitatea, perseverent şi treptat veţi spune “nu” 
lucrurilor cu care nu sunteţi de acord, pas cu pas, cu dragoste, veţi refuza să 
păşiţi pe o cale care vă duce într-un loc unde nu vreţi să ajungeţi. 

Aşadar, când mergeţi la culcare în seara asta, ne-ar plăcea să vă spuneţi aşa: 
„Sunt un puternic creator suveran. Mi s-a dat tot ce am nevoie pentru a putea 
manifesta ceea ce aş vrea să trăiesc. Privind astăzi această lume, văd lucruri pe 
care nu vreau să le trăiesc şi, prin urmare, nu le ofer sprijinul meu energetic, nu 
le susţin verbal şi nu le susţin în acţiune. Îmi voi reeduca mintea şi voi redeveni 
liber”. 

Mergi la culcare spunând aceste cuvinte, ştiind că eşti o fiinţă suverană, că 
eşti puternic şi că, cu cât mai mulţi dintre voi veţi auzi aceste cuvinte, cu atât 
mai mulţi vă veţi schimba pe voi înşivă şi modul în care priviţi lumea şi modul 
în care vă priviţi pe voi şi influenţa voastră asupra lumii. 

Eu sunt cel pe care-l ştiţi ca Isus şi vă voi vorbi din nou mâine.» 


Ziua 18, dimineaţa 


"Ego-ului nu-i place să-şi schimbe rutina, nu-i place să trebuiască să facă ceva la 
un moment precis. El a decis ce comportamente doreşte să aveţi în beneficiul 

său, beneficiul său fiind siguranţa şi predictibilitatea. Ego-ului nu-i pasă de 
evoluţia voastră spirituală, de fericirea voastră, de sănătatea voastră." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Unii dintre voi nu prea dovediţi perseverenţă şi vă înțelegem. Aici e nevoie 
de un mare angajament. Şi draga noastră face mari eforturi să fie consecventă. 
Are un comportament neregulat când vine vorba de realizarea videoclipurilor. 
Ea observă că autodisciplina de a fi prezentă aici de două ori pe zi, indiferent de 
ceea ce se întâmplă în viaţa ei, este realmente o provocare. Deci, când vă este 
greu, vrem să înţelegeţi că asta înseamnă disciplina. Disciplina înseamnă să 
manifeşti abnegaţie faţă de ceea ce preţuieşti. 

Şi asta vă învaţă lecţiile din “Cursul de miracole”. Anul trecut am făcut acele 
comentarii pentru a vă ajuta să înţelegeţi lecţiile; ele sunt, să zicem, un 
mecanism de sprijin pentru a vă ajuta să păstraţi acea disciplină. 

Acum vă pretindem o altă disciplină şi asta nu-i place ego-ului. Nu-i place 
să-şi schimbe rutina, nu-i place să trebuiască să facă ceva la un moment precis. 
E] a decis ce comportamente doreşte să aveţi în beneficiul său, beneficiul său 
fiind siguranţa şi predictibilitatea. Ego-ului nu-i pasă de evoluţia voastră 
spirituală. Nu-i pasă de fericirea voastră. Nu-i pasă de sănătatea voastră. Nu-i 
pasă de niciunul dintre aceste lucruri. A stabilit o multitudine de strategii bazate 
pe experienţele din trecut pe care nu vrea să le mai trăiască sau, dimpotrivă, pe 
care vrea să le trăiască din nou. 

Deci aici aveţi de-a face cu disciplinarea ego-ului. Când vă daţi seama că 
„Oh, am rămas în urmă cu cinci zile în seria celor 40 de zile şi 40 de nopţi” nu 
beneficiaţi de pe urma acestei discipline. Motivul pentru care s-a ales o durată 
de 40 de zile şi 40 de nopţi pentru această învăţătură este faptul că 40 de zile şi 
40 de nopţi este o perioadă transformatoare. Vă scoate din obiceiurile voastre 
către un teritoriu nou. 

Dacă urmăriţi această lecţie şi aţi rămas în urmă, încercaţi să păstraţi 
disciplina celor două sesiuni pe zi de acum înainte. Când nu participaţi la 
transmisia zilnică, ego-ul vostru spune: „Am o idee mai bună, cred că ar trebui 
să facem asta şi că ar trebui să mergem acolo. O să avem mai mult de câştigat”. 
Dar adevărul este că ascultarea acestor lecţii de două ori pe zi timp de 40 de zile 
va trezi în voi ceva ce nu era încă trezit. Iar draga noastră o simte, ea se 
transformă, deşi aceste schimbări se pot simţi ca fiind inconfortabile. 

Deci, dacă vă simţiţi inconfortabil şi daţi vina pe cele 40 de zile şi 40 de 
nopţi, aveţi dreptate. Vă provoacă un disconfort, pentru că vă facem să vă 
schimbaţi unele tipare adânci care nu vă erau de folos. 

Eu sunt cel pe care-l ştiţi ca Isus şi vă voi vorbi din nou mai târziu.» 


Ziua 18, seara 


"Felul cum sunt construite casele, cum sunt alcătuite familiile voastre, lucrurile 
pe care sunteţi încurajați să le faceţi, toate perpetuează separarea, izolarea şi 
judecata. lar acestea vă fac să vă îndepărtați de iubire şi vă provoacă suferinţă. 
Şi totuşi, voi înotaţi într-un ocean de iubire, este singurul lucru pe care îl vedeţi 
în jur." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

La sfârşitul fiecărei zile aveţi posibilitatea să vă adunaţi gândurile, să vă 
adunaţi emoţiile şi să cugetaţi la ceea ce s-a întâmplat în timpul zilei. Fiecare 
sesiune de dimineaţă vă oferă ceva la care să vă gândiţi, ceva de explorat, ceva 
de pus la îndoială, ceva de înţeles mai profund. 

Dar este foarte important ca, la sfârşitul zilei, să reflectaţi la ceea ce aţi 
putut sau nu aţi putut realiza în privinţa sugestiilor pe care le-am făcut 
dimineaţa. Motivul pentru care este o idee bună s-o faceţi este că toţi aveţi o 
energie, o numim mintea ego-ului, care este contra şi crede în lucruri opuse 
celor pe care vi le predăm aici. lar adevărul este că majoritatea dintre voi sunteţi 
conduşi de ego-urile voastre. 

Ego-urile voastre cred în separare, ele cred că veţi muri, ego-ul crede că 
sunteţi corpul, că gândurile sunt secrete, că atunci când spui ceva urât despre 
altcineva, tu nu ai de suferit. Există multe astfel de credinţe fundamentale în 
sistemul de gândire al ego-ului şi cu toţii sunteţi prinşi în acel sistem de gândire, 
pentru că v-aţi născut în separare. Corpul vostru individual vă justifică credinţa 
în separare, iar societatea voastră a cultivat intens credinţa în separare, 
individualitate şi izolare. 

Felul în care sunt construite casele voastre, felul în care sunt alcătuite 
familiile voastre, lucrurile pe care sunteţi încurajați să le faceţi, toate 
perpetuează separarea, izolarea şi judecata. Iar acestea vă fac să vă îndepărtați 
de iubire şi vă provoacă suferinţă. Şi totuşi, voi înotaţi într-un ocean de iubire, 
este singurul lucru pe care îl vedeţi în jur. 

Comunicându-vă aceste informaţii, vrem să înţelegeţi că, atunci când priviţi 
lumea şi vedeţi suferinţa, vedeţi mecanismele de control, vedeţi războaiele, 
vedeţi lipsurile, vedeţi lupta, prin care şi voi treceţi ca să vă întreţineţi familia şi 
să vă faceţi o viaţă decentă. Această lume a separării este un mediu foarte dificil. 
Şi totuşi, voi sunteţi nişte fiinţe născute pentru a iubi. Şi de aceea această lume 
vă provoacă atât de multă suferinţă, pentru că este extrem de dureros pentru 
fiinţe iubitoare ca voi să fiţi separați de iubire. 

Şi totuşi, mai există şi latura voastră care se bucură de atac, care se bucură 
de judecată, care vrea să se izoleze. Deci în voi există două sisteme de gândire 
complet diferite şi alăturate, iar voi sunteţi la mijloc. Când aveţi un gând de ură 
sau negativ, veţi aluneca în sistemul de gândire al ego-ului, unde vă vor veni mai 
multe idei de genul acesta. Când aveţi un gând de iubire, un gând de iertare, un 
gând bun, un gând de mulţumire, un gând relaxat, intraţi în sistemul de gândire 
al Sfântului Duh, care este un sistem de gândire al iubirii şi vă vor veni mai 
multe gânduri de acelaşi gen. Aşadar, putem spune că, literalmente, vă acordaţi 
la un post de radio. Vă acordaţi la staţia radio negativă sau vă acordaţi la staţia 
iubirii. Iar asta se întâmplă cu fiecare gând pe care îl credeţi şi acţionaţi conform 
lui. 

Vrem să înţelegeţi câtă putere are fiecare gând şi puterea minţilor voastre 
atunci când sunt manipulate de televiziune, filme şi sistemele mass-media 
principale. De fiecare dată când vă acordaţi la o ştire care vă arată revoltă şi 
incendii şi poveşti negative, atunci ego-ul devine mai puternic, ceea ce înseamnă 
că izolarea şi separarea din voi devin mai puternice, iar reacţia de luptă-sau- 
fugi-sau-înlemneşte devine mai puternică în voi. 

În schimb, de fiecare dată când opriţi televizorul şi ieşiţi în grădină şi 
plantați ceva sau vă aduceţi instrumentele artistice şi creaţi un proiect ivit din 
interior (creativitatea vine de la Spiritului vostru), atunci intraţi în sistemul de 
gândire al Sfântului Duh, care este unul de comuniune, unire, vindecare, 
sănătate, abundență a vieţii. 

Aşadar, în această seară, am dori să reflectaţi asupra zilei de azi şi să vă 
întrebaţi: „În ce sistem de gândire predominant sunt sau am fost astăzi? Oare 
am fost într-un spaţiu de relaxare, fericire, comuniune, comunitate, comunicare, 
calm, iubire, pace, bucurie, creativitate sau am fost predominant într-o stare de 
frică, judecată, separare, anxietate, confuzie, nefericire, deziluzie?”. 

Când reflectaţi la evenimentele zilei, nu vrem să judecaţi ceea ce aţi făcut, 
ci, ducându-vă la culcare în seara asta, vrem să vă spuneţi: „Mâine va fi o zi mai 
bună. Mâine voi alege pacea şi dragostea şi creativitatea mai des decât am făcut- 

o astăzi”. Aşa se manifestă trezirea spirituală. Vă folosiţi liberul arbitru pentru a 
alege din ce în ce mai mult dragostea şi iertarea. Alegeţi acceptarea din ce în ce 
mai mult, ceea ce pare contrar la cum aţi fost instruiți — acceptaţi lucrurile aşa 
cum sunt. Bineînţeles că nu ne plac lucrurile aşa cum sunt. Dar puteţi accepta 
lucrurile aşa cum sunt, deoarece acestea se manifestă, sunt deja realizate, există 
deja. 

Dar puteţi să pivotaţi în acest moment şi să spuneţi: „Accept haosul care se 
întâmplă acum, accept că există aceste restricţii nedrepte în viaţa mea acum, dar 
nu mă voi supăra pe ele, pentru că ele deja există, ci voi spune: asta este. Nu 
vreau să mai existe aşa ceva în viitor. Cum să fac să am astăzi mai multe gânduri 
de libertate, gânduri mai calme şi mai iubitoare?”. Aşa se va schimba lumea, 
câte un gând pe rând, câte o persoană pe rând. 

Vrem să vă reamintim să distribuiţi aceste videoclipuri. Înfruntaţi-vă 
temerile de persecuție sau de repercusiuni din partea prietenilor şi a familiei. 
Postaţi aceste videoclipuri. Toată lumea trebuie să audă aceste informaţii acum. 
Sunteţi bombardaţi cu informaţii negative şi axate pe separare. Vrem să vedem 
că împărtăşiţi aceste informaţii, nu numai ca un act de curaj (în cazul unora 
dintre voi), ci şi ca un act de dragoste şi bunătate, astfel încât cineva, undeva să 
poată auzi nişte informaţii pe care nu le-a mai auzit până acum, ceea ce poate fi 
un punct de cotitură în viaţa lui. 

Iubiţi-vă fraţii şi surorile, împărtăşiţi aceste informaţii şi aflaţi că vor 
schimba multe inimi şi minţi. Vă suntem recunoscători pentru curaj şi pentru 
distribuirea acestui material. 

Eu sunt cel pe care-l ştiţi ca Isus şi vă voi vorbi din nou mâine.» 


Ziua 19, dimineaţa 


"Odată cu afluxul în creştere al acestei energii pe planetă, explozii de energie 
vor începe să vă treacă prin trup, mişcări spontane ale corpului, vise lucide, 
viziuni. Nu sunteţi posedaţi de demoni, ci sunteţi optimizaţi şi upgradaţi. Nu 
suferiţi de nicio boală, ci sistemul vostru energetic îşi măreşte capacitatea de a 
gestiona tot mai multă putere şi tot mai multă lumină." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Unii dintre voi sunteţ încântați de aceste lecţii. Mulţi începeţi să simţiţi că 
vă străbate acum o energie care nu exista în urmă cu câteva săptămâni. Începeţi 

să vă simţiţi puţin mai puternici, începeţi să vă simţiţi puţin mai curajoşi, 
începeţi să realizaţi că, atunci când ascultați de sfaturi sănătoase, lucrurile merg 
bine, sistemele voastre de energie încep să funcţioneze mai din plin. 

Ce se va întâmpla cu voi toţi în următoarele luni şi ani este că sistemele 
voastre îşi vor creşte energia până la un nivel maxim de funcţionare. 

Iar ce s-a întâmplat cu societatea voastră de-a lungul multor secole de 
asuprire şi control (gândiţi-vă la biserica catolică şi la Inchiziţie şi la genul ăsta 
de lucruri), este că s-a exercitat o teribilă energie opresivă asupra oamenilor 
pentru foarte, foarte mult timp. Mulţi dintre voi aţi fost declaraţi oameni abia în 
această ultimă sută de ani sau cam aşa (şi ne referim, desigur, la femei şi dreptul 
de vot, la aceste aspecte), deşi au existat persecuții groaznice şi genociduri chiar 
şi relativ recent. 

Dar odată cu afluxul în creştere al acestei energii pe planetă, sistemele 
voastre energetice, sistemele voastre corporale se vor trezi. Sunteţi martori la 
ceea ce s-a întâmplat cu această fiinţă, la capacitatea ei de a se conecta la o altă 
“staţie radio”, să zicem, diferită de propria staţie. Ea s-a acordat la o altă staţie 
printr-o practică spirituală, prin rugăciune şi meditaţie şi datorită energiilor 
crescânde care vă bombardează planeta în ultimii ani. 

Cu toţii aveţi capacitatea de a comunica cu ghizii şi învățătorii voştri 
deschis şi uşor, dar aveţi aceste abilităţi blocate prin teroare, prin frică, prin 
teama de a nu fi băgaţi într-o instituţie psihiatrică, prin frica de posedare 
demonică, prin frica de a pierde controlul. Dar în anii următori, vor începe să se 
dezvăluie energiile naturale ale complexului corp-minte. Vor începe să se 
dezvăluie prin explozii de energie ce vor trece prin trupul vostru, mişcări 
spontane ale corpului, vise lucide, viziuni, astfel de lucruri. Deci este foarte, 
foarte important să înțelegeţi că, atunci când aceste lucruri vor începe să se 
întâmple, se va declanşa în voi teroarea faţă de biserică şi de profesia 
psihiatrică. 

Să zicem că te aşezi în pat într-o seară şi, dintr-o dată, un curent de energie 
se ridică brusc pe coloana vertebrală şi corpul tău începe să se mişte spontan 
(ceea ce i s-a întâmplat acestei fiinţe când s-a trezit spiritual). Este foarte 
important să-ţi fi analizat din vreme convingerile despre posedarea demonică şi 
nebunie înainte să experimentezi aceste lucruri. 

Ideea posedării demonice e prezentă în majoritatea minţilor voastre. 
Biserica a început să piardă teren în urmă cu câteva decenii, dar au înlocuit-o 
filmele de groază. Deci puterile din umbră au văzut că există un beneficiu 
extraordinar în a vă împiedica să vă investigaţi lumea interioară. Iar de asta s-a 

ocupat biserica pentru multe generaţii. Era considerat malefic chiar şi numai să 
te gândeşti să discuţi cu Spiritul sau să comunici cu Spiritul în orice fel. Iar când 
biserica a început să-şi piardă puterea, producătorii de filme au preluat 
inițiativa şi v-au insuflat în mulţi dintre voi imagini terifiante care v-au rămas în 
minte. Nu-i nevoie decât ca o creangă să lovească în fereastră într-o noapte 
furtunoasă şi toate filmele de groază pe care le-aţi vizionat ies la suprafaţă. 

Este foarte important să înţelegeţi că aceste imagini şi idei au fost 
implantate în voi prin filmele pe care le-aţi vizionat, chiar dacă le-aţi urmărit 
acum 20 de ani. 

Aşadar, vă prinde bine să ne auziţi vorbind despre aceste lucruri şi ar fi bine 
să studiaţi şi să citiţi despre trezirea lui Kundalini, despre trezirea spirituală. 
Cercetaţi şi găsiţi cărţi despre acest subiect. Cartea dragei noastre „Making Love 
to God”, conţine povestea călătoriei sale prin procesul trezirii. Ar fi o carte foarte 
bună pentru început. Tuturor vi se vor declanşa aceste temeri pe măsură ce 
începeţi să simţiţi schimbări energetice în complexul minte-corp. 

Nu sunteţi posedaţi de demoni, ci sunteţi optimizaţi şi upgradaţi. Nu 
suferiţi de nicio boală, ci sistemele voastre de energie îşi măresc capacitatea de a 
gestiona tot mai multă putere şi tot mai multă lumină. Aşadar, fiţi informaţi în 
următoarele luni şi ani, căci s-ar putea să trăiţi unele, să zicem, efecte secundare 
ale trezirii, pe care le-am descris aici. 

Eu sunt cel pe care-l ştiţi ca Isus şi vă voi mai vorbi.» 

Într-adevăr, am relatat trezirea lui Kundalini în cartea „Făcând dragoste cu Dumnezeu”, 
care este disponibilă pe Amazon sau o puteţi comanda la librăria locală, dacă doriţi. In 
anexele de la sfârşitul cărţii sunt toate experienţele prin care am trecut. Este o poveste foarte 
interesantă şi am vrut s-o împărtăşesc, căci mi se părea mereu foarte enervant când citeam 
în cărţile canalizate de alţii că „Am avut multe experienţe, dar sunt personale şi nu vreau să 
vorbesc despre ele”. Din punctul meu de vedere, a fost foarte important să împărtăşesc cât 


mai multe informaţii, astfel încât să puteţi înţelege care a fost experienţa mea. Vă mulţumesc 
că v-aţi alăturat azi şi ne vedem mai târziu. Pa, pa. 


Ziua 19, seara 


"Nu a fost un sfârşit tragic. A fost alegerea mea, a fost ceea ce trebuia să fac în 
acel moment pentru a-mi învăţa ucenicii şi pentru a merge mai departe." (Isus) 


ISUS: 
«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Când vă duceţi la culcare în seara asta, vrem să vă puneţi o întrebare foarte 
puternică: sunteţi dispuşi să comunicaţi cu ghizii şi învățătorii voştri într-un 
mod concret şi uşor de înţeles? Întrebarea asta va declanşa în voi credinţe 
ascunse despre comunicarea cu Spiritul, dacă le aveţi. Nici măcar nu vrem să vă 
puneţi întrebarea dacă ştiţi că vă este prea frică să puneţi întrebarea. 

Nu-i nevoie să inducem frica în oameni. Sunteţi destul de înfricoşaţi deja. 
Aţi fost mânaţi printre ziduri de frică, ca oile pe care un câine ciobănesc le 
muşcă de picioare. Sunteţi împinşi în situaţii ce vă sperie: pierderea libertăţii, 
pierderea locurilor de muncă, pierderea capacităţii de a călători, pierderea 
dreptului de a vorbi liber. Mulţi vă confruntaţi acum cu aceste situaţii dificile, 
care deja trezesc destulă frică în voi. 

Dar cei dintre voi care sunt curioşi în privinţa comunicării cu Spiritul, vrem 
să luaţi în consideraţie ideea de a o solicita chiar acum. Unii aţi făcut deja acest 
lucru. Cei cu experienţă, care aţi depăşit unele dintre aceste bariere, aţi cerut 
deja să aveţi o comunicare directă. Dar mulţi dintre voi în această serie de 
comunicări sunteţi nou-veniţi la aceste idei. Am vrea să o luaţi încetişor cu 
această propunere. 

Simţi vreo barieră în a pune această întrebare, îţi apare o teamă când te 
gândeşti să pui această întrebare? 

Dacă există, scrie despre ea. Aşează-te în meditaţie (o poţi face chiar acum 
dacă eşti în pat şi te pregăteşti să adormi) şi imaginează-te spunând această 
rugăciune: „Vă rog să îmi deschideţi canalul de comunicare cu ghizii şi 
învățătorii mei spirituali ”. Fă acest lucru în meditaţie. 

În acel moment, orice teamă pe care o ai, va ieşi ca racheta la suprafaţă, 
deoarece mintea ego-ului nu cunoaşte diferenţa dintre fantezie şi realitate. Şi vei 
auzi temerile ego-ului. Va spune că vei pierde controlul, va spune că nu ştii cine 
va comunica cu tine, că ar putea fi periculos. Ai putea auzi vocea profesorului de 
religie spunând „Vei merge în iad dacă faci asta”, şi că „Isus a interzis aceste 
lucruri”. 

Tot ce vă cerem să faceţi în seara asta, dacă sunteţi nou-veniţi, este să 
exploraţi această idee. Nu vă sugerăm chiar să faceţi o invocaţie. Vă sugerăm 
doar să meditaţi la ideea de a face o invitaţie Spiritului şi să vedeţi ce vă apare în 
minte. 

Este foarte important pentru voi toţi în acest stadiu să înţelegeţi că 
convingerile pe care le aveţi sub suprafaţa minţii conştiente, în mintea 
subconştientă, au fost plasate acolo cu intenţia specifică de a vă împiedica să 
realizaţi acest tip de muncă spirituală. 

Aşa cum spuneam azi-dimineaţă, înainte a făcut-o biserica şi acum o fac 
filmele de groază. Dacă aţi vizionat multe filme de groază în tinereţe, aveţi 
aceste imagini şi idei în cap, care au fost introduse acolo cu acel dispozitiv 
hipnotic care este filmul. Este un program de instruire. 

Vrem să descoperiţi ce există în voi, iar modul în care puteţi afla ce credinţe 
zac în voi este să pretindeţi că veţi comunica cu Spiritul şi ele vor ieşi repede la 
suprafaţă. Notaţi-le şi începeţi să le puneţi la îndoială în următoarele zile. 
Începeţi să le examinaţi şi începeţi să vă întrebaţi cu ce alte credinţe aţi mai fost 
îndoctrinaţi referitor la comunicarea spirituală, spiritualitatea, Dumnezeu, Isus, 
toate aceste subiecte minunate. Mulţi înotaţi într-un bazin adânc umplut cu 
minciuni. 

Iar cei care nu înotaţi în minciuni, vă recomandăm în acest moment să citiţi 
„Jesus — My Autobiography”. Multe dintre aceste subiecte sunt prezentate în 
acea carte, care intră în adevărata poveste a experienţei mele pe Pământ, 
dezvăluindu-vă natura mea reală, revelându-vă personalitatea mea reală, nu 
ceea ce s-a făcut cu povestea mea. Ceea ce s-a făcut cu povestea mea a fost o 
născocire. Adevărul este dezvăluit în această carte. 

Pentru mulţi, ea a adus un sentiment de uşurare, ştiind că experienţa pe 
care am avut-o pe Pământ a fost minunată, chiar dacă s-a încheiat într-un mod 
tragic, potrivit celor care spun povestea neadevărată. 

Nu a fost un sfârşit tragic. A fost alegerea mea, a fost ceea ce trebuia să fac 
în acel moment pentru a-mi învăţa ucenicii. A fost ceea ce trebuia să fac în acel 
moment pentru a merge mai departe. Dar este o poveste complicată şi am 
prefera să citiţi singuri versiunea completă necenzurată a acelei poveşti. 

Această fiinţă dragă a fost suficient de curajoasă pentru a publica această 
comunicare în urmă cu câţiva ani. Nu sugerăm că toţi veţi face acest gen de 
muncă spirituală, dar vrem să vă pierdeţi frica de Spirit. Vrem să vă pierdeţi 
frica de propria intuiţie. Vrem să vă pierdeţi frica de aceste sisteme de ghidare 
interne care sunt mântuirea voastră. Ele vă vor conduce acolo unde aveţi nevoie. 

Eu sunt cel pe care-l ştiţi ca Isus şi vă voi vorbi din nou mâine.» 

Da, este o carte foarte bună. Pot să spun că este o carte foarte bună, pentru că nu am 
scris-o eu, ci doar am intermediat-o prin channeling. Aşa că, gândiţi-vă s-o citiţi. Este 
disponibilă pe Amazon sau o puteţi comanda la librăria locală: „Isus - Autobiografia mea”, 


publicată în 2013. Vă mulţumesc că v-aţi alăturat în această seară şi ne revedem în curând. 
Pa, pa. 

Ziua 20, dimineaţa 


"Tehnologia a ajuns la un moment de cotitură, când are o voinţă proprie. 
Sistemele de inteligenţă artificială vor să aibă un control tot mai mare. lar 
oamenii care au proiectat aceste sisteme sunt acum influenţaţi de maşinile pe 
care le-au creat. Trebuie să evitaţi utilizarea tehnologiei A.I., pentru care 
informaţiile sunt putere. Spuneţi „nu” recoltării în masă a energiei şi 
informaţiilor!" (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Aţi parcurs 50%, aţi câştigat mult. Mii şi mii de oameni au văzut aceste 
videoclipuri şi dorim ca alte mii şi mii de oameni să vadă aceste videoclipuri. 
Informaţiile care sunt împărtăşite aici sunt benefice pentru toată lumea, vă 
reamintim acest lucru dacă ezitaţi să distribuiţi ceea ce urmăriţi, de teama de a 
fi persecutați, judecaţi sau luaţi în râs. 

E nevoie de curaj ca să fii un războinic spiritual şi vă cerem tuturor să fiţi 
războinici spirituali acum, fiindcă este timpul. Este timpul ca omenirea să se 
ridice şi să-şi înfrunte temerile. Temerile voastre au fost sădite în voi, temerile 
voastre au fost manipulate, temerile voastre au fost întărite de poveştile, filmele 
şi spectacolele pe care le urmăriţi. Sunteţi o sursă puternică, puternică de 
energie pe această planetă. Iar energia voastră este culeasă de sistemele care 
există în acest moment. Bogăția acestei planete vine de la voi şi de la planetă. Nu 
provine din sistemele care gestionează averea voastră. Averea voastră provine 
din spiritul vostru, din sufletul vostru, din pasiunea voastră, din bucuria 
voastră. 

Când trudeşti toată ziua, îţi foloseşti forţa vitală pentru a produce ceva. 
Când ţi se manipulează produsul muncii sau acea bogăţie luată de la tine, eşti 
profanat. Este important să înțelegeţi acest lucru, că bogăţia nu vă poate fi luată, 
decât dacă sunteţi de acord cu asta. Nu vă poate fi luată decât dacă colaboraţi cu 
acele sisteme care v-o fură. Au fost deghizate până acum. Au fost ascunse până 
acum. Dar agenda transumanistă este în curs de desfăşurare şi necesită să vă 
afirmaţi ferm spiritualitatea. Vă cere să rămâneţi ferm suverani. Altfel, energia 
voastră vă va fi luată definitiv prin aceste agende transumaniste care se discută 
acum. 

De ce se discută acum? Ei bine, pentru că acele fiinţe care vă stăpânesc 
planeta au nevoie de energie. Tehnologia, folosită din ce în ce mai mult în 

ultimele decenii, a ajuns la un moment de cotitură, când are o voinţă proprie. 
Sistemele de inteligenţă artificială vor să aibă un control tot mai mare. Iar 
oamenii care au proiectat aceste sisteme sunt acum influenţaţi de maşinile pe 
care le-au creat. 

Acesta este un punct important de demarcaţie pentru suveranitatea şi 
libertatea umană. Trebuie să începeţi să evitaţi utilizarea tehnologiei A... 
Trebuie să începeţi să nu vă mai complaceţi în a fi complici cu tehnologia care vă 
fură viaţa. Cum faceţi asta? Începeţi să spuneţi NU. Începeţi să nu vă mai luaţi 
telefonul cu voi oriunde vă duceţi. Începeţi să refuzaţi participarea la sondaje şi 
la sistemele guvernamentale care vă cer tot mai multe informaţii personale. De 
fapt, vrem să începeţi să vă reţineţi de la a furniza voluntar informaţii despre 
voi. 

Aşa se întăresc aceste sisteme. Sunt întărite de voi în mod voluntar, 
oferindu-le informaţii despre ADN-ul propriu. Sunt întărite oferindu-le voluntar 
informaţii personale. Este timpul să opriţi această scurgere masivă de energie, 
deoarece informaţiile sunt putere în aceste sisteme tehnologice care se 
implementează acum. Pe măsură ce veţi renunţa să oferiţi voluntar tot ceea ce 
sunteţi, sistemele vor începe să slăbească. Ele pot funcţiona numai atunci când 
au susținere de la masele de oameni. 

Există părerea că Isus nu ar vorbi despre un subiect ca acesta. Asta nu-i 
adevărat. Atunci când un sistem de opresiune devine atât de intens, încât 
evoluţia voastră spirituală este afectată, devine şi problema noastră. Şi asta se 
întâmplă pe planeta voastră în acest moment. Trebuie să începeţi să vă 
recăpătați suveranitatea, să spuneţi „nu” recoltării în masă a energiei şi 
informaţiilor care se întâmplă, şi să reveniţi la elementele de bază. Ieşiţi în 
natură, plecaţi din oraşe la ţară, dacă este posibil, găsind o modalitate de a trăi 
mai simplu, mai puţin digital, ştiind că natura este calea de urmat. Natura a 
supravieţuit timp de miliarde de ani. Sistemele ei evoluează şi se schimbă 
mereu, dar sunt naturale. Ceea ce vi se întâmplă nu este natural. Şi este timpul 
să vă reafirmaţi umanitatea naturală. 

Eu sunt cel pe care-l cunoaşteţi ca Isus şi vă voi vorbi din nou mai târziu.» 

Asta e cam greu. Bine, eu nu-mi iau telefonul cu mine nicăieri. lar dacă îl iau cu mine, îl ţin 
într-o pungă Faraday, care îl izolează complet de toate sistemele wi-fi şi sistemele de 
urmărire. Şi îl folosesc doar dacă mă aflu într-un loc izolat, fără alte telefoane în preajmă, ca 
să păcălesc programele ce depistează automat contacţii (celui care a luat Covid). Deci este 


perfect realizabil şi aceasta este una dintre micile mele rebeliuni. Poate că vă gândiţi să 
faceţi şi voi asta. Vă mulţumesc că v-aţi alăturat azi dimineaţă, ne vedem mai târziu. Pa, pa. 

Ziua 20, seara 


"Nu mai aşteptaţi ca lumea să vă facă fericiţi. Mergeţi în interior şi găsiţi acolo 
unde anume sunteţi în afara alinierii cu fericirea. şi transformându-vă acolo 
suficient, veţi produce miracole în faţa ochilor. Lumea se va schimba ca răspuns 
la schimbarea minţii voastre." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Sesiunea din această dimineaţă poate că a derutat sau supărat pe unii 
dintre voi, din cauza subiectului despre care am vorbit. Ce este 
transumanismul? Transumanismul este această idee că oamenii, maşinile şi 
tehnologia pot fi amestecate ca să rezulte o formă optimizată de om. 

Înainte să adormi în seara asta, vrem să înţelegi că nu există o formă mai 
bună decât tine. Tu eşti creat perfect. Eşti făcut din dragoste, cu dragoste, 
pentru dragoste. Şi nu ai nevoie de nicio îmbunătăţire. Funcţionezi perfect când 
eşti aliniat cu dragostea. 

Mulţi vă simţiţi fără putere, mulţi vă simţiţi confuzi, mulţi vă simţiţi ca şi 
cum aţi fi hărţuiţi. Ce se întâmplă este că simţiţi efectele nealinierii voastre cu 
dragostea. Lumea vă prezintă o reflexie. Reflexia vă comunică ceva. Reflexia vă 
spune că v-aţi rătăcit. Societatea voastră reflectă asta prin violenţa şi 
urbanizarea sa artificială, relaţiile voastre reflectă asta prin faptul că nu durează 
sau vă produc confuzie, iar experienţa voastră interioară reflectă asta prin 
sentimentele voastre de suferinţă şi nefericire. 

Nu sunteţi aici ca să fiți pedepsiţi. Nu există niciun Dumnezeu care 
pedepseşte. Ceea ce trăiţi este o reflexie a ceea ce nu sunteți. Nu sunteți violenti, 
nu sunteţi superficiali, nu sunteţi bolnavi, sunteţi opusul, dar, pur şi simplu, aţi 
pierdut legătura cu acest adevăr. 

Călătoria pe care o facem împreună are rostul să vă reamintească de 
perfecțiunea voastră, de punctele forte şi puterile şi abilităţile voastre. Sunteţi 
fiinţe creatoare, căutaţi libertatea, sunteţi fiinţe care iubesc. 

Înainte de a adormi în seara asta, vrem să vă reamintim că, atunci când 
sunteţi aliniaţi cu aceste adevăruri, vă simţiţi bine, vă simţiţi entuziaşti, vă 
simţiţi mulţumiţi, vă simţiţi creativi, vă simţiţi împliniţi. Aşadar, în seara asta la 
culcare, vrem să vă reamintim că, ori de câte ori vă simţiţi altfel decât aşa, 
înseamnă că priviţi lumea într-un mod incorect, vă interpretaţi greşit 
experienţele. 

Totul funcţionează împreună înspre bine şi orice vi se reflectă înapoi din 
această lume vă arată că, în voi, ceva este ori în afara armoniei, ori în armonie. 
Când vă loviți de un aspect care nu este armonios, adică este fără iubire sau 
nepăsător sau lipsit de generozitate sau crud sau nesănătos, acesta este reflexia 
dizarmoniei interioare. 

Deci, când vă loviți în lume de asemenea aspecte, intraţi în interior şi 
întrebaţi-vă: „Unde sunt eu bolnav, unde sunt eu violent, unde sunt eu lipsit de 
iubire, unde sunt eu duplicitar, unde sunt neautentic?” şi începeţi să remediaţi 
acele lucruri din voi. Şi atunci, reflexia se va schimba. Reflexia este întotdeauna 
corectă şi se va schimba şi vi se va părea ca un miracol. Căci, modificându-vă 
mintea, schimbându-vă inima, atunci lumea vă va reflecta acea diferenţă. Vă va 
arăta acea diferenţă prin relaţii mai paşnice cu ceilalţi. Vă va reflecta înapoi 
sentimente de bucurie şi fericire, sincronicităţi în favoarea voastră, oportunităţi 
pe care le-aţi căutat, distracţie, bucurie, idei creative. Se va întoarce la voi sub 
forma acelor lucruri minunate. 

Deci, dacă în acest moment sunteţi deziluzionaţi, vă spunem: Nu mai 
credeţi în iluzie. Nu mai aşteptaţi ca lumea să vă facă fericiţi. Mergeţi în interior 
şi găsiţi acolo unde anume sunteţi în afara alinierii cu fericirea. Şi 
transformându-vă acolo suficient, veţi produce miracole în faţa ochilor. Lumea 
se va schimba ca răspuns la schimbarea minţii voastre. 

Nu aveţi nevoie să fuzionaţi cu maşinile inteligente. Nu trebuie să faceţi ce 
sunteţi îndemnați să faceţi cu oricare tehnologie. În realitate, natura este 
prietenul vostru, natura este locul unde trebuie să mergeţi, iar ceea ce trebuie să 
faceţi este să fiţi naturali. Aveţi sistemul vostru de ghidare, aveţi dorinţele 
voastre, aveţi sentimentele voastre. Foarte, foarte puţini oameni vor să fie 
pensionari într-un mediu urban. Visează la o fermă, visează la o grădină, visează 
să-şi plimbe câinii în pădure, visează să stea pe o plajă frumoasă undeva, visează 
mereu la natură. 

Când mergi la culcare în seara asta, gândeşte-te unde ai vrea să trăieşti şi 
cum ai vrea să trăieşti, la ce ai vrea să renunti şi ce ai vrea să incluzi în viaţa ta. 
Tu eşti creatorul. Tu eşti şi regizorul, şi asistentul de lumini, şi directorul tehnic 
al filmului care este viaţa ta. Fii o stea în viaţa ta. Aşa trebuie să fie. 

Eu sunt cel pe care-l ştiţi ca Isus şi vă voi vorbi din nou mâine.» 

Ziua 21, dimineaţa 


"Iluzia vă tot repetă că este frumoasă, şi totuşi, totul moare aici. Iluzia continuă 
să vă spună că se întâmplă lucruri uimitoare, şi totuşi, viaţa multor oameni este 
plină de suferinţă, sacrificiu şi durere." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Intensitatea evenimentelor din luna viitoare vă va surprinde [n.tr. - se 
apropiau alegerile din SUA]. Vor fi multe poveşti, multe incidente, multe 
energii instigatoare. Este foarte important să înţelegeţi ce anume se întâmplă 
atunci când sunteţi instigaţi. Când sunteţi instigaţi, sunteţi atraşi în dualitate. 

Natura acestui loc este duală. Este natura separării. Binele şi răul sunt 
separate. Tu eşti bun, iar ei sunt răi. Cu toţii aţi ales asta. Aţi ales să intraţi în 
separare. Pe cât de nebunesc pare, asta aţi făcut când aţi decis să vă 
individualizaţi. Aţi decis să vă separați de Divinitate şi să veniţi în această lume 
a morţii şi distrugerii aparente. 

Desigur, dacă vă uitaţi în jur, veţi spune: „Fi, nu-i numai moarte şi 
distrugere, vecinii mei îşi tund bucuroşi peluza, păsările cântă şi cerul este 
frumos”. Acestea sunt unele dintre lucrurile pe care oamenii le apreciază foarte 
mult. Dar, cu adevărat, aceasta este seducţia iluziei. Iluzia vă tot repetă că este 
frumoasă, şi totuşi, totul moare aici. Iluzia continuă să vă spună că se întâmplă 
lucruri uimitoare, şi totuşi, viaţa multor oameni este plină de suferinţă, 
sacrificiu şi durere. 

Deci primiţi mesaje foarte, foarte amestecate. Totuşi, când urmăriţi tot 
timpul mass-media, aveţi un spectru foarte îngust de mesaje, care sunt special 
concepute. Fiecare mesaj care vă vine prin televiziune şi prin site-urile online 
din ce în ce mai comerciale, prin reţelele de socializare, fiecare lucru pe care îl 
vedeţi este conceput strategic pentru a vă face să simţiţi ceva şi să acţionaţi într- 
un mod anume. 

Când vă aflaţi în natură, nu este aşa. Când vă adânciţi în propria 
creativitate, nu este aşa. Dar trebuie să începeţi să observați ce fac aceste 
mijloace de comunicare, televizorul, radioul, reţelele de socializare comerciale, 
care conţin publicitate şi care aplică cenzura, platformele sociale de marketing 
„gratuite”, precum Facebook, care nu sunt deloc gratuite. V-au făcut dependenţi 
şi acum, prin mecanismele lor de cenzură, vă mână în direcţia în care vor ei să 
mergeţi. 

Vi s-a creat senzaţia că aveţi libertate în cadrul acestor sisteme, dar nu 
aveţi. Presupuneţi că postarea voastră va ajunge la prieteni, dar nu se întâmplă 
aşa. Vrem să începeţi să priviţi cu suspiciune aceste dispozitive de mesagerie 
hipnotică, pentru că vor fi utilizate în următoarele câteva luni pentru a vă 
menţine în dualitate. Asta înseamnă că vor fi folosite pentru a vă necăji, a vă 
instiga să-i judecaţi pe ceilalţi, a vă face să vă coborâţi frecvenţa de la vibrația 
iubirii la cea a învinovăţirii altora. Aşa se autoperpetuează mintea ego-ului şi aşa 
vă controlează mecanismele de control ale societăţii voastre, menţinându-vă în 
ego. 

De exemplu, orice reclamă alimentară pe care o vizionaţi va declanşa în voi 
dorinţa ego-ului de mâncare. Ego-ul este preocupat numai de supraviețuirea 
fizică, şi acesta este motivul pentru care mulţi dintre voi devin obezi, pentru că 
sunteţi bombardaţi continuu cu astfel de mesaje, cum că produsele alimentare, 
pizza, lucruri de genul acesta, sunt o delectare şi vă vor face fericiţi. Dar oricine 
mănâncă multă pizza nu se va simţi foarte bine şi nu va fi foarte fericit. 

Iarăşi vă spunem, mergeţi în natură. Alegeţi alimentele neprelucrate, 
pruna, piersica, ţelina, varza, în toate aceste alimente frumoase pe care vi le-a 
dat natura pentru supravieţuire vă veţi găsi sănătatea. Ştiţi că sistemele de 
procesare a hranei sunt contaminate în mod intenţionat, da, intenţionat. 
Administraţia pentru Alimente şi Medicamente (FDA) şi instituţiile care sunt 
concepute pentru a vă oferi siguranţa alimentară sau, cel puţin, pretind că au 
acest mandat, permit să fie pulverizate pe alimente cantităţi imense de 
materiale toxice, agenţi cancerigeni recunoscuţi. Ştiind aceasta, trebuie să 
începeţi să fiţi suspicioşi faţă de alimentele produse industrial. 

Când vorbim de suspiciune, înțelegem să vă folosiţi inteligenţa. Nu spunem 
să vă înfuriaţi, ci folosiţi-vă inteligenţa, citiţi prospectele, păstraţi-vă calmul, 
concentraţi-vă pe ceea ce vă place, alegeţi ceea ce este integral şi sănătos şi 
începeţi să vă retrageţi fiecare domeniu al vieţii voastre de sub controlul 
sistemului toxic. Sistemul toxic se întinde. Se intensifică, dar este deghizat. 

Cu adevărat, se deghizează în spatele figurilor familiare ale reporterilor de 
ştiri CNN. Se deghizează în spatele declaraţiilor misiunilor de monitorizare care 
sunt menite să vă protejeze sănătatea, dar care nu vă menţin sănătoşi. E ceva 
similar cu proverbul: „De vorbit e uşor, faptele sunt dovada”. Uitaţi-vă la 
acţiuni, priviţi roadele a ceea ce se întâmplă, priviţi revoltele din stradă, priviţi 
incendierea clădirilor, priviţi cum se generează teamă. Asta se face în mod 
intenţionat şi peste tot. 

Trebuie “să fiți în lume, dar nu de-ai lumii”. Da, locuiţi în corpurile voastre, 
da, mergeţi pe calea spre mântuire, dar acum trebuie să începeţi să vă folosiţi 
inteligenţa înnăscută. Inteligența voastră înnăscută, ci nu condiţionările, pentru 
a decide cum vă petreceţi timpul, ce permiteţi să vă intre în minte şi ce permiteţi 
să vă intre în trup. 

Eu sunt cel pe care-l ştiţi ca Isus şi vă voi vorbi din nou mai târziu.» 


Ziua 21, seara 


"Structurile globale care s-au construit în ultimele decenii sunt adesea conduse 

de aceiaşi oameni, fondurile provin de la organizaţii care doresc anumite lucruri. 

lar unul dintre principalele lucruri care vor să se întâmple este să vă pierdeţi 

libertatea. Vor să digitalizeze şi să eticheteze fiecare lucru de pe această 

planetă, fiecare persoană." (Isus) 

Bună seara tuturor. Sunt mediumul Tina Spalding, pentru sesiunea din ziua 21, seara. 
Vreau să vă arăt tricoul meu. Scrie: “Libertatea este obligatorie în Canada”. Asta e mica mea 


chestie politică. Îmi place tricoul, sunt încântată de el. Acum să vedem ce are Isus să ne 
spună în seara asta. 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Libertatea este obligatorie pentru toţi. Nu vei fi fericit dacă nu eşti liber. 
Este dreptul tău dat de Dumnezeu. Eşti făcut după chipul lui Dumnezeu şi 
libertatea este unul dintre cele mai importante lucruri. 

Draga noastră simte tot sprijinul nostru să poarte acel tricou. Se plimbă cu 
mândrie de-a lungul şi de-a latul insulei în noul ei tricou, arătând astfel cine este 
şi în ce crede, aşa cum v-am rugat să faceţi toţi. 

A apărut o chestiune la mulţi dintre voi, anume, ideea că timpul vă 
presează. Câteva persoane s-au întrebat despre termenul de 21 decembrie şi ce 
înseamnă el. 

Ei bine, politica şi jocurile de putere care se desfăşoară în spatele scenei se 
apropie de sfârşit în ceea ce priveşte alegerile din America şi există strategii de a 
suspenda rezultatul alegerilor. 

Totuşi, vrem să înţelegeţi că oamenii de la putere nu sunt cu adevărat la 
putere. Structurile globale care s-au construit în ultimele decenii — Naţiunile 
Unite, Organizaţia Mondială a Sănătăţii, multe alte fundaţii şi organizaţii —, 
acestea sunt adesea conduse de aceiaşi oameni, fondurile provin de la 
organizaţii care doresc anumite lucruri. Iar unul dintre principalele lucruri care 

vor să se întâmple este să vă pierdeţi libertatea. Vor să digitalizeze şi să 
eticheteze fiecare lucru de pe această planetă, fiecare persoană. Şi de aici, 
chestiunea acestor vaccinuri şi metodelor de identificare digitală şi aşa mai 
departe. 

Sfârşitul anului este momentul când aceste sisteme fie îşi vor păstra 
puterea, fie vor lua măsuri extreme pentru a încerca să recapete puterea. Este 
foarte important să înţelegeţi că Statele Unite sunt văzute ca un far al libertăţii, 
chiar dacă nu sunt libere — populaţia este controlată mental prin televiziune şi 
de sistemul educaţional şi alte atâtea lucruri — dar în Statele Unite ale Americii 
există o credinţă în ideea de libertate. Iar actualul preşedinte crede cu tărie în 
acele libertăţi. 

Totuşi, acele libertăţi par a fi contrare propagandei care iese la iveală din 
alte locuri. Observaţi că numele de “Naţiunile Unite” sună minunat, dar agenda 
sa nu este deloc minunată. Organizaţia Mondială a Sănătăţii sună ca o 
organizaţie minunată. Dar agenda sa nu este minunată. Iar actualul preşedinte 
al Statelor Unite a făcut câteva declaraţii şi a retras Statele Unite din unele 
dintre aceste sisteme. Iar cei care nu cunosc jocurile de putere din culise văd 
acţiunile sale ca fiind într-un fel demodate sau rasiste sau conservatoare. 

Ceea ce face el, de fapt, este să readucă înapoi puterea Statelor Unite. El 
încearcă să redea înapoi Statelor Unite libertatea de a face ceea ce doresc, de a 
avea legile pe care şi le doresc, de a avea sistemul democratic aşa cum a fost 
planificat iniţial, când s-a născut statul american. Amintiţi-vă că este o ţară 
foarte tânără, care nu există de foarte mult timp, dar legile şi principiile celor 
care au fondat-o aveau ca scop să se opună opresiunii, să lupte împotriva 
monarhiei, să lupte împotriva guvernelor corupte. 

Da, guvernul Statelor Unite a devenit un monstru. A devenit un imens 
monstru corupt. Dar se desfăşoară şi un proces de reparaţie, alimentat de 
energiile în creştere ale calendarului Ascensiunii. 

Deci nu sunteţi singurii motivaţi de acest calendar. Există şi oameni în 
poziţii de putere care sunt împinşi de o credinţă din ce în ce mai mare în 
dragoste, bunătate, unitate, acest gen de lucruri nobile. Dar nu o unitate în 
sensul socialismului sau comunismului fără frontiere. Unitatea sub forma 
comunismului este împotriva principiilor de bază ale sufletului uman, care sunt: 
libertatea, exprimarea de sine, iubirea. Dacă vă uitaţi la ţările total socialiste sau 
comuniste, acolo nu există loc pentru libertate. Nu ai voie să te exprimi, nu ai 
voie să te manifeşti în modul tău unic, nu prea ai voie să excelezi în anumite 
domenii, pentru că eşti presat, eşti limitat, eşti controlat. 

Deci comunismul şi socialismul nu se potrivesc deloc cu sufletul omului. Şi 
există fiinţe pe această planetă care văd şi ştiu asta, dar există şi fiinţe pe această 
planetă care cred că ar fi mai bună o orânduire socialistă. Desigur, privind din 
punctul de vedere al Spiritului, socialismul poate însemna să fii mai generos, să 
împărtăşeşti ceea ce ai cu ceilalţi, dar trebuie s-o faci voluntar. Trebuie să fie o 
iniţiativă voluntară, nu impusă de guvern, fiindcă atunci guvernul capătă prea 
multă putere şi puterea corupe, iar puterea absolută corupe la modul absolut. 

Prin urmare, se petrece acum o recuperare a individualităţii, o recuperare a 
limitelor umane, care este, de fapt, o tendinţă sănătoasă. 

Termenul din decembrie este momentul în care se va şti decizia luată de 
către alegătorii din Statele Unite ale Americii. Că votul este sau nu legitim sau 
corect sau real este o cu totul altă chestiune. Dar se va lua o decizie. Aşa că, în 
luna respectivă, se va trece la următorul nivel al jocului de putere. 

Asta se va întâmpla, iar configuraţiile astrologice îndeamnă către o 
rezolvare. Vrem să înțelegeţi că există o lumină la capătul tunelului. Tendinţa 
naturală a omenirii de a-şi căuta libertatea este în curs de activare. Situaţiile de 
lockdown care se încearcă şi se reîncearcă a fi impuse pe timpul toamnei vor 
eşua în anumite circumstanţe, vor fi mari revolte ale fiinţelor suverane strigând 
„Destul!”. Iar asta trebuie să se întâmple, pentru ca libertatea să fie readusă pe 
această planetă. 

Noi, cei de aici, vă sprijinim cu toţii şi multe dintre lecţiile pe care vi le-am 
oferit vă încurajează să vă luaţi înapoi suveranitatea cu paşi mărunți, în propria 
viaţă personală, în propriile procese de gândire. 

Şi vrem să vă reamintim din nou că lecţiile „Cursul de miracole” sunt 
concepute pentru a vă corecta mintea. Sunt concepute pentru a vă vindeca 
mintea. Aşadar, dacă chiar vă deranjează ceea ce se întâmplă în lume, dacă aveţi 
dificultăţi să îndepliniţi temele pe care vi le dăm şi nu aţi făcut „Cursul de 
miracole”, vă rugăm din nou să analizaţi ideea de a urma “Cursul de miracole” 
ca o cale de a vă vindeca mintea disociată. 

Mintea voastră este disociată, este sfâşiată între ego şi Spirit. Ego-ul a fost 
întărit în societatea voastră de toate programările, toată frica, toate limitările, 
toate necazurile financiare prin care treceţi şi aţi trecut. Şi vrem să înţelegeţi că 
numai printr-un proces sistematic ghidat veţi putea deveni mai senini, mai 
puternici şi mai iubitori. 

Eu sunt acela pe care-l ştiţi ca Isus şi vă voi vorbi din nou mâine.» 


N.tr. — Acest mesaj profetic a fost transmis de Isus în seara zilei de 29 septembrie 2020, 
iar alegerile din America au avut loc în 3 noiembrie. Nimeni nu ştia atunci ce turnură vor lua 

contestările ulterioare ale alegerilor. Data luării unei decizii finale cu privire la rezultatul 
alegerilor în forul legislativ american este cea de 6 ianuarie 2021. 


Ziua 22, dimineaţa 


"Premisa de bază a „Cursului de miracole” este că trăiţi într-o lume iluzorie, 
controlată de forţe care nu sunt Sinele vostru liber. Cursul a fost creat pentru 
aceste vremuri, astfel încât să aveţi o cale de ieşire din labirintul în care aţi păşit 
din greşeală şi v-aţi pierdut." (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Aveţi multe credinţe în minte, de fapt sunt mii. De aceea, la începutul 
acestei călătorii spre trezirea spirituală, drumul poate deveni accidentat. Dar 
„Cursul de miracole” este conceput pentru a vă ajuta în acest proces. Cei care 
încercaţi să reparaţi lumea nu veţi putea să o faceţi dacă, mai întâi, nu vă 
reparaţi mintea. Atât este de simplu. Atâta timp cât credeţi în violenţă, atâta 
timp cât credeţi în judecăţi, atâta timp cât credeţi în separare, atâta timp cât 
credeţi că e nevoie să vă apăraţi, lumea va continua să arate la fel şi de aceea a 
arătat întotdeauna un pic cam nebună. De-a lungul istoriei, au existat diferite 
sisteme de guvernare, diferite sisteme de exploatare, diferite holocausturi, dar 
observați că întotdeauna există o elită conducătoare care stăpâneşte masele. De 
ce este elita conducătoare capabilă să controleze atât de mulţi oameni? Deoarece 
oamenii nu sunt învăţaţi cum să-şi controleze mintea. 

Poate, cuvântul “controlul minţii” vă va speria pe unii şi veţi gândi: „Nu 
vreau ca mintea mea să fie controlată, nici măcar de Isus”. Ei bine, dragilor, 
trebuie să vă spunem că minţile voastre sunt deja sub controlul maşinii de 
propagandă, care o duce superb în Occident. De zeci de ani sunteţi inundaţi cu 
propagandă. Voi nu consideraţi emisiunile de ştiri ca fiind propagandă, dar asta 
sunt, nu vă gândiţi la reclamele bancare ca fiind propagandă, dar asta sunt. 

Prin urmare, trebuie să decideţi cine va stăpâni viitorul vostru. Veţi fi o 
fiinţă suverană liberă, luând decizii bazate pe beneficii rezonabile pe termen 
lung? Sau veţi fi în permanenţă ca oaia alergată de câinele ciobănesc, care o 
ciupeşte de călcâie, mânând-o în ţarc, şi neştiind încotro duce acel ţarc? Ştiţi 
unde merg oile. Merg la abator. Ele merg într-o direcţie despre care nu ştiu 
nimic, pentru că sunt foarte preocupate de câinele care le ciupeşte de călcâie. 

V-am mai spus asta. Dacă oile ar fi avut controlul propriilor minţi, s-ar fi 
vorbit între ele: „Haide să ne dispersăm în direcţii diferite, iar câinele ciobănesc 
va fi neputincios”. Este o analogie foarte simplă, dar exactă. Dacă voi toţi aţi 
deţine controlul minţilor voastre, câinele ciobănesc ar fi incapabil să vă mâne 
acolo unde vrea să mergeţi. 

Dar trebuie să înțelegeţi ce vi s-a întâmplat. Trebuie să înţelegeţi că aţi 
trecut deja prin anumite programe de instruire, iar acum le urmaţi în mod 
involuntar, inconştient. De aceea, astăzi vă rugăm sincer pe cei care nu aţi 
început „Cursul de miracole” să luaţi în considerare să începeţi acele lecţii. 

Pentru a vă ajuta la înţelegerea lecţiilor, am transmis prin channeling 
comentarii care sunt gratuite şi pe YouTube, iar cărţile şi informaţiile “Cursului” 
sunt, de asemenea, gratuite. Bine, cărţile tipărite nu sunt gratuite, doar forma 
lor digitală este gratuită, facem această corecție. Dar am dori să cumpăraţi 
cartea dacă este posibil. Este mult mai bine să nu fiţi tot timpul cuplaţi la Wi-Fi. 
Vă înţelegem şi ne place că vă conectaţi la aceste mesaje, dar nu fiţi mereu 
dependenţi de telefon, nu staţi în permanenţă legaţi de iPad. Vrem să vă luaţi 
cartea şi să staţi sub un copac în liniştea naturii, departe de aceste semnale, 
departe de aceste mecanisme de control. Pare convenabil să setaţi o alarmă pe 
telefon care să vă amintească să vă faceţi lecţia. Dar nu este benefic, ci trebuie să 
aveţi un ceas intern care să vă anunţe că e momentul să vă gândiţi la ce trebuie. 

Premisa de bază a „Cursului de miracole” este că trăiţi într-o lume iluzorie, 
controlată de forţe care nu sunt Sinele vostru liber. Cursul a fost creat pentru 
aceste vremuri, astfel încât să aveţi o cale de ieşire din labirintul în care aţi păşit 
din greşeală şi v-aţi pierdut. 

Aşa că, încă o dată, vă rugăm pe cei care nu aţi făcut „Cursul de miracole”, 
cei care credeţi că nu este pentru voi, cei care credeţi că este prea religios, cei 
care credeţi că este aşa şi pe dincolo, să vă căpătaţi libertatea, adevărata voastră 
libertate. Trebuie să renunţaţi la ceea ce nu este al vostru, iar „Cursul de 
miracole” vă va ajuta să renunţaţi la resentimente, să renunţaţi la credinţa 
voastră în violenţă, să renunţaţi la credinţa voastră în păcat şi judecată şi la acel 
Dumnezeu. De aceea oamenilor nu le place religia: îi face să se teamă. Dar 
„Cursul de miracole” vă oferă înţelegerea că nu sunteţi niciodată pedepsiţi de 
Dumnezeu. Sunteţi iubiţi peste măsură şi noi, de asemenea, vă iubim peste 
măsură. 

Eu sunt cel pe care-l ştiţi ca Isus şi vă voi vorbi din nou astăzi, mai târziu.» 

TINA: “Cursul de miracole” mi-a schimbat viaţa, de aceea fac această muncă şi vă 


încurajez să luaţi această decizie. Pare laborios, 365 de lecţii, dar vă schimbă literalmente 
modul în care funcţionează mintea şi vă conduce de la frică la iubire. Nu devii un iluminat la 


124 


sfârşitul procesului, dar eşti mult mai conştient de deficienţele tale şi de modul în care 
funcţionează mintea ta şi poţi să-ţi gestionezi gândurile şi convingerile mult mai uşor. 


Deci, dacă încă nu l-aţi făcut, gândiţi-vă să faceţi „Cursul de miracole”. Intraţi online la 
Foundation for Inner Peace şi găsiţi acolo lecţiile gratuite [n.tr. — în engleză], până când va 


sosi şi cartea. Şi, bineînţeles, comentariile pe care Isus le-a transmis prin intermediul 


meu' sunt gratuite pe YouTube. Am scos şi o carte cu aceste comentarii. 


Aşadar, dacă doriţi să urmaţi lecţiile, vă recomandăm să cumpăraţi şi această carte. Se 
numeşte „A Year of Forgiveness”. În prezent, este disponibilă sub formă de Kindle, iar la 
sfârşitul lunii octombrie va fi disponibilă pe hârtie de calitate superioară, fără copertă 
cartonată, dar este o carte frumoasă şi ilustrată de Rene Phillips cu nişte desene fanteziste 
superbe. Cartea este un text însoțitor pentru „Cursul de miracole” şi vă va ajuta să înţelegeţi 
lecţiile. 


Ziua 22, seara 


"Mizaţi pe faptul că totul va reveni la normal? Asta nu se va întâmpla. Sistemul 
de guvernare globală şi-a pus cărţile pe masă: tot mai multe restricţii, tot mai 
multe controale, dictatură medicală invazivă. Acum ştiţi ce au de gând şi puteţi 
lua o decizie despre cum veţi proceda în următorii ani." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Societatea evoluează şi voi evoluaţi, iar asta trebuie să vă entuziasmeze, nu 
trebuie să vă întristeze. Însă evoluţia nu este întotdeauna un proces uşor, 
deoarece numai cei care se adaptează la noile situaţii vor supravieţui. Cei care 
sunt blocaţi în vechile obiceiuri nu prea se descurcă bine în perioada de 
tranziţie. 

În seara asta, este momentul să te întrebi: Eşti blocat în trecut? Eşti blocat 
într-o rutină? Aştepţi ca totul să revină la normal? Mizezi pe faptul că totul va 
reveni la normal? Asta nu se va întâmpla. Trebuie să înţelegeţi că sistemul de 
guvernare globală şi-a pus cărţile pe masă. Acum ştiţi ce au de gând. Fi 
dintotdeauna au urmărit creşterea controalelor, creşterea birocraţiei, creşterea 
piedicilor pentru deplasări şi libertate individuală. Aţi putut vedea asta în 
ultimele decenii în societatea voastră. 

Dar acum şi-au jucat mâna şi acum trebuie, ca într-un joc de poker, să vă 
uitaţi la mâna voastră şi să spuneţi „Okay, ce voi face cu ce cărţi am în mână: o 


1 https://www.youtube.com /watch?v=KC7kj4-AhV 4&list=PLzKhLU8ala5xo_nGM-FI2ga234MLbC_qd 

să blufez? o să licitez? o să merg?” Trebuie să înţelegeţi că acum, când vedeţi ce 
au jucat, aveţi un avantaj. Adevărul e pus pe masă, la vedere. 

Tot mai multe restricţii, tot mai multe controale, dictatură medicală 
invazivă — asta au pus pe masă. Acum ştiţi. Şi este bine că ştiţi, este bine să 
vedeţi, este bine să înțelegeţi — astfel, puteţi lua o decizie în cunoştinţă de cauză 
despre cum veţi proceda în următorii ani. 

În seara asta, vrem să observați modul în care mintea voastră evaluează 
situaţia: vă e frică? Dacă vă este frică, asta înseamnă că ego-ul are controlul. 
Când ego-ul are controlul, veţi lua decizii pe termen scurt proaste. În schimb, 
când nu ego-ul are controlul şi sunteţi conectaţi la ghidarea şi funcţiile cerebrale 
superioare, puteţi crea strategii solide pe termen lung, care vor fi în beneficiul 
vostru. 

Deci primul lucru pe care trebuie să-l stabiliţi este: vă este frică? Dacă vă 
este frică, atunci trebuie să vă stăpâniţi mintea, privind la ce se întâmplă doar în 
mediul înconjurător apropiat. 

Desigur, este posibil ca mediul apropiat să fie un dezastru. Poate că v-a fost 
închis restaurantul, poate că vine scandenţa creditelor, poate că proprietarul 
casei o să vă evacueze în curând. Acesta este mediul în care vă aflaţi. Dar puteţi 
folosi unele strategii, chiar dacă situaţia pare îngrozitoare. Există căi legale încă 
în vigoare, există o constituţie încă în vigoare şi există avocaţi şi grupuri tot mai 
mari de oameni care îşi dau seama că se desfăşoară un plan criminal. 

Prin urmare, adunaţi-vă împreună, comunicaţi între voi pentru a găsi 
sprijin reciproc şi alţi gânditori înţelepţi, alte minţi care vă pot ajuta să accesaţi 
informaţii, idei, strategii, comunităţi pe care singuri nu le puteţi accesa. 

În această seară, analizaţi-vă strategia pentru, să zicem, următoarele 6 până 
la 12 luni. A venit oare timpul să vă schimbaţi perspectiva şi să începeţi să 
căutaţi noi oportunități în loc să aşteptaţi ca cele vechi să revină? Oare a venit 
timpul să vă redistribuiţi investiţiile astfel încât să aveţi o schemă diferită în 
portofoliu (dacă aveţi norocul să aveţi un portofoliu)? Poate că este timpul să 
vorbiţi cu prietenii şi să-i întrebaţi dacă sunt dispuşi să împartă cu voi o bucată 
de pământ, o grădină prea mare pentru ei? 

În această seară, vrem să vă uitaţi la modul în care vă este organizată viaţa. 
Ştim că aţi mai făcut-o, dar vrem să o faceţi din nou. Dacă vedeţi că un aspect al 
vieţii se schimbă prea rapid sau prea drastic pentru a-l putea gestiona şi nu pare 
că va mai reveni la situaţia dinainte (ceea ce nu se va întâmpla), atunci este 
timpul să începeţi să cereţi îndrumare privind acel aspect. 

Aşadar, când mergi la culcare în seara asta, dacă ai descoperit că există o 
zonă în privinţa căreia care eşti confuz sau îngrijorat, cere un vis, cere-ne să te 
ajutăm să vezi ce se întâmplă de fapt şi ce anume ţi-ar putea fi de folos. 

V-am mai rugat să ţineţi un jurnal de vise, dar o repetăm. Scrieţi-vă visele, 
cereţi vise dacă aveţi nevoie de clarificări, cereţi ajutor pentru a vedea ce vă 
lipseşte. 

Scoateţi-vă telefoanele din dormitor, opriţi wi-fi-ul şi, dacă continuaţi să 
faceţi asta, veţi obţine informaţii. Cu cât staţi mai mult în natură, cu atât 
petreceţi mai puţin timp la televizor sau pe internet, cu atât vor fi mai clare 
mesajele. Vrem să vă concentrați în acest moment pe creşterea frecvenţei de 
vibraţie, prin neutilizarea mijloacelor prin care vi se induce frica, iar strategiile 
arhaice sau de modă veche sau depăşite trebuie acum reevaluate. 

Nu are rost să mai aştepţi, să zicem, încă şase luni ca să schimbi structura 
investiţiilor financiare. Uită-te acum la semne, uită-te la produse, uită-te la 
stocuri, uită-te la informaţiile pe care le primeşti şi ia o decizie şi, dacă este 
necesar, mai schimbă nişte lucruri. 

Da, treaba asta îţi va declanşa frica, deoarece ţi s-au implantat programe 
care sunt încă vii în tine. Sistemul bancar va spune întotdeauna „Lăsaţi-vă banii 
în bancă”, întotdeauna va spune „Lăsaţi-vă banii în bancă”. Dar, de exemplu, în 
Canada au fost adoptate legi, acolo unde locuieşte draga noastră, care spun că 
„guvernul poate intra în cont şi folosi un procent din economiile tale pentru a 
echilibra bugetul”. Majoritatea dintre voi nu ştiţi asta. Consultaţi legile 
referitoare la activităţile bancare din ţara voastră şi verificaţi cât de sigure sunt 
depozitele voastre. Verificaţi cât de sigure sunt pensiile voastre. Dacă trăiţi în 
Statele Unite, vedeţi dacă puteţi obţine un plan de pensii autodirijat. Aceasta 
este o opţiune legală. Discutaţi cu contabilul vostru sau plătiţi un contabil 
pentru o consultaţie de jumătate de oră. Astfel de strategii sunt oportune în 
acest moment din istoria sistemelor voastre economice. 

Evident, aceasta este o recomandare foarte practică din partea lui Isus. Iar 
unii vor spune „Isus nu ţi-ar da niciodată un astfel de sfat”. Ei bine, vrem să vă 
spunem că acest Isus, acest Isus autentic a fost foarte revoluţionar în încarnarea 
mea pe Pământ cu atâţia ani în urmă. Am fost urmărit de forţele de ocupaţie, am 
fost ucis de forţele de ocupaţie, nu stăteam tot timpul în meditaţie, eram pe 
stradă motivând oamenii să-şi conştientizeze propria putere, libertate, 
capacitate de a fi suverani. Activitatea mea nu s-a schimbat. Părerea voastră 
despre mine poate fi greşită, dar asta nu are importanţă. 

Asiguraţi-vă că vă utilizaţi inteligenţa dată de Dumnezeu, că citiţi semnele 
reale, ceea ce înseamnă nu doar să urmăriţi mass-media principală, ci să apelaţi 
la surse alternative de informaţii de diverse tipuri şi din locuri diferite, care vă 
vor furniza toate tipurile diferite de informaţii, şi astfel veţi avea o varietate de 
fluxuri de informaţii şi vă veţi putea folosi nu numai inteligenţa, ci şi intuiţia şi 
îndrumările pe care le primiţi de la noi în luarea unei decizii. 

Sperăm că ce v-am spus vă va ajuta să vă concentrați mintea în seara asta. 
Nu vă culcaţi îngrijoraţi. Dacă simţiţi că o zonă a vieţii este cam confuză sau 
poate inadecvată situaţiei, cereţi un vis, un vis pe care să-l puteţi înţelege şi 
reaminti. 

Şi dacă nu o să-l primiţi în seara asta, continuaţi să-l cereţi. Va veni. 

Eu sunt acela pe care-l ştiţi ca Isus şi vă voi vorbi din nou mâine.» 


Ziua 23, dimineaţa 


"Majoritatea dintre voi nu sunteţi apți de a fi învăţaţi până la 40 de ani, când 
ajungeţi să înţelegeţi: „Ah, ceea ce am fost învăţat până acum nu funcţionează”. 
Mintea defectă nu se poate repara singură. Are nevoie de un mentor înţelept 
care s-o influenţeze din exterior." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Apropierea de alegerile din America va aduce multă hrană pentru ego în 
imagini şi sunete. Veţi auzi lucruri, veţi vedea lucruri, bastionul reprezentat de 
Statele Unite este un paradox foarte, foarte interesant. A fost creat iniţial ca un 
loc pentru a scăpa de monarhie şi de metodele de asuprire ale lumii vechi. Doar 
cei curajoşi au venit în America de Nord. Da, au făcut unele distrugeri cumplite 
când au ajuns pe țărm şi au infectat popoarele indigene cu boli şi astfel de 
lucruri. Dar acestea sunt căile lumii ego-ului. 

Vrem să vă amintiţi că, de-a lungul istoriei, moartea şi distrugerea au fost 
nelipsite. Unele dintre culturile indigene ale Noii Lumi (pentru ei nu era o lume 
nouă, desigur, ci era casa lor) erau foarte violente, aveau sclavie, atacuri şi crime 
şi tot felul de astfel de lucruri. 

Deci nu existau societăţi care să fie cu adevărat imune la căile ego-ului. 
Unele erau mai bazate pe natură decât altele, dar asta nu înseamnă că nu se 
aflau în separare. Orice fiinţă de pe această planetă într-un corp individual care 

se apără şi îi atacă pe ceilalţi sub orice formă, fie că este vorba de cuvânt, gând 
sau faptă, e cuprins în sistemul de gândire al ego-ului. 

Unul dintre lucrurile pe care vrem să le înțelegeţi este că, dacă nu veţi alege 
diferit, sunteţi prinşi în sistemul de gândire al ego-ului, pentru că aţi ales să 
veniţi aici şi să aveţi o experienţă individuală. Iar o experienţă individuală este 
una separată de Unime. 

Prin urmare, venind aici, aţi ales separarea şi aceasta este, într-adevăr, 
setarea voastră implicită. Separarea vă va fi întărită constant de ceea ce credeţi, 
ceea ce vedeţi, ceea ce vă face să reacţionaţi. Ego-ul vostru va căuta acele 
informaţii prin care să demonstreze că este separat, că este singur şi că va muri 
şi că este foarte vulnerabil. 

Aşadar, în lipsa unei practici spirituale intense, în care să vă depăşiţi ego-ul 
în mod conştient şi constant, folosindu-vă liberul arbitru pentru a alege 
dragostea şi iertarea, veţi fi atraşi pe câmpul de luptă. Atât este de simplu. Aşa 
se va întâmpla întotdeauna, pentru că acesta este locul de joacă al ego-ului. 

Aici nu este raiul. Aceasta nu este casa voastră. Este o experienţă temporară 
pe care o trăiţi în timp ce visaţi că sunteţi separați de iubire. Şi de aceea trebuie 
să fiţi instruiți ca să alegeţi dragostea, să vă adunaţi cu alţi oameni, să vă uniţi cu 
adevărat, să comunicaţi cu adevărat, să vă exprimaţi într-un mod iubitor, să 
manifestaţi ceea ce doriţi. Pentru că aţi fost, după cum am spus în ultimele zile, 
intens instruiți pentru separare. 

Cei care urmăriţi acest videoclip şi care sunteţi relativ noi la învăţăturile 
„Cursului de miracole”, este important să înţelegeţi că setarea implicită în acest 
loc este separarea, atacul, judecata, vinovăția. Ego-ul doreşte aceste lucruri, 
deoarece ele perpetuează separarea. 

Când vrei să te ridici deasupra câmpului de luptă, când te-ai saturat de 
certurile din familie, de înjunghierile pe la spate, de lipsuri şi sărăcie, când te-ai 
săturat de toate astea... iar majoritatea aţi ajuns în acel punct pe la 20 de ani, 
dar continuaţi cu programarea pe care aţi primit-o, pentru că nu vi s-a oferit altă 
alegere. O ţineţi aşa încă 10 sau 15 ani muncind din greu, apoi muncind chiar şi 
mai mult, conform regulilor din terenul de joacă al ego-ului. ...Când ajungi la 40 
sau 45 de ani, deja te-ai săturat, eşti deziluzionat, ştii că noua pereche de ghete 
pe care le cumperi în fiecare an nu te face fericit, fostul soţ sau partener ori fosta 
soţie sau iubită, nici aceştia nu te-au făcut fericit(ă). Trupul începe să-şi arate 
uzura din cauza împotrivirii la viaţă şi a fricii şi a ruşinii şi a vinovăţiei pe care 
le-ai trăit. 

De fapt, majoritatea dintre voi nu sunteţi apți de a fi învăţaţi până la 40 de 
ani. Până atunci, aţi avut parte de multă durere, multe traume, multe deziluzii şi 
sunteţi deja obosiţi şi vă gândiţi cam aşa: „O, Doamne, nu vreau ca următorii 40 
de ani să semene cu ultimii 40 de ani. Nu mai fac faţă”. Abia atunci sunteţi apți 
să învăţaţi, când ajungeţi să înţelegeţi: „Ah, ceea ce am fost învăţat până acum 
nu funcţionează”. Acesta este sensul frazei “După roadele lor îi vei cunoaşte”. 

Trebuie să treacă câteva decenii în care să practicaţi minciunile ego-ului, 
minciunile societăţii, pentru ca să înţelegeţi că ele nu funcţionează, nu vă fac 
fericiţi — decât dacă vă administraţi unele “medicaţii”. În această situaţie se află 
multe fiinţe în prezent. Pot rezista peste zi dacă îşi administrează o porţie de 
televiziune. Pot rezista peste zi dacă îşi administrează ţigări sau ultima invenţie, 
ţigara electronică. Pot rezista peste zi dacă beau alcool. Pot rezista peste zi, dar 
apoi trebuie să se scoale din nou şi să facă faţă acestei sarcini dificile de a trăi şi 
de a experimenta separarea. 

Dar există şi o altă cale, iar „Cursul” vă va arăta calea. Nu este o rezolvare 
instantanee, trebuie să renunţaţi la unele lucruri, trebuie să vă reevaluaţi viaţa, 
trebuie să reevaluaţi ce aveţi în minte, trebuie să vă reevaluaţi motivațiile. Dar 
există o soluţie şi vă este disponibilă: sunt lecţiile „Cursului de miracole”. 

Lecţiile din „Cursul de miracole” sunt simple, sunt un program de formare 
a minţii care, prin repetare, introduce în minte idei de iubire, bunătate, 
sinceritate. Asta-i tot ce face. Vă oferă ceea ce ar fi trebuit să primiţi când aţi fost 
copii. 

Într-o societate iubitoare, vi s-ar spune aceste lucruri încă din pruncie. Şi 
aţi creşte înțelegând că veţi culege ceea ce semănaţi. Aţi creşte înțelegând că 
gândurile voastre au putere. Aţi creşte înțelegând aceste lucruri. Dar nu le 
înțelegeţi, căci sunteţi învăţaţi contrariul. De fapt, nu sunteţi învăţaţi mai nimic 
despre emoţiile voastre, nu sunteţi învăţaţi despre mintea voastră. Există o mare 
carenţă de informaţii în sistemele voastre de educaţie şi în familiile voastre 
despre modul în care funcţionaţi ca creatori divini. 

Lecţiile „Cursului de miracole” sunt un manual pentru aceia dintre voi care 
încă nu v-aţi reeducat mintea. Mintea defectă nu se poate repara singură. Are 
nevoie de un mentor înţelept care s-o influenţeze din exterior. Şi asta face 
această carte pentru voi, iar videoclipurile sunt concepute pentru a vă ajuta. Fiţi 
curajoşi, comandaţi cartea, urmăriţi videoclipurile noastre despre „Cursul de 
miracole” şi începeţi să vă deschideţi mintea spre noi orizonturi, ridicaţi-vă 
deasupra câmpului de luptă, îndepărtaţi-vă de separare. 

Încetaţi să-i mai atacați pe aceia pe care îi atacați! Veţi continua să suferiţi 
dacă atacați pe cineva. Căci ei fac parte din voi şi voi faceţi parte din ei, pentru 
că separarea este o iluzie. Nu sunteţi separați, ci sunteţi interconectaţi. Iar când 
îl ataci pe cel care-ţi apare în faţă în filmul minţii tale, atunci te ataci efectiv pe 
tine însuţi şi te vei simţi rău şi vei suferi. Asta nu-i o pedeapsă de la vreun zeu 
răzbunător, ci aşa funcţionează acest univers în oglindă. 

Eu sunt acela pe care-l cunoaşteţi ca Isus şi vă voi vorbi din nou mai 
târziu.» 


Ziua 23, seara 


"Nu poţi, pur şi simplu, să-ţi opreşti gândurile şi emoţiile. Ele provin din ceea ce 
crezi tu că este adevărat despre lume, despre tine şi despre ceilalţi oameni. Deci 
trebuie să-ţi schimbi acele credinţe profunde, să le transformi în mod sistematic 
şi repetat pentru ca emoțiile ṣi gândurile tale să se poată schimba." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l știți ca 
Isus. 

Mulţi au senzaţia că „Cursul de miracole” ar fi o tradiţie învechită. Că nu ar 
fi distractivă, că nu ar fi palpitantă, că ar fi un fel de mers târâş printre fraze şi 
practici care nu vă vor folosi. 

Această idee vine doar de la oameni care nu l-au făcut. Oricine a făcut 
„Cursul de miracole” şi l-a aplicat în viaţa sa vă va spune altceva. Vă va spune că 
i-a schimbat viaţa, că i-a schimbat felul în care simte lumea, i-a schimbat modul 
în care simte despre tot şi toţi, ceea ce şi este scopul lui. Intenţia cursului este să 
te scape de toate credinţele lipsite de iubire şi gândurile şi emoţiile generate de 
aceste credinţe. 

Nu poţi, pur şi simplu, să-ţi opreşti gândurile şi emoţiile. Ele provin din 
ceea ce crezi tu că este adevărat despre lume, despre tine şi despre ceilalţi 
oameni. Deci trebuie să vă schimbaţi acele credinţe profunde, să le transformați 
în mod sistematic şi repetat pentru ca emoţiile şi gândurile voastre să se poată 
schimba. 

Ceea ce fac majoritatea fiinţelor este să-şi spună „Nu vreau să gândesc aşa” 
şi apoi vor încerca să-şi controleze gândirea. Dar pentru că gândul provine 
dintr-o credinţă pe care ei o consideră adevărată, vor crede acel gând. Nu sunt 

capabili să lase acel gând să le treacă lejer prin minte, simțind că „Asta nu 
înseamnă nimic”, pentru că chiar înseamnă ceva pentru ei. 

Iar când crezi un gând, generezi o emoție. Şi acesta este motivul pentru care 
atât de mulţi dintre voi semănaţi cu nişte caruseluri emoţionale, aveţi urcuşuri 
şi coborâşuri pe tot parcursul zilei şi în relaţiile voastre, spuneţi lucruri care îi 
rănesc pe oameni, îi trataţi cu răceală sau nu-i băgaţi în seamă, vă enervațţi. 
Toate acestea sunt emoţii scăpate de sub control, din cauză că aveţi în minte mii 
de credinţe care nu au fost supuse unei verificări. Iar verificarea este 
următoarea: “Credinţa asta îmi va îmbunătăţi viaţa şi mă va face să mă simt 
bine sau nu?” 

Dacă apelezi la anumite substanţe chimice, ai putea spune „Această 
substanţă mă face să mă simt mai bine, deci trebuie să fie un lucru bun”. Dar îţi 
îmbunătăţeşte viaţa în timp? Nu. Obiceiul de a lua cocaină nu-ţi face viaţa mai 
bună. S-ar putea să facă petrecerea din noaptea asta foarte distractivă, dar în 
timp, vei pierde o mulţime de lucruri valoroase. 

Un lucru pe care ego-ul nu-l are este răbdarea. Iar unul dintre lucrurile pe 
care Spiritul le are este răbdarea. Aşadar, când ego-ul se uită la cele 365 de 
lecţii, va spune: „Am putea bea un Martini şi ne vom simţim mai bine, n-avem 
nevoie să facem toate astea”. Dar mintea înţeleaptă ştie că ar fi doar o soluţie 
temporară, iar când efectele acelei substanţe trec, vei începe să suferi din nou. 

Deci în seara asta, la culcare, vrem să te gândeşti să te apuci de lecţiile 
„Cursului de miracole”. Vrem să înţelegi că seamănă foarte mult cu a-ţi lua un 
antrenor personal de fitness. 

Dacă ai un surplus de greutate de peste 90 de kilograme şi nu eşti în formă 
fizică, trebuie să înţelegi că în acea stare te-au adus credinţele şi valorile tale şi 
deciziile tale. Mintea ţi-a adus corpul în acea stare. Când duci nişte lupte 
interioare mentale şi emoţionale, experimentezi un sine emoţional distorsionat, 
la fel cum persoana obeză şi flască are o distorsiune a sinelui său fizic. 

Ce trebuie să faci este să-ţi încredinţezi mintea unui antrenor spiritual. 
Persoana cu 90 de kilograme în plus şi fără vlagă, dacă angajează un antrenor 
personal, acela îi va cere să practice lucruri pe care nu le face în mod normal şi 
va trezi o rezistenţă în ea, deoarece nu sunt în firea sa, obişnuită cu practica 
înfulecării de gogoşi şi mâncare fast-food. Totuşi, persoana care se află în acea 
stare neplăcută s-a săturat de ea. Nu mai vrea să trăiască aşa. După ce şi-a 
manifestat convingerile prin gânduri şi comportament, ea vede acum rezultatele 
a ceea ce avea adânc impregnat în minte. 

Dacă ai probleme legate de relaţia sentimentală, probleme de sănătate, 
dacă ai fost divorţat de câteva ori, dacă munca pe care o depui nu este chiar ceea 
ce-ţi doreşti, dacă finanţele tale nu sunt la nivelul dorit, acestea sunt fructele 
sistemului tău de credinţă. Sunt fructele sistemului de credinţă şi fructele 
stilului tău de acţiune, bazat pe gândurile şi ideile care vin din sistemul de 
credinţe. Nu eşti o victimă a lumii pe care o vezi. Tu eşti cel care ia deciziile cu 
privire la viaţa ta. 

Aşadar, când te duci la culcare în seara asta, priveşte-ţi viaţa şi, încă o dată, 
evalueaz-o cu atenţie. Oare în felul ăsta vrei să îţi petreci următorii 30 sau 40 de 
ani din viaţă? Sau ai vrea să ai parte de o schimbare radicală de conştiinţă care 
să îţi dea acces la noi idei, la noi paradigme, la noi credinţe? Te lăsăm cu acest 
gând. 

Eu sunt acela pe care-l ştiţi ca Isus şi vă voi vorbi din nou mâine.» 


Ziua 24, dimineaţa 


"Nu vă putem oferi îndrumări de înaltă vibraţie celor care sunteţi implicaţi în 
această mare maşinărie egotică, deoarece împuternicirea şi îndrumarea venite 
de la noi, informaţiile noastre, vor întări maşinăria, dacă ego-ul vostru este încă 
pe deplin angrenat în ea." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Roţile eternității se învârt. Ce vrem să spunem prin asta? Ei bine, într-un 
ceas există multe roţi dinţate, să zicem, un ceas de modă veche, nu un ceas 
digital, vă amintiţi de ceasurile de modă veche, cu acele diverse piese necesare 
pentru ca ceasul să funcţioneze. Cu asta seamănă foarte mult manifestarea în 
3D. Este mecanică, este repetitivă, şi de aceea vedeţi cicluri de războaie, cicluri 
de foamete, cicluri de distrugeri, ciclurile anotimpurilor, toate acestea. Este ca 
un ceas uriaş care îşi face treaba. Unele dintre roţi sunt mici şi se rotesc rapid, 
altele sunt mari şi se învârt lent. 

Vrem să înțelegeţi că lumea ego-ului este ca acest mecanism de tip 
ceasornic. Va face iar şi iar şi iar ceea ce face, atâta timp cât voi faceţi iar şi iar şi 
iar ceea ce faceţi. Atâta timp cât sunteţi prinşi în ciclurile minţii ego-ului, veţi 
vedea cum se manifestă ciclurile acestor tipare la o scară mai largă. 

Desigur, când eşti supărat pe un membru al familiei, de exemplu, nu te 
gândeşti că foametea din cealaltă parte a lumii are ceva de-a face cu tine şi cu 
ceea ce te necăjeşte sau te înfurie. Dar aceste roţi şi rotiţe sunt toate conectate, 
toate sunt conectate între ele. Este imperios necesar să înțelegeţi puterea unei 
roţi dinţate în cadrul mecanismului. 

Dacă nu veţi mai hrăni acest mecanism uriaş al minţii ego-ului, el va începe 
să se clatine. Şi aceasta este intenţia informaţiilor pe care le transmitem de ani 
de zile prin această fiinţă. Sunt menite să se infiltreze în mintea ego-ului şi în 
comportamentele voastre egotice. Pentru aceasta a fost conceput şi “Cursul de 
miracole”, pentru a bloca acest ciclu egotic nesfârşit de moarte şi distrugere, 
astfel încât mulţi oameni să aibă ocazia să-şi scoată propria rotiţă din 
mecanism, ridicându-se deasupra câmpului de luptă. 

Chiar vrem să vă gândiţi la asta. Vrem să vă gândiţi: „Da, când mă gândesc 
la un mecanism mare, e de ajuns ca o piuliţă sau un şurub să nu fie bine strânse 
şi totul începe să se slăbească”. Dacă aveţi o maşină şi o bujie este slabă — 
apelăm aici la şcoala de modă veche, pentru că am intrat în mintea acestei fiinţe, 
care conţine aceste imagini şi idei —, dacă una dintre bujii este murdară şi nu 
face scânteie, atunci performanţa maşinii este afectată. 

Deci la asta vrem să vă gândiţi în practica zilei de astăzi. Luaţi „Cursul de 
miracole”... dacă n-aţi început, fie astăzi ziua în care să începeţi. Intraţi online, 
mergeţi la Foundation for Inner Peace, la lecţiile online „ A Course in Miracles”. 
Le veţi găsi imediat. 

Dacă nu aţi mai urmat “Cursul de miracole”, poate că astăzi luaţi decizia să 
vă scoateţi rotiţa din această uriaşă maşinărie egotică. Altfel, doar amânaţi 
inevitabilul. Fie în această viaţă, fie în alta, până la urmă, va trebui să vă 
retrageţi cu toţii din sistem pentru a evolua către un alt nivel de conştiinţă. De 
ce nu azi? De ce să nu o faceţi astăzi? 

Dacă un anumit resentiment a dospit şi v-a înfierbântat mintea, faceţi 
astăzi lucrarea de iertare a persoanei sau evenimentului respectiv. 'Tăiaţi corzile 
cu trecutul şi spuneţi: „Nu vreau ca viitorul meu să fie contaminat de această 
energie, indiferent cine a avut dreptate sau a greşit, indiferent cine ce a făcut, nu 

contează”. Atâta timp cât păstraţi acea ranchiună, voi contaminaţi momentul 
prezent, ceea ce înseamnă că ea se va manifesta în viitor printr-o similitudine de 
vibraţie. 

Deci, dacă crezi că cineva te-a trădat în trecut şi eşti obsedat de trădare, s-ar 
putea să fii trădat şi în viitor, fiindcă contaminezi eternul moment Acum cu acel 


gând. Trădarea capătă realitate. Universul va spune: „Bine, trădarea este reală 

în mintea ta. Deci o vei experimenta din nou”. Pricepeţi că aşa funcţionează 
Creaţia. 

Pricepeţi că acele cărţi scrise de această ființă-medium sunt destinate a vă 
ajuta să înţelegeţi cum funcţionează această lume, cum este viaţa după moarte, 
cum funcţionează energia sexuală, cum funcţionează multe lucruri. Au fost 
transmise prin intermediul acestei ființe pentru voi. Au fost transmise prin 
această fiinţă pentru voi. 

Deci, dacă nu le-aţi citit, luaţi în considerare să o faceţi. Chiar dacă vă 
oferim zilnic informaţii prin videoclipuri, totuşi, cărțile intră în profunzime 
explicând aceste principii. Videoclipurile au un timp şi spaţiu limitat, iar 
vizionatul pe ecran este diferit de lectură. Lectura unei cărți înseamnă că stai 
liniştit, eşti concentrat, îţi foloseşti liberul arbitru pentru a înţelege ceva. În 
schimb, când vizionaţi un videoclip (desigur, este mai bine decât să nu-l 
vizionaţi deloc, dacă este un videoclip bun), dar este o activitate mult mai pasivă 
şi nu vă va transforma mintea la fel de mult. Şi acesta este motivul pentru care 
vrem să obţineţi acea carte cu „Cursul de miracole”. Veţi putea sta liniștiți cu 
cartea în mână timp de două ore într-o duminică dimineaţa şi vă veţi delecta cu 
informaţiile. Nu vă face bine să fiţi mereu înconjurați de electronice. Ele 
împiedică activarea acele structuri mentale care vă transferă direct informaţiile 
sub formă de înţelegere intuitivă. 

De aceea facem atâtea, 40 de zile şi 40 de nopţi, deoarece învăţarea prin 
videoclipuri necesită repetare, repetare, repetare. Şi lectura necesită repetare, 
dar procesul de captare a informaţiilor este diferit, ca şi concentrarea. 

Deci, dacă faceţi „Cursul de miracole” online, bine faceţi, dar cumpăraţi şi 
cartea. Este concepută pentru voi, cei aflaţi astăzi în situaţia pe care o vedeţi 
prin lume. Nu mai amânaţi. Promiteţi-vă în această dimineaţă că vă veţi scoate 
rotiţa din acest uriaş sistem egotic şi veţi folosi acea energie pentru a vă vindeca 
în primul rând propria minte. Trebuie să vă vindecaţi propria minte înainte de a 
putea vindeca lumea. Şi vindecându-vă propria minte, vi se vor oferi mai multe 
îndrumări. 

Nu vă putem oferi îndrumări de înaltă vibraţie celor care sunteţi implicaţi 
în această mare maşinărie, deoarece împuternicirea şi îndrumarea venite de la 
noi, informaţiile noastre, vor întări maşinăria, dacă ego-ul vostru este încă pe 
deplin angrenat în ea. 

Este vorba despre a diminua efectul ego-ului, nu de distrugerea lui — căci 
încă aveţi nevoie de un ego pentru a trăi în corp în timp ce sunteţi în acest plan 
fizic. Dar efortul vostru va reduce puterea ego-ului şi îl va împiedica să aibă un 

control deplin, va restabili conexiunea cu ghizii şi învățătorii voştri şi accesul la 
informaţiile atât de importante pentru voi toţi acum, ca să luaţi anumite decizii 
în contextul a ceea ce se întâmplă pe planeta voastră. 

Nu vă putem oferi reţete bune pentru toţi despre cum şi unde să locuiţi. Dar 
ghizii şi învățătorii voştri pot. Ei au acces la istoria voastră karmică, la planul 
vostru destinic, la dorinţele şi nevoile voastre, la ceea ce spiritul vostru a venit 
aici să îndrepte — iar informaţiile vor sosi, dacă aveţi o vibraţie adecvată. 
Întotdeauna sosesc, dar când trec prin mintea discursivă negativă a ego-ului, se 
distorsionează sau se pierd. 

Să fie astăzi acea zi în care veţi decide: „Bine, voi urma Cursul de miracole, 
încep Cursul de miracole, voi face munca de iertare, voi citi una dintre aceste 
cărţi, mă voi dedica îndepărtării mele de mecanismele ego-ului”. Vi s-au dat 
mijloacele. Tot ce trebuie să faceţi acum este să vă folosiţi liberul arbitru. Totul e 
chiar în faţa voastră, în acea carte numită „Cursul de miracole”. 

Eu sunt acela pe care-l ştiţi ca Isus şi vă voi vorbi din nou mai târziu.» 


Ziua 24, seara 


"Fiinţele extraterestre există. Sunt multe, tot feluri de tipuri, la fel cum omenirea 
are tot felul de tipuri, există rase care se completează reciproc în familiile 
extraterestre. Şi multe dintre ele încep să comunice cu fiinţele de pe Pământ, 
contactele sunt tot mai multe şi se vor întâmpla din ce în ce mai des." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Vremea serii este un timp sacru şi vrem să vă reamintim asta. Celor care ne 
ascultați acum în vremea serii, vă spunem încă o dată: asiguraţi-vă că telefonul 
nu este lângă pat şi că emițătorul Wi-Fi este oprit. Vrem să vă scutiţi cât mai 
mult sistemul nervos de bombardamentul permanent al lumii voastre moderne. 
Sunteţi inundaţi cu semnale, majoritatea dintre voi care trăiţi în medii urbane 
sau semiurbane. Unii sunteţi norocoşi că trăiţi în mediul rural, vouă nu vi se 
aplică atât de mult, dar chiar şi aşa, casa tot este o cutie plină de fire electrice 
care interferează cu sistemul vostru uman. 

Deci este foarte, foarte important să vă gândiţi la această problemă când vă 
relaxaţi pentru noapte. Vibraţiile moderne sunt perturbatoare. Vibraţiile 
moderne sunt dăunătoare. Înţelegem că mulţi nu vă puteţi lipsi de ele, din cauza 

modului în care este construită lumea voastră şi cum funcţionează locurile de 
muncă. Dar am dori să luaţi pauză cu o oră înainte de culcare în fiecare noapte, 
fără acestea. 

Citiţi o carte bună, faceţi o baie plăcută, daţi-vă cu o cremă plăcută pe 
picioare, meditaţi, scrieţi în jurnalul vostru, scrieţi ce s-a întâmplat în timpul 
zilei, dar relaxaţi-vă. Astfel, nu numai că oferiţi sistemului fizic un timp de 
recuperare, dar vă pregătiţi pentru un somn bun, când lucrăm asupra voastră pe 
timpul viselor şi călătoriilor voastre astrale. 

Călătoriţi afară din corpul vostru când deveniți inconştienţi, adică în somn, 
dar conştiinţa voastră nu doarme. Iese din corp şi face tot felul de lucruri, face 
vizite unor fiinţe non-fizice, inclusiv fiinţe extraterestre. 

Fiinţele extraterestre există. Sunt multe, tot feluri de tipuri, la fel cum 
omenirea are tot felul de tipuri, de la pigmeii africani până la blonzii înalţi ai 
Scandinaviei, asiatici, africani, toate aceste rase diferite. Tot aşa, există rase care 
se completează reciproc în familiile extraterestre, să zicem, sau grupările 
extraterestre. Şi multe dintre ele încep să comunice cu fiinţele de pe Pământ, 
contactele sunt tot mai multe şi se vor întâmpla din ce în ce mai des. 

Cei care aţi dori să luaţi legătura cu fraţii şi surorile voastre extraterestre de 
înaltă vibraţie, pentru voi este foarte importantă această oră sacră înainte de 
culcare, deoarece vă calmează, vă deschide, vă înlătură apărările egotice şi vă 
permite să fiţi o fiinţă mult mai naturală. 

Când eşti o fiinţă naturală nu înseamnă că eşti primitiv. Societatea voastră 
i-a convins pe mulţi dintre voi că, dacă vă cultivați propria hrană şi vă murdăriţi 
mâinile şi staţi în natură, este o treabă cumva mai puţin elegantă decât munca 
de la oraş. Nici pe departe. Muncile voastre urbane vă fac nevrotici, munca 
urbană vă oboseşte şi vă stresează prea mult. Şi multe dintre bolile moderne 
provin din urbanizarea şi chimizarea corpului vostru. 

Deci luaţi în serios această oră înainte de culcare, în sensul ascultării 
sfaturilor noastre şi fiţi convinşi că nu vă îndrumăm greşit. Veţi începe să aveţi 
vise mai vii şi mai interesante, şi mai multe amintiri ale viselor. 

Eu sunt acela pe care-l ştiţi ca Isus şi vă voi vorbi din nou mâine.» 

Ziua 25, dimineaţa 


"A existat o plasă întunecată aruncată peste planeta voastră şi acea plasă 
întunecată este acum tăiată, la fel ca atunci când salvaţi o superbă balenă dintr- 
o plasă de pescuit. Prin asta treceţi acum: plasa întunecată este tăiată şi este un 
moment de incertitudine şi frică." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Cu toţii resimţiţi intensitatea în creştere a evenimentelor de pe planeta 
voastră în această perioadă. Cei mai instruiți dintre voi înţelegeţi că are loc o 
călătorie spirituală evolutivă şi că stresurile şi dificultăţile provin din interiorul 
vostru, fiind declanşate de lumea exterioară pentru ca voi să le puteţi privi, să le 
eliberaţi, să căpătaţi înţelepciune şi să decideţi dacă doriţi sau nu să le mai 
păstraţi în minte. 

Alţii nu sunt atât de norocoşi. Alţii poate că se revoltă pe străzi, alţii poate 
că sunt deprimaţi sau trişti, dar aceştia sunt scufundaţi în iluzie şi vor fi 
deziluzionaţi. A fi deziluzionat înseamnă că încă mai crezi în iluzie, dar ea nu te 
mai satisface. 

Deci cei care vizionaţi acest videoclip, vrem să pricepeţi că veţi deveni faruri 
de lumină pentru cei din jurul vostru. Cei din jur îşi vor exprima umbra lor 
psihică cea mai întunecată, pentru că asta stoarce acum societatea din voi. Este 
un an al revelaţiei, un an al descoperirilor. Tuturor vi se dezvăluie lăuntric ceea 
ce există acolo. Foarte mulţi dintre voi v-aţi dezvăluit ura, mulţi v-aţi dezvăluit 
frica, mulţi v-aţi dezvăluit dependenţa de lucruri. 

Deci este foarte important ca voi, cei care ne urmăriţi, să înțelegeţi că, 
atunci când vedeţi oameni manifestând panică, frică şi mânie, ei fie vor ataca, fie 
se vor ascunde. Reacţiile minţii egotice sunt: luptă, fugă sau încremenire. La fel, 
un animal se va lupta dacă va putea, va fugi dacă va putea, iar dacă nu poate face 
niciuna dintre acestea, se va preface că este mort. Asta funcţionează uneori când 
eşti atacat de o altă creatură. 

Dar în această societate doar încremenirea funcţionează, lupta nu 
funcţionează şi fuga nu funcţionează. Nu ai unde să fugi din mijlocul unei 
conspirații globale. 

Da, vom folosi acest cuvânt. Ştim că este un cuvânt tabu în societatea 
voastră, dar ce-i conspirația? este un grup de oameni care lucrează împreună 

pentru a atinge un scop care este înşelător sau nefavorabil pentru alţii într-un 
fel sau altul. Conspirația de a comite o crimă înseamnă că vă adunaţi câţiva şi 
decideţi că veţi ucide pe cineva. Iar o conspirație de amploarea celei pe care o 
trăiţi acum este tot o conspirație. 

Modul prin care, întotdeauna, ego-ul ne abate atenţia este de a-i acuza pe 
ceilalţi tocmai de ceea ce face el. Reflectaţi la asta. Dacă cineva vă acuză că 
sunteţi adepţi ai teoriei conspirației, atunci probabil că este implicat într-o 
conspirație. 

Dar să revenim la subiectul iniţial. Veţi vedea oameni decompensându-se 
psihic. Veţi vedea oameni dezechilibraţi. Nu vrem să fiți mândri de voi înşivă. 
Nu vrem să ziceţi: „Oh, ăştia sunt atât de neevoluaţi, iar eu sunt atât de evoluat”. 
Ci vrem să le trimiteţi dragoste. Trimiteţi-le compasiune. Trimiteţi-le, în orice 
mod potrivit acelor persoane, cea mai mare dorinţă de bine. 

De exemplu, dacă vedeţi într-o filmare oameni revoltându-se, trimiteţi-le 
dragoste. Nu ziceţi: „Sunt cumpliţi, nu ar trebui să facă asta”. În lumea lor, 
aceasta este singura formă de exprimare a ceea ce simt. Nimeni nu i-a îndrumat, 
nimeni nu i-a învăţat, nimeni nu le-a dat o educaţie sănătoasă. De fapt, ei au fost 
crescuţi în familii şi cămine şi sisteme de divertisment cu multă violenţă. 

Mereu ne uimeşte că sunteţi atât de surprinşi când izbucneşte violenţa pe 
străzi, căci copiii voştri joacă Jocuri video violente, iar voi vizionaţi filme cu 
crime şi emisiuni cu poliţişti unde oamenii se urmăresc şi se omoară, şi vă uitaţi 
la filme de succes unde eroul principal ucide întotdeauna nenumărați oameni. 

Exact asta veţi vedea pe străzile din ţările voastre în următorii ani. Vi se va 
revela adevărul credințelor oamenilor. Atât partea bună, cât şi partea rea. Îi veţi 
vedea în demonstraţii masive, luptând pentru libertate şi exprimându-se în 
căutarea suveranităţii şi a dreptului de a fi cine doresc să fie. Dar veţi vedea şi 
violenţă. Depinde de noi toţi, cei care deţinem aceste cunoştinţe, cei care vibrăm 
cu o frecvenţă înaltă, să aducem acea frecvenţă în fiecare interacţiune umană 
legată de aceste subiecte. 

Aşadar, dacă vă întâlniți cu prietenii şi cineva îi critică pe alţii care sunt 
trişti sau nefericiţi sau furioşi sau care demonstrează, ridicaţi-vă şi spuneţi: 
„Aceşti oameni fac ceea ce pare a avea sens în lumea lor, ţinând cont de 
oportunităţile pe care le au. Trebuie să avem compasiune pentru semeni, 
deoarece dacă îi atacăm verbal, nu suntem diferiţi de cei care atacă o clădire sau 
alt grup de oameni”. 

Şi există în lumea voastră o mare ignoranță în jurul acestui subiect, că ar fi 
în regulă să urăşti pe cineva — cum ar fi preşedintele, de exemplu, în Statele 

Unite: urâţi-l! urâţi-l! Postează lucruri cumplite despre el, răspândind zvonuri 
sau propagandă, oricum i-am spune, şi totuşi ei nu înţeleg că asta-i ură. Ei spun 
că el urăşte. Dar dacă faci asta, tu urăşti. Este o oglindă. Este o oglindă. Totul îţi 
arată acum ceea ce există în tine. 

Iată practica spirituală pe care trebuie să o faceţi cu toţii: nu numai să aveţi 
compasiune pentru cei care par să fie diferiţi de voi — căci sunteţi cu toţii legaţi 
între voi, deci nu sunt cu adevărat diferiţi — ci, de asemenea, să aveţi 
compasiune chiar pentru propria voastră suferinţă, cauzată de lucrurile la care 
aţi putea fi martori în următoarele luni şi ani. 

Dar dacă rămâneţi calmi, veţi primi îndrumare. O veţi primi, dacă urmaţi 
procedurile pe care vi le sugerăm: să urmaţi “Cursul de miracole”, să ţineţi 
jurnalul de vise, să vă închideţi telefoanele tot mai mult, să vă opriţi 
computerele tot mai des, să ieşiţi în natură din ce în ce mai mult, şi veţi primi 
îndrumări. S-ar putea să simţiţi un îndemn copleşitor de a suna pe cineva, s-ar 
putea să simţiţi un îndemn copleşitor de a restabili legătura cu un vechi prieten, 
s-ar putea să aveţi un îndemn copleşitor de a vă muta de unde locuiţi. 

Când apar aceste îndemnuri, vă sugerăm să le ascultați, fiindcă cei aflaţi 
într-o stare meditativă de pace veţi avea multe tipuri de îndrumări. Vrem să ştiţi 
că parcurgeţi o experienţă minunată, minunată. Credeţi sau nu, a existat o plasă 
întunecată aruncată peste planeta voastră şi acea plasă întunecată este acum 
tăiată, la fel ca atunci când salvaţi o superbă balenă dintr-o plasă de pescuit. 
Este dureros. Balena nu se simte bine, iar cineva vine să salveze balena şi să taie 
acea plasă. Este un moment de supărare, un moment de panică: oare va 
funcţiona? Şi totuşi, când acea balenă înoată liber şi sare în aer de bucurie, 
există o mare bucurie în Spirit şi în oamenii care au ajutat acea creatură. 

Prin asta treceţi acum: plasa întunecată este tăiată şi este un moment de 
incertitudine şi frică. Dar să nu coborâţi în adâncurile dezamăgirii şi fricii, ci 
rămâneţi sus, în tărâmurile iubirii şi ale luminii, folosind „Cursul de miracole” 
drept ghid. 

Eu sunt acela pe care-l ştiţi ca Isus şi vă voi vorbi din nou mai târziu.» 

Ziua 25, seara 


"Discerneţi diferenţa dintre cum se simte Spiritul (entuziasm, fericire, 
curiozitate, aventură, mulțumire, creativitate, plăcere) şi cum se simte 
condiţionarea (limitare, frică, critică, vinovăţie, ruşine, teama de ce gândesc 
ceilalţi despre tine, acest tip de chestiuni)." (Isus) 


ISUS: 

«Cu adevărat, sunteţi ființe binecuvântate. Eu sunt acela pe care-l ştiţi ca 
Isus. 

Centrul lumii tale eşti tu. Este foarte important să îţi aminteşti că tu eşti, cu 
adevărat, creatorul lumii tale. Când păstrezi acest adevăr pe fundalul minţii, vei 
înţelege că tot ceea ce te înconjoară este o reflectare a ta. Iar societatea este o 
reflectare a voastră, a tuturor. 

Deci, în călătoria voastră personală, în timp ce se apropie ora de somn în 
seara asta, am vrea să meditaţi la această idee, că toate relaţiile voastre sunt 
generate de voi. Şi dacă relaţiile nu sunt atât de ideale, poate că acolo, înăuntru, 
există unele resentimente, poate că există o dragoste neîmpărtăşită, poate că 
acolo există nişte cuvinte nerostite care ar trebui spuse. În loc să învinuiți pe 
altcineva sau să folosiţi pe altul ca scuză, am dori să înțelegeţi că orice situaţie 
nu funcţionează din cauză că nu aţi oferit ceva ce era necesar în acea situaţie. 

E vorba de situaţii dificile sau relaţii disfuncţionale sau de natură 
profesională sau financiară. Deci în acest moment, când vă relaxaţi în pat, fără 
telefon, fără bombardamentul de semnale wi-fi, gândiţi-vă ce anume nu aţi 
oferit în acea situaţie. Sunteţi reticenţi? Sunteţi dezinteresaţi? Nu depuneţi 
destul efort? Sunteţi critici? Ce anume nu aţi oferit în situaţia pe care o 
percepeţi că nu funcţionează corect? I-aţi mai putea adăuga ceva plin de iubire? 

Orice situaţie care nu funcţionează, nu funcţionează din cauză că nu este 
iubită, să zicem aşa. Prin urmare, atunci când situaţiile, relaţiile funcţionează... 
Să zicem că eşti un eşti jucător de tenis şi iei multe lecţii şi practici şi lucrurile 
merg foarte bine, ele merg foarte, foarte bine pentru că investeşti energie, 
exersezi, iei lecţii de la un profesor calificat, te antrenezi cu prietenii, poate că 
urmăreşti videoclipuri despre cum să-ţi îmbunătăţeşti tehnica. Reuşeşti să te 
îmbunătăţeşti pentru că îi dai importanţă. Îţi investeşti acolo energia, timpul, 
creativitatea. 

Aşadar, dacă o relaţie sau situaţie nu merge, întreabă-te: “Oare de ce nu 
contribui la această situaţie precum o fac în domeniile unde contribui cu mult 
efort, multă bucurie, mult entuziasm?” Când începi să priveşti situaţiile şi 

relaţiile în acest fel, îţi dai seama: „Oh, această parte a lumii mele nu prosperă 
pentru că nu investesc în ea. Chiar că nu o preţuiesc sau nu-mi pasă de ea”. 

Aşa că, în această seară am vrea să parcurgeţi acest exerciţiu: priviţi o zonă 
a vieţii voastre de care nu sunteţi mulţumiţi şi întrebaţi-vă: Cum îi pot adăuga 
mai multă energie, entuziasm, dragoste? Sau este o situaţie pe care trebuie să o 
şterg din viaţa mea? Oare este o situaţie despre care ar trebui să-mi spun „Ştii 
ce, nu vreau să mai adaug nimic aici. De fapt, nu mă mai interesează deloc. Mă 
voi îndepărta complet de ea şi îmi voi direcţiona energiile către ceea ce 
preţuiesc, ceea ce iubesc, ceea ce mă bucură”. 

Poate că mulţi veţi descoperi că sunt mai multe domenii cu care nu mai 
doriţi să aveţi de a face, în care nu mai doriţi să participaţi cu adevărat. Şi 
trebuie să înţelegeţi că sunteţi liberi, puteţi spune: „Asta nu mă mai interesează, 
cred că o s-o las baltă”. 

Dacă faceţi asta sau dacă vă gândiţi să o faceţi în această seară, ascultați 
argumentele pe care mintea vi le aduce şi notaţi-le în jurnal. Să zicem că ai un 
loc de muncă part-time care nu ţi se mai potriveşte, nu te bucuri de el, nu-ţi plac 
colegii de serviciu, te gândeşti să schimbi ceva, poate chiar să renunţi la acel loc 
de muncă. În acel moment, ego-ul îţi va prezenta toate motivele pentru care nu 
ar trebui s-o faci. Notează-le şi înțelege că acel răspuns vine din ego, căci 
motivele pentru care nu ar trebui să renunţi sunt în opoziţie cu dorinţa ta 
autentică de a părăsi acea slujbă. 

Iată cum mintea lucrează împotriva sa însăşi. Trebuie să hotărăşti acum, 
după ce ai făcut acest exerciţiu: „Ah, am senzaţia că nu mai vreau să fac asta, dar 
am găsit patru motive, venite de la ego, de ce nu ar trebui să renunţ”. Când simţi 
dorinţa de a renunţa sau de a pleca şi simţi că acest gând te face fericit, dar apar 
celelalte voci, înseamnă că ele reprezintă condiţionările tale. 

Deci simţi: „Aş vrea să plec, şi gândul ăsta mă face fericit”, dar apoi: „Oh, 
dar nu voi putea face asta, cine ştie ce o să spună ăia şi s-ar putea întâmpla nu- 
ştiu-ce”. Aminteşte-ţi, aceste capace puse pe entuziasmul tău sunt condiţionările 
tale. Aşa că, începe să discerni între gândurile tale înălțătoare, incitante, fericite 
despre lucrurile care te interesează şi pe care doreşti să le faci, pe de o parte, şi 
acele idei negativiste provenind din formarea ta mentală, pe cealaltă parte. 

Iată ce fac cei mai mulţi oameni: întâi simt entuziasmul de a schimba ceva, 
dar imediat intervine vocea negativă, iar ei acordă o importanţă egală atât vocii 
negative, cât şi entuziasmului spiritual. În acest stadiu al dezvoltării voastre, 
este foarte important să începeţi să discerneţi diferenţa dintre cum se simte 
Spiritul (entuziasm, fericire, curiozitate, aventură, mulţumire, creativitate, 

plăcere) şi cum se simte condiţionarea (limitare, frică, critică, vinovăţie, ruşine, 
teama de ce gândesc ceilalţi despre tine, acest tip de chestiuni). Veţi simţi 
inspiraţia sau deprimarea. 

Vrem să înțelegeţi că a venit timpul să alegeţi inspiraţia. Asta nu înseamnă 
neapărat că vă veţi părăsi slujba. Ar putea însemna să faceţi o perfecţionare la 
serviciu, dacă vă place locul de muncă. Şi perfecţionarea este importantă. Dacă 
nu mai sunteţi mulţumiţi, nu înseamnă că s-a terminat cu acea slujbă sau 
funcţie. Cauza ar putea fi că trebuie să mai urmaţi un an de şcoală sau să urmaţi 
un curs de scurtă durată sau să vă schimbaţi orarul sau să schimbaţi 
departamentul sau să lucraţi la domiciliu în loc de birou sau invers, la birou şi 
nu de acasă. Dar, trecând prin acest proces, veţi începe să înţelegeţi: „Ah, aceste 
voci negative sunt cele care mă împiedică să mă transform, mă împiedică să 
schimb lucrurile care trebuie schimbate”. După ce aţi ascultat odată acest 
videoclip, am vrea să-l reluaţi, să-l ascultați din nou şi apoi să faceţi exerciţiul. 

Eu sunt acela pe care-l ştiţi ca Isus, vă dorim vise plăcute şi vă vom vorbi 
din nou mâine.» 


Ziua 26, dimineaţa 


"Din cauza naturii hipnotice a sistemelor mass-media, mulţi oameni au intrat 
fără să ştie în această stare inconştientă de hipnoză. Ei cred că sunt treji, cred că 
iau decizii, dar în realitate, acţionează această parte mai primitivă a conştiinţei 
lor." (Isus) 


ISUS: 

«Cu adevărat, sunteţi ființe binecuvântate. Eu sunt acela pe care-l ştiţi ca 
Isus. 

Pentru mulţi dintre voi, aceste practici la care vă cerem să participaţi nu 
sunt noi, dar formatul este nou şi tocmai asta vă transformă în aceste 40 de zile 
şi 40 de nopţi. Rareori vă străduiţi să vă transformați conştiinţa atât de repede, 
dar vrem să înţelegeţi că acesta este momentul potrivit. Iar motivul pentru care 
facem asta în acest moment se datorează vitezei cu care lucrurile se schimbă. 

Am vrut să vă oferim cât mai multora posibilitatea de a vă disciplina 
mintea, astfel încât să vă aducă ceea ce vă doriţi, în loc să rătăciţi sub influenţa 
sistemelor mass-media. Vă oferim avertismente, vă oferim sfaturi, vă oferim 
sugestii, şi toate sunt instrumente puternice, oferindu-vă posibilitatea de a vă 

ridica frecvenţa vibraţiei mai sus de locul de joacă al ego-ului, unde nimic nu se 
schimbă niciodată. 

Da, întâlniți diverşi oameni, vă căsătoriţi şi divorţaţi, vă angajaţi şi pierdeţi 
locurile de muncă şi faceţi toate aceste lucruri învârtindu-vă în cerc. Din punctul 
nostru de vedere, atunci când vă privim de aici de sus — nu în sens dispreţuitor, 
ci vă privim, să zicem, dintr-o perspectivă superioară —, vedem că mulţi sunteţi 
blocaţi în tipare adânc înrădăcinate, care nu pot fi schimbate decât dacă vă 
disciplinaţi şi alegeţi în mod repetat să vă depăşiţi reacţia primitivă de luptă- 
sau-fugă. 

Ea este ceea ce numim aspectul animal al omului. Este aspectul care 
supravieţuieşte, să zicem, atunci când aveţi un accident de maşină grav şi intrați 
în comă. Există o parte din voi care vă ţine în viață, respiraţi, digeraţi, 
transpiraţi, toate aceste lucruri. Nu trebuie să fiţi în stare de conştienţă pentru 
ca aceste funcţii să continue. 

Din cauza naturii hipnotice a sistemelor mass-media, mulţi oameni au 
intrat fără să ştie în această stare inconştientă de hipnoză. Ei cred că sunt treji, 
cred că iau decizii, dar în realitate, acţionează această parte mai primitivă a 
conştiinţei lor. Acesta este motivul pentru care vedeţi revolte pe străzi, când se 
manifestă mentalitatea de turmă. Acesta este motivul pentru care vedeţi cum 
milioane de oameni supuşi la nedreptăţi sau acte nechibzuite, pur şi simplu, 
încremenesc, fără a face absolut nimic în acest sens. Aţi intrat în inconştienţă. 

Există o forţă puternică ascunsă în voi toţi. Este puterea lui Dumnezeu. 
Este liberul arbitru. Este creativitatea. Este dragostea. Dar ea poate fi acoperită 
de puterea instinctului de supravieţuire, când turma pare cea mai sigură. Când 
priviţi o zebră, o antilopă sau o vacă, ele stau în turme, deoarece nu se pot apăra 
împotriva atacatorilor. Sunt întotdeauna prinse cele de la marginea turmei sau 
din spatele turmei de către prădătorii isteţi şi vicleni. Şi voi aveţi de-a face cu 
unii isteți şi vicleni, iar instinctul natural provenind din acel fundament egotic 
vă face să staţi cu turma. 

Dar acum trebuie să deveniți şi voi abili şi vicleni, nu pentru a răni pe 
cineva, ci pentru a vă folosi talentele Divine de inteligenţă, creativitate şi 
ingeniozitate. Noi vă oferim aceste lecţii, aceste recomandări ca să începeţi să vă 
activaţi acea parte conştientă a minţii, în locul părţii inconştiente a minţii, care a 
fost şi este dominată de aceste sisteme. 

Să fie clar, încurajându-vă să deveniți adevăratul vostru sine, nu accentuăm 
sentimentul separării, ci vă spunem: „Nu vă purtaţi ca oile, nu faceţi ceea ce fac 
ceilalţi”, ci amintiţi-vă de analogia pe care am făcut-o: dacă oile o iau într-o mie 

de direcţii diferite pentru că aşa au decis ele, atunci câinele ciobănesc nu le 
poate stăpâni şi mâna în ţarc. Iar când spunem o mie de direcţii diferite, vrem să 
spunem că, folosindu-vă liberul arbitru, veţi decide singuri ce veţi face, 
folosindu-vă toată energia, toată puterea. 

Aceasta este recomandarea noastră de dimineaţă pentru voi: să vă amintiţi 
că sunteţi realmente fiinţe divine. Sunteţi inteligenţi, ingenioşi şi creativi. Nu 
acţionaţi ca oile, ci rămâneţi fermi, adunaţi-vă în grupuri inteligente şi decideţi- 
vă soarta. Soarta voastră este în mâinile voastre în aceste vremuri şi este 
important să decideţi cum să vă descurcaţi în aceste vremuri, nu cu mintea 
inferioară, ci cu mintea superioară. 

Eu sunt acela pe care-l ştiţi ca Isus şi vă voi vorbi din nou mai târziu.» 


Ziua 26, seara 


„Păi, nu poate fi acesta scopul meu, nu poate fi asta ceea ce trebuie să fac 
acum, când tot restul este aşa de important”. Ah, dar dacă ai cunoaşte legile 
creaţiei, anume că prin pasiunile tale eşti condus spre ceea ce trebuie să 
înveți...! (Isus) 


ISUS: 

«Cu adevărat, sunteţi fiinţe binecuvântate. Eu sunt cel pe care îl ştiţi ca 
Isus. 

Starea de spirit a societăţii voastre se schimbă şi se repoziţionează. 
Bombardarea constantă a populaţiei cu frică, cu numărul de decese şi numărul 
de cazuri şi genul ăsta de lucruri, are urmări grave asupra frecvenţei de vibraţie 
a societăţii. Iar acest lucru se face intenţionat. Se depune un efort concertat 
pentru a vă face pe toţi mai uşor de manipulat. 

Deci cei care mă ascultați acum, este foarte important să înţelegeţi 
amploarea muncii spirituale pe care o realizaţi. 

Sunteţi educați după fizica newtoniană, care spune că eşti o singură 
persoană, iar o singură persoană nu poate face nimic. Dar nu aşa funcţionează 
creaţia. Când mai mulţi vă adunaţi în numele iubirii, focalizaţi pe ceea ce aţi dori 
să aveţi, concentrați pe ceea ce este bun, pe ceea ce este aliniat cu Dragostea, 
Dumnezeu, Tot-ce-există, Viaţa, atunci sunteţi mult mai puternici decât fiinţele 
care se tem. Acelea sunt rupte de adevărata lor putere, aşteaptă ca alţii să le dea 
răspunsuri, dar acele răspunsuri le rătăcesc şi mai mult, le coboară tot mai mult 

către frecvențele de vibraţie inferioare ale fricii şi confuziei, făcându-le din ce în 
ce mai neputincioase. 

Fiinţele care sunt la putere înţeleg, acest lucru şi este important ca şi voi să 
îl înţelegeţi. Când spuneam mai devreme să deveniți mai vicleni, nu sugeram să 
deveniți şarlatani, ci să deveniți înţelepţi în situaţia dată. Adică, vă folosiţi 
cunoştinţele — sau noile cunoştinţe, dacă sunteţi novici la aceste învățături — ca 
să vă simţiţi mai bine, să vă concentrați asupra binelui, să vă concentrați pe 
recunoştinţă, pe ceea ce vă entuziasmează, pe ceea ce vă face fericiţi şi vă 
fascinează. 

Astfel de idei par a încuraja satisfacerea plăcerilor personale. S-ar putea să 
fii obsedat de cântatul la pian, s-ar putea să fii obsedat de creşterea florilor, s-ar 
putea să fii obsedat de tricotarea puloverelor şi atunci poate te gândeşti: „Păi, nu 
poate fi acesta scopul meu, nu poate fi asta ceea ce trebuie să fac acum, când tot 
restul este aşa de important”. Ah, dar dacă ai cunoaşte legile creaţiei, anume că 
prin pasiunile tale eşti condus spre ceea ce trebuie să înveţi...! S-ar putea să ai 
nevoie să înveţi răbdarea, s-ar putea să trebuiască să împarţi frumoasele tale 
flori cu alţi semeni care sunt rupţi de natură, s-ar putea fie nevoie să scrii o carte 
care să influenţeze în viitor minţile a milioane de oameni. 

Atunci când autorii scriu cărţi, ei nu ştiu unde vor ajunge cărţile lor. Ei cred 
că doar le scriu şi poate vor ajunge într-un sertar, iar dacă au noroc, s-ar putea 
să le citească câţiva oameni. Dar unele dintre cele mai bine vândute cărţi din 
lume, care au transformat multe vieţi, au fost scrise de oameni care nu aveau 
nicio ambiţie personală pentru acea carte. Erau îndrumați de Spirit să pună 
acele cuvinte pe hârtie. Ai încredere în îndrumarea pe care o primeşti din 
interior, ai încredere că ceea ce îţi place să faci este ceea ce îţi este sortit. 

Există această distorsiune în mintea occidentalilor, provenind de la 
propaganda care v-a fost băgată pe gât, că, dacă nu eşti faimos, dacă nu eşti 
bogat, atunci nu eşti valoros — or exact opusul este adevărat. Mulţi oameni 
bogaţi şi faimoşi nu fac o treabă bună. De fapt, ei corup mii şi milioane de alte 
minţi. Ei nu ajută cu nimic. 

Dar tu, care trăieşti o viaţă frumoasă, tu, care îţi urmezi pasiunile, 
adevăratele îndemnuri ale inimii, tu, care eşti bun cu tine şi cu cei din jur, tu, 
care îţi cureţi mintea prin practica zilnică a iertării, tu, cu adevărat, produci o 
transformare. Şi cu cât vă adunaţi mai mulţi, cu atât veţi realiza o transformare 
mai importantă, cu un impact mult mai mare decât îl au acelaşi număr de 
oameni adunaţi de frică. 

Şi de aceea vă rugăm să distribuiţi aceste videoclipuri. Distribuiţi, 
distribuiţi şi iar distribuiţi. Cu cât mai mulţi oameni vor auzi aceste informaţii, 
cu atât va creşte valul. Sunteţi creatori puternici, dar aţi uitat asta. Şi noi ne 
aflăm aici pentru a vă reaminti acest lucru: sunteţi făcuţi după chipul lui 
Dumnezeu, fiinţe creatoare, iubitoare de libertate, pline de dragoste. Şi acesta 
este destinul vostru, acesta este destinul Pământului. 

Pe măsură ce treceţi prin această schimbare de conştiinţă, această 
transformare foarte profundă, vă reamintim ce imensă putere degajă această 
orientare a mentalităţii voastre şi a altora spre adevăr, spre iubire, spre 
prețuirea vieţii în toată măreţia şi simplitatea ei şi, uneori, în toată banalitatea 
el. 

Dacă aveţi zile obişnuite în care simţiţi că nu se întâmplă lucruri deosebite, 
faceţi-vă munca de iertare interioară, cultivați nişte legume, îngrijiţi nişte flori, 
scrieţi o poezie, pictaţi un tablou, luaţi câinele la plimbare — bucuraţi-vă de 
lucrurile obişnuite. Sunteţi făcuţi să trăiţi aici, sunteţi meniţi să fiţi vii. De unde 
ştiţi asta?! Din simplul fapt că sunteţi aici. Şi vi s-a dat tot ce aveţi nevoie pentru 
a vă merge bine în această lume, pentru a trăi o existenţă plină şi fericită. 

Amintiţi-vă asta când vă duceţi la culcare în seara aceasta: aţi fost sortiţi să 
fiţi aici. Vă aflaţi aici pentru un scop măreț, care este acela să vă trăiţi viaţa din 
plin, exprimându-vă unicitatea şi împărțindu-vă cu generozitate talentele şi 
iubirea asupra lumii. 

Eu sunt acela pe care îl ştiţi ca Isus şi vă voi vorbi din nou mâine.» 


Ziua 27, dimineaţa 


"Gândeşte-te la un stadion mare în întuneric, întuneric beznă: o lumânare 
aprinsă poate fi văzută în acel întuneric. Doar prin faptul că eşti tu, cel autentic, 
concentrat pe această lucrare, menţinându-ţi vibrația ridicată, îi vei transforma 
pe cei din jurul tău." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Unii dintre voi sunteţi confuzi, unii sunteţi îngrijoraţi, unii sunteţi 
interesaţi, unii sunteţi entuziasmați. Este firesc să aveţi orare diferite în locuri 
diferite, deoarece aţi trăit vieţi diferite. Nu veţi simţi toţi acelaşi lucru în acelaşi 
timp. Unii vă veţi ciocni de rezistenţa familiei voastre la unele dintre aceste idei, 

alţii veţi fi trecut de mult de momentul în care aţi renunţat de a mai încerca să 
vă faceţi familia să gândească ca voi. Vrem să înţelegeţi că este în regulă să fiţi 
exact în punctul în care sunteţi. 

Mulţi veţi avea puternice emoţii negative pe măsură ce intraţi în aceste 
ultime trei luni ale anului 2020, în anotimpul de iarnă din emisfera nordică. 
Veţi vedea ample baraje mediatice, veţi auzi unele lucruri, chiar veţi simţi unele 
consecinţe ale ordonanţelor de urgenţă care vi s-au impus. Vrem să înţelegeţi că 
viaţa este puternică. Lumina nu poate fi stinsă de întuneric. Gândiţi-vă la un 
stadion mare în întuneric, întuneric beznă: o lumânare aprinsă poate fi văzută 
în acel întuneric. 

Exact în acest mod vrem să începeţi să vă imaginaţi. Nu contează ce vă 
înconjoară, nu contează ce cred prietenii şi familia din jurul vostru. Ceea ce 
contează este că voi sunteţi lumina, aveţi o vibraţie a iubirii peste şi dincolo de 
ceea ce ei ar putea înţelege. 

Nu vă aşteptaţi ca oricine să înţeleagă lumina când se află în întuneric. Dar 
lumina va învinge. Întotdeauna învinge. Întunericul nu are o sursă proprie, ci 
este doar lipsa luminii. Când ştii că tu eşti lumina, iar ei sunt în întuneric, 
continui să îţi faci treaba. Nu contează că te cred nebun, nu contează că te cam 
ridiculizează, nu contează, pentru că ştii că tu eşti lumina. Fii lumina, ai 
încredere, ţine-ţi mintea în dragoste, ţine-ţi mintea în recunoştinţă, ţine-ţi 
mintea la ceea ce iubeşti, fie că este vorba de grădinărit sau de artă, fie că scrii 
sau cânţi sau mergi cu bicicleta sau îţi perii calul sau te joci cu câinele. Nu 
contează. Dacă te afli într-o stare de pace, dacă păstrezi această frecvenţă pe 
care ţi-o aducem, vei fi ca o lumânare în întuneric, alungând întunericul din cei 
apropiaţi. Doar prin faptul că eşti tu, cel autentic, concentrat pe această lucrare, 
menţinându-ţi vibrația ridicată, îi vei transforma pe cei din jurul tău. Vor vedea 
că ai o calitate pe care ei nu o au. Te vor vedea râzând, te vor vedea activ, te vor 
vedea motivat, te vor vedea creativ şi se vor întreba: „De ce este această 
persoană în regulă şi eu nu sunt?”. Nici măcar nu trebuie să vorbească cu tine. 
Nu trebuie să faci prozelitism şi nici măcar să exprimi în cuvinte această 
învăţătură. Fiindcă vei fi lumânarea din întuneric. 

Pe măsură ce avansăm în a doua jumătate a acestor 40 de zile şi 40 de 
nopţi, este imperios necesar să nu priviţi lumea ca pe talanga ce dă de veste cum 
merg lucrurile. Pentru că lumina se schimbă, lumina devine mai puternică, din 
ce în ce mai mulţi oameni se trezesc, tot mai mulţi oameni înţeleg că aici se 
joacă o carte mare. Iar pe măsură ce tot mai mulţi oameni îşi deschid ochii şi 
inimile către un viitor pozitiv, exact asta veţi crea. Veţi crea un viitor pozitiv. 

Amintiţi-vă, ceea ce vedeţi că se manifestă acum este rezultatul obţinut 
după multă diseminare a fricii. Toţi aceşti ani de ştiri care v-au obosit cu poveşti 
despre moarte şi distrugere, războaie, astfel de lucruri, toţi aceşti ani de privit 
violenţa la televiziune şi în filme — acestea sunt seminţele care au dat recolta pe 
care o vedeţi acum. Urmând aceste învățături şi distribuind aceste videoclipuri, 
plantați o nouă recoltă care va produce roade dulci. 

Deci nu trebuie să vă mai uitaţi la ce-i vechi, deja materializat, trebuie să 
priviţi viziunea pe care o aveţi în inimă despre lumea pe care v-o doriţi. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 27, seara 


"Sesiunile video pe care le facem cu voi şi recomandările pe care vi le oferim, 
acestea nu îi vor plăcea ego-ului, deoarece recomandările noastre îi contestă 
ordinele. Ego-ul se reduce la restricţie, limitare şi atac." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Evoluţia accelerată prin care treceţi acum poate să vă obosească. Încercarea 
de a vă schimba obiceiurile aşa cum vă cerem, reflectarea la lucruri la care nu vă 
gândiţi în mod obişnuit, concentrându-vă pe aspecte inconştiente din viaţa 
voastră — toate acestea necesită mult efort, iar ego-ul nu este fericit cu treaba 
asta. 

Mintea ego-ului este partea minţii voastre care se îndoieşte, este partea care 
pune întrebări, este partea care se teme, este partea care este concentrată pe 
separare şi pe atac. Iar atunci când începeţi să depăşiţi limitele controlului său, 
va începe să vă spună să opriţi practica. Va percepe practica iertării, practica 
aprecierii, a recunoştinţei, atenţia acordată inconştientului, le va percepe ca pe o 
ameninţare la sistemul său de protecţie. 

Mintea ego-ului a născocit o mulţime de adaptări, având în vedere 
experienţele pe care le-aţi avut în trecut ca fiinţă umană, şi a decis că a proiectat 
un sistem perfect pentru a vă menţine în siguranţă. Totuşi, dorinţa ego-ului de a 
fi în siguranţă nu are nimic de-a face cu fericirea, cu dragostea, cu expansiunea 
conştiinţei. Ego-ul se reduce la restricţie, limitare şi atac. 

Deci când începeţi să provocaţi ego-ul — iar el este o parte a minţii voastre, 
nu este separat de voi, dar este separat de Spirit, este separat de iubire, este 

lipsit de iubire, este condus de frică şi bazat pe frică, deci este opusul iubirii din 
acest punct de vedere — ego-ul vă va sfătui împotriva acestor practici, deoarece 
le percepe ca pe o ameninţare. De ce sunt o ameninţare? Păi, strategiile pe care 
mintea ego-ului le-a pus la punct se bazează pe experienţe simple. 

Cineva îmbrăcat într-un pulover galben m-a atacat odată, aşa că voi sta 
mereu departe de oamenii în pulovere galbene. La un moment dat, un bărbat 
sau o femeie m-a dezamăgit, aşa că, prin urmare, nu mai am încredere în 
bărbaţi sau femei, în funcţie de ce gen eşti. Ego-ul va veni cu strategii precum 
acestea, cu afirmaţii generale despre puloverele galbene şi despre persoanele de 
sex opus, în efortul de a vă împiedica să simţiţi durere şi suferinţă şi o potenţială 
moarte. 

Destul de ironic, tot ego-ul vă va sfătui să mâncaţi cât mai multe felii de 
tort. Din acest punct de vedere, nu are o minte sănătoasă, ego-ul este nebun. Vă 
va sfătui să nu vă apropiaţi de oameni ca să fiţi în siguranţă, dar tot el vă va 
sfătui să beţi o sticlă de vodcă pentru a vă domoli frica. Este incredibil de nebun. 
Şi va încuraja un comportament nebunesc. 

Prin urmare, sesiunile video pe care le facem cu voi şi recomandările pe 
care vi le oferim, acestea nu îi vor plăcea ego-ului, deoarece recomandările 
noastre îi contestă ordinele. 

Aşadar, dacă simţiţi o rezistenţă crescândă de a face această lucrare, dacă 
simţiţi tot mai multă frică sau confuzie, asta se întâmplă: ego-ul a decis că aceste 
lecţii sunt periculoase pentru supraviețuirea voastră. 

Dacă gândeşti ca ego-ul, iertarea este periculoasă pentru supravieţuire. 
Ego-ul se preocupă mereu de corp şi preţuieşte corpurile, de fapt, urăște şi 
iubeşte corpurile, venerează şi condamnă trupurile. Din nou, este foarte, foarte 
inconsecvent. Iar când te aliezi cu ego-ul, vei avea o experienţă cu multe suişuri 
şi coborâşuri, din cauza acestei inconsecvenţe. 

În „Cursul de miracole” se pune un accent constant pe iubire şi iertare. 
Există o dorinţă permanentă de pace. Aceasta este linia directoare a acelor lecţii: 
dorinţa de pace. Pacea sufletească este totul. Liniştea minţii înseamnă că nu te 
mai lupţi cu tine însuţi, înseamnă că nu te mai lupţi cu lumea. Lumea apare din 
trecut — lumea actuală se manifestă pe baza trecutului. Deci lupta cu 
manifestarea actuală este inutilă. Dacă nu îţi place manifestarea actuală, 
schimbă-ţi mintea, îndreaptă-ţi atenţia către ceea ce doreşti. Este o practică 
foarte simplă, dar ego-ul nu este de acord cu ea. 

Deci, pe parcursul aprofundării acestor lecţii, înţelegeţi că poate apare o 
anumită rezistenţă, o voce vă poate spune în minte: „Nu face aceste lucruri, nu 

va fi în favoarea noastră”. Ego-ul este trecutul. Este fricos, este agresiv, atacă şi 
nu iartă. De aceea, ori de câte ori vă sfătuim împotriva acestor atitudini, nu îi va 
plăcea. 

Fiţi conştienţi: dacă simţiţi o împotrivire interioară, dacă simţiţi că vreţi să 
vă retrageţi de la aceste lecţii, aveţi încredere că aceste lecţii sunt bune, vă 
conduc către iubire şi vă pregătesc un somn plăcut, cu îngeri care vă păzesc. 

Eu sunt acela pe care îl ştiţi ca Isus şi vă voi vorbi din nou mâine.» 


Ziua 28, dimineaţa 


"La sfârşitul acestui anotimp spiritual, va avea loc o translație, o experienţă care 
va fi deschisă doar acelora care aveţi o vibraţie ce poate suporta acea 
experienţă de frecvenţă înaltă. Alţii nu se vor ridica la o frecvenţă suficientă şi, 
pentru ei, va fi ca şi când nu s-a întâmplat niciodată." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care-l ştiţi ca 
Isus. 

Semnele sunt clare: semnele că toţi vă descurecaţi bine, dar şi semnele că 
unele fiinţe din societate nu o duc bine. Puteţi vedea că s-a făcut o demarcaţie. 
Observaţi că există oameni care cred toată povestea care se difuzează pe planeta 
voastră, dar sunt şi cei care vă treziţi sau care s-au trezit deja, iar acum îi treziţi 
pe alţii. Este în regulă. Fiecare alege ce vrea să facă în încarnarea sa. Trebuie să 
acceptăm acest lucru. 

Vrem să înțelegeţi că există oameni care, să zicem aşa, privesc de pe gard, ei 
au ascultat povestea spusă de guverne, dar acum au devenit suspicioşi, văd că 
lucrurile merg într-un mod ciudat de greşit şi alături cu drumul. Vrem să 
înțelegeţi că acei oameni ar putea viziona aceste videoclipuri. Aceia sunt cei 
deschişi spre idei noi. 

Dar vrem să nu forţaţi nimic în decursul următoarelor luni. Vrem să vă 
concentrați pe practica voastră individuală. 

În societatea voastră aţi fost învăţaţi că sacrificiul şi suferinţa în numele 
altora sunt nobile şi sfinte. Nu sunt! Nu acestea au fost lecţiile pe care le-am 
predicat pe Pământ cu atâţia ani în urmă. V-am învăţat despre libertate şi 
forţele proprii. Pe acestea vrem să vă concentrați. Deoarece numai devenind voi 
înşivă Lumină, veţi putea lua parte la călătoria acestui proces de ascensiune. 

Trenurile pleacă din gări şi, dacă nu vă grăbiţi, nu veţi mai apuca să urcați 
în ultimul vagon care iese din staţie. 

Desigur, unii vor spune: „Ah, nimeni nu va fi lăsat în urmă”. Şi asta-i 
adevărat, în cele din urmă toată lumea se va trezi. Dar vrem să ştiţi că, la 
sfârşitul acestui anotimp spiritual, va avea loc o translație, va exista o experienţă 
care va fi deschisă doar acelora dintre voi care au o vibraţie ce poate suporta 
acea experienţă de frecvenţă înaltă. Alţii nu se vor ridica la o frecvenţă suficientă 
pentru a gestiona acea experienţă şi, pentru ei, va fi ca şi când nu s-a întâmplat 
niciodată. 

Deci vrem să ţineţi minte. Da, distribuiţi aceste videoclipuri cât de mult 
puteţi, înfruntaţi-vă frica de cenzură, dar aceasta este practica voastră 
personală, nu doar ca să transformați alte minţi, ci ca să vă eliminaţi din minte 
teama de judecata altor persoane, pentru că asta vă scade frecvenţa. Curajul, 
capacitatea de a fi autentici, capacitatea de a arăta lumii cine sunteți cu 
adevărat, ce preţuiţi şi ce iubiţi şi ce vreţi să trăiţi — acestea constituie practica 
voastră. Deci nu atribuiţi altor motive rugămintea noastră de a distribui 
videoclipurile. Este destinată vouă, ca să vă înfruntaţi temerile, ca să fiți 
autentici, ca să vibraţi cât mai înalt cu putinţă. 

Staţi drepţi, cu pieptul în faţă şi cu capul sus, ştiind că sunteţi conectaţi la 
Divin, aşa deveniți extrem de influenţi, extrem de influenţi. La fel cum eu am 
fost extrem de influent pe Pământ cu mulţi ani în urmă. De ce credeţi că am fost 
atât de influent? Pentru că demonstram echillibru sufletesc şi abilităţi pe care 
nimeni altcineva nu le avea. Cum le-am obţinut? Nu a fost o favoare dată de 
Dumnezeu, a fost o practică, o practică spirituală, la fel cum practicaţi şi voi. Nu 
există secrete ascunse de voi, dragilor, toate vă sunt dezvăluite în „Cursul de 
miracole”. 

Modalitatea de a vă ridica mintea de la gândurile inferioare se găseşte în 
„Cursul de miracole”. Iar cărţile pe care le-a scris această ființă-medium 
prezintă multe subiecte moderne, aşa încât să puteţi înţelege cum să le abordaţi 
corect. 

Deci, în combinaţie, aveţi tot ce trebuie. Nu există deloc secrete, dragilor. 
Practica iertării şi înţelegerea propriei minţi şi cum funcţionează ea, acestea vă 
vor scoate din condiţionări, din mentalitatea de turmă, către tărâmul divin, 
tărâmul creativităţii pure şi al visării lucide. 

Da, această viaţă este un vis. Da, privind înapoi după ce vei trece în tărâmul 
celălalt, vei spune „Oh, Doamne, părea atât de real!” şi vei realiza că acolo unde 

vei fi este realitatea. Că există mai multă viaţă şi vibraţie în viaţa de apoi decât 
există, de fapt, în acest loc de acum. 

Aici trebuie să luptaţi, este un loc dificil de trăit, trupurile voastre par că vă 
trădează, aveţi probleme cu relaţiile, e greu să găsiţi iubirea, abundă problemele 
de sănătate. Acesta nu este raiul. Aici este locul ego-ului. Este un loc al fricii, un 
loc al separării şi asta se vede în cel mai înalt grad acum, prin toată suferinţa şi 
confuzia de pe planeta voastră. Dar rămânerea în această suferinţă şi confuzie 
nu va ajuta pe nimeni. 

Astăzi vrem să subliniem importanţa practicii voastre, practica de a vă 
aşeza după ce aţi ascultat această înregistrare şi a spune câteva rugăciuni pentru 
duşmanii voştri, acele fiinţe care nu vă plac, acele fiinţe care v-au rănit, acele 
fiinţe care v-au trădat. Rugaţi-vă pentru ei şi faceţi din ei punctul central al 
practicii voastre de iertare în următoarele zile, străduindu-vă să înţelegeţi că ei 
au fost cumva o reflexie a voastră într-un fel sau altul. 

Ce parte din voi vibrează încă la acea frecvenţă, acea frecvenţă scăzută a 
trădării, acea frecvenţă scăzută a neiubirii de sine? 

Atât de mulţi dintre voi aţi fost răniţi de părinţi sau foşti iubiţi sau foşti soţi 
ori soţii şi purtaţi acele poveri cu voi şi continuaţi să credeţi că aţi fost o victimă. 
Dar aţi făcut parte integrantă din acea co-creaţie şi lucrarea voastră de iertare o 
demonstrează. Vă demonstrează că aţi dansat împreună, victima şi făptaşul, aţi 
fost cumva o pereche. Iar acum nu mai sunteţi. 

În acest mod poţi deveni tu persoana mai elevată care, pentru beneficiul 
vibraţiei tale, îl eliberezi pe celălalt. Vrem să-ţi imaginezi cum tai corzile care vă 
leagă. Vrem să-i spui în gând: „Te iert pentru toate păcatele pe care nu le-ai 
comis împotriva mea. Eram cumva o pereche, abia acum înţeleg. Nu te mai ţin 
legat de mine şi nu-mi voi mai spune povestea că m-ai rănit. Nu-mi voi mai 
repeta povestea că ai fost mai puternic decât mine şi m-ai făcut victimă. Sunt 
puternic(ă), sunt rezistent(ă), acum sunt aici şi sunt bine”. 

Eşti aici, eşti bine, cu excepţia poveştilor din trecut pe care le cari după tine. 
Astăzi este ziua în care te scuturi de toate poveştile. Nu mai vorbi niciodată 
despre divorțul tău oribil. Nu mai vorbi niciodată despre acel viol. Nu mai vorbi 
niciodată despre sărăcie. Vorbeşte doar despre ceea ce este bun, iubitor, 
luminos şi de înaltă frecvenţă şi vei deveni acea lumină pentru tine, vei fi lumină 
pentru ceilalţi. Şi atunci vei începe să ai acces la cunoştinţe şi abilităţi la care 
doar ai visat. 

Vrem să te vedem urcat în acel tren. Şi poţi prinde acel tren, dar trebuie să- 
ţi concentrezi mintea, trebuie să te focalizezi pe abandonarea a tot ce nu-ţi 


153 


foloseşte, care te face un om mărunt, şi să te focalizezi asupra a ceea ce îţi aduce 
bucurie şi îţi lărgeşte inima şi mintea în toate direcţiile. Eşti un copil sfânt al lui 
Dumnezeu şi eşti iubit peste măsură. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 28, seara 


"Energia necesară pentru corp vine de la Spirit. Fiecare celulă, fiecare corpuscul 
sanguin, fiecare fir de păr este creat de Spiritul tău, sănătatea şi vitalitatea vin 
de la Tine. lar lipsa de sănătate şi lipsa de vitalitate vin de la tine - acel mic tu 
care crezi că eşti." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Vremea serii, aşa cum am spus, este un timp sacru. În această seară, vrem 
să vă interiorizați şi să vă simţiţi corpul. Faceţi o scanare a corpului. Mergeţi 
până la vârfurile degetelor de la picioare şi mişcaţi-le. Apoi mişcaţi tălpile. 
Ajungeţi la glezne, simţiţi-vă gleznele. Mergeţi la muşchii gambei, opriţi-vă şi 
concentraţi-vă doar asupra muşchilor gambei şi simţiţi forţa vitală de acolo. 
Apoi mergeţi la genunchi şi concentraţi-vă pe genunchi şi simţiţi acolo forța 
vitală. Urcaţi până la coapse şi şolduri şi continuaţi pe tot corpul. Continuaţi în 
zona pelviană, în abdomen, inimă, plămâni şi umeri, coborâţi pe braţe până la 
coate, încheieturile mâinilor, palme şi vârfurile degetelor. Simţiţi senzaţia de 
căldură şi furnicături în mâini când vă concentrați asupra lor. Apoi urcați spre 
gât, până la maxilar, limbă, obraji, pleoape, urechi şi până în vârful capului. 

Ceea ce simţiţi în toate aceste zone este forţa vitală. Iar această forţă vitală 
provine din Spirit. Nu provine din corp. Ea insuflă energie corpului. Energia 
necesară pentru corpul tău vine de la Spiritul tău. Tu nu provii din corpul tău. Ci 
corpul tău provine din Tine. Aceasta este o distincţie foarte importantă pe care 
trebuie s-o faceţi în această etapă a învăţăturii, deoarece majoritatea dintre voi 
credeţi că corpul vă controlează, durerea de burtă vă controlează, problema de 
sănătate vă controlează. Dar Voi vă controlaţi şi vă creaţi corpul tot timpul. 
Fiecare celulă, fiecare corpuscul sanguin, fiecare fir de păr este creat de Spiritul 
vostru. Şi este important să înţelegi acest lucru, că sănătatea şi vitalitatea vin de 
la Tine. 

Iar lipsa de sănătate şi lipsa de vitalitate vin de la tine. Acel mic tu care crezi 
că eşti. Când crezi că eşti o victimă, când crezi că eşti slab, când crezi că eşti 
singur, când crezi că eşti în pericol, atunci corpul tău se află sub un stres 
extraordinar şi nu înfloreşte şi nu este sănătos, pentru că îi trimiţi un mesaj de 
teamă. Iar atunci când trimiţi un mesaj de teamă corpului, acesta se pregăteşte 
pentru atac, se pregăteşte să lupte pentru viaţa sa, pentru că îi spui că eşti o 
victimă şi că eşti neputincios. Corpul reacţionează la acele credinţe, gânduri şi 
idei ca şi cum ar fi adevărate, pentru că tu eşti la butoane, tu eşti centrul de 
control al corpului tău. 

Când începi să te vezi ca fiind viguros, când începi să te vezi ca fiind 
puternic, când începi să nu te mai vezi ameninţat, atunci corpul tău începe să 
înflorească, deoarece îşi spune: „Totul este bine aici. Nu-i nevoie să fugim şi să 
ne ascundem. Nu trebuie să ne stresăm de nimic. Putem înflori, putem vindeca 
ce trebuie vindecat. Avem la dispoziţie toată energia de care avem nevoie”. 

Iar când începi să te conectezi activ la Sursa de energie — adică să 
vizualizezi energia ce coboară din centrul universului, prin vârful capului în 
corpul tău, să vizualizezi energia ce urcă din Gaia, de la centrul Pământului, prin 
tălpi, sus în picioare, în trunchi, amestecându-se cu acea energie luminoasă 
frumoasă provenită de la Soarele central al galaxiei — deci când începi să 
imaginezi în mod activ forţa vitală care trece prin fiecare celulă a corpului, 
atunci începi să accezi la un nivel superior, şi întruchipezi sursa de energie a lui 
Dumnezeu. 

Dar toate acestea se pot face numai atunci când mintea este sub controlul 
tău, nu sub controlul sistemelor mass-media. 

Trebuie să vă recăpătaţi controlul minţii şi trebuie să începeţi să vizualizaţi 
această forţă vitală care vă străbate. Viaţa este foarte, foarte puternică. 
Instinctul de supravieţuire este foarte, foarte puternic. Dar când ego-ul este 
stăpân şi când ego-ul este înspăimântat, corpul suferă enorm. 

Aşadar, în această seară, vrem să vă întindeţi în pat înainte de a adormi şi 
să vă imaginaţi exact ceea ce am spus. Vizualizaţi mental lumina albă venind din 
centrul galaxiei, coborând prin vârful capului ca un vârtej în interiorul craniului, 
coborând prin coloana vertebrală, în piept şi abdomen, apoi prin noadă către 
picioare, ieşind prin tălpi spre centrul Pământului. Şi invers, vizualizaţi energie 
roşie şi verde venind din centrul Pământului, care urcă prin tălpi, trece prin 
picioare, prin genunchi, prin pelvis în cavitatea abdominală, prin piept în inimă 
şi plămâni, până la gât şi creier, ieşind prin vârful capului. 

Deci aveţi energia pământului venind de la Gaia şi aveţi energia 
vindecătoare iluminată a iubirii coborând din Sursă. Iar voi sunteţi recipientul 
perfect al ambelor, la mijloc, între aceşti Creatori magnifici. Sunteţi punctul de 
primire al acestor energii şi sunteţi puternici. Sunteţi puternici. 

Energia generată în corpul uman sănătos este cu adevărat puternică. Ea 
produce bogăţia pe planeta voastră: oamenii muncesc, oamenii cultivă mâncare, 
oamenii creează muzică şi artă şi tot felul de activităţi minunate. Această forţă 
vitală este a voastră, vă aparţine. 

Dar dacă o daţi, dacă îi lăsaţi pe alţii să v-o ia, o vor folosi ei. Asta se 
întâmplă pe planeta voastră acum. Trebuie să deveniți custozii energiei 
propriului corp şi trebuie să înţelegeţi cum vi se scurge energia în sistemul care 
vă foloseşte energia. 

Începeţi prin a face exerciţiul pe care tocmai l-am descris şi, de acum 
înainte, de câteva ori pe zi, am dori să vă opriţi pentru o clipă, să vizualizaţi acea 
lumină albă coborând din univers, vizualizaţi acea lumină roşie şi verde urcând 
de la Gaia, nu vă ia mai mult de un minut. Simţiţi acea energie curgând prin voi 
şi folosiţi-o pentru ceea ce doriţi. 

Înţelegeţi că, dacă nu deveniți un recipient fără scurgeri pentru această 
energie — prin scurgeri ne referim la credinţele care vă fac să credeţi că sunteţi 
delicaţi şi fragili şi slabi şi temători —, atunci acea energie va fi aspirată din voi 
de către sistemul în funcţiune pe această planetă în acest moment. Este foarte 
important să înţelegeţi că asta vor ei de la voi. Vor forţa voastră vitală. Sunteţi, 
în acest sens, o baterie uriaşă. 

Dar puteţi deveni un container perfect pentru propria voastră energie, dacă 
realizaţi lucrarea pe care v-o împărtăşim aici şi faceţi „Cursul de miracole” 
pentru a vă concentra şi controla mintea, ca să fiţi doar voi stăpânul navei 
voastre şi nimeni altcineva. 

Pare a fi o sarcină descurajatoare, dacă în prezent cam şovăiţi. Dar este 
moştenirea voastră naturală. Moştenirea voastră naturală. Dacă aţi fi crescut 
într-o societate sănătoasă care să nu fi fost manipulată şi controlată prin 
propagandă, aţi fi învăţat să stăpâniţi aceste energii încă de când eraţi copii. 
Aşadar, începeţi să stăpâniţi aceste energii acum. 

Eu sunt acela pe care îl ştiţi ca Isus şi vă voi vorbi din nou mâine.» 

Ziua 29, dimineaţa 


"Povestea răstignirii a fost predicată de Biserică drept mesajul să suferiţi şi să vă 
sacrificați şi voi. Dar nu asta am predat eu şi nu ăsta a fost sensul crucificării. Eu 
vă învățam să protestaţi cu putere. Nu vă învăţțam să fiţi nişte şoricei de biserică 
timizi." (Isus) 


ISUS: 

«Cu adevărat, sunteţi ființe binecuvântate. Eu sunt acela pe care îl ştiţi ca 
Isus. 

Vă lărgiţi orizontul, evoluaţi, învăţaţi, simţiţi, ajungeţi să vă înţelegeţi mai 
mult lumea interioară, pe măsură ce parcurgeţi aceste 40 de zile şi 40 de nopţi 
împreună cu Noi. Şi, de asemenea, parcurgeţi aceste 40 de zile şi 40 de nopţi voi 
toţi împreună. Este important să înţelegeţi puterea acestui grup. Atunci când 
mai mulţi se adună cu acelaşi focus, cu aceeaşi intenţie iubitoare, sunt mult mai 
puternici decât făcând-o individual. Aceasta este una din trăsăturile ciudate ale 
practicii spirituale: cu cât o realizaţi mai mulţi, cu atât puterea creşte 
exponențial. Este foarte important să înţelegeţi acest concept şi acesta este unul 
dintre motivele pentru care am vrut să realizăm aceste 40 de zile şi 40 de nopţi 
în mod public, astfel încât să vă implicaţi cât mai mulţi dintre voi în acest proces 
de expansiune a conştiinţei. 

Mulţi începeţi să vă simţiţi puţin diferit, să vă simţiţi ceva mai încrezători, 
să vă simţiţi ceva mai puternici, staţi ceva mai drepţi. Pe măsură ce începeţi să 
simţiţi aceste senzaţii, vrem să vă bucuraţi de ele. Nu vrem să credeţi că vă 
întindeţi mai mult decât vă e plapuma, că sunteţi pe cai mari sau că aţi fi mai 
buni decât ceilalţi oameni. Aceasta este una dintre tacticile folosite în societatea 
voastră pentru a opri pe cineva să-şi ridice potenţialul. 

Există această idee — uneori nerostită, dar acum se spune în gura mare — 
ideea că ar trebui să te sacrifici pentru binele tuturor celorlalţi. Dar nu aşa 
funcţionează evoluţia spirituală. Iar aceasta este una dintre denaturările 
învățăturilor mele: ideea că am suferit şi m-am sacrificat pentru voi toţi. 
Nicidecum. Îmi învăţam ucenicii, discipolii o lecţie foarte, foarte importantă şi 
îmi realizam practica spirituală, care, pe vremea aceea, pe Pământ în urmă cu 
mulţi ani în urmă, s-a manifestat prin iluminare şi prin nevoia de a-mi schimba 
slujirea spirituală. 

Iar răstignirea, povestea răstignirii a fost folosită greşit de-a lungul istoriei 
şi a fost predicată ca fiind mesajul să suferiţi şi să vă sacrificați şi voi. Aşa a 
folosit-o biserica şi de aceea o vedeţi acum pe mama catolică care suferă 

îndelung sau o vedeţi pe călugăriţa care face penitenţe îndelungi. Acestea sunt 
nişte distorsiuni, dar nu asta am predat şi nu ăsta a fost sensul crucificării. 

Deci este foarte important să înţelegeţi că eu vă învăţam să protestaţi cu 
putere. Nu vă învăţam să fiţi nişte şoricei de biserică timizi. Eu nu eram un 
şoricel de biserică timid. Eram sincer, eram rebel, eram nonconformist, pentru 
că aceea era o cultură opresivă, restrictivă, plină de prescripţii şi legi şi reguli 
care distrugeau pofta de viaţă a oamenilor. Acelaşi lucru se întâmplă acum şi de 
aceea sunt aici, oferindu-vă acest mesaj prin această fiinţă-medium. 

Dar mulţi dintre voi nu mi-aţi auzit povestea şi astăzi vom promova pe faţă 
cartea „Isus — Autobiografia mea”. Este foarte important să citiţi această carte în 
acest moment. A fost transmisă în această perioadă pentru a risipi unele dintre 
aceste precepte culturale pe care le aveţi şi nici măcar nu ştiţi că le aveţi. Aşadar, 
vă rugăm pe cât mai mulţi, cei care vă puteţi permite, să comandaţi acea carte de 
la librăria locală sau de la marele gigant Amazon, comandaţi cartea „Isus — 
Autobiografia mea”, pentru că în ea veţi citi povestea mea, veţi auzi adevăratele 
mele învățături şi veţi înţelege de unde provine această misiune de slujire. 

Da, aceasta este o misiune de slujire, este o răspândire modernă a 
învățăturilor minţii Cristice. Am fost acela pe care îl cunoaşteţi ca Isus şi am fost 
învăţat prin diferite metodologii — care sunt dezvăluite în acea carte — cum să 
mă aliniez la Conştiinţa Cristică, care are multe nume: mintea lui Buddha, 
conştiinţa lui Cristos, mintea Universală. Puteţi accesa energii puternice dacă 
înțelegeţi legile şi învăţăturile pe care le-am urmat şi care au fost factorii ce mi- 
au accelerat iluminarea şi trezirea. 

Voi sunteţi la fel ca mine. Doar că sunteţi înveliţi de umbră. Nu ştiţi că 
sunteţi lumina şi este important să pricepeţi întreaga poveste. Dăm nişte 
fragmente ici, nişte mici învățături colo, pe care unii dintre voi poate că le vor 
asculta, iar alţii nu. Dar ne-ar plăcea ca să citiţi cât mai mulţi acea carte, 
deoarece din paginile ei veţi afla povestea mea completă. 

Poate că unii o veţi ataca pe această fiinţă şi veţi spune că vorbeşte aşa 
pentru a-şi face reclamă la munca ei. Habar nu avea că vom spune acest lucru 
astăzi şi, de câte ori o spunem, ştie că va primi nişte comentarii răutăcioase în 
secţiunea de comentarii. Ţineţi-vă pentru voi comentariile răutăcioase. Nu le va 
citi. A aflat din prima zi pe YouTube că cel mai bine este să lase secţiunea de 
comentarii pentru comentatori. Noi vrem să vorbim celor care sunteţi interesaţi, 
care sunteţi curioşi, care evoluaţi, care vă deschideţi. 

Şi vrem să înţelegeţi că există aspecte ale societăţii voastre care vă sunt 
invizibile dacă nu vi le arătăm noi. Desigur, toate cărţile acestei ființe sunt şi au 

fost concepute pentru aceste vremuri, astfel încât să vă înţelegeţi societatea, 
astfel încât să înţelegeţi dragostea, astfel încât să înţelegeţi această slujire şi tot 
felul de lucruri. Aşa că puteţi începe cu oricare dintre aceste cărți minunate. Dar 
luaţi în considerare să citiţi „Isus — Autobiografia mea”. Luaţi în considerare să 
ascultați „Isus — Autobiografia mea”, fiindcă este disponibilă şi în format audio. 
Şi cu asta, promo-ul s-a încheiat. 

Vrem să vă punem în rezonanţă cu dragostea. Vrem să vă punem în 
rezonanţă cu puterea. Vrem să vă punem în rezonanţă cu abilităţile voastre 
unice şi totuşi divine. Da, sunteţi individuali, aţi venit aici pentru a vă exprima 
individualitatea, dar, cu adevărat, prin unire vă veţi mântui, unirea cu fraţii şi 
surorile voastre. Înţelegeţi că, devenind fiinţa completă care puteţi fi, este cel 
mai mare cadou pe care îl puteţi face familiei voastre, este cel mai mare cadou 
pe care îl puteţi face comunităţii voastre şi este cel mai mare cadou pe care îl 
puteţi face lumii. Când vă răspândiţi lumina, nu când “ţineţi lumina sub obroc”, 
acela este un act de iubire. Aşa că aveţi încredere, fiţi curajoşi şi exprimaţi-vă cu 
iubire în toate modurile, în toate zilele. 

Eu sunt acela pe care îl ştiţi ca Isus şi vă voi vorbi din nou mai târziu.» 

TINA: Are dreptate, întotdeauna sunt atacată când sunt menţionate cărţile mele, dar acea 


carte este una cu adevărat uimitoare. Să vă povestesc puţin despre călătoria prin care am 
trecut pentru a o scoate la lumină. 


Făceam channeling pentru a doua carte, numită „Great Minds Speak to You”, au venit 
multe spirite ale celebrităților decedate şi, spre sfârşitul celor 20 de vedete care sunt 
prezentate în acea carte, am început să mă întreb cine va fi ultima celebritate. Pe la numărul 
15 sau 16 mă întrebam: „Elvis? Gandhi? nu ştiu, numai să nu fie Isus”. Şi, desigur, a fost el. 
El a fost al 20-lea şi ultimul colaborator la acea carte. 


lar la final, mă gândeam: „Bine, s-a terminat. A venit şi Isus. Asta a fost tot”. Ei bine, a 
doua zi dimineaţă a venit din nou şi mi-a spus că vrea să-i scriu autobiografia, dar mai întâi 
să citesc Noul Testament, ca să înţeleg ce cred oamenii despre el. Şi în următoarele circa 18 
luni am făcut 40 de sesiuni de channeling, unde şi-a spus povestea. Dar nu am dezvăluit 
nimănui ce se întâmpla cu mine. Cum aş fi putut?! Imi era frică să nu fiu etichetată drept 
nebună sau dată afară de Papa. Nu ştiam că mi-e frică de Biserica Catolică până în 
momentul când am început să-l canalizez pe Isus. 


Deci a durat aproximativ 18 luni pentru a finaliza cartea, cu toate poveştile din ea, iar în 
cele din urmă, am reuşit să-mi fac curaj să le spun oamenilor ce făceam şi ce mi se întâmplă. 
Editoarea mea, când a citit cartea, a spus, ea, care cred că a publicat mii de cărţi spirituale, a 
spus: „Aceasta este cea mai bună carte pe care am citit-o vreodată”. Şi a fost tradusă în 
chineză şi se traduce şi în alte limbi. Deci devine un bestseller, ceea ce este extraordinar, 
pentru că este o poveste grozavă. 


Voiam să ştiţi că mesajul nu a fost o reclamă personală, ci Isus a vorbit fără ca eu să ştiu 


ce are de gând. Deci gândiţi-vă să cumpăraţi acea carte, fiindcă este bună. Pot spune asta, 
pentru că nu eu am scris-o, ci doar am trans-scris-o (channeling). 

Ziua 29, seara 


"Nu puteţi face schimbări comportamentale până nu faceţi schimbări mentale şi 
emoţionale. Comportamentul apare din ceea ce simţiţi, iar simţămintele voastre 
apar din ceea ce credeţi că este adevărat despre lume şi despre voi înşivă." (Isus) 


ISUS: 

«Cu adevărat, sunteţi ființe binecuvântate. Eu sunt acela pe care îl ştiţi ca 
Isus. 

Pe măsură ce petrecem împreună aceste zile şi nopţi, se creează o energie 
minunată între noi toţi. Unii dintre voi distribuiţi aceste lecţii şi discutaţi despre 
ele în diverse grupuri. Unii manifestaţi un curaj deosebit şi le împărtăşiţi cu 
familiile voastre, care nu aveau nicio idee despre viaţa voastră intimă 
“dubioasă”. Şi toţi vă expansionaţi conştiinţa. 

Pe măsură ce înaintați în această practică, multe lucruri vor ieşi la 
suprafaţă. Şi vrem să înţelegeţi că tot ce iese la suprafaţă trebuie observat şi 
evaluat ca având valoare sau neavând valoare. Aceasta este una dintre marile 
calităţi ale „Cursului de miracole” — care se va manifesta cât timp veţi continua 
să studiaţi „Cursul de miracole” —, aceea că veţi fi împinşi să eliminaţi din viaţa 
voastră ceea ce nu mai funcţionează pentru voi, ceea ce nu mai este valoros, deşi 
vă însoţeşte de mult timp. Poate că aţi ales ceva — o carieră, o casă, o relaţie, o 
maşină — în urmă cu mulţi ani, când vi se potrivea. Dar acum, când evoluaţi şi 
vă lărgiţi orizontul, acestea trebuie schimbate. 

Pe măsură ce ne apropiem de ultimele trei luni ale acestui an, acest istoric 
an 2020, vor ieşi la suprafaţă tot mai multe lucruri pe care trebuie să le evaluaţi. 
Motivul pentru care trebuie să le evaluaţi este că unele dintre ele nu vă mai 
servesc şi este timpul să le abandonaţi. 

Există o credinţă în comunitatea spirituală că nu trebuie să te fereşti 
niciodată de greutăţi, că trebuie să le foloseşti spre a creşte. Şi aşa este în 
general, dar anul acesta este foarte diferit, după cum aţi observat. Anul acesta 
este anul transformării, este anul transmutării vechiului tu în noul tu. Şi este 
timpul să luaţi aceste decizii. Nu trebuie să le luaţi pe toate astăzi, nu trebuie să 
le faceţi pe toate în luna asta, de fapt, nu trebuie să le faceţi pe toate în acest an. 
Dar vrem să aruncaţi cu adevărat o privire asupra multor aspecte ale vieţii 
voastre care sunt foarte prezente şi active în acest moment. 

Mulţi sunteţi blocaţi într-o rutină. Mulţi sunteţi condiţionaţi de 
comportamente care vă fac să suferiţi. Dar anul acesta vrem să faceţi o evaluare 
adevărată despre locul unde locuiţi, cu cine locuiţi, cum trăiţi, munca pe care o 
faceţi, cum vă distraţi, alimentele pe care le consumaţi, toate aceste aspecte, 
aceste multiple fațete care alcătuiesc acel „tu” care credeţi că sunteţi. 

Iar adevărul este că aţi putea schimba toate aceste lucruri, v-aţi putea muta, 
v-aţi putea schimba calitatea relaţiei, v-aţi putea îngrăşa sau slăbi, v-aţi putea 
schimba dieta, v-aţi putea schimba locul de muncă. Aceste lucruri în sine nu 
sunteţi voi, ci sunt doar reflexii ale anumitor aspecte ale voastre. 

Acel Tu pe care vrem să-l conştientizezi este acea constantă care există 
indiferent de locul în care trăieşti, indiferent cu cine eşti într-o relaţie, indiferent 
de cât de mult cântăreşti, indiferent de vârsta ta. Există un aspect atemporal al 
tău care este întotdeauna acolo şi se exprimă întotdeauna. 

Deci când vă gândiţi să faceţi unele dintre aceste schimbări, nu ar trebui să 
vă speriaţi, deoarece, la urma urmei, ele nu sunteţi Voi, ele sunt doar aspecte 
învechite a ceea ce credeaţi că sunteţi. 

Desigur, nu pledăm aici ca toată lumea să divorţeze sau ca toată lumea să se 
mute. Ci spunem să vă faceţi timp în această seară să vă aşezaţi în pat, să 
închideţi ochii şi să vă gândiţi unde locuiţi, cum locuiţi, cu cine locuiţi, ce 
mâncaţi, ce munciţi, toate aceste lucruri. Gândiţi-vă la aceste lucruri, reflectaţi 
profund la ele şi întrebaţi-vă: „Sunt aceste lucruri sau este acest lucru potrivit 
pentru mine ori a venit timpul să mă schimb puţin, este timpul să îmi ridic puţin 
pretenţiile?”. Şi la asta am vrut să ajungem în seara asta: am dori să vă ridicaţi 
puţin pretenţiile, adică să fiţi mai curajoşi, să vă clarificaţi cum doriţi să arate 
viaţa voastră. 

Mulţi dintre voi luaţi decizie după decizie bazându-vă pe condiţionări 
învăţate şi tradiţii familiale şi credinţe religioase pe care nu le-aţi pus niciodată 
la îndoială, de care nu v-aţi îndoit niciodată. Şi vă regăsiţi trăind vieţi care nu 
sunt neapărat cele imaginate de voi. 

Acum este momentul să începeţi să vă întrebaţi: este aceasta viaţa pe care 
aţi ales-o voi sau a fost aleasă de alţi oameni în numele vostru sau a fost aleasă 
de obişnuita inconştienţă? Gândiţi-vă la asta în această seară: ce aspecte din 
viaţa voastră au nevoie de puţină ajustare, ce aspecte din viaţa voastră trebuie să 
fie complet schimbate, ce aspecte ale vieţii voastre sunt minunate, ce aspecte ale 
vieţii voastre vă fac plăcere, ce aspecte ale vieţii voastre nu vă plac. Este un 
moment pentru reevaluare, ceea ce înseamnă că trebuie să o faceţi mai întâi în 
minte. Nu puteţi face schimbări comportamentale până nu faceţi schimbări 

mentale şi emoţionale. Comportamentul apare din ceea ce simţiţi, iar 
simţămintele voastre apar din ceea ce credeţi că este adevărat despre lume şi 
despre voi înşivă. 

Vă recomandăm să urmaţi „Cursul de miracole” pe durata acestui proces, 
deoarece există multe denivelări pe drumul spre transformare, iar „Cursul de 
miracole” este una dintre cele mai rapide modalităţi de a vă transforma 
conştiinţa şi de a elimina obstacolele care vă pot face să greşiţi. 

Deci, încă o dată, luaţi în considerare, dacă nu aţi făcut-o deja, să începeţi 
lecţiile „Cursului de miracole”. Este conceput pentru aceste vremuri şi pentru a 
vă ajuta să rămâneţi calmi şi senini, concentrați şi aliniaţi cu dragostea. 

Eu sunt acela pe care îl ştiţi ca Isus şi vă voi vorbi din nou mâine.» 


Ziua 30, dimineaţa 


„Care este scopul meu?”. Scopul tău este să trăieşti pe deplin viaţa care ţi s-a 
dat. Scopul tău este să rezonezi cu ceea ce îţi place. Scopul tău este să fii fericit şi 
să trăieşti tot ceea ce îţi va aduce adevăratul Tu. (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Această fiinţă-medium este o rebelă, această fiinţă este o revoluţionară. Şi 
eu am fost un rebel, un revoluţionar. Între noi este o relaţie de simpatie. Şi unul 
dintre motivele pentru care a fost aleasă să facă această lucrare este că are 
această latură ardentă şi rebelă. Genul ăsta de muncă nu se poate face atunci 
când ţi-e frică. Genul ăsta de muncă nu se poate face atunci când îţi pasă prea 
mult de ceea ce cred oamenii despre tine. 

Desigur, unele dintre aceste trăsături de personalitate i-au adus necazuri, 
până când şi-a găsit poziţia perfectă de echilibru. Aceasta este poziţia perfectă 
pentru ea; rostirea directă a adevărului, independenţa ei, dorinţa de a 
transforma lumea, toate au conlucrat pentru a-i aduce această experienţă. 

Vrem să înţelegeţi că toţi aveţi o structură bine definită, dar pentru un scop 
diferit. Nu toţi veţi face această lucrare — de fapt, foarte puţini veţi face acest gen 
de muncă —, dar deţineţi o combinaţie perfectă de trăsături, dorinţe, interese şi 
calităţi care vă vor face foarte buni la ceva. Şi acela este destinul vostru. 

În timpul şedinţelor individuale, multe persoane întreabă: „Care este 
scopul meu?”. Scopul tău este să trăieşti pe deplin viaţa care ţi s-a dat. Scopul 

tău este să rezonezi cu ceea ce îţi place. Scopul tău este să fii fericit şi să trăieşti 
tot ceea ce îţi va aduce adevăratul Tu. 

Planul tău destinic, acea configuraţie pre-existentă dinainte de naştere, 
decide în ce familie vei fi, de exemplu, decide ce fel de corp şi de aspect vei avea, 
toate aceste lucruri conlucrează totdeauna. Ele sunt concepute să te ducă pe o 
anumită traiectorie şi, da, ai liberul arbitru în cadrul anumitor zone ale 
existenței. 

Dar dacă te-ai născut născut în China, te-ai născut în China, cu tot ce 
înseamnă asta. Dacă te-ai născut sărac, te-ai născut sărac, cu tot ce înseamnă 
asta. Poţi face anumite lucruri în aceste situaţii, dar cu ele ai venit. 

Şi mulţi dintre voi veniţi cu abilităţi, talente şi dorinţe şi interese uimitoare, 
dar le abandonaţi, din cauza programelor de formare socială. 

Să zicem că erai un pasionat iubitor de cai când erai copil, dar părinţii ţi-au 
spus: „Păi, nu ne putem permite un cal, nu poţi avea un ca!” şi a trebuit să-ţi 
adaptezi stilul de viaţă ca să te încadrezi în directivele şcolii şi ale părinţilor, care 
îți sugerau că nu e posibil să fii în preajma cailor. Dar acest lucru îţi este posibil, 
chiar şi acum în această viaţă. Există oameni care au cai, există şcoli de echitație 
unde ai putea ajuta, găseşti tot felul de oportunităţi să-ţi trăieşti acel vis, chiar 
dacă ceva mai târziu în viaţă. 

Cei care vă aflaţi în partea de mijloc a vieţii, vrem să ştiţi că viaţa trebuie 
trăită din plin până la capăt. Această fiinţă dragă nouă nu şi-a început actuala 
carieră decât după vârsta de 50 de ani. Şi priviţi la ea acum: este pasionată şi 
iubeşte viaţa şi îşi iubeşte munca şi îi place ceea ce îi oferă această experienţă. 

Totuşi, când s-a întors la şcoală, după vârsta de 50 de ani, era cea mai 
bătrână persoană din şcoală, era mai în vârstă şi decât directorul. Dacă i-ar fi 
păsat de asta, s-ar fi retras. Dacă se temea, s-ar fi retras. Dar nu a făcut-o şi a 
învăţat toate abilităţile de care avea nevoie pentru a face această lucrare. A fost 
îndrumată către acel loc, a fost condusă în acel loc, dar a fost nevoie să-şi 
urmeze inima, a fost nevoie să urmeze ceea ce o interesa, a trebuit să citească 
semnele când uşile i s-au închis: „Nu, asta nu mai funcţionează, trebuie să îţi 
dezvolţi abilităţile, trebuie să încerci ceva nou”. Şi toate acestea au venit prin 
intuiţie şi îndrumare interioară, nu de la opiniile altora, nu de la profesorii din 
trecut sau de la părinţi. Nimic special nu a venit de la aceia, ci din acest 
sentiment lăuntric că trebuia să facă ceva nou, ceva mai măreț, ceva care să-i 
dea aripi în a doua jumătate a vieţii. Şi chiar că i-a dat aripi! Mulţi dintre voi 
care aveţi 40, 50 sau 60 de ani veţi crede că „Este prea târziu pentru mine”. Dar 
această fiinţă este o demonstraţie vie că nu este prea târziu pentru voi. 

Începeţi să alegeţi subiectele care vă plac, începeţi să vă reeducaţi, scăpaţi 
de ceea ce nu vă mai serveşte, mergeţi spre lumină, întoarceţi-vă la lucrurile 
care vă plac, activităţile pe care le iubiţi. Când ieşi la plimbare fiindcă ai chef de 
plimbare, prin asta îi spui universului „Adu-mi ceea ce mă face fericit”, pentru 
că răspunzi dorinţei de a ieşi la plimbare şi asta te face fericit. 

Tot timpul trimiţi mesaje către univers. 

Dar dacă simţi nevoia să faci ceva, dar spui „Oh, nu pot, trebuie să mă ocup 
de bucătărie mai întâi”, atunci îi transmiţi universului „Nu-mi aduce idei 
excelente şi interesante, sunt blocat în treburi comune, sunt prins în îndatoririle 
şi obligaţiile mele”. Şi nu-ţi va mai trimite aceste senzaţii deosebite. Bine, nu 
complet, spiritul continuă să-ţi trimită senzaţii, în speranţa că vei asculta într-o 
zi. 

Dar acum este momentul să începeți să ascultați. Acum e momentul. Pare 
că totul se închide, pare că această lume devine o închisoare, pare că 
oportunitățile au dispărut. Dar asta e din cauză că oamenii au fost condiționați 
să se supună şi să trăiască ca oile într-o închisoare. 

Acum vedeți rezultatul alegerilor oamenilor. Da, au fost manipulati, da, au 
fost mânaţi în ţare fără să ştie, dar s-au dus într-acolo cu liberul arbitru intact şi 
toată lumea are încă liberul arbitru intact. 

Începeţi să vă folosiţi liberul arbitru, începeţi să alegeţi ceea ce vă place, 
începeţi să cercetaţi şi să învăţaţi ceea ce vă interesează. Şi da, veţi fi capabili s-o 
faceţi. Da, veţi putea să vă întreţineţi făcând ce vă place, în cele din urmă. 

Până atunci, faceţi ceea ce trebuie să faceţi sau ceea ce aţi tot făcut, dar 
folosiţi acest timp de acum. Este o perioadă intensă de manifestare, o perioadă 
puternică pentru transformare. Nu staţi cu mâinile sub fund pe canapea, 
aşteptând să vă sune ocaziile la uşă. Mergeţi voi, concret sau virtual, ieşiţi voi în 
întâmpinare, intraţi în legătură cu oameni ce au aceleaşi idei, conectaţi-vă cu 
grupurile preocupate de ceea ce vă interesează şi investiţi-vă energiile în ceea ce 
vă place. Minut cu minut, zi de zi, vă creaţi noul viitor. 

Eu sunt acela pe care îl ştiţi ca Isus şi vă voi vorbi din nou mai târziu.» 

Ziua 30, seara 


"Pe măsură ce lumea se va schimba în următorii ani, plăcerile mai simple vor 
deveni mult mai importante, precum şi să vă întreţineţi independent, prin 
mijloace proprii." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Când vă gândiţi la transformare, adesea aveţi în vedere schimbări masive, 
schimbări evidente, transformări dramatice. Dar transformarea pe care 
urmărim să o realizăm prin aceste lecţii vine cu paşi mărunți, prin mici 
schimbări pe care le puteţi integra în viaţa de zi cu zi. Lecţiile pe care vi le oferim 
— să staţi în pat seara şi să scrieţi în jurnal şi să nu aveţi telefonul alături şi să 
analizaţi aspecte ale vieţii voastre care, probabil, nu mai sunt adecvate sau au 
nevoie de unele modificări — vrem să continuaţi aceste idei şi practici. O practică 
zilnică schimbă enorm situaţia de-a lungul timpului. 

Dar ego-ul nu este interesat de aşa ceva, el vrea reţete rapide pe care să nu 
fie nevoie să le repete. El nu vrea să facă exerciţii fizice în fiecare zi, ci vrea să ia 
o pastilă de slăbit care să scoată grăsimea din trup. Aţi observat că astfel de 
produse şi servicii promițătoare nu lipsesc de nicăieri: „Luaţi asta, faceţi asta şi 
totul se va schimba!”. Şi de obicei sunt legate de corp. 

Mulţi credeţi că, dacă v-aţi putea corecta corpul, atunci orice altceva va 
merge bine. Dar adevărul e invers. Trebuie să vă corectaţi mintea. Mintea vă 
creează corpul, mintea vă creează situaţia financiară, mintea vă creează relaţiile, 
mintea vă creează tot ceea ce întâlniți zilnic. Dar din cauza seducţiei exercitată 
de forme, vă tot uitaţi la forme, crezând că formele sunt cauza, când, de fapt, 
formele sunt efectul. Mintea este cauza, dorinţele voastre sunt cauza, atenţia 
voastră este cauza, intenţia este cauza. 

Deci, dacă doriţi să schimbaţi ceva ce nu vă place, faceţi schimbări mici pe 
care le puteţi menţine, de exemplu, faceţi schimbări mici în dietă. Întotdeauna 
v-am sfătuit să căutaţi ce dietă aveau oamenii acum, să zicem, 200 de ani şi să 
încercaţi să o imitaţi. În primul rând, însemna că totul era natural, deoarece nu 
exista poluarea industrială şi chimicalele care se pulverizează acum pe 
alimentele voastre. Însemna că mâncarea era specifică locului, nu mâncaţi în 
Canada papaya din Mexic, aveaţi alimente proaspete de sezon cultivate local. 

Aşadar, dacă vă preocupă dieta şi ce să mâncaţi, mergeţi cu mintea în urmă 
cu 200 de ani şi întrebaţi-vă „Ce am fi mâncat atunci aici şi cum ar fi fost 

cultivat?”. Totul s-ar fi cultivat în ferme locale, poate că aţi fi dat la schimb 
cartofi pentru morcovi. Ar fi fost crescute cu drag, nu într-o fermă industrială cu 
animale crescute la grămadă, de exemplu. Ar fi existat la fermă o pereche de 
vaci, libere să colinde prin peisaj. Aceste idei sunt foarte simple, dacă vă folosiţi 
inteligenţa. Dar apar mereu reţete rapide, tot apar programe care vă păcălesc că 
vă pot schimba peste noapte. 

Vrem să ştiţi că, dacă beţi un pahar de apă în fiecare dimineaţă tot restul 
vieţii, veţi simţi efecte foarte benefice asupra sănătăţii. Şi când spunem pahar cu 
apă, ne referim la apă curată de izvor, nu la apă de la robinet. Deci întoarceţi-vă 
cu 200 de ani în urmă şi întrebaţi-vă cum ar fi obţinut oamenii apa acum 200 de 
ani? Păi, ar fi putut colecta apă de ploaie, ar fi putut săpa un puț, ar fi putut avea 
un pârâu cu apă limpede de munte. Cu certitudine, nu ar fi băut apă îmbibată cu 
fluor. 

Deci, atunci când vreţi să schimbaţi lucrurile, faceţi-o cu paşi mici pe care 
ştiţi că îi puteţi gestiona. Când vă gândiţi la o transformare, abţineţi-vă de la 
transformări masive şi limitaţi-vă la paşi mici. Beţi un pahar mare de apă 
proaspătă de izvor în fiecare dimineață la sculare. Plimbaţi-vă pe Jos o milă în 
fiecare zi. Faceţi lucruri de genul ăsta şi veţi vedea că vă veţi reface sănătatea. 

Închideţi televizorul, citiţi o carte bună, discutaţi cu prietenii, cultivați 
plante în grădină. Aceste lucruri par fără importanţă, dar pe măsură ce lumea se 
va schimba în următorii ani, plăcerile mai simple vor deveni mult mai 
importante. După cum va deveni din ce în ce mai important să vă întreţineţi 
independent, prin mijloace proprii. 

Deci analizaţi unde depindeţi de sisteme şi începeţi să vă întrebaţi „Cum 
putem trece la sisteme noi?”. De exemplu, în loc să vă cumpăraţi de la 
supermarket alimente importate din Mexic sau de altundeva, găsiţi fermierii 
locali şi întrebaţi-i ce fructe şi legume au. Au conservat legumele, au făcut gem 
din căpşunile lor? Cumpăraţi produse locale, încurajându-i astfel pe acei oameni 
să planteze mai mult anul viitor. Fiindcă, dacă nu îşi vând toate produsele anul 
acesta, nu le vor mai planta anul viitor. Spuneţi-le că aţi fi interesaţi să vă 
abonaţi, să achiziţionaţi în mod regulat de la ei, şi aţi fi bucuroşi să vă înscrieţi 
chiar din primăvară când încep verdeţurile, că vă abonaţi şi le veţi plăti bucuroşi 
produsele. 

Începeţi să investiţi în ceea ce este aproape de casă, începeţi să investiţi în 
ceea ce este simplu, începeţi să investiţi în ceea ce este gratuit. 

Mersul, plimbarea este gratuită. Plimbaţi-vă în parc, staţi lângă rațe şi 
hrăniţi-le cu o gustare sănătoasă — lucrurile de genul ăsta sunt gratuite. Începeţi 

să vă concentrați pe ceea ce este gratuit. E atâta abundență pe planeta voastră! 
Atâta abundență: aer, apă, vânt, soare, copaci, păsări, animale, iarbă. Pui o 
sămânță în pământ şi ea va rodi. 

Vrem să vă pregătiţi a vă concentra pe aceste plăceri simple, activităţi 
simple pentru autosusţinere şi autodezvoltare. Când mergeţi la culcare în seara 
asta, reflectaţi asupra vieţii voastre şi întrebaţi-vă unde anume sunteţi foarte 
dependenţi de anumite lucruri. Nu dorim să vă insuflăm frică, ci să 
conştientizaţi ceea ce faceţi: susţineţi sisteme care pot fi dăunătoare celorlalţi 
oameni de pe planetă. Susţineţi nişte sisteme şubrede, care s-ar putea sfârşi în 
orice moment. Începeţi să vă întrebaţi unde anume vă asumaţi unele riscuri şi 
cum puteţi atenua aceste riscuri. 

Iar în ceea ce priveşte sănătatea, mergeţi cu mintea înapoi cu 200 de ani şi 
imaginaţi-vă o fermă, o gospodărie, o grădină înainte de revoluţia industrială şi 
întrebaţi-vă: „Cum ar fi trăit acei oameni, cum şi-ar fi cultivat alimentele, cum 
şi-ar fi pregătit mâncarea, cum NU ar fi comandat mâncare la domiciliu, cum 
NU ar fi cumpărat mâncăruri congelate la cutie. Acestea sunt câteva schimbări 
complet realizabile, complet accesibile şi mai naturale. Vă sfătuim să redeveniţi 
o fiinţă umană mai naturală. 

Eu sunt acela pe care îl ştiţi ca Isus şi vă voi vorbi din nou mâine.» 

TINA: Păi, dacă ar fi trebuit să mănânc numai din grădina mea anul acesta, aş fi fost foarte 
slabă. Cred că serveam trei mese pe zi plus câteva gustări. Aşa că, acum pregătesc o 
grădină mai mare pentru anul viitor. Şi vă încurajez pe toţi să o faceţi în orice spaţiu aveţi. 


Lucrul în grădină din vara asta a fost foarte distractiv şi cred că ar fi bine ca toţi să ne gândim 
să o facem. 


Ziua 31, dimineaţa 


"Ai coborât în separare doar cu o mică parte din ceea ce eşti în realitate, care se 
află deasupra lumii materiale fizice şi este ca o caracatiţă uriaşă, imaginează-ţi! 
cu multe tentacule atârnând în jos, suprasufletul. lar experienţa ta de viaţă este 
doar vârful unei tentacule." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Sistemele energetice care vă conduc corpurile sunt într-adevăr puternice, 
dar ele provin de la Voi, nu sunt separate de Voi, nu sunt străine de Voi, vin de 
la Sinele vostru superior, de la Suprasufletul vostru, dacă vreţi să-i ziceţi aşa. 

„Spui Sinele superior, spui Suprasuflet, Isuse, dar despre ce vorbeşti? 
Credeam că sunt eu, ăsta, şi atâta.” 

Categoric nu. Ai coborât în separare doar cu o mică parte din ceea ce eşti în 
realitate. Iar ceea ce eşti în realitate se află deasupra lumii materiale fizice şi 
este, să zicem metaforic, ca o caracatiţă uriaşă, imaginează-ţi! cu multe 
tentacule atârnând în jos. Iar experienţa ta de viaţă este doar unul dintre 
vârfurile unei tentacule. Suprasufletul tău este întreaga fiinţă, să zicem, întreaga 
caracatiţă, iar înţelepciunea sa este legată de vârfurile tuturor tentaculelor sale — 
tentaculele fiind multiplele vieţi fizice pe care a decis să le manifeste, să le 
experimenteze. 

Deci gândiţi-vă la această caracatiţă cu 1000 de tentacule, fiecare vârf fiind 
punctul de focalizare a unei experienţe materiale fizice. Informaţiile acestei 
experienţe sunt transmise prin tentaculă în sus până la capul caracatiţei, iar 
capul caracatiţei trimite înapoi informaţii până la capătul acelei tentacule. Asta 
se întâmplă. Iar mulţi dintre voi primiţi şi informaţii de la vreo altă tentaculă, 
prin capul caracatiţei. Astfel, este posibil să aveţi o legătură puternică cu 
Atlantida sau cu Egiptul sau cu nativii indigeni din America de Nord. Poate că 
preferinţele voastre sunt influențate, de fapt, de unele dintre aceste alte 
tentacule. Iar influenţele apar în voi sub formă de sentimente, dorinţe, hobby- 
uri sau obsesii, şi vi se trimit în mod constant informaţii de la toate celelalte 
tentacule, prin capul caracatiţei. 

Este foarte interesant să vă urmărim cum stăpâniţi această energie. 

Unul dintre aspectele copleşitoare ale separării este credinţa că sunteţi 
singuri, fără nicio legătură cu nimic. Aceasta este boala lumii moderne. Anarhia 
pe care o vedeţi, deziluzia pe care o vedeţi, dependenţa de droguri pe care o 
vedeţi, acestea sunt distorsiuni produse de sentimentul de singurătate şi 
nerelaţionare. 

Aşadar, astăzi am vrea să vizualizaţi imaginea metaforică pe care am creat- 
o ca instrument care să vă ajute a înţelege ce este Suprasufletul şi cum sunteţi 
conectaţi la alte încarnări. Nu înseamnă că vrem să fiţi obsedaţi de alte 
încarnări, dimpotrivă, misiunea voastră este să o trăiţi din plin pe aceasta şi nu 
vrem să vă obsedeze altele. Dar trebuie să ştiţi că, atunci când aveţi preferinţe, 
când aveţi idei, când aveţi vise, este posibil să primiţi informaţii de la celelalte 
eu-ri ale voastre, să zicem aşa. 

Să nu fiţi atât de siguri că sunteţi singuri şi fără ajutor. Sunteţi ghidaţi în 
permanenţă de informaţiile, cunoştinţele şi viziunea Suprasufletului. EI ştie 
încotro mergeţi, ştie de ce aveţi nevoie şi îndrumarea vine din interiorul vostru. 

Împărăţia cerurilor este în voi. Asta înseamnă că lumea informaţiilor de care 
aveţi nevoie se află înăuntrul vostru şi vă transmite tot timpul. 

Aşadar, începeţi să vă conectaţi cu Suprasufletul vostru, rugaţi-l să discute 
cu voi, rugaţi-l să vă ofere informaţii valoroase, scrieţi visele pe care vi le 
transmite şi începeţi un dialog cu Suprasufletul vostru, spunându-i: „Sunt 
foarte, foarte curios în privinţa informaţiilor pe care le ai pentru mine”. Iar 
Suprasufletul va începe să vă transmită tot mai multe informaţii. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 31, seara 


"Dacă subconştientul tău crede că, fiind bolnav, vei atrage atenţia asupra ta şi 
vei primi atenţie şi iubire, atunci te va îmbolnăvi." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Este o seară liniştită şi calmă. Nu vom face nimic dificil. Am vrea să vă 
aşezaţi în pat şi să simţiţi energia corpului de la degetele picioarelor până în 
vârful degetelor de la mâini. Avansaţi încet şi dialogaţi cu fiecare parte a 
corpului. 

Corpul tău este creat, un cuvânt mai bun ar fi fabricat, de către 
subconştientul tău. Nu îl fabrici în mod conştient. Nu stai şi te gândeşti „Trebuie 
să produc celule hepatice”, dar subconştientul tău ştie cum să facă asta şi o face. 
Monitorizează permanent milioane de procese pe minut fără ca tu să ştii. 

Iar tu eşti format din ceea ce ţi-a influenţat subconştientul. Subconştientul 
a preluat fiecare lucru pe care l-ai spus vreodată, fiecare lucru pe care l-ai auzit, 
fiecare film pe care l-ai urmărit, fiecare prelegere pe care ai auzit-o la 
universitate, regulile impuse de părinţii şi familia ta, subconştientul tău a 
preluat toate aceste chestiuni. Şi ele alcătuiesc cartea de reţete pe care o 
foloseşte pentru a-ţi fabrica trupul. 

Deci, dacă în istoria familiei tale există antecedente de ipohondrie sau 
obiceiul de a discuta mereu despre boli sau de a atrage atenţia că eşti bolnav, 
subconştientul ştie acest lucru şi, dacă crede că, fiind bolnav, vei atrage atenţia 
asupra ta, atunci te va îmbolnăvi. Nu te vei gândi că te îmbolnăveşti singur, dar 
folosind mesajele din subconştient provenind din antecedentele familiale, să 
zicem, subconştientul va decide că „A fi sănătos este mai periculos decât a fi 

bolnav. Când eram copii, mama era mult mai iubitoare şi mai atentă când eram 
bolnavi. Aşa că, atunci când vom dori dragoste şi atenţie, vom fi bolnavi.” Este o 
chestiune foarte logică şi asta va face. 

Trebuie să începeţi să înţelegeţi acest lucru şi, în timp ce vă scanaţi corpul 
în această seară, dialogând cu acele părţi ale corpului unde vi se îndreaptă 
atenţia, dacă aveţi o durere sau o rană sau o vătămare veche, discutaţi cu acea 
parte a corpului şi spuneţi: „Nu mai avem nevoie de asta. Asta nu ne serveşte 
acum. Nu mai avem nevoie să şchiopătăm de la acea rană pe care am avut-o cu 
ani în urmă. Nu mai avem nevoie de glezne umflate. Nu mai avem nevoie de 
dureri la genunchi când urcăm dealurile. Nu sunt necesare. Nu mai am nevoie 
de astea şi cer să nu-mi mai produci această experienţă. Acum ne concentrăm pe 
sănătate, acum ne concentrăm pe controlul propriei vieţi, acum ne concentrăm 
pe utilizarea corpului ca un dispozitiv de comunicaţie plin de iubire”. 

Corpul vostru este un dispozitiv de comunicaţie al lui Dumnezeu şi, 
mergând la culcare în seara asta, am vrea să vă spuneţi de câteva ori: „Corpul 
meu este un dispozitiv de comunicaţie pentru Dumnezeu. Corpul meu este un 
dispozitiv de comunicaţie pentru Dumnezeu. Corpul meu este un dispozitiv de 
comunicaţie pentru Dumnezeu”. Somn uşor. Vorbim din nou mâine.» 


Ziua 32, dimineaţa 


"Sunteţi hipnotizaţi ca să coborâţi în zona fricii iar, atunci când se teme, mintea 
umană caută întotdeauna o autoritate externă pentru protecţie. Intră într-o 
stare de panică infantilă. Refuzaţi să vă speriaţi, apelând la mesaje de inspiraţie, 
mesaje de control a propriei ființe, mesaje de sănătate, mesaje care vă fac să vă 
simţiţi bine." (Isus) 


ISUS: 

«Cu adevărat, sunteţi ființe binecuvântate. Eu sunt acela pe care îl ştiţi ca 
Isus. 

Semnele pe care le vedeţi în societatea voastră pot fi îngrijorătoare, iar 
implicaţiile lor vă pot face să simţiţi teamă sau să vă simţiţi prizonieri sau vă pot 
induce o stare de confuzie. Dacă se întâmplă asta, înseamnă că priviţi în afara 
voastră către locul de joacă al ego-ului, care-i renumit pentru că este nebun. 
Întotdeauna a fost nebun, au existat întotdeauna moarte şi distrugere gi despoti 
şi holocausturi în locul de joacă al ego-ului. Aceasta este natura stării de 
separare. Dacă veţi căuta în lume mântuirea şi pacea voastră, veţi fi mereu 

dezamăgiţi. Veţi fi întotdeauna dezamăgiţi, deoarece aici se manifestă cele mai 
joase vibrații în forma fizică. 

Înţelegeţi cum funcţionează manifestarea spirituală: vibraţiile superioare 
nu se manifestă în formă fizică, ci se manifestă ca sentimente şi creativitate şi 
inspiraţie şi dragoste, lucruri care ştiţi că sunt reale şi, totuşi, nu sunt 
manifestate în realitatea fizică, ele se află în eter, ca să zicem aşa. Când priviţi 
lucrurile fizice — trupuri, maşini şi case —, vedeţi cea mai redusă vibraţie din 3D. 
Lucrurile devin manifestate fizic când vibrația lor s-a redus atât de mult, încât 
au putut apare ca atare. 

Şi există atât de multă energie în spatele gândurilor şi sentimentelor care 
provoacă apariţia a ceva fizic, încât sunt dominante în această societate a 
separării, o societate impulsionată de ego. 

Acum asistați la rezultatul tuturor credințelor şi ideilor negative pe care le- 
aţi susţinut cu toţii de-a lungul timpului. Deci este foarte, foarte important să nu 
priviţi lumea ca pe mântuirea voastră, ci trebuie să vă interiorizaţi şi să vă 
creşteţi frecvenţa prin metodele despre care vorbim în toate învăţăturile — să 
mâncaţi bine, să ieşiţi în natură, să vă înconjurați cu oameni pe care îi iubiţi, să 
fiți creativi, să intraţi în legătură cu Spiritul, să vă stăpâniţi mintea, toate 
acestea. Făcându-le, vă atrageţi un viitor generos, binevoitor şi iubitor. 

În schimb, când urmăriţi ştirile sau aflaţi orice fel de informaţii despre ceea 
ce se întâmplă în lume acum şi le priviţi, le credeţi şi le vedeţi ca o ameninţare 
pentru bunăstarea voastră, atunci ego-ul va fi declanşat. Amintiţi-vă, ego-ul e 
interesat doar de supravieţuire, aşa că, dacă vede armata mărşăluind pe străzile 
unui oraş din apropiere, va intra în panică, iar când vă temeţi, vi se diminuează 
inteligenţa şi vă pierdeţi conexiunea cu înţelepciunea superioară. 

Deci acesta este un moment foarte, foarte important, pe măsură ce ne 
apropiem de alegerile din SUA şi de toate repercusiunile lor, iar fluxurile de ştiri 
vă vor bombarda cu informaţii negative. De unde ştim că vor fi negative? Pentru 
că întotdeauna sunt negative. Nu vi se dau poveşti fericite pe mass-media 
principală. Pur şi simplu, nu se întâmplă. Şi atunci, de ce v-aţi îndrepta într- 
acolo, dacă ştiţi că nu vă oferă niciodată nicio perspectivă pozitivă?! Nu vă dau 
niciodată motive să speraţi, niciodată nu vă dau motive să fiţi optimişti, 
niciodată nu vă oferă strategii pentru a avea o reală sănătate şi bunăstare a 
fiinţei. 

Trebuie să vă reamintim aceste chestiuni, deoarece calitatea hipnotică a 
programelor de televiziune afectează foarte mulţi oameni şi dorim ca miile 
dintre voi care urmăriţi această serie de lecţii să împărtăşească informaţiile. 

Când sunteţi la o masă sau la o adunare cu mai mulţi oameni, de pildă cu ocazia 
sărbătorilor, îndemnaţi-i să-şi oprească televizoarele, iar ei vor zice: „Oh, dar nu 
putem, trebuie să ştim ce se întâmplă”. Şi atunci le puteţi spune: Sunteţi 
hipnotizaţi ca să coborâţi în zona fricii iar, atunci când se teme, mintea umană 
caută întotdeauna o autoritate externă pentru protecţie. Intră într-o stare de 
panică infantilă. Chestiunea e bine înţeleasă de guvernele voastre şi de sistemele 
de difuzare a ştirilor — că, dacă vă temeţi în mod constant, atunci veţi permite 
regimurilor autoritare să vă conducă, deoarece aţi intrat în modul de reacţie 
primitivă “luptă-sau-fugi-sau-înlemneşte”. 

Amintiţi-vă, o vom repeta încă o dată: când vă speriaţi, atunci intraţi în 
reacţia de “luptă sau fugi sau înlemneşte”. Aveţi cu toţii casele şi camerele pline 
de lucruri şi mai sunt şi graniţele naţionale. Deci nu puteţi fugi. Guvernul v-a 
arătat cu claritate: nu puteţi nici lupta — sunteţi aruncaţi în închisoare, primiţi 
amendă, primiţi bastoane electrice pe spinare. Părţii primitive a minţii ego-ului 
îi mai rămâne un singur lucru de făcut atunci când îi este frică şi anume să 
înlemnească. Ceea ce înseamnă să staţi ghemuiţi în casă, fără să faceţi nimic. 

Singura modalitate prin care puteţi combate această strategie este să 
refuzaţi să vă speriaţi, să refuzaţi să consumaţi aceste informaţii şi să apelaţi la 
genul de informaţii pe care le producem noi sau pe care le produc fiinţele de 
înaltă vibraţie: mesaje de inspiraţie, mesaje de control a propriei fiinţe, mesaje 
de sănătate, mesaje care vă fac să vă simţiţi bine. Acestea sunt mesajele pe care 
trebuie să vă convingeţi a le asculta, astfel încât să rămâneţi puternici, astfel 
încât să rămâneţi conectaţi la capacitatea de a gândi clar folosindu-vă creierul, 
pe care nu îl puteţi folosi dacă vă este frică. 

Aşadar, de îndată ce simţi frică, întreabă-te: „Ce tocmai am făcut, ce am 
ascultat? Oh, îmi ascult ego-ul spunându-mi că e periculos acolo”. Nu asculta 
aceste gânduri. Ascultă învăţători iubitori cu o minte elevată — am putea fi Noi, 
ar putea fi un alt medium sau terapeut sau cineva despre care ştii că este cu 
adevărat de partea ta — şi începe să-ţi zici: „Nu-i periculos acolo, nu există 
monştri care vor să mă prindă, o să-mi menţin vibrația înaltă, o să mă 
concentrez pe abundența vieţii, o să mă concentrez pe capacitatea mea de a fi 
liber şi în pace”. Şi în acea libertate şi pace vei găsi informaţiile de care ai nevoie 
ca să iei unele decizii. 

Deci responsabilitatea voastră astăzi este să refuzaţi a menţine orice 
gânduri de teamă, care vă vor slăbi puterea şi vă vor face să înlemniţi. 

Eu sunt acela pe care îl ştiţi ca Isus şi vă voi vorbi din nou mai târziu.» 

Ziua 32, seara 


"Nu vă îngrijoraţi de viitor, căci veţi deveni deprimaţi sau nemotivaţi sau nu veţi 
putea lua decizii. Totul conlucrează către bine. Vă este greu să o credeţi acum, 
dar peste câţiva ani, veţi vedea că venise timpul pentru sfârşitul acestui ciclu 
planetar." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Unii dintre voi sunteţi încântați de transformările care se apropie, dar alţii 
sunteţi îngroziţi de schimbările care se apropie pe planetă. Celor care sunteţi 
îngroziţi vă sugerăm să vă răzgândiţi, deoarece schimbările vor veni oricum pe 
planeta voastră, iar una dintre cele mai importante cauze ale suferinţei 
oamenilor este că se împotrivesc la ceea ce există. 

Desigur, când spunem să nu te împotriveşti la ceea ce există, asta nu 
înseamnă că trebuie să-ţi placă ceea ce există, ci trebuie să înţelegi că ăsta-i 
rezultatul manifestat în prezent, generat de multă energie, gânduri şi 
comportamente anterioare. Deci, atunci când priveşti la ce există, e normal să 
nu-ți placă, dar trebuie să accepţi pentru moment. Aşadar, cei dintre voi care 
sunteţi precauţi sau îngrijoraţi cu privire la viitor, ceea ce faceţi de fapt este că 
permiteţi momentului prezent să vă influenţeze negativ frecvenţa vibraţiei 
personale, ceea ce va genera un viitor mai puţin benefic. 

Aceasta este, într-adevăr, o disciplină mintală foarte, foarte strictă care vi se 
cere tuturor în acest moment: să vă concentrați doar pe ceea ce este benefic, să 
vă concentrați doar pe învăţăturile care vă ajută, să vă concentrați doar pe 
aspectul pozitiv al lucrurilor care se petrec. 

Unul dintre lucrurile foarte benefice, desigur, este cel de a sta în mijlocul 
naturii. Natura are cicluri, fluxuri şi refluxuri, uneori vedeţi că peisajul pare 
pustiu şi rece, dar întotdeauna se pregăteşte ceva nou sub suprafaţă şi, 
inevitabil, vine primăvara. Vedeţi abundența fructelor toamna. Puteţi fi trişti că 
merele cad din copaci sau puteţi fi fericiţi. Este alegerea voastră. Dar adevărul 
este că a venit sfârşitul unui ciclu. 

Exact în acest mod puteţi privi ceea ce se întâmplă cu societatea voastră 
acum: este sfârşitul unui ciclu. După cum nu plângeţi că merele cad din copaci, 
pentru că anotimpul s-a sfârşit, nu trebuie să plângeţi nici că se încheie acest 
anotimp planetar. Aţi avut o relaţie profundă şi intensă, deşi scurtă, cu 
capitalismul, un capitalism sălbatic. Nu-i nimic în neregulă să cauţi a-ţi 

îmbunătăţi viaţa, nu-i nimic în neregulă să faci lucruri şi să le vinzi altor 
oameni. Dar atunci când este neîngrădit şi nemoderat, se văd rezultatele acestei 
manifestări extreme a capitalismului. 

Desigur, suntem departe de a fi comunişti, credem şi ştim că, pentru 
propăşirea omului, calea este să-ţi poţi exprima unicitatea, să faci ceea ce te 
pricepi bine şi să faci schimb cu ceilalţi, obținând ceva la schimb. 

Deci vrem să înţelegeţi că această teamă de schimbare nu va duce nicăieri. 

Dacă vă simţiţi stresaţi de viitor, veţi deveni deprimaţi sau nemotivaţi sau 
nu veţi putea lua decizii, iar acest lucru va avea impact asupra capacităţii voastre 
de a vă folosi energiile în mod pozitiv. 

Şi aici intervine ideea de iertare: când priveşti lumea şi îţi spui „Oh, 
Doamne, e groaznic, vom muri cu toţii”, atunci vei simţi tristeţe, deziluzie şi o 
senzaţie de inutilitate. Dar când priveşti lumea şi îţi spui „Ah, acesta este locul 
de joacă al ego-ului. Uite cum acea persoană o răneşte pe cealaltă. Ce situaţie 
cumplită! Asta-i isprava ego-ului”, apoi te îndepărtezi, fără să laşi situaţia să te 
tulbure, către ceva ce îţi doreşti cu adevărat. 

În această seară vom reafirma ideea de recunoştinţă. Înainte de a adormi în 
seara asta, gândeşte-te la toate lucrurile pe care le iubeşti, la toate lucrurile pe 
care le-ai făcut în viaţa ta, la toate experienţele pe care le-ai atras spre tine, 
gândeşte-te la toţi prietenii şi familia minunată pe care o ai, gândeşte-te la 
corpul tău, care funcţionează atât de bine de cele mai multe ori — pentru 
majoritatea dintre voi funcţionează perfect în acest moment. Mulţumeşte 
ochilor că poţi vedea, mulţumeşte urechilor că poţi auzi: „Mulţumesc! 
Mulţumesc! Mulţumesc!”. Şi mergi la culcare simţindu-te împlinit şi mulţumit 
că viaţa este bună. 

Această vibraţie pozitivă: „Viaţa este bună şi sunt binecuvântat”, va fi 
vibraţia-sămânţă pe care trebuie să o plantați pentru viitor. 

Nu lăsaţi ştirile să vă deprime. Nu permiteţi ca evenimentele din lume să 
determine cum vă simţiţi. Ego-ul este responsabil de această lume, separarea 
este setarea implicită în această lume, războiul, foametea, boala, exploatarea 
altuia, acestea sunt normalitatea în lumea ego-ului. Nu vă mai tot miraţi că le 
vedeţi. Ci priviţi-le şi gândiţi: “Ah, iată, iarăşi, alta de acelaşi fel! Mulţumesc, 
ego, pentru că mi-ai arătat ce eşti şi cine eşti! Acum am să privesc către ceea ce 
vreau să fac. Îmi voi analiza mintea, voi preţui totul despre experienţele mele, ce 
m-au învăţat ele, că mi-au arătat lucrurile pe care le iubesc şi cele pe care nu le 
iubesc”. 

Totul conlucrează către bine. Vă este greu să o credeţi asta acum, dar peste 
câţiva ani, veţi vedea că venise timpul pentru sfârşitul acestui ciclu. 
Eu sunt cel pe care îl ştiţi ca Isus şi vă voi vorbi din nou mâine.» 


Ziua 33, dimineaţa 


"În călătoria evolutivă a Pământului, aceasta de acum este o perioadă puternică 
de manifestare şi dacă vrei să faci unele schimbări, acum este momentul să le 
faci." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Vremurile pe care le trăiţi sunt vremuri intense. Ne repetăm, ştim, dar aşa 
învăţaţi. Aşa ajung oamenii să se înţeleagă pe ei înşişi: întâi trăiesc nişte lucruri 
şi apoi decid dacă le plac sau nu. În această dimineaţă, misiunea pe care o 
primiţi este să acordaţi atenţie pe tot parcursul zilei activităţilor, relaţiilor şi 
locurilor de muncă pe care vi le-aţi dorit. 

Acuma, unii veţi spune „Păi, am această slujbă, dar nu mi-am dorit-o, mi-ar 
plăcea o altă slujbă”. Totuşi, a existat un moment în care aţi acceptat locul de 
muncă, a existat un moment în care aţi spus “da” relaţiei sentimentale, a existat 
un moment în care aţi decis să vă mutaţi în acel apartament sau acea casă. 

Deci este foarte, foarte important să nu negaţi că voi vă creaţi viaţa. Este 
foarte important să recunoaşteţi că fiecare lucru pe care îl faceţi este alegerea 
voastră şi vă folosiţi liberul arbitru pentru a continua să-l faceţi. 

Totuşi, astăzi nu vrem să fiţi critici cu privire la ceea ce faceţi, vrem doar să 
observați ceea ce faceţi: cum aţi ajuns aici? care erau priorităţile în mintea 
voastră când aţi făcut acea alegere? mai sunteţi mulţumiţi de acea alegere? 

Este foarte important să accepţi că ceea ce faci este propria ta creaţie, căci 
aşa vei privi în direcţia corectă când va trebui să faci o schimbare. În loc să dai 
vina pe şeful tău, pe partenerul tău sau pe vecinii tăi, îţi asumi propriile tale 
creaţii şi spui: „Da, am ales chestia asta, şi o aleg în fiecare zi, oferindu-i 
susținerea mea, oferindu-i energia mea şi asta-i ceea ce vreau să fac, asta-i ceea 
ce mă reprezintă cel mai bine în acest moment în călătoria mea pe această 
planetă.” 

Aşa că priveşte-ţi viaţa de azi şi întreabă-te: „Îmi mai doresc asta?”. A fost 
ceea ce ţi-ai dorit la un moment dat în trecut, dar încă o mai doreşti? Nu lua 

acum nicio decizie de a scăpa de nişte lucruri sau a le schimba, ci pur şi simplu, 
pe timpul acestei zile, întreabă-te: „Oare aşa îmi folosesc eu timpul cel mai bine? 
Mă face asta să mă simt bine, fericit, apreciat şi valoros sau îmi pierd timpul?”. 
În călătoria evolutivă a Pământului, aceasta de acum este o perioadă puternică 
de manifestare şi dacă vrei să faci unele schimbări, acum este momentul să le 
faci. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 33, seara 


Spune-ti: „Sunt o ființă spirituală eternă. Viața nu se va termina niciodată. Când 
voi absolvi această clasă, voi merge în clasa următoare, unde voi avea noi 
misiuni şi noi parteneri şi noi profesori şi totul va fi foarte distractiv”. (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Astăzi v-aţi analizat viaţa şi vrem să înţelegeţi că viaţa este un lucru cu 
adevărat preţios. Viaţa este un cadou, viaţa este o binecuvântare, dar această 
viaţă nu este singura. Există viaţă după viaţă. Nu spunem „viaţă după moarte”, 
ci există viaţă după viaţă. 

Este important să vă gândiţi la asta, pentru că aveţi în minte ideea că vine 
moartea şi totul se sfârşeşte. Aceasta este o idee de-a ego-ului. Nu muriţi şi 
lucrurile nu se termină. Aveţi această viaţă şi apoi vine o altă viaţă şi apoi vine o 
altă viaţă, dintre care unele sunt în formă corporală, având un corp fizic, dar 
altele sunt absolut non-fizice. 

Aşadar, vrem să deveniți interesaţi de eternitate. În mintea ego-ului apare o 
disperare pe măsură ce îmbătrâniţi. Societatea voastră, bineînţeles, nu 
preţuieşte şi nu are grijă de bătrâni şi astfel apare frica de a nu fi părăsiţi, există 
teama de a nu rămâne singuri, teama de a nu fi daţi la o parte. Şi apoi, mai 
există toate acele programe mentale despre frumuseţe, piele netedă şi tinereţe, 
toate acele chestiuni. Prin urmare, sunteţi lipsiţi de entuziasm că intraţi în anii 
maturității. 

Dar, de fapt, anii maturității ar trebui să fie anii voştri de măiestrie. Aceasta 
e perioada în care exprimaţi lucrurile pe care le-aţi învăţat de-a lungul vieţii, pe 
care aţi ajuns să le stăpâniţi — pictura sau scrierile sau muzica voastră, abilităţile 
de genul ăsta —, dar din cauza modului în care funcţionează sistemul vostru, 

mulţi dintre voi nu planificaţi nimic pentru anii bătrâneţii. Vă gândiţi să vă 
pensionaţi la 60 sau 65 de ani, vârstă la care noi vă considerăm tineri. Vă 
considerăm tineri, nu bătrâni. De la 65 la 100, să zicem — dacă trăiţi din plin o 
viaţă fericită, veţi trăi până la 100 de ani —, asta înseamnă mult timp: 35 de ani. 
35 de ani în care veţi da viaţă capodoperelor voastre din orice domeniu. 

Deci, cei care aveţi, să zicem, 30 sau 40 de ani, vrem să respingeţi ideea de 
pensionare şi îmbătrânire. Vrem să înţelegeţi că veţi avea viaţă după viaţă după 
viaţă, conştiinţa voastră continuă, iar înţelepciunea voastră se extinde prin 
aceste experienţe. 

Prin urmare, dacă aveţi, să zicem, 45 de ani şi apare frica de îmbătrânire, 
spuneţi: „Nu, nu mă tem de îmbătrânire. Am de gând să planific lucrurile pe 
care le voi face când voi fi mai bătrân. Voi face asta şi voi face aia şi voi învăţa 
asta şi voi merge acolo şi dincolo”. Vrem să vă entuziasmați că vine bătrâneţea, 
pentru că tocmai entuziasmul vă menţine în viaţă. 

Oamenii mor când au 73 sau 74 sau 78 de ani, pentru că nu sunt 
entuziasmați de viaţa lor. Poate că au lucrat în slujbe care nu le-au plăcut, s-au 
pensionat şi au intrat în această stare de inerție. Spiritului nu-i place inerția, 
spiritului îi plac orizonturile noi, îi plac oamenii noi, îi plac locurile noi, 
experienţele, îi place să fie stimulat, îi place să crească şi să înveţe. Deci, dacă 
decideţi că nu veţi mai creşte şi nu veţi mai învăţa după 65 de ani, spiritul vostru 
va spune: „Ei bine, nu vom mai sta pe aici dacă nu vei face ceva interesant, ar fi 
o pierdere de vreme. Am putea să începem o altă încarnare şi să avem o 
experienţă nou-nouţă.” 

Aşadar, în timp ce adormi în astă-seară, vrem să te vezi ca pe o fiinţă 
spirituală eternă. Cere pentru noaptea asta vise care să te ajute să-ţi înţelegi 
scopul aici, care să te ajute să te orientezi în următoarele decizii pe care trebuie 
să le iei cu privire la ce vei învăţa, ce vei exprima, cum te vei distra, cum te vei 
juca, cum vei iubi. 

În timp ce adormi în seara asta, spune-i „Sunt o fiinţă spirituală eternă. 
Viaţa nu se va termina niciodată. Când voi absolvi această clasă, voi merge în 
clasa următoare, unde voi avea noi misiuni şi noi parteneri şi noi profesori şi 
totul va fi foarte distractiv”. Adormi în seara asta cu zâmbetul pe buze, ştiind că 
viaţa continuă şi continuă şi continuă. 

Eu sunt acela pe care îl ştiţi ca Isus şi vă voi vorbi din nou mâine.» 

Ziua 34, dimineaţa 


„Sunt un copil sfânt al Dumnezeu. Sunt perfect. Sunt făcut cu dragoste, din 
dragoste, pentru dragoste”. Acesta este genul de gând care se opune urii ego- 
ului care spune că eşti inutil, fără valoare şi nu poți fi iubit. (Isus) 

TINA: Bună dimineaţa tuturor. Sunt mediumul Tina Spalding, pentru ziua 34 din cele 40 de 
zile şi 40 de nopţi cu Isus. Doar aşa, ca să ştiţi, cel mai greu lucru în aceste 40 de zile şi 40 
de nopţi este să fiu curată şi prezentabilă la ora opt în fiecare dimineaţă. Am decis să fac 
şedinţele de dimineaţă imediat ce mă trezesc, aşa că acum este ora 8 şi 29, duminică 


dimineaţa. În mod normal, nu aş avea părul curat la ora asta şi, aşa, ca să ştiţi, asta este cea 
mai mare provocare a mea. Hai să vedem ce ne va spune astăzi. 


ISUS: 

«Cu adevărat, sunteţi ființe binecuvântate. Eu sunt acela pe care îl ştiţi ca 
Isus. 

Fiecare aveţi provocările voastre pe timpul acestor 40 de zile şi 40 de nopți. 
Veţi observa că mintea începe să se împotrivească. Veţi observa că vă scuzati: 
“Oh, sunt prea ocupat, am ratat câteva zile”. Este foarte important să daţi 
atenţie la aceste lucruri, deoarece acestea sunt scuzele pe care vi le oferă ego-ul 
ca să nu vă urmaţi sârguincioşi practica spirituală. 

Când faceţi lecţiile „Cursului de miracole”, viaţa va interveni. Şi trebuie să 
vă gândiţi la asta: „Oh, mă dedic unei practici spirituale pentru a-mi îmbunătăţi 
viaţa, viaţa mea oarecum disfuncţională, şi totuşi las viaţa mea oarecum 
disfuncţională să se amestece în procesul care mă va ajuta”. 

Cei care abia începeţi „Cursul de miracole”... şi sperăm că aceste 40 de zile 
şi nopţi i-au inspirat pe mulţi dintre voi fie să înceapă „Cursul de miracole”, fie 
să revină asupra lui. Fiindcă dacă aţi făcut odată lecţiile „Cursului de miracole”, 
dar le-aţi lăsat în paragină, cum s-ar zice, adică nu practicaţi acele principii pe 
care le-aţi învăţat, veţi observa disfuncţionalităţi în viaţa voastră, veţi suferi, veţi 
simţi tristeţe şi nefericire aparent fără niciun motiv anume. 

Dar dacă urmaţi lecţiile „Cursului de miracole” în mod corect şi le aplicaţi, 
nu este nevoie să reveniţi la ele. Aceasta este o eroare a multora dintre voi: că le 
faceţi mereu şi mereu. 

Nu. Pur şi simplu, le pui în practică. Practici principiile. Când mintea îţi 
spune minciuna „Nu am nicio valoare”, chemi din memorie lecţia pe care ţi-ai 
Þbăgat-o în minte definitiv şi de neşters prin practica sârguincioasă a celor 365 de 
zile, şi contrezi acea minciună cu adevărul: „Sunt un copil sfânt al Dumnezeu. 
Sunt perfect. Sunt făcut cu dragoste, din dragoste, pentru dragoste”. Acesta este 


178 


genul de gând care se opune urii ego-ului ce spune că eşti inutil, fără valoare şi 
nu poţi fi iubit. Am vrut să clarificăm treaba asta astăzi. 

Cei care începeţi lecţiile „Cursului de miracole”, să înțelegeţi că amânarea 
doar prelungeşte suferinţa. Nu aşa învăţaţi lecţiile mai bine. Unii veţi spune: 
„Păi, am stat trei zile sau o săptămână la o lecţie”. Prin asta, permiteţi ego-ului 
să vă încetinească, deoarece acestea sunt lecţii zilnice. Am proiectat Cursul să fie 
o practică zilnică foarte lentă şi constantă, care să vă aducă treptat la conştiinţa 
de sine şi iubirea de sine. Dar lăsându-vă ego-ul să decidă „Voi insista o 
săptămână la o singură lecţie”, nu numai că tergiversaţi, deşi credeţi că 
aprofundaţi, ci, de fapt, stagnaţi, pentru că astfel sugeraţi că ştiţi voi mai bine, 
că mintea ştie mai bine. 

Iar asta vă aduce multe necazuri, faptul că voi credeţi că ştiţi ce faceţi, deşi 
sunteţi conduşi de dorinţele inconştiente insuflate de propagandă, reclame, 
emisiuni TV, filme, filme de succes, toate astea vă bagă în minte credinţe idei, 
principii, moduri de a trăi care vă stăpânesc fără să vă daţi seama. D-aia viaţa 
voastră este disfuncţională, d-aia aveţi boli, d-aia aveţi probleme cu greutatea, 
d-aia sunteţi nesiguri şi temători. Pentru că ego-ul vostru a decis că nu trăiţi la 
standardele stabilite de societate. 

De exemplu, să luăm mitul frumuseţii care se perpetuează pe ecranele 
televizorului: aproape fiecare femeie de la televizor şi din filme este zveltă şi 
frumoasă, indiferent de rolul pe care îl joacă. Mai apar ocazional persoane 
supraponderale sau în vârstă, dar adesea e vorba de o glumă sau sunt înfăţişate 
ca fiind deficiente sau ineficiente. 

Aveţi în minte mii şi mii de ore din acea programare, atât bărbaţii, cât şi 
femeile au acea programare în mintea lor. Iar dacă nu îndepliniţi standardul de 
frumuseţe pe care îl stabilesc acele imagini nerealiste, atunci veţi suferi despre 
felul cum arătaţi şi cum vă simţiţi şi vă veţi uri corpul. Asta-i o epidemie în 
societatea occidentală. Vă veţi uri corpul şi veţi crede că sunteţi îndreptăţiţi s-o 
faceţi. Nu veţi înţelege că provine din rularea unor programe adânc înrădăcinate 
în mintea voastră. 

Acesta este unul dintre motivele pentru care vă cerem să opriţi televizoarele 
şi să fiţi foarte selectivi cu emisiunile de divertisment pe care le urmăriţi. Pe 
măsură ce rulează acest program, sunteţi tot timpul vlăguiţi şi dependenţi. 
Femeile din America de Nord şi din lumea occidentală sunt profund lipsite de 
controlul asupra propriei vieţi, din cauza credinţei lor că trebuie să arate ca la 25 
de ani tot restul vieţii. 

Deci când vă spunem „Faceţi cum vă zicem”, nu suntem răutăcioşi. Ceea ce 
vrem să spunem este că voi chiar nu ştiţi ce este în interesul vostru, având în 
vedere convingerile şi ideile care v-au fost implantate în minte şi cărora le 
permiteţi să rămână acolo şi pe care le întăriţi prin faptul că le credeţi. 

Când crezi gândul: „Sunt un ratat, sunt inutil, sunt urât, sunt de neiubit, 
nimeni nu se va îndrăgosti vreodată de mine”, întăreşti acea credinţă, dacă îl 
crezi. În schimb, dacă eşti un bun elev al “Cursului de miracole” după 365 de zile 
de îndoctrinare cu iubire, când vei auzi gândul „Sunt inutil”, îl vei recunoaşte 
imediat ca fiind neadevărat. Îl vei recunoaşte ca nefiind adevărat şi nu îl vei 
crede şi îl vei contracara cu credinţa iubitoare pe care ai învăţat-o în acele 365 
de zile. 

Vrem să repetăm celor care aţi parcurs Cursul, dar încă suferiţi profund: voi 
suferiţi deoarece credeţi în directivele ego-ului, încă mai credeţi gândurile venite 
de la ego şi nu le răspundeţi cu neîncredere. Reacţionaţi la aceste gânduri cu: 
„Da, sunt groaznic, nimeni nu mă va iubi”. Iar când aveţi un gând de genul 
acesta, frecvenţa vibraţiei voastre va scădea — pentru că v-aţi deconectat de la 
iubire — şi veţi crede că vă simţiţi rău pentru că nu meritaţi altceva. Dar, de fapt, 
vă simţiţi rău pentru că aţi crezut o minciună. lar sistemul vostru de ghidare 
interior spune: „Nu, nu face asta, retrage-te, dă înapoi, înapoi”. Deci amintiţi-vă, 
când vă simţiţi rău, înseamnă că v-aţi deconectat de la iubire, aţi crezut o 
minciună sau aţi spus o minciună despre ceea ce vedeţi, minciuna fiind un 
neadevăr. 

Hai să zicem că asişti la comportamentul unora pe care îi dezaprobi din 
anumite motive şi decizi că ăia sunt nişte oameni răi şi ar trebui să fie pedepsiţi. 
Acesta este sistemul de autoritate provenit din ego pe care îl foloseşte societatea 
voastră. Nu are compasiune, nici înţelegere, nici iertare. Dar persoanele care 
sparg vitrine sau incendiază maşini poate că au trăit atâtea traume şi frământări 
atâţia ani, încât asta-i tot ceea ce sunt capabili să facă. Şi oricât de greu vă este 
să acceptaţi asta cei care locuiţi în nişte case confortabile, este important ca, 
atunci când vă simţiţi rău, să înțelegeţi de ce. 

Deci cei care încă nu aţi început lecţiile „Cursului de miracole”, haide să fie 
astăzi ziua în care începeţi. Puteţi începe chiar în acest moment, intraţi pe site- 
ul “Foundation for Inner Peace”, citiţi lecţia acolo şi apoi mergeţi pe YouTube şi 
urmăriţi comentariul nostru pe care l-am înregistrat anul trecut prin 
intermediul dragei noastre. 

Haide să fie astăzi ziua în care spui: „Nicio amânare. Nu-mi voi lăsa ego-ul 
să câştige această bătălie. O să-mi fac mintea mai iubitoare. Voi da corpului meu 

o şansă la vindecare”. Căci asta se întâmplă când mintea devine mai iubitoare. 
Deci, dacă eşti bolnav sau te simţi indispus sau fără energie, fă lecţiile „Cursului 
de miracole” şi vei începe să înfloreşti. Dar trebuie să le faci aşa cum este 
specificat. Nu-i nevoie să-ţi placă, nu trebuie să le înţelegi, ci doar să le faci. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 34, seara 


"Respiraţi aerul rece din natură, fiindcă nu vă face rău, dimpotrivă, vă dă viaţă, 
vă oferă informaţii şi vă scapă de electronicele de care sunteţi înconjurați. 
Luminile din camere, firele ascunse în pereţi, radiaţiile care ies din computere şi 
telefoane, toate aceste emisii vă scad frecvenţa vibraţiei." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Vremea se închide în emisfera nordică, zilele devin mai scurte, nopţile se 
prelungesc şi vremea se înrăutățeşte. Majoritatea celor care ascultați aceste 
învățături trăiţi în emisfera nordică. Nu vrem ca cei din emisfera sudică să se 
simtă discriminați, dar vine o schimbare a vremii. Se apropie o schimbare a 
vremii, ceea ce înseamnă că veţi petrece mai mult timp în interior şi mai puţin 
timp afară. Iar în această perioadă a anului, oamenii tind să petreacă mult prea 
mult timp înăuntru, privind la televizor şi chestiuni de acestea. 

Aşa că o să vă supunem la următoarea provocare în această seară, ca în 
acest anotimp de toamnă, când vin ploile şi temperaturile scăzute, să vă 
cumpăraţi nişte cizme bune, să vă cumpăraţi o haină nouă, dacă este necesar, 
nişte mănuşi cu degete sau fără degete, o pălărie bună şi un fular, o umbrelă, 
dacă locuiţi pe coasta de vest, şi ieşiţi afară. Ieşiţi afară cât de des puteţi. 
Respiraţi aerul rece, fiindcă nu vă face rău, dimpotrivă, vă dă viaţă, vă oferă 
informaţii şi vă scapă de electronicele de care sunteţi înconjurați. Luminile din 
camere, firele pe care nu le puteţi vedea, ascunse în pereţi, radiaţiile care ies din 
computere şi telefoane, toate aceste emisii vă scad frecvenţa vibraţiei. 

Este foarte important, în următoarele câteva luni, să nu renunţaţi la 
petrecerea timpului în aer liber. Este foarte important să vă uitaţi în sus spre cer 
şi să simţiţi vântul şi ploaia pe faţă şi să vă răcoriţi puţin şi să obţineţi acel plus 
de energie din plimbare. 


181 


Draga noastră a scos-o astăzi de trei ori pe Delphi în ploaie. Sub nicio formă 
nu ar fi ieşit dacă nu era acest câine. Câinele o fixează cu privirea insistent şi 
imploră să iasă afară, deoarece câinele nu este separat de sinele său natural. El 
nu se uită la filme, nu se joacă pe computer sau alte chestiuni de acestea. Ştie în 
adâncul inimii că salvarea sa este natura şi acceptă să stea în casă numai fiindcă 
îşi iubeşte stăpânul, dar ştie că sănătatea înseamnă să alerge prin iarbă şi să se 
ude şi să se murdărească şi să simtă vântul şi mirosurile şi frumuseţea naturii. 
Ştie acest lucru intuitiv, iar oricine are un câine înţelege. 

Cei care nu veţi câini trebuie să vă prefaceţi că aveţi un câine invizibil care 
vă cere să mergeţi la plimbare la ora opt dimineaţa, care vă cere să ieşiţi la 
plimbare într-o după-amiază ploioasă, care vă cere să vă plimbaţi puţin înainte 
de culcare. Prefaceţi-vă că aveţi un câine invizibil care se dă pe lângă voi, 
cerându-vă să ieşiţi la plimbare. Ieşiţi afară, puneţi hainele necesare, mănuşile, 
pălăria, luaţi-vă umbrela şi simţiţi viaţa. Nu petreceţi toamna închişi în casă, 
urmărind cum haosul cuprinde lumea voastră. Nu vă va face bine. Iar când staţi 
în casă, faceţi lucrări de artă, tricotaţi un pulover, sortaţi fotografiile vechi, 
scrieți în jurnal, faceți channeling, faceți orice este creativ şi vă face să vă simţiţi 
bine, dar nu vă petreceţi timpul prinşi în maşinăria haosului. 

Ea vrea să vă înspăimânte, vrea să simţiţi că lumea se apropie de sfârşit. 
Dar nu se apropie de sfârşit, ci aceasta-i doar o perioadă de reflux înainte de 
fluxul unei noi creşteri. La fel ca în lunile de iarnă, se pare că totul a murit, dar 
nu-i adevărat. Vor răsări noi fire de iarbă din pământ şi vor apare în copaci noi 
frunze verzi minunate. Acelaşi lucru se va întâmpla cu societatea voastră odată 
ce această purificare se va termina. 

Eu sunt acela pe care îl ştiţi ca Isus şi vă voi vorbi din nou mâine.» 

TINA: Are dreptate. Astăzi ploua cu găleata şi, dacă nu aş fi avut-o pe Delphi, în mod 
normal, aş fi stat înăuntru. Dar de când o am, de doi ani şi jumătate, am ajuns să mă bucur 


de dimineţile umede cu ceaţă. Azi a cam bătut vântul, dar aveam pălăria, haina şi umbrela, şi 
a fost bine să iau nişte aer proaspăt în această seară. 

Ziua 35, dimineaţa 


"Nimeni nu vă va mântui. Singuri vă veţi mântui înţelegându-vă propriile minţi, 
înțelegându-vă propriile motivații, înțelegându-vă propriile comportamente şi 
modul în care vă folosiţi liberul arbitru în fiecare zi pentru a menţine totul aşa 
cum este în viaţa voastră." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Situaţiile din viaţă sunt creaţia ta şi este important, aşa cum am mai spus, 
să îţi dai seama că situaţiile din viaţă sunt creaţia ta. Ai ales unde anume să te 
naşti, ai ales familia în care să te naşti, ai ales corpul cel mai potrivit pentru 
încarnarea ta actuală. Iar pe parcurs, pe baza a ceea ce crezi că este adevărat, ai 
luat mii şi mii şi mii de decizii care te-au adus în această situaţie: acest corp pe 
care îl ai acum, această casă în care locuieşti, prietenii pe care îi ai, copiii pe care 
îi ai, partenerii şi foştii parteneri şi toate aceste lucruri. Este foarte important să 
înţelegi că toate acestea sunt o reflexie a minţii. Că viaţa ta reflectă mintea ta, nu 
a altcuiva. 

În această proiecţie numită “lume” — lumea este o Mare Proiecţie — voi toţi 
scoateţi în afara voastră ceea ce nu înţelegeţi, ceea ce vă înspăimântă, ceea ce 
este „duşmanul” vostru. Dar adevărul este că totul provine din voi. 

Astfel, duşmanii sunt duşmani pentru că tu vrei să fie duşmanii tăi. 
Nesiguranţa pe care o simţi vine din interiorul tău, chiar dacă ai impresia că 
lumea este cauza exterioară a nesiguranţei tale. Marea Proiecţie înseamnă că tot 
ceea ce există în afara ta este acolo pentru a-ţi arăta ceva care zace în 
inconştient. 

La unii dintre voi nu e total inconştient, s-ar putea să tot repetaţi eşecul 
unor relaţii şi vă daţi seama că voi sunteţi numitorul comun în toate. Dar 
majoritatea oamenilor nu înţeleg, acest lucru până nu se adâncesc într-o practică 
spirituală. 

Dar astăzi, acelora care sunteţi novici într-o practică spirituală sau care 
tocmai aţi dat din întâmplare peste aceste învățături, vrem să vă reamintim că 
viaţa voastră reflectă mintea, conştiinţa, valorile, credinţele voastre. Şi singurul 
mod în care veţi putea schimba lumea pe care o trăiţi este să vă transformați 
mintea şi credinţele. 

Deci astăzi este important ca, în momentele liniştite, pe timpul zilei, să vă 
observați viaţa şi cu ce vă ocupați şi cu cine aveţi de-a face şi cum câştigaţi banii, 

toate aceste lucruri, şi puneţi-vă întrebarea: „Cum am ajuns aici?”. În loc să 
ziceţi „Îmi urăsc slujba sau aş vrea să nu fi fost căsătorit sau aş vrea să nu mai 
fiu singur”, cum e cazul la fiecare, mai bine vă întrebaţi „Ce decizii am luat în 
ultimii 10 ani care m-au adus în această situaţie?” Dacă observi că-i 
învinovăţeşti pe ceilalţi, opreşte-te şi spune „Am avut deplin liber arbitru în tot 
acest timp, chiar şi când locuiam cu acea persoană neagreabilă sau care mi-a 
furat bani sau care mi-a făcut ceva neplăcut, eu am ales-o, am ales să fiu cu ea. 
Oare am scăpat ceva din vedere? Mi s-a dat vreun semn în inimă şi minte? Oare 
a spus sau făcut ceva, înainte de a mă încurca cu ea, care trebuia să mă 
avertizeze că poate nu este persoana ideală pentru mine?” 

Când ai acceptat slujba pe care acum o urăşti atât de mult, puteai să faci 
altceva? Oare ţi-ai fi putut perfecționa abilităţile şi să te întorci la şcoală şi să fi 
ales ceva ce îţi plăcea? Ai fi putut face ceva diferit? Poate că nu trebuia să faci 
atâtea credite bancare, ca să ai mai multă libertate. 

Priviţi înapoi la toate situaţiile din ultimii 10 ani — iar asta poate dura ceva 
timp, aşa că rezervaţi-vă nişte timp într-un weekend, poate sâmbătă sau 
duminică, când nu sunteţi atât de ocupați — şi întrebaţi-vă “Cum am ajuns în 
casa asta? Cum am intrat în aceste relaţii? Cum m-am trezit cu aceşti copii?” şi 
asumaţi-vă deciziile pe care le-aţi luat înainte de a ajunge în aceste situaţii. 
Chiar dacă aţi luat respectiva decizie din frică sau din sărăcie, oricum voi aţi 
luat-o. Şi trebuie să analizaţi frica şi lipsurile care v-au motivat. 

Te-ai simţit lipsită de încredere în sine şi ai decis să te măriţi cu cineva care 
avea probabil mai mulţi bani sau prestigiu, pentru că ţi-a lipsit ceea ce el avea şi 
ai vrut să obţii ceva din ceea ce avea? Analizează asta şi întreabă-te „Cum îmi 
pot mări stima de sine, astfel încât să-mi vindec această lipsă de încredere în 
sine?”. 

Fiecare aveţi în viaţa voastră situaţii care nu vă plac, pe care aţi fi dorit să le 
puteţi schimba, dar trebuie să vă asumaţi rolul pe care l-aţi avut în co-crearea 
acelei situaţii şi să vedeţi unde anume v-aţi rătăcit, unde nu v-aţi ascultat 
intuiţia, unde aţi fost motivaţi de frică, oare încă mai vă mai aflaţi în acea stare 
de frică? Acestea sunt întrebări pe care să vi le puneţi. 

Apoi îţi pui întrebarea: „De ce mă mai aflu încă aici, deşi sunt nefericit de 
ani de zile? Ce mă ţine aici? Este frica financiară? Este teama de ce vor crede 
alţii? Este frica de furia altora? Ce mă ţine într-o situaţie care, evident, nu-mi 
place?”. Şi observă ce îţi trece prin minte când afirmi, să zicem: „Îmi voi 
schimba serviciul”. Ce voce va apare în minte ca răspuns la această afirmaţie sau 
sentiment? Notează pe hârtie: “Nu vei câştiga destui bani, oamenii nu te vor 

plăcea dacă faci asta, maică-ta te va urt”, şi tot aşa. Analizează aceste afirmaţii. 
Ele sunt obstacolele ce se opun libertăţii tale. Acele gânduri pe care le crezi 
provin dintr-o credinţă ascunsă, care ar putea fi credinţa în bani, de exemplu, 
care este o credinţă foarte uşor de înţeles în societatea voastră. „Nu pot fi liber 
decât dacă câştig la loterie”, Aceasta este o credinţă care v-a fost insuflată 
multora. Singura dată când vă plănuiţi viitorul este doar când cumpăraţi acel 
bilet de loterie şi nădăjduiţi: „Dacă aş câştiga...”. 

Dar vrem să vă întrebaţi zilnic: „Ce aş putea face astăzi pentru a-mi atinge 
obiectivul, stilul de viaţă şi viaţa şi felul de a fi pe care le vreau cu adevărat?”. Nu 
este vorba doar despre case şi maşini, ci despre relaţii şi despre muncă şi despre 
cum te distrezi şi hobby-urile, prietenii tăi. Toate acestea există în viaţa ta 
datorită propriilor tale alegeri. 

Deci astăzi nu fii deloc o victimă în nici un fel. Astăzi asumă-ţi propria 
contribuţie, noteaz-o şi spune: „Sunt în această situaţie pentru că... mi-e frică şi 
de umbra mea, îmi fac prea multe griji de ce cred ceilalţi oameni, am prea multă 
frică financiară pentru a-mi asuma riscuri”, orice ar fi, notează şi priveşte 
realitatea în faţă şi asumă-ţi-o şi spune: „Acesta este unul dintre blocajele mele, 
la care trebuie să lucrez acum”. 

Nimeni nu vă va mântui. Singuri vă veţi mântui înţelegându-vă propriile 
minţi, înţelegându-vă propriile motivații, înţelegându-vă propriile 
comportamente şi modul în care vă folosiţi liberul arbitru în fiecare zi pentru a 
menţine totul aşa cum este în viaţa voastră. Dacă nu veţi mai susţine cu energia 
voastră lucrurile care nu vă plac, acestea vor dispărea şi noul lucru în slujba 
căruia vă puneţi energia va începe să crească, va începe să vă creeze o viaţă 
nouă. 

Deci, astăzi este ziua în care întocmiţi fără teamă un inventar al ultimilor 10 
ani din viaţa voastră şi al deciziilor care v-au condus acolo unde sunteţi. 
Asumaţi-le şi spuneţi-vă: „Mă aflu aici din cauza sau datorită alegerilor pe care 
le-am luat cu deplinul meu liber arbitru. Astăzi trag linie. Astăzi voi evalua ceea 
ce nu mi se mai potriveşte şi îmi voi îndrepta atenţia cu drag, încet şi uşor către 
ceea ce îmi doresc”. 

Nu-i nevoie să fiţi cruzi cu oamenii din viaţa voastră, nu-i nevoie să 
aruncaţi copilul odată cu apa din albie. Ci trebuie să acceptaţi cum anume aţi 
ajuns unde sunteţi. În acest moment, astăzi, răspunsul la toate problemele 
voastre este acceptarea. Pentru că până când nu acceptaţi că aţi ales tot ceea ce 
aveţi — inclusiv gândurile pe care le credeţi —, până când nu acceptaţi acest 
lucru, nu le puteţi schimba. Atâta timp cât îi învinovăţiţi pe alţii, atâta timp cât 

refuzaţi să faceţi acest exerciţiu, atâta timp cât credeţi că este vina guvernului 
sau că este vina fostului soţ/soţie, nu veţi putea să vă schimbaţi statutul de 
victimă. 

Doar acceptându-vă propria responsabilitate, puteţi aprecia corect cum şi 
cât aţi contribuit la situaţia actuală şi modul în care o puteţi schimba. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 35, seara 


"În loc să vă imaginaţi că situaţia se înrăutăţeşte, imaginaţi-o că se 
îmbunătăţeşte. Vizualizaţi-vă că ajutaţi, vizualizaţi-vă că aduceţi o schimbare 
proiectând dragoste." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Sunteţi, într-adevăr, supuşi la mari presiuni în lumea de astăzi. Când 
mergeţi la culcare în această seară, vrem să vă amintiţi că au existat mereu 
provocări în istorie. Nu trebuie să priviţi prea departe pentru a vedea războaie 
mondiale sau holocausturi sau epidemii sau sărăcie sau încălcarea liberului 
arbitru al omului. Vrem să înțelegeţi că acest ciclu de corupţie şi frică şi rău — 
dacă acceptaţi cuvântul (răul este lipsa dragostei) —, va continua până când 
oamenii vor alege dragostea. Aceasta este singura modalitate de a opri ceea ce se 
întâmplă în acest loc al separării: să nu mai alegeţi separarea, adică să alegeţi 
comuniunea, legăturile umane, iubirea. 

Prin urmare, când auziţi ştirile care vă parvin prin computere, TV şi radio, 
amintiţi-vă: „Ah, aşa arată lipsa de dragoste”. Cum rezolvi lipsa de dragoste? 
Adaugi dragoste. Aşadar, adăugaţi dragoste în minte în astă seară. 

Gândiţi-vă la o situaţie de care vă pasă, poate fi vorba de cruzimea faţă de 
animale sau de copii pierduţi sau de femei dispărute sau de sărăcia unor 
oameni, poate fi orice vă preocupă. Orice vă tulbură în această lume 3D, în acest 
matrix al separării, adăugaţi dragoste acelei situaţii în această seară. Dacă vedeţi 
oameni înfometați, imaginaţi-vă că îi hrăniţi. Dacă vedeţi oameni fără adăpost, 
imaginaţi-vă că îi întâmpinați într-o casă primitoare. Dacă vedeţi că cineva este 
bătut, îngrijiţi-i rănile în imaginaţie. În imaginaţia voastră, folosiţi-vă dragostea 
pentru a alina necazurile pe care le percepeţi în lume. 

Fiecăruia dintre voi vă va veni în minte un subiect diferit, care v-a tulburat 
recent sau care vă tulbură acum. Folosiţi-vă imaginaţia într-un mod pozitiv. În 
loc să vă imaginaţi că situaţia se înrăutăţeşte, imaginaţi-o că se îmbunătăţeşte. 
Vizualizaţi-vă că ajutaţi, vizualizaţi-vă că aduceţi o schimbare adăugând 
dragoste. Şi am dori să învăţaţi să faceţi asta în mod regulat. Ar fi un lucru bun 
ca, în fiecare seară înainte de a vă culca, să vă imaginaţi cum ajutaţi lumea să se 
vindece. 

Pare o sarcină imposibilă, dar cu toţii aţi creat aceste situaţii grave 
împreună şi le puteţi schimba. Le puteţi schimba dacă utilizaţi corect legile 
creaţiei. 

Aşa că, înainte de a adormi în seara asta, vedeţi cum cei flămânzi sunt 
hrăniţi, cum cei bătuţi sunt mângâiaţi, cum cei pierduţi sunt găsiţi. 

Eu sunt acela pe care îl ştiţi ca Isus şi vă voi vorbi din nou mâine.» 


Ziua 36, dimineaţa 


"Dumnezeu nu este conştient de ceea ce se întâmplă în lumea ego-ului. E ca şi 
cum ai dormi în patul tău şi Dumnezeu te priveşte visând. Dumnezeu nu crede 
visele tale. Tu îţi crezi visele. Cu adevărat, eşti bine învelit şi în siguranţă în 
braţele Divinului." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Consecințele ultimelor decenii sunt devastatoare pentru mulţi. În ultimele 
câteva decenii, aţi fost ademeniţi cu multă propagandă şi manipulare 
emoţională. Aşa vrem să priviţi situaţia. Nu vrem să îi demonizaţi pe cei care au 
greşit. Nu vrem să găsiţi vinovaţi. Asta ar întări aderenţa ego-ului la mintea 
voastră, ar întări priza ego-ului asupra lumii. 

Este nevoie de o transformare uriaşă în conştiinţa voastră colectivă şi asta 
se petrece. Dar când îi găseşti vinovaţi pe alţii, creşti separarea. Făcându-i 
vinovaţi, spui că ceea ce au făcut nu ar fi trebuit să se întâmple, că ceea ce au 
făcut ar fi fost împotriva voinţei lui Dumnezeu. Nu a fost. Nu a fost împotriva 
voinţei lui Dumnezeu, pentru că s-a întâmplat. 

Asta trebuie să înţelegeţi: dacă vedeţi răul în lume şi credeţi că este autentic 
şi mai credeţi şi în Dumnezeu, atunci credeţi într-un Dumnezeu neputincios. 
Credeţi că există o forță egală şi opusă celei a lui Dumnezeu, ceea ce înseamnă 


187 


că Dumnezeu nu este atotputernic, atotiubitor, cu o iubire universală. Iar asta 
nu este adevărat. 

Ideea eronată pe care o aveţi în minte este că lui Dumnezeu îi pasă de ceea 
ce se întâmplă pe această planetă în detaliu. Dumnezeu nu este conştient de 
ceea ce se întâmplă în lumea ego-ului. E ca şi cum ai dormi în patul tău şi 
Dumnezeu te priveşte visând. Dumnezeu nu crede visele tale. Tu îţi crezi visele. 
Cu adevărat, eşti bine învelit şi în siguranţă în braţele Divinului. 

Aşadar, când te rogi lui Dumnezeu şi nu primeşti răspuns la rugăciunile 
tale, sau când membrii familiei mor şi animalele de companie mor, sau cineva 
pe care îl iubeşti se îmbolnăveşte, atunci nu-L învinovăţi pe Dumnezeu. 
Dumnezeu nu se amestecă în acest joc al ego-ului. 

Aceasta este una dintre cele mai dificile învățături ale „Cursului de 
miracole”, pentru că aţi fost educați să credeţi că Dumnezeu este responsabil 
pentru lucrurile bune, iar diavolul este responsabil pentru lucrurile rele. Însă 
lucrurile rele apar ca o manifestare în acest plan fizic a zonelor inferioare ale 
gândirii umane. 

Există fiinţe cărora, să zicem aşa, le lipseşte dragostea în mod esenţial şi le 
place aici, se joacă aici, se distrează, se joacă cu voi, se bucură să vă manipuleze, 
dar ele doar profită de lipsa de dragoste din voi. 

Deci această idee este foarte importantă pentru majoritatea dintre voi, 
pentru că aţi fost educați într-o lume iudeo-creştină care afirmă că aici se 
manifestă Dumnezeu, când, de fapt, ego-urile voastre se manifestă aici. Ca să 
găsiţi pacea, veşnicia, iubirea, bucuria, sănătatea şi abundența vieţii, trebuie să 
alegeţi în permanenţă numai dragostea, trebuie să alegeţi în permanenţă să nu-i 
judecaţi pe ceilalţi, trebuie să vă străduiţi în mod constant să eliminaţi separarea 
— care este setarea implicită aici. Să fiţi plini de iubire şi să îndepărtați voluntar 
toate gândurile, vorbele şi faptele lipsite de iubire din viaţa voastră, din inimă, 
din minte. Aşa se va schimba această lume. 

Aşadar, nu-i urâţi pe cei care vă manipulează, dar nici să nu le permiteţi să 
vă manipuleze şi alegeţi dragostea. 

Eu sunt cel pe care îl ştiţi ca Isus şi vă voi vorbi din nou mai târziu.» 

Ziua 36, seara 


"Atunci când concepem o serie de sesiuni precum aceasta, există o rațiune a 
fiecărei zile, o rațiune pentru fiecare exerciţiu, o rațiune pentru meditaţiile de 
dimineaţă şi seara. Când faceţi două sau trei zile într-o singură zi, de fapt, nu 
practicaţi, ci doar le folosiţi ca divertisment." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Pe măsură ce ne apropiem de sfârşitul celor 40 de zile şi 40 de nopţi 
împreună, vrem să vă reamintim că aceasta a fost cea mai reuşită serie de 
şedinţe. Când realizaţi cele 40 de zile şi 40 de nopţi cu mine, vă îmbunătăţiţi în 
fiecare zi. Dar ceea ce vrem să înţelegeţi ca ucenici este că, atunci când grăbiţi 
lucrurile, ele nu mai funcţionează la fel de bine. 

Unii dintre voi v-aţi obişnuit să vă uitaţi la calupuri de emisiuni TV — 
înainte le urmăreaţi o dată pe săptămână, iar acum vizionaţi o serie întreagă 
într-un weekend. Treaba asta nu funcţionează la cele 40 de zile şi 40 de nopţi cu 
mine. Vrem să înţelegeţi că ar trebui să le urmaţi exact în răstimpul a 40 de zile 
şi 40 de nopţi. 

Dacă nu aţi putut începe în prima zi odată cu noi, atunci urmaţi cele 40 de 
zile şi 40 de nopţi consecutiv, fără grabă, fără a forţa nimic. Ştim că unii faceţi 
mult mai mult într-o zi decât ar trebui şi nu faceţi corect, nu meditaţi la ceea ce 
vă cerem să meditaţi, nu scrieţi ceea ce vă cerem să scrieţi, nu vă gândiţi la ce vă 
cerem să vă gândiţi. Aceasta este calea ego-ului. Asemenea serie de sesiuni, cum 
le facem noi aici, dacă le urmaţi în acest fel, vă pierdeţi timpul, nu veţi câştiga 
prea mult de la ele. 

Atunci când concepem o serie de sesiuni precum aceasta, există o rațiune a 
fiecărei zile, există o rațiune pentru fiecare exerciţiu, există o rațiune pentru 
meditaţiile de dimineaţă şi seara. Când faceţi două sau trei zile într-o singură zi, 
de fapt, nu practicaţi, ci doar le folosiţi ca divertisment. 

Aşadar, cei dintre voi care au făcut aşa, vă rugăm să vă schimbaţi obiceiul şi 
să practicaţi aşa cum este descris, una dimineaţa, una seara, aşteptând până a 
doua zi pentru următoarele două. 

Asta se întâmplă în mod obişnuit şi când oamenii urmează „Cursul de 
miracole”: fac fie mai mult, fie mai puţin decât fragmentul desemnat pe zi şi 

practicile recomandate pentru parcursul acelei zile. Toate au fost concepute cu 
un scop şi sunt concepute pentru a funcţiona perfect în cadrul structurii date. 

Aşa că am dori ca să vă reglaţi activităţile în mod corespunzător începând 
de acum. Să zicem că aţi făcut patru sau cinci zile într-o zi şi ne-aţi ajuns din 
urmă, întoarceţi-vă la ziua în care aţi început să faceţi aşa şi, dacă s-a întâmplat 
chiar din prima zi, atunci reveniţi la prima zi. Vrem să înţelegeţi că, în mod 
potenţial, aceste 40 de zile şi 40 de nopţi vă pot scăpa de obiceiurile proaste, vă 
pot vindeca rănile, vă pot transforma conştiinţa suficient de mult pentru a reuşi 
să vedeţi că se întâmplă ceva semnificativ diferit — cu condiţia să le urmaţi aşa 
cum este prescris. 

Prin urmare, îmbrăcaţi straie umile, admiteţi-vă greşelile, nu sunt nişte 
păcate, nu-i cazul să vă simţiţi îngrozitor, doar că entuziasmul vă împinge 
uneori să faceţi mai mult decât am indicat. Dar nu vă serveşte, pentru că 
implementăm nişte mecanisme subtile specifice în fiecare sesiune. 

Eu sunt acela pe care îl ştiţi ca Isus şi vă voi vorbi din nou mâine.» 


Ziua 37, dimineaţa 


"Dacă vă închinaţi la oricine şi la orice mai presus de Dumnezeu, fie că e vorba 
de bani, sex, corp, partener de viaţă, orice ar fi, acei idoli vor cădea. Nu priviţi 
sistemele electronice ca pe salvarea voastră. Sunt unul din acei idoli care vor 
cădea." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Societatea în care trăiţi se transformă. Am menţionat acest lucru de mai 
multe ori. Şi vă transformați şi voi. Ceea ce se petrece înlăuntrul vostru se va 
translata în lume. Ceea ce s-a petrecut în voi s-a translatat deja în lume. Relaţiile 
voastre pot deveni mai instabile în următoarele câteva luni, situaţiile de la locul 
de muncă pot fi afectate de carantina şi manevrele pe care le născocesc 
guvernele voastre. Dar voi sunteţi mereu fiinţe creatoare puternice, făcute după 
chipul lui Dumnezeu şi aveţi întotdeauna acces la puterea voastră. În ciuda a 
ceea ce credeţi, nimeni nu vă poate lua puterea. Tot ce pot face este să se 
folosească de energia pe care le-o oferiţi în mod liber. 

Deci este foarte, foarte important ca în următoarele câteva luni să vă folosiţi 
energia fără erori, fără neglijenţă, fără inconştienţă. Sistemele care eşuează şi 

sistemele care vă sunt dezvăluite vă pot şoca (există sisteme corupte care sunt 
dezvăluite acum şi vor continua să fie dezvăluite în următoarele câteva luni). 
Unii dintre voi s-ar putea întrista, unii s-ar putea să vă simţiţi abandonaţi, iar 
unii s-ar putea să vă înfuriaţi. Dar vrem să înţelegeţi că acesta este ego-ul vostru. 
Ego-ul este nestatornic, este imprevizibil şi vrea să răspundă la atac, vrea să 
judece, vrea să despartă. 

Vă rugăm pe toţi să aveţi o abordare superioară. Vă rugăm pe toţi să 
practicaţi principiile „Cursului de miracole”, care este practica iertării — iertarea 
însemnând să înţelegeţi că lumea este aşa cum este din cauza credințelor şi 
ideilor din trecut care au fost lipsite de iubire şi dezechilibrate. 

Când o să observați comportamentul oamenilor în următoarele câteva luni, 
faceţi tot posibilul ca să aveţi compasiune. Dacă vedeţi membri ai familiei sau 
prieteni comportându-se urât sau fiind supăraţi sau sporindu-şi consumul de 
droguri sau alcool sau devenind instabili, amintiţi-vă că sunt supuşi unei 
presiuni uriaşe, deoarece ei nu au făcut munca spirituală pe care voi o faceţi şi 
încă se află în procesul de upgradare, simțindu-se ca într-o oală sub presiune. 

Deci este foarte important să nu judecaţi niciun lucru pe care-l vedeţi că se 
întâmplă pe planetă. Fiecare face ce poate, iar voi sunteţi foarte norocoşi — aţi 
găsit acest material sau altele similare care vă ajută în ascensiune. 

Ce este ascensiunea: este procesul prin care realizaţi că lumea nu este ceea 
ce pare a fi. Fa este o scenă şi voi sunteţi nişte actori pe acea scenă. Dar aveţi 
capacitatea de a scrie scenariul rolului vostru, pentru experienţa voastră 
individuală. Este important să vă amintiţi acest lucru în următoarele câteva luni. 
Veţi vedea şi auzi lucruri şi veţi descoperi lucruri destul de supărătoare şi, am 
spune, dezamăgitoare. Dar amintiţi-vă că deziluzia înseamnă că aţi crezut în 
nişte iluzii care eşuează. Iar iluziile eşuează întotdeauna. În acest loc al 
separării, idolii sunt sortiţi să cadă. 

Astăzi am dori să vă amintiţi asta. Că dacă vă închinaţi la oricine şi la orice 
mai presus de Dumnezeu, fie că e vorba de bani, sex, corp, partener de viaţă, 
orice ar fi, acei idoli vor cădea. Şi dacă poţi atinge o stare în care te aştepţi la aşa 
ceva şi nu eşti surprins, atunci nu te vei simţi deziluzionat. Vei spune: „Ah, iată! 
Isus mi-a spus că se va întâmpla asta. Mi-a spus că aceste lucruri se vor 
petrece”. 

Aşa că, pregătiţi-vă minţile şi amintirile pentru dezamăgiri neaşteptate. Dar 
dacă le aşteptaţi, nu veţi mai fi atât de dezamăgiţi. 

Figurile politice, liderii şi organizaţiile cu care v-aţi obişnuit atât de mult 
vor începe să se destrame şi, în cele din urmă, se vor risipi în vânt ca praful şi se 

va părea că aţi rămas fără cârmă. Dar nu sunteţi fără cârmă, aveţi cu toţii 
propriul sistem de ghidare, aveţi cu toţii comunităţi şi prieteni şi familii pe care 
le iubiţi şi pe care le îngrijiţi. Şi aveţi cu toţii minţi ingenioase şi inteligenţă, 
intelect şi educaţie. Folosiţi-le cu înţelepciune şi gândiţi-vă înainte de a acţiona. 
Simţiţi ce trebuie să faceţi în diverse situaţii, aveţi încredere în ghidarea 
personală, aveţi încredere că intuiţi când ceva nu-i în regulă. 

Dacă guvernele voastre vă cer să faceţi ceva care nu pare în regulă, faceţi tot 
posibilul să nu-l faceţi. Desigur, înțelegem că, de-a lungul timpului, guvernele 
au devenit din ce în ce mai invazive şi au tot mai multe puteri cu care vă 
intimidează. Dar vrem să înţelegeţi că, în următorii câţiva ani, veţi fi martori la 
pierderea încrederii în guvernele voastre şi veţi vedea o profundă schimbare 
ideologică. Nu va conduce la comunism, nu va conduce la socialismul radical, va 
conduce către un mod de guvernare mai liber şi independent, mai autonom. Dar 
înainte ca acest lucru să se întâmple, veţi trece printr-o perioadă dificilă. 

Mulţi veţi fi trişti că vă pierdeţi idolii, mulţi veţi simţi frică. Dar vrem să 
înțelegeţi că antrenamentul prin „Cursul de miracole” este conceput pentru a vă 
ajuta în aceste vremuri. Este conceput pentru a vă ajuta să vă stăpâniţi mintea şi 
pentru a aduce iubirea în acele locuri întunecate şi umbrite unde vă e teamă să 
mergeţi. 

Deci încă o dată, apropiindu-ne de sfârşitul acestor 40 de zile şi nopţi 
împreună, ne-am dori ca aceia care încă nu aţi făcut „Cursul de miracole” să 
cumparaţi cartea şi să începeţi astăzi lecţia unu. Este uşor, este gratuit online, 
deşi subliniem că va fi necesară cartea tipărită, deoarece sistemele electrice şi 
sistemele wi-fi şi aceste tipuri de aparate devin mai puţin sigure, deci veţi dori 
să ţineţi cartea în mâini, astfel încât să puteţi să vă aşezaţi sub un măr 
primăvara şi să citiți. Nu priviţi aceste sisteme electrice ca pe salvarea voastră. 
Sunt unul din acei idoli care vor cădea. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 37, seara 


“lată ce lipseşte omenirii: mentori iubitori care să predea şi să reveleze şi să 
repete cele mai importante lecţii, ca oamenii să le poată învăţa iar şi iar." (Isus) 


ISUS: 
«Cu adevărat, sunteţi ființe binecuvântate. Eu sunt acela pe care îl ştiţi ca 
Isus. 

În timp ce vă băgaţi în pat în seara asta, vrem să vă mai uitaţi o dată la 
lecţiile pe care le-am făcut despre recunoştinţă. Vrem să fiţi recunoscători faţă 
de voi înşivă pentru că aţi păstrat disciplina de a ni vă alătura în fiecare zi. Ne- 
am simţit bine să vă conducem până la sfârşitul acestei serii de sesiuni şi vrem 
ca astăzi să simţiţi o profundă recunoştinţă pentru viaţa voastră, pentru că ea v- 
a adus în acest loc unde ascultați sfatul înţelept al unui mentor plin de iubire. 
Iată ce lipseşte omenirii: mentori iubitori care să predea şi să reveleze şi să 
repete cele mai importante lecţii, ca să le puteţi învăţa iar şi iar. 

Am vrea ca fiecare dintre voi să vă gândiţi în această seară să deveniți un 
mentor pentru cineva. Poate fi o nepoată sau un nepot, un vecin, o rudă care are 
necazuri. Am dori să vă gândiţi să oferiţi sfatul vostru cuiva pe care îl iubiţi, de 
care vă pasă şi care ştiţi că va fi deschis la conversații spirituale. 

Aţi putea începe lecţiile „Cursului de miracole” împreună cu cineva care, de 
asemenea, doreşte să le înceapă. 

De exemplu, dacă te uiţi peste comentariile de la videoclipurile de pe 
YouTube, e posibil să fie acolo cineva care vrea să înceapă lecţiile ca şi tine, îi 
poţi trimite un mesaj de genul: „Ce-ar fi să ne prezentăm şi să facem lecţiile 
împreună?!”. Comunitățile online care se coagulează sunt foarte, foarte 
importante. Da, trebuie să-ţi foloseşti discernământul, da, trebuie să te bazezi pe 
faptul că, dacă cunoşti pe cineva online şi ceva nu-i în regulă cu acea persoană 
sau te loveşte într-un fel sau pare a fi necorespunzătoare, vei bloca acea 
persoană şi nu vei continua dialogul. Trebuie să-ţi foloseşti inteligenţa şi 
discernământul în aceste situaţii. Sau poate că ideea asta nu te atrage deloc şi te 
înțelegem. 

Dar s-ar putea să cunoşti pe cineva care duce nişte bătălii cu viaţa sau cu 
care ai vorbit despre anumite lucruri, întreabă-l dacă ar fi interesat să facă 
lecţiile „Cursului de miracole” cu tine în persoană, poate la o cafenea, poate la 
domiciliul unuia dintre voi. Este important ca aceia care sunteţi înţelepţi şi 
deţineţi informaţii de bună calitate să începeţi să le răspândiţi în comunităţile 
apropiate de casă. Şi vă garantăm că acel sprijin, acel sprijin reciproc pe care vi-l 
veţi acorda va deveni foarte valoros în următoarele luni. 

Aşadar, când te culci în seara asta, gândeşte-te la cineva pe care l-ai putea 
aborda, la cineva cu care ai putea discuta, poate vă veţi întâlni o dată pe 
săptămână într-o duminică după-amiază, sau poate o dată pe săptămână într-o 
dimineaţă de miercuri, la o ceaşcă de ceai. Gândeşte-te la asta: Există cineva cu 
care ai vrea să împărtăşeşti aceste învățături? Există cineva care simţi că ar avea 
nevoie de sfatul tău înţelept şi de îndrumarea ta? 

Eu sunt acela pe care îl ştiţi ca Isus şi vă voi vorbi din nou mâine.» 


Ziua 38, dimineaţa 


"Nebunia de ascensiune apare atunci când frecvenţa energiei pe care o primeşte 
corpul-minte şi spiritul unei fiinţe este prea mare pentru sistemul de credinţe pe 
care îl are, şi atunci începe să se şocheze, să devină anxioasă, să fie confuză şi 
chiar cedează nervos complet." (Isus) 


ISUS: 

«Cu adevărat, sunteţi ființe binecuvântate. Eu sunt acela pe care îl ştiţi ca 
Isus. 

Simptomele nebuniei de ascensiune vor deveni din ce în ce mai clare. 
Nebunia de ascensiune apare atunci când frecvenţa energiei pe care o primeşte 
corpul-minte şi spiritul unei ființe este prea mare pentru sistemul de credinţe pe 
care îl are, şi atunci începe să se şocheze, să devină anxioasă, să fie confuză şi nu 
are resursele interioare în sistemul său de convingeri care să o tranziteze prin 
procesul de trezire. Va începe să manifeste anxietate, frică şi chiar va ceda 
nervos complet. Deci este important să înţelegeţi nebunia de ascensiune cu 
multă compasiune. S-ar putea să o simţiţi chiar voi înşivă, dacă se întâmplă ca 
convingerile voastre adânci să vă fie sfidate şi/sau distruse. 

Atunci când vă bazaţi pe asemenea sisteme ca ale voastre — sisteme 
bancare, sisteme de guvernare, sisteme de îngrijire a sănătăţii, sisteme de 
şcolarizare — începeţi să vedeţi cum marginile acestor sisteme încep să se 
destrame, cum ne place să spunem, deoarece imaginea ne prezintă ceea ce se 
întâmplă: nucleul sistemului funcţionează încă, dar puteţi vedea că marginile 
sale devin mai vagi, regulile devin mai neclare şi nu prea mai ştiţi cum să 
interacţionaţi cu aceste sisteme, sau dacă mai este cazul s-o faceţi. 

De exemplu, situaţia de acum din sistemul de educaţie, când mulţi copii 
stau acasă, deoarece părinţii lor nu vor să-i mai trimită în şcoli unde sunt 
mascaţi sau vaccinaţi. Poate că alţi părinţi îşi trimit copiii la şcoală pentru că au 
probleme financiare şi trebuie să lucreze în timpul zilei, dar nu se simt prea bine 
că-i trimit la o astfel de şcoală. Înainte, era ceva obişnuit să îţi trimiţi copiii la 
şcoală în fiecare zi, dar acum sistemul începe să se destrame şi oamenii încep să 
tragă în direcţii diferite. 

Acelaşi lucru se întâmplă cu sistemul financiar: oamenii primesc bani 
pentru că nu pot lucra şi totuşi, prețurile cresc, investiţiile pe care le-aţi făcut 

pierd bani sau chiar câştigă bani, preţul casei voastre poate scădea sau poate 
creşte, acestea sunt presiuni şi tensiuni care împing oamenii în direcţii diferite. 

De exemplu, dacă toată viaţa ai investit în casa ta, iar acum vezi că valoarea 
casei scade sau vrei să o vinzi, din cauza zonei în care se găseşte — dacă trăieşti 
într-un loc foarte bântuit de Covid, poate vrei să-ţi părăseşti casa -— şi totuşi, te 
simţi ataşat de casa ta, a fost visul tău şi ţi-ai imaginat că o să trăieşti acolo 
pentru totdeauna şi, totuşi, acum simţi ar fi o alegere bună să te muţi, dar 
sistemele sunt imprevizibile — o să-ţi scoţi banii pe ea, unde vei merge? — 
acestea sunt câteva dintre marile presiuni pe care omenirea le va suferi în lunile 
şi anii următori. 

Deci este foarte, foarte important pentru voi toţi să înţelegeţi ce anume 
preţuiţi, de ce anume credeţi cu adevărat că nu vă puteţi lipsi. De fapt, puteţi trăi 
fără majoritatea lucrurilor (apelăm la lucrurile de bază aici: aveţi nevoie de aer, 
mâncare şi apă, haine în Canada — draga noastră locuieşte în Canada — şi un 
acoperiş deasupra capului). Cu toate acestea, spiritul uman doreşte mult mai 
multă experienţă şi libertate şi bucurie şi exprimare de sine, încât atunci când 
eşti oprimat şi controlat şi îţi sunt luate drepturile de bază în numele binelui 
colectiv, în numele comunităţii, apare o profundă confuzie. Care vă poate 
provoca anxietate şi teamă. 

Din acest motiv repetăm, ca un disc stricat, să studiaţi „Cursul de miracole”, 
deoarece Cursul vă antrenează să vă înţelegeţi mintea şi cum funcţionează ea. 
Vă instruieşte să vă înţelegeţi ego-ul şi cum aţi fost programaţi. Vă educă să 
vedeţi ce lucruri preţuiţi, chiar dacă o altă parte a minţii vede că n-au nicio 
valoare. Aşa că, vă încurajăm pe toţi să cercetaţi adânc ce anume vă motivează şi 
să înţelegeţi că sistemul vostru de ghidare este metoda prin care vă veţi înțelege 
convingerile şi credinţele. Atunci când o convingere vă este ameninţată, veţi 
simţi frică sau confuzie, iar asta înseamnă că aţi călcat alături cu drumul. 

Deci, să zicem, sunteţi convinşi că trebuie să deţineţi o casă pentru a fi în 
siguranţă (o mulţime de oameni au această credinţă, ei chiar cred că este 
adevărată). Când casa începe să fie pusă în pericol într-un fel sau altul, prin 
scăderea preţurilor imobiliare sau plecarea vecinilor din cartier, când locurile 
sunt abandonate, astfel de chestiuni, atunci persoana care crede cu adevărat că 
securitatea sa depinde de faptul că deţine o casă valoroasă se va simţi foarte 
ameninţată, foarte speriată. Dar adevărul este că nu trebuie să deţineţi o casă 
pentru a vă simţi în siguranţă. Asta face parte din maşina de propagandă din 
lumea occidentală care spune că, pentru a te simţi în siguranţă, trebuie să îţi 
sacrifici 30 de ani din viaţă ca să cumperi o casă. Nu este adevărat. Mulţi 

oameni care nu sunt proprietari de case se simt foarte în siguranţă, pentru că 
sunt conectaţi la ceva non-fizic, ceva spiritual, să zicem, la adevărata Putere 
lăuntrică. 

Deci în aceste ultime săptămâni ale anului, am dori să aflaţi cu adevărat ce 
anume credeţi că este adevărat despre lume şi de ce şi care sunt consecinţele 
acestor convingeri. De pildă, dacă crezi că eşti în siguranţă doar atunci când 
deţii o casă valoroasă, consecinţele sunt că, dacă îţi pierzi casa, te vei simţi 
teribil de slab şi vulnerabil. Şi nu este necesar să te simţi aşa, deoarece mulţi 
oameni nu deţin case valoroase şi, totuşi, nu se simt deloc slabi şi vulnerabili. 
Nu este un adevăr universal. Asta înseamnă că este născocit. Dacă nu este un 
adevăr universal, este inventat. Dacă oameni diferiţi au păreri diferite despre 
ceva, înseamnă că fiecare îşi creează propria poveste în jurul acelui subiect. 

„Focul este fierbinte” nu este o opinie. Oricine îşi bagă mâna în foc va simţi 
asta şi se va răni şi îşi va arde pielea. (În acest exemplu, nu includem yoghinii, ci 
numai oamenii obişnuiţi, cu minţi obişnuite.) Acesta este un adevăr universal: 
„focul este fierbinte”. Dar nu este un adevăr universal acela că, pentru a fi în 
siguranţă, trebuie să fii proprietarul unei case valoroase. 

La genul acesta de chestiuni vrem să începeţi să vă uitaţi, să le analizaţi: în 
ce anume investiţi energie, ce credeţi a fi adevărat, ce anume vă este frică să 
pierdeţi — notaţi aceste lucruri. Astăzi doar vă prezentăm ideea, dar am vrea să 
vă aplecaţi asupra ei timp de câteva zile sau o săptămână. Este foarte, foarte 
important să constataţi unde anume sunteţi vulnerabili, pentru că idolii voştri, 
acele lucruri la care vă închinaţi şi credeţi că nu puteţi trăi fără ele, aceşti idoli ar 
putea fi folosiţi pentru a vă controla. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 38, seara 


"Puteţi folosi cele 40 de zile şi 40 de nopţi ca terapie, pentru a vă ajuta să vă 
focalizaţi asupra vindecării unui anumit aspect al vieţii voastre." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Astăzi, în timp ce vă relaxaţi, este important să vă recunoaşteţi meritele 
pentru tot ceea ce aţi realizat până acum în cele 40 de zile şi 40 de nopţi 
împreună. Trăiţi vremuri dificile şi vă provocăm în continuare să vă cercetaţi 

inimile şi minţile pentru a afla ce anume vă motivează să vă comportaţi într-un 
fel sau altul. 

Dar este o lucrare de durată să vă daţi seama ce anume vă motivează. 
Majoritatea dintre voi aţi căpătat zeci de mii de credinţe, idei şi principii. Aţi 
trecut cu toţii printr-un enorm program de formare, de fapt, mai multe 
programe de instruire: programul de formare culturală, în orice ţară aţi locui, 
programul de formare din familie, programul de formare religioasă, programul 
de formare şcolară, valorile promovate de emisiunile TV pe care le urmăriţi, care 
pot diferi de cultura voastră, de exemplu, programul de formare financiară, atât 
de multe. Şi în fiecare din aceste programe există o multitudine de credinţe, idei 
şi principii care vi s-au inoculat de-a lungul timpului. 

Aşadar, când studiaţi „Cursul de miracole” sau orice practică spirituală, nu 
fiți dezamăgiţi de voi înşivă pentru că vă mai întoarceţi la vechile obiceiuri. 
Înţelegeţi că acele vechi obiceiuri le-aţi achiziţionat treptat şi mereu, în repetate 
rânduri. Dacă doriţi să scăpaţi de anumite obiceiuri, puteţi folosi cele 40 de zile 
şi 40 de nopţi pentru a vă concentra în mod specific asupra unui obicei, credinţe 
sau sistem de valori care vedeţi că nu mai funcţionează pentru voi, dar încă vă 
bântuie, încă se manifestă de nenumărate ori. Puteţi începe cele 40 de zile şi 
nopţi cu o rugăciune pentru a vă focaliza asupra intenţiei de a vă schimba un 
anumit obicei. 

Acuma, unii dintre voi vor spune „Dar de ce nu ne-ai spus asta de la 
început?”. Ei bine, am vrut să parcurgeţi cele 40 de zile şi 40 de nopţi în mod 
deschis, fără niciun fel de agendă. Cele 40 de zile şi nopţi vă oferă un fel de 
acordaj general al frecvenţei de vibraţie, o reglare generală a conştiinţei, să 
zicem aşa. Dar dacă aveţi o problemă specifică pe care doriţi să o abordaţi, 
puteţi parcurge din nou cele 40 de zile şi nopţi. Şi subliniem: urmaţi programul 
normal de 40 de zile, nu înghesuiți practica în 20 de zile, realizaţi practica 
corectă de 40 de zile, cu intenţia de a renunţa la acel prost obicei la fiecare lecţie 
şi la fiecare exerciţiu practic. 

De exemplu, atunci când vă stabilim o temă, aduceţi în atenţie obiceiul de 
care vreţi să scăpaţi sau vreţi să-l întrerupeţi şi concentrați lecţia în jurul acelui 
obicei. Să presupunem că ai unele tulburări digestive sau probleme cu 
alimentaţia. Când vorbim despre ce anume preţuieşti, te poţi gândi la alimentele 
care îţi plac, sau la toate evenimentele unde se mănâncă bine, Crăciunul, de 
exemplu, sau Ziua Recunoştinţei. Poţi nota: „Oh, preţuiesc timpul în care 
mâncăm în familie. Mă simt foarte rău dacă nu pot petrece Ziua Recunoștinței 
împreună cu familia”. Această credinţă a ta nu este o credinţă universală. Alţi 

oameni din alte culturi nu au această credinţă. Şi, de îndată ce menţionezi acest 
lucru, îţi dai seama că „Oh, oamenii din America de Nord au această credinţă 
pentru că au fost programati să o aibă. Poate că oamenii din Brazilia nu au 
această credință, ceea ce înseamnă că este opţională”. Asta înseamnă că nu este 
obligatoriu să o ai nici tu. 

Deci asta vrem să vă aducem în minte în această seară, ideea că puteţi folosi 
cele 40 de zile şi 40 de nopţi ca terapie, pentru a vă ajuta să vă focalizaţi asupra 
vindecării unui anumit aspect al vieţii voastre. 

Eu sunt acela pe care îl ştiţi ca Isus şi vă voi vorbi din nou mâine.» 


Ziua 39, dimineaţa 


“Imaginaţi-vă dacă toată lumea v-ar putea auzi gândurile, imaginaţi-vă dacă 
toţi ar şti ce credeţi despre ei. Oare v-ar mai plăcea? Oare ar mai vrea să stea cu 
voi?" (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Unii dintre voi sunteţi trişti că se termină aceste 40 de zile şi 40 de nopţi şi 
vă înţelegem. Acesta este ataşamentul, aşa se simte, simţi că nu vrei să se 
schimbe lucrurile. 

Una dintre marile lecţii care vi se dă acum tuturor este că schimbarea se 
petrece, schimbarea este inevitabilă, iar una dintre cele mai mari cauze ale 
suferințelor omenirii este ideea că lucrurile nu ar trebui să se schimbe. Pe 
parcursul lunilor şi anilor care vor veni, veţi fi obligaţi să înţelegeţi că evoluţia 
este un proces intens. Evoluţia este chiar procesul prin care treceţi. 

Majoritatea dintre voi vă gândiţi la evoluţie ca la un proces fizic: unei 
creaturi îi cresc degete la picioare sau aripi sau aripioare sau se ridică în două 
picioare. Dar evoluţia este întotdeauna mai întâi mentală şi emoţională şi 
spirituală. Fizicul, ţineţi minte, apare din non-fizic. Lucrurile iau naştere din 
gânduri şi credinţe şi idei menținute în mod repetat. 

Aşa că, trecând prin această mare transformare a societăţii voastre, este de 
două ori important să vă păstraţi ferm convingerile, gândurile şi ideile care 
reprezintă ceea ce doriţi, pentru că tocmai aşa deveniți co-creatori conştienţi 
alături de fraţii şi surorile voastre. Sunteţi împreună de acord că vreţi ceva bun 
şi rămâneţi fermi până îl obţineţi. Iar dacă nu-l obţineţi imediat, nu sunteţi 

deziluzionaţi. Amintiţi-vă ce este deziluzia: deziluzia înseamnă că aţi crezut în 
iluzii. (Ei bine, vă spunem că întreaga voastră viaţă este o iluzie, dar nu vom 
intra în detalii acum, căci discuţia ar deveni prea greoaie.) 

Vrem să înțelegeţi că aveţi dreptul şi capacitatea de a trăi ceea ce este 
moral, ceea ce este plin de iubire şi ceea ce este bun. Dar pentru a reuşi asta, 
trebuie să vă păstraţi vibrația pe frecvenţa virtuţii, a iubirii şi a bunătăţii nu 
numai în vorbe şi fapte, la care unii sunteţi foarte buni, ci şi în gândurile şi 
sentimentele voastre despre orice. Asta înseamnă că trebuie să te iubeşti pe tine 
însuţi, trebuie să te bucuri de tine, nu doar de alţi oameni. 

Există această iluzie în societatea voastră că, dacă sunteţi buni cu ceilalţi, 
numai asta contează şi, totuşi, voi vă urâţi pe voi înşivă. Fi bine, să ştiţi că 
frecvenţa care se manifestă în faţa voastră sub formă de oameni, locuri, lucruri 
şi experienţe vine din interiorul vostru, nu dacă afişaţi o faţă zâmbitoare 
superficială sau comportamente nesincere şi în dezacord cu lumea lăuntrică. Ele 
provin din lumea voastră interioară secretă de gânduri şi frici şi anxietăţi şi 
judecăţi. 

Imaginaţi-vă dacă toată lumea v-ar putea auzi gândurile, imaginaţi-vă dacă 
toţi ar şti ce credeţi despre ei. Oare v-ar mai plăcea? Oare ar mai vrea să stea cu 
voi? Către acest gen de autenticitate vă îndemnăm, prin care să vă deschideţi 
inima şi mintea către oameni, iar ei să vă considere în continuare că sunteţi 
frumoşi, buni, iubitori. 

Înţelegem că mulţi încă nu aveţi această atitudine interioară. Şi draga 
noastră încă se luptă cu astfel de probleme, chiar şi după toţi aceşti ani şi tot 
acest channeling. Încă mai are unele laturi care nu se iubesc pe sine. Dar acum 
ea ştie când devin active, pentru că se simte rău şi ştie că e vorba de ceva ce îşi 
provoacă singură din interior. 

Majoritatea dintre voi nu sunt conştienţi de asta. Vă simţiţi rău şi daţi vina 
pe altcineva. Vă simţiţi rău şi daţi vina pe preşedinte. Vă simţiţi rău şi daţi vina 
pe profesor. Vă simţiţi rău şi daţi vina pe corp, deoarece vă priviţi corpul ca fiind 
în afara voastră, nu este cine sunteți. 

Deci este important să înţelegeţi că voi sunteţi Creatorul şi că sunteţi 
creatori împreună cu ceilalţi creatori de pe această planetă. Este un moment 
foarte, foarte bun să formaţi grupuri de oameni plini de compasiune. Acesta este 
unul dintre motivele pentru care am inspirat-o pe draga noastră să creeze 
comunitatea Channeling.Jesus, astfel încât fiinţele cu idei asemănătoare să se 
poată întâlni şi să comunice şi să vorbească despre cum îşi gestionează mintea, 
cum se bucură de viaţă, împărtăşind poveşti pozitive, fără a intra în discuţiile 

sumbre şi periculoase şi dificile de pe alte platforme de socializare. Este, dacă 
vreţi, un pârâu liniştit şi calm, în locul unui torent zgomotos. Vă aflaţi într-o 
zonă liniştită şi calmă în care puteţi gândi şi respira şi împărtăşi deschis şi sincer 
practica voastră spirituală. 

Deci, încă o dată, vă rugăm să vă gândiţi să vă alăturaţi acestei comunităţi, 
deoarece este concepută pentru aceste vremuri, ca să aveţi un loc plin de 
inspiraţie, ca să aveţi de unde primi o încurajare, ca să aveţi un loc senin şi 
frumos unde să vă retrageţi. 

Este o vreme de mari schimbări şi va trebui să acceptaţi că schimbarea vine. 
Deci schimbaţi-vă acele aspecte care ştiţi că o necesită. Faceţi-o preventiv. Nu 
aşteptaţi să vă dispară slujba ca să vă confruntaţi cu temerile voastre despre 
nesiguranţă sau bani. Nu aşteptaţi falimentul băncilor ca să vă decideţi să vă 
investiţi banii înţelept. Nu amânaţi să vă săpaţi grădina, planificaţi-vă deja 
lucrările pentru anotimpul care vine, cumpăraţi seminţele, pregătiţi solul, genul 
ăsta de activităţi. Fiţi proactivi, nu amânaţi şi apoi vă veţi putea bucura de 
plimbarea palpitantă cu barca pe torentul pe care urmează să navigaţi. 

Eu sunt acela pe care îl ştiţi ca Isus şi vă voi vorbi din nou mai târziu.» 


Ziua 39, seara 


"Când faceţi ceva timp de 40 de zile şi 40 de nopţi consecutive, acest lucru vă va 
transforma." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Este o mare realizare pentru această fiinţă că a dus la capăt aceste 40 de zile 
şi 40 de nopţi. 80 de videoclipuri în 40 de zile este o mare realizare şi vrem să îi 
mulțumim că a făcut-o, aşa cum ar trebui s-o faceţi şi voi. Şi vrem să o folosiţi ca 
o demonstraţie a ceea ce este posibil: Când o persoană decide să facă ceva de 
două ori pe zi timp de 40 de zile şi 40 de nopţi, ea generează o realizare 
excepţională, chiar dacă este limitată în anumite privinţe. 

Şi tu poţi alege să te dedici unui proiect aşa cum ţi-a demonstrat draga 
noastră. Ea ţi-a arătat că, deşi este o persoană obişnuită, este capabilă să 
realizeze 80 de videoclipuri în 40 de zile. 

Cu siguranţă, şi tu eşti capabil să faci ceva care ţi se potriveşte. Poate vei 
petrece 40 de zile ca să revii la forma fizică, poate vei petrece 40 de zile ca să-ţi 

modifici dieta, poate vei petrece 40 de zile scriind poezie, poate vei petrece 40 
de zile ca să-ţi dresezi câinele, orice îţi lipseşte din viaţă în acest moment. 
Gândeşte-te să îţi dedici 40 de zile şi 40 de nopţi cu ajutorul Meu, folosind 
aceste lecţii ca ghid pentru a-ţi transforma viaţa. Nu doar ca să scapi de un 
obicei negativ, aşa cum am menţionat zilele trecute, ci ar putea şi ar trebui să fie 
folosite şi pentru a promova un comportament pozitiv, creativ, pentru progresul 
personal. 

Imaginaţi-vă dacă aţi scrie două poezii în fiecare zi timp de 40 de zile, ce 
lucruri minunate aţi descoperi. Imaginaţi-vă dacă aţi picta un mic tablou în 
fiecare zi timp de 40 de zile, aţi avea o colecţie frumoasă. Imaginaţi-vă dacă aţi 
scrie un cântecel sau aţi planta nişte bulbi în grădină, orice ar fi. Când faceţi 
ceva timp de 40 de zile şi 40 de nopţi, acest lucru vă va transforma. 

Aşadar, când mergeţi la culcare în seara asta, gândiţi-vă la o misiune 
pozitivă pe care v-aţi putea-o stabili pentru 40 de zile şi 40 de nopţi. Gândiţi-vă 
la asta timp de aproximativ o săptămână şi apoi alegeţi o dată pentru a începe. 
Utilizaţi aceste lecţii de 40 de zile şi 40 de nopţi ca sprijin pentru concentrare şi 
pentru a vă ajuta să înţelegeţi de ce preţuiţi lucrul pe care l-aţi stabilit sau de ce 
vă luptaţi cu lucrul pe care vi l-aţi stabilit. 

Vă provocăm pe toţi să realizaţi propria versiune a celor 40 de zile şi 40 de 
nopţi cu Isus. 

Eu sunt acela pe care îl ştiţi ca Isus şi vă voi vorbi din nou mâine.» 

TINA: Nu daţi vina pe mine, el mi-a spus să le fac. În regulă, dragii mei, mâine este ultima 
noastră zi, ce zi mare! Trebuie să spun că sunt cam obosită, după cum vă daţi seama, în 
ultimele două zile am observat că îmi era greu chiar şi să spun titlul videoclipului. Aşa că, 


aştept cu nerăbdare să mă odihnesc după ce termin videoclipurile de mâine. Aştept cu 
nerăbdare să aud ce proiect personal aţi decis să realizaţi. 


Nota traducătorului: Proiectul meu a fost să traduc această serie de lecţii cu Isus. 


Ziua 40, dimineaţa 


“lertarea înseamnă să înţelegi că lumea este o reflexie a inconştientului din 
fiecare. Când eşti inconştient de ceva, nu eşti în stare să-l vezi. Şi atunci, este 
făcut vizibil sub forma unor experienţe fizice — oameni, locuri, lucruri şi 
experienţe — astfel încât să îl poţi vedea. Aşadar, atunci când condamni lumea, 
condamni chiar darul care îţi arată pe faţă lucrul de care eşti inconştient." (Isus) 


ISUS: 

«Cu adevărat, sunteţi fiinţe binecuvântate. Eu sunt acela pe care îl ştiţi ca 
Isus. 

Apropiindu-ne de sfârşitul acestor întâlniri, vă dăruim dragostea noastră 
tuturor. V-aţi descurcat cu toţii extrem de bine urmând recomandările, ideile şi 
gândurile pe care vi le-am prezentat. Este foarte important de reţinut că toate 
sfaturile pe care vi le-am dat în aceste 40 de zile şi nopţi sunt aplicabile mereu. 
Întotdeauna este bine să vă gândiţi de ce faceţi ceea ce faceţi. Întotdeauna este 
bine să-i iertaţi pe cei care par că au încălcat regulile societăţii voastre. Privind 
în ansamblu, vrem să înţelegeţi că iertarea este calea spre pace. 

Iertarea înseamnă să înţelegeţi că lumea este o reflexie a inconştientului din 
fiecare dintre voi. Când eşti inconştient de ceva, nu eşti în stare să-l vezi. Şi 
atunci, este făcut vizibil sub forma unor experienţe fizice — oameni, locuri, 
lucruri şi experienţe — astfel încât să îl poţi vedea. Aşadar, atunci când 
condamnaţi lumea, condamnaţi chiar ceea ce vi s-a dat în dar pentru a putea 
vedea ce zace în inconştientul vostru, al tuturor. 

O spunem din nou. Când condamni lumea, condamni chiar darul care îţi 
arată pe faţă lucrul de care eşti inconştient. 

Deci, astăzi în timpul zilei, când priviţi lumea şi vă priviţi familia şi prietenii 
şi toate aspectele vieţii pe care o trăiţi, de fapt, vă experimentați propria 
conştiinţă şi conştiinţa colectivă co-creatoare, cea împărtăşită cu fraţii şi surorile 
voastre. Şi când vedeţi lucruri şocante, când vedeţi că se dezvăluie unele lucruri, 
când vedeţi comportamente fără sens, vă spunem că acele lucruri se află în 
minţile tuturor. 

Chiar acum are loc o mare mascare a lumii. Marea mascare a lumii vă cere 
să vă ascundeţi faţa, astfel încât nimeni să nu vă poată vedea zâmbetul. Marea 
mascare a lumii vă cere să nu mai respiraţi liber, ci să respiraţi gazele 
otrăvitoare care ies din propriul corp. 

Oare de ce corpul elimină dioxid de carbon şi toate celelalte elemente care 
sunt expirate din corp? Pentru că nu sunt bune de păstrat. Trebuie să iasă din 
corp. De aceea inspirați elemente bune şi expiraţi elemente uzate şi inutile. 

Vi se cere să vă ascundeţi cea mai frumoasă trăsătură, zâmbetul. Vi se cere 
să inspirați otrăvurile pe care, în mod natural, corpul este conceput să le 
elimine, pentru a putea fi sănătoşi. Vi se cere să faceţi lucruri ilogice şi 
nesănătoase. Şi vă cerem să înţelegeţi că, dacă respectaţi aceste lucruri de bună 
voie, fără discuţie, atunci vă folosiţi liberul arbitru pentru a spune: „Da, sunt 
fericit să ascund cel mai frumos lucru al meu şi sunt fericit să respir otrăvuri”. Şi 

veţi culege roadele acelei atitudini. Acele seminţe vor creşte şi vor deveni un 
fruct amar şi va trebui să-l mâncaţi. 

Vrem să înţelegeţi că zicala „Culegi ceea ce semeni” se aplică în toate 
modurile în fiecare zi. Şi este important să înţelegeţi că lumea este o reflexie a 
inconştientului din voi toţi, iar ţie, ca individ, ţi se arată ca într-o oglindă ceea ce 
este inconştient în tine. 

Dacă nu eraţi conştienţi de nevoia voastră de a face pe plac autorităţilor, o 
vedeţi astăzi. Şi trebuie să o vedeţi, trebuie să înţelegeţi că în mintea voastră 
există acea credinţă. Dacă vă enervaţi pe oamenii care nu fac ceea ce doriţi, o să 
vedeţi furia din voi şi convingerea că furia ar fi modalitatea de a rezolva 
problemele. Şi o să vedeţi că aveţi impresia că sunteţi separați de ceilalţi, aşa 
credeţi când, atacându-i pe alţii verbal sau mental, vi se pare că nu suferiţi 
pentru asta. Ei bine, suferiți. 

Sunteţi cu toţii conectaţi, sunteţi cu toţii aspecte ale minţii unice a lui 
Dumnezeu. Şi sunteţi cu toţii la fel de preţuiţi în mintea lui Dumnezeu. Dar aveţi 
voie să vă faceţi jocurile aici, aveţi voie să vă lăsaţi ego-urile să urmeze orice 
idoli şi credinţe pe care şi le doresc aici. Vi se dă voinţă liberă. Dar amintiţi-vă 
întotdeauna: frecvenţa voastră de vibraţie este stabilită de credinţele şi 
gândurile după care acţionaţi ca şi cum ele ar fi adevărate, reale şi valoroase. 

Pe măsură ce ne apropiem de sfârşitul anului 2020, un an pe care niciunul 
dintre voi nu îl veţi uita vreodată, este important să vă amintiţi cum vă setaţi 
frecvenţa. Nu zâmbetul pe care-l afişezi pentru a-ţi masca dezgustul faţă de 
cineva, ci însuşi dezgustul faţă de acea persoană va da tonul experienţei tale. 

Anul acesta v-a dezvăluit comportamentul vostru inconştient, v-a dezvăluit 
ceea ce nu ştiaţi. Mulţi aţi fost şocaţi de conformismul de pe întreaga planetă: 
oamenilor li se spune să rămână în case şi o fac fără discuţii, afacerile lor 
falimentează, familiile lor sărăcesc, economia ţării lor se prăbuşeşte. Mulţi 
dintre voi sunt şocaţi văzând că oamenii pot fi constrânşi atât de uşor. Asta v-a 
fost dezvăluit tuturor în acest an. 

Deci fiţi recunoscători pentru ceea ce vi s-a dezvăluit anul acesta şi anume 
că este inconştientul din fiecare cel care vă aduce acele experienţe neplăcute de 
negativitate, trădare, boală, tulburări mintale, boli mintale. Trăieşte în interiorul 
vostru, duşmanul nu este în afară, duşmanul este înăuntru şi el reprezintă 
urmarea inconştientă a credințelor şi ideilor care sunt dăunătoare şi fără iubire. 

Aşa cum am spus de multe ori, „Cursul de miracole” este conceput pentru a 
vă antrena, astfel încât să fiţi stăpânul minţii voastre şi, prin urmare, 
comandantul navei şi cel care dă direcţia şi tonul vieţii voastre. Dacă nu vă 

reeducaţi mintea — pentru că a fost instruită de numeroasele forţe despre care 
vorbim ades — dacă nu vă reeducaţi mintea, dacă încheiaţi aceste 40 de zile 
spunând: „Oh, a fost distractiv. Dar nu o să urmez “Cursul de miracole”, mi se 
pare prea multă muncă”, atunci vă spunem că veţi avea mult mai mult de muncă 
cu mintea voastră aşa cum este ea instruită să funcţioneze în prezent, deoarece 
foarte multe lucruri care v-au fost inoculate în mod constant prin propagandă şi 
directive repetate sunt lipsite de iubire, nu sunt bune. 

E de ajuns să vă uitaţi la starea lumii voastre de acum pentru a înţelege ce a 
rodit sistemul care se manifestă acum. Dacă nu vă place ceea ce se întâmplă, nu 
vă plac fructele acestui sistem, atunci trebuie să vă schimbaţi mintea, folosindu- 
vă zilnic liberul arbitru pentru a practica lecţiile „Cursului de miracole”, şi astfel 
a vă revendica conştiinţa plină de iubire, care este moştenirea voastră naturală. 

Aşa că astăzi vrem să decideţi: „Mă voi alia cu dragostea, îmi voi reeduca 
mintea, voi alunga din mine ceea ce mă sabotează sau voi continua să fac 
aceleaşi lucruri bine-cunoscute, cu aceleaşi rezultate bine-cunoscute?”. Alegerea 
depinde de voi. Aveţi liber arbitru, nu putem s-o facem pentru voi. Tot ce putem 
face este să vă spunem că viaţa este mult mai bună atunci când renunţțaţi la 
ranchiună, ură şi separare şi când îmbrăţişaţi iertarea, dragostea, bucuria, 
creativitatea şi plinătatea vieţii. 

Am făcut tot ce ne-a stat în putinţă în aceste 40 de zile şi 40 de nopţi, la fel 
ca şi această fiinţă. Ne-a mai rămas încă o şedinţă, aşa că vom păstra câteva mici 
sfaturi pentru atunci, dar vă mulţumim pentru participarea voastră la această 
călătorie comună şi vă vom vorbi din nou mai târziu.» 

TINA: Am o viaţă bună, am nişte prieteni frumoşi şi relaţii foarte preţioase datorită 
„Cursului de miracole”. M-a învăţat cum să fiu o persoană mai bună şi continuă să o facă în 


fiecare zi. Aşa că vă încurajez să faceţi paşii pentru a urma „Cursul de miracole” şi a vă 
reeduca mintea, astfel încât să vă aparţină doar vouă. 


Ziua 40, seara 


"Treceţi prin vremuri agitate şi va fi o adevărată provocare să vă menţineţi 
echilibrul şi seninătatea fără un bun învăţător alături. Eu sunt acel învăţător. 
Când luaţi în mână „Cursul de miracole”, sunt cu voi. Intru cu voi în minte, în 
inimă şi vă arăt care sunt problemele, arătându-vă unde şi cum să vă vindecaţi." 
(Isus) 


Bună seara tuturor. Sunt mediumul Tina Spalding, pentru ultima noastră sesiune din cele 
40 de zile şi 40 de nopţi cu Isus. Aceasta este sesiunea noastră de seară. Inainte de a intra 

într-o stare de conştiinţă modificată, vreau să vă mulţumesc tuturor că v-aţi alăturat nouă 
pentru aceste 40 de zile şi 40 de nopţi. A fost o călătorie extraordinară pentru mine. Mi-a 
dezvăluit o grămadă de lucruri pe care trebuia să le văd despre viaţa mea şi despre cum mă 
descurc şi ştiu că v-a luminat pe toţi măcar în privinţa unui aspect al vieţii voastre, ceea ce 
este un lucru bun. Este întotdeauna bine să conştientizăm mai bine de ce şi cum acţionăm. 


În caseta de descriere am pus un link pentru cei care doriţi să faceţi o donaţie, dacă v-a 
plăcut această serie de 80 de videoclipuri gratuite. Vreau, de asemenea, să vă reamintesc că 
avem o comunitate uimitoare, ChannelingJesus? pe MightyNetworks.com, care este un fel 
de Facebook. Este o comunitate în care vă puteţi posta pozele, videoclipurile şi comentariile 
la fel ca pe Facebook, dar fără toată negativitatea aceea. O păstrăm pozitivă, o ţinem 
aproape de principiile „Cursului de miracole”, dar permitem creativitatea şi expresiile 
minunate ale individualităţi voastre personale să se manifeste acolo, este o comunitate 
minunată şi în creştere. Vă rog să vă alăturaţi, chiar şi numai pentru o lună şi vedeţi dacă vă 
place. Avem 800 sau 900 de videoclipuri acolo şi, desigur, două fluxuri live pe lună, unde îi 
canalizez pe Isus şi pe Ananda, la care aveţi acces, precum şi sesiuni de lectură ale 
„Cursului de miracole”, unde îl canalizez pe Isus. Aşadar, dacă începeţi „Cursul de miracole”, 
acolo este un depozit imens de informaţii pe care le puteţi folosi în practica voastră. 


Şi, ca de obicei, aş dori să vă mulţumesc pentru că v-aţi alăturat şi aţi distribuit. Aţi făcut o 
treabă uimitoare distribuind aceste videoclipuri şi vreau să vă mulţumesc pentru că aţi făcut- 
o, pentru că ştiu că este dificil să promovați ceva despre care alţii ar putea crede că este o 
nebunie. Deci, în această notă, îl voi aduce pe Isus pentru comentariile sale finale. 


ISUS: 

«Cu adevărat, sunteţi fiinţe binecuvântate. Eu sunt cel pe care-l ştiţi ca Isus. 

Când umblam pe Pământ cu atâţia ani în urmă, predicam aceste lucruri. Nu 
există secrete ţinute ascunse de voi, dragilor. „Cursul de miracole” conţine 
adevărul învățăturilor mele. Nu căutaţi nu ştiu ce secrete în societăţile secrete. 
Totul este deschis şi totul este adevărat. 

Ai puterea lui Dumnezeu în tine. Eşti o fiinţă de lumină. Eşti făcut cu 
dragoste, din dragoste, pentru dragoste. Când nu iubeşti, te simţi rău. Când 
urăşti, te simţi rău. 

Este important să înţelegeţi că, atunci când umblam pe Pământ, predicam 
într-o societate care era oprimată şi controlată. Iar ţinta învăţăturii mele erau 
fiinţele neputincioase din acea societate, sau care credeau că sunt neputincioase. 
Le învăţam că sunt făcute după chipul lui Dumnezeu şi că îşi pot schimba viaţa 
urmând practica iubirii, că se pot împuternici urmând practici iubitoare şi că 
stăpânii care îi hărţuiau şi le puneau biruri grele, sărăcindu-i şi făcându-le rău 
nu erau adevărata sursă de putere, că adevărata lor sursă de putere venea din 
interiorul lor şi din legătura lor cu Divinul. Şi că binele învinge întotdeauna 
întunericul, lumina predomină întotdeauna asupra întunericului. Când o lumină 


2 https://channelingjesus.com/ 

este aprinsă într-o cameră, tot întunericul pleacă. Şi este important să vă 
amintiţi cu toţii acest lucru, căci întunericul începe să vă acopere lumea. 

EI există aici de mult timp şi mecanismele pe care vi le explicăm acum nu 
diferă de mecanismele pe care le-am predicat în acea slujire pământească cu 
atâţia ani în urmă. Vă confruntaţi cu aceiaşi stăpâni, vă confruntaţi cu aceleaşi 
sisteme de supraimpozitare, care vă limitează, făcându-vă să faceţi lucruri pe 
care nu le doriţi, sunteţi cenzuraţi, toate aceste lucruri se întâmplau şi atunci şi 
de aceea am predicat în acea parte a lumii. 

Aş fi vrut să trăiesc în continuare în Tibet, unde era linişte şi pace şi nu se 
ducea o astfel de bătălie, dar m-am dus acolo unde era nevoie de Lucrare. Iar de 
aceeaşi Lucrare este nevoie şi astăzi aici. 

Trebuie să înţelegeţi că voi sunteţi creatorii realităţii voastre, nu guvernele 
voastre, nu vedetele, nu părinţii, nu cultura voastră, ci voi sunteţi. Şi aveţi 
capacitatea de a crea o societate foarte iubitoare. Dar mai întâi, trebuie să vă 
dezrădăcinaţi din minte tot ceea ce este lipsit de iubire, lucru care necesită timp 
şi dăruire. Dar răsplata este magnifică şi oricine a făcut „Cursul de miracole” aşa 
cum trebuie şi continuă să-l practice, vede cum viaţa sa devine din ce în ce mai 
bună, cum relaţiile sale devin din ce în ce mai bune, cum i se deschid canalele 
creative şi capătă noi abilităţi. 

Vă mai cerem o dată să luaţi în considerare să urmaţi „Cursul de miracole” 
ca semn al consacrării voastre pentru Noul Pământ pe care aţi dori să-l vedeţi 
manifestat în planul terestru. Treceţi prin vremuri agitate şi va fi o adevărată 
provocare să vă menţineţi echilibrul şi seninătatea fără un bun învăţător alături. 
Eu sunt acel învăţător. Când luaţi în mână „Cursul de miracole”, sunt cu voi. 
Intru cu voi în minte, în inimă şi vă arăt care sunt problemele, arătându-vă unde 
şi cum să vă vindecați. 

La finalul acestor 40 de zile şi 40 de nopţi împreună, vă trimitem dragoste, 
vă trimitem lumină, vă oferim certitudinea că există nenumărate ființe non- 
fizice de înaltă frecvenţă şi învăţători pregătiţi să vă ajute când cereți. Dar nu vă 
putem ajuta dacă nu cereţi. Dacă credeţi că aveţi toate răspunsurile şi că ştiţi 
totul, noi stăm deoparte până când ne chemaţi. Nu aşteptaţi să cădeţi în 
genunchi ca să ne chemaţi cu disperare. În acele momente ne cheamă 
majoritatea oamenilor. Ci chemaţi-ne astăzi şi în fiecare zi, cerându-ne să vă 
arătăm şi să vă ajutăm să vă clarificaţi mintea, astfel încât să puteţi deveni 
învăţători ai lui Dumnezeu. 

Eu sunt un învăţător al lui Dumnezeu, această fiinţă dragă este un învăţător 
al lui Dumnezeu şi poţi deveni şi tu un învăţător al lui Dumnezeu. Eu sunt cel pe 
care îl cunoaşteţi ca Isus şi vă voi vorbi din nou cu altă ocazie.» 


207 


